
ij^ or fire Aar siden skrev Hr. Karl Jørgensen, paa Grundlag af trykte 
Kilder og en Mængde mundtlige og skriftlige Meddelelser fra forskellige 
Sider, en Række Artikler i ^ Høj skolebladets om Folkehøjskolen i Rødding, 
som det var hans Hensigt at gennemarbejde, forøge og udgive som. Bog i 
Aar i Anledning af, at der nu er forløbet et halvt Hundredaar siden 
Skolens Oprettelse. Hans Sygdom og Fraværelse fra Fædrelandet har 
hindret ham i at udføre denne Plan, hvorfor saavel han som Forlæggeren 
henvendte sig til mig med Anmodning om, at jeg med Benyttelse af de 
nævnte Artikler skulde udgive en Samling af Bidrag til Skolens Historie 
til Jubelfesten i Aar. Jeg gik ind derpaa, blandt andet fordi jeg havde 
haft Adgang til en Del hidtil utrykt Materiale til Højskolens Historie. 
Herfor maa jeg særlig takke Rigsarkivets og det kongelige Bibliotheks 
velvillige og forekommende Embedsmænd, ligesom jeg ogsaa maa bringe 
Folkethingets Formand min Tak for hans utrættelige Velvilje overfor dette 
Arbejde. Ogsaa de tre andre nulevende Forstandere for Rødding Høj- 
skole. Stiftsprovst Helweg, Pastor Appel og Forstander Schrøder, have 
med Redebon hed ydet ba^de Hr. Karl Jørgensen og mig Bistand, naar 
det forlangtes. 

/ hvilket Forhold dette Arbejde staar til Karl Jørgensens Artikler, vil 
skønnes, naar man vil have den Ulejlighed at sammenligne. Jeg skal blot 
bemærke, at Stykkerne VIII, IX, X, XIV og XV ere optagne næsten 
uforandrede eller med, kortere Tillæg. I Stykkerne I, II, III, XII og 
XIII vil man finde en Del Enkeltheder, i IV, V, VI, VII og XI større 
og mindre Afsnit optagne efter Karl Jørgensens Artikler. 

Det er mit Haab, at navnlig de her for første Gang trykte Aktstykker 
kunne have nogen Interesse for dem, der i Forvejen kende Rødding Høj- 
skoles Historie, og at hele Fremstillingen maaske kunde tjene en og anden, 
der ikke hidtil har haft Lejlighed til at sætte sig ind deri. 

Lyngby, i September 1894. 

H. Rosendal. 

I. GRUNDTVIGS HøJSKOLETANKE. 

|m der end har foresvævet nogle af det foregaaende Hundredaars Bonde- 
venner — Joh. Ludv. Reventlow til Eksempel — Tanker, der minde os 
om, hvad der senere kom frem i Folkehøjskolen, saa ere dog alle enige om 
at betragte Grundtvig som denne Skoles aandelige Fader. — Hos ham synes 
Tanken om en saadan Skole at have dæmret allerede i Tiden mellem 1813 
og 1830, og efter 1830 udtaler han den med større og større Klarhed og der- 
for mere og mere indtrængende næsten Aar efter Aar. Den er grundet ikke 
alene i hans Erkendelse af, hvad der er nødvendigt for Folkelivets Vækst og 
Udvikling — hans historiske Betragtning, men ogsaa i hans Betragtning af 
Menneskelivets Udviklingslove — hans Psykologi, om man saa maa sige. Si- 
den Ideen om Tidernes Sammenhæng og Kristus som deres Midtpunkt ved 
Henrik Steffens' ildfulde Tale var kommen ind i hans Sjæl, og navnlig siden 
Fædrelandets Nød og Fare efter 1807 og den store Krise i hans Liv 1810 havde 
uddybet hans hele Livsbetragtning, laa det ham alvorligt paa Sinde at faa gjort 
en Johannes-Gerning i sit Folk, saa Børnenes Hjærter kunde vendes til deres 
Fædre, og man ogsaa derved kunde »berede Herren Vej«. En saadan Ger- 
ning var det egentlig, han selv tænkte paa at gaa ud til i de bevægede Nyt- 
aarsdage 1814, da under gentagne Møder med den studerende Ungdom hans 
»Haab om Danmarks Genfødelse blev til Vished«, og, som han siger, der 
vaagnede et patriotisk Ord paa hans Læber, som havde slumret der lige siden 
hans Barnedage, og da Aanden var over ham. Fædrenes Aand, og han saa 
Syner og havde Drømme, og han stødte i Hornet for at vække Valhals Kæmper 
til at værge Marken mod de onde Jætter. Det var med en saadan Tanke for 
Øje, han i disse Nytaarsdage samlede en Skare varmtfølende Ungersvende om 
sig, der — henrevne af en Veltalenhed, de aldrig havde hørt Mage til — 
sluttede sig til ham og vilde gaa ud for at vække en kristelig Helteaand i 
Folket. For Grundtvig var det langt fra, at Tanken herom døde med Freden 

i Kiel og Afslappelsen derefter; han hilste, som bekendt, 1815 Frederik VI. 
ved hans Hjemkomst fra Wien med et Digt, hvori han bad: 

>0, lad mig dog prøve, hvad Ordet formaar! 
Dog nej, ikkun prøve, om Danemarks Løve 
har Løven af Juda forglemte 

Han vilde gerne prøve, hvad Menneskeordet formaar; dog, han griber sig i 
det — det er maaske en hovmodig Tanke — men han maa arbejde for, at 
de danske Løver ej glemme Løven af Juda. At han imidlertid ingenlunde 
opgav Tanken om sit folkelige Arbejde, viste han ved at tilbringe Aar af sit 
Liv med at oversætte Sakse, Snorro og Bjowulfs Drape og siden med at skrive 
sine bibel- og kirkehistoriske Digtninger og sine Krønikerim; thi det er lutter 
Arbejder, der lægge Æmnet til Rette for den kommende Folkehøjskole. — 
Han var inderlig overbevist om, at et Arbejde i Folket som det, det siden 
blev ham klart skulde gøres i Folkehøjskolen, ikke alene skulde finde Sted 
paa kristelig Grund, saa det kom til at berede Vej for Kristus i Folket, saa der 
arbejdedes for at sammensmelte Kristendom og Folkesind, og være væsentlig 
historisk, saa »Børnenes Hjærter vendtes til. deres Fædre og Fædrenes til 
Børnene«, det vil sige, at man arbejder for, at Mennesket ikke taber sig i 
Øjeblikket, men baade vil øse Kraft, Trøst og Visdom af Fortiden og være 
med at berede Fremtiden; men han var tillige klar over, at det maatte ske 
ved Digternes Hjælp ; thi han er enig med Geijer, naar denne siger, at af alt, 
hvad en gavmild Skaber har skænket Menneskenaturen, er Skjaldens Kunst 
og Gave den allervidunderligste, idet den i sine bedste Ytringer ligesom kan 
løfte Mennesket saa højt, at det kan forlystes ved Minderne fra det tabte 
Paradis, faa Længslerne derefter og Haabet derom tændt paany. — I sit 
Krønikerim »Paradiset« lægger han dette følgende Ord i Munden: 

»Åartnsinder svæved' jeg saa til Lyst 
og Længsler søde i Smaafolks Bryst 
paa Skjaldes Tunger, for deres Syn, 
som røres kunde af Aandens Lyn, 
som tændes kunde af Hjærtets Ild, 
naar liflig flagrer dens Lue mild I 
Og de, som lyitcd til Skjaldens Sang, 
de drømte om mig fuld mangen Gang; 
de saa og Glimt af min Yndighed 
i Aftenrøden og Hjemmets Fred, 
i Pinsetiden, naar Skov blev grøn, 
og Bølgen sig krused mild og skøn, 
i Barndomtiden, naar den svandt hen, 
men fløj som Fuglen forbi igen. c 

For at denne Digtningens Rigdom imidlertid kunde tilegnes af Folket, maatte 
der tilvejebringes et Forbindelsesled, og som et saadant saa han Folkehøjskolen. 
I 1838 udtalte han derom, hvad der senere blev trykt i »Mands Minde«: 

»Jeg tør dristig paastaa, Danmark vilde føle sig ti Gange saa lykkeligt 
som nu, naar blot alle de dejlige nydanske Viser, der mylrede frem fra . 
Thaarups »Høstgildet« til Ingemanns »Holger Danske«, ikke blot som nu stod 
paa Papiret, men havde genlydt i alle vore Skoler og derfra ikke blot i alle 
vore Marker og Skove, men saa vidt som Danebrog vajede paa det sort- 
ladne Hav. Kun Mangelen af det kunstige Led, som en fri og folkelig Skole 
i vore Tider maa være mellem Ungdommen og den i Enkeltmand opstaaede 
forklarede Folkeaand, kun Mangelen af dette nødvendige Led gør, at et Folk 
daglig kan blive dødere og dorskere, vrantent og modfaldent, mens dets 
Literatur strømmer over af Liv og Fylde i herlige Minder og lyse Forhaab- 
ninger.« 

Som Grundtvig ønskede og haabede, at en saadan Skole skulde kunne 
slaa Bro mellem Folket og dets Digtere, haabede han paa, at den skulde 
blive en Slags Bro mellem Almuen og Videnskabsmændene, et Sted, hvor der 
kunde vækkes Ærbødighed hos Almuen for sand Videnskabelighed, idet dens 
Resultater gjordes tilgængelige, og der tillige til en vis Grad kunde gøres op- 
mærksom paa, baade hvor vigtigt og hvor besværligt dens Arbejde kan være. 
Og han haabede paa, at en Skole, hvor Modersmaalet sidder i Højsædet, og 
hvor der tages særligt Sigte paa det, der vedrører Folk og Fædreland og saa- 
ledes os alle, maatte kunne bidrage til at slaa Bro mellem Samfundets for- 
skellige Lag, samle sine Lærlinger fra højst forskellige Hjem i een fælles 
Folkefølelse. 

Fra sit eget Levnedsløb mente han at have Erfaring for, at den Tid, hvori 
han selv havde gaaet i Skole, særlig i Latinskole, er den uheldigste Tid i 
Livet for aandelig Paavirkning, den Alder, da man uden at være voksen gør 
en Slags Fordring paa at være det, da man har anskaffet sig en Pibe, men 
ikke ret tør tage den frem i sin Faders eller Lærers Nærværelse, da man, 
opløben og ledeløs, har lige saa megen Vanskelighed med at blive Herre over 
sine Lemmer som over sine Tanker, da — som det synes — Livskraften næ- 
sten helt og holdent er i Arbejde med Legemet. I den Alder skulde den 
mandlige Ungdom efter Grundtvigs Pædagogik hellere sættes til legemligt Ar- 
bejde end til en Syssel, der giver Drengene den Tro, at de ere i Færd med at 
blive lærde Mænd, altsaa nærmest gør dem vigtige, kritiske, selvkloge og under- 
tiden ogsaa blaserte. Han siger herom i »Mands Minde«, at han, til han var 
femten Aar, nogenlunde havde bevaret sin Barndoms Sans for det store som 

for det hjemlige, og i det hele for det naturlige og levende, men at han i de to 
Aar,. han gik i Latinskolen, forvandledes til en saa kold, lavstammet og selv- 
klog Person, at han ikke en Gang saa Morten Børups Grav lige udenfor Skolens 
Dør, at han tabte sin Interesse for Verdensbegivenhederne, saa han hverken 
huskede Bonapartes Hjemkomst fra Ægypten eller Slaget ved Marengo, skønt 
han, inden han kom i Skolen, med Spænding havde fulgt Bonapartes eventyr- 
lige Tog til Ægypten og Slaget ved Abukir, ja at han endog skammede sig 
ved sin Forkærlighed for Historien i Almindelighed og Danmarks i Særdeles- 
hed, ja skammede sig over sine for en Dreng ualmindelige Kundskaber i Hi- 
storie. Han var overbevist om, at det ikke var Beskæftigelsen med Klassikerne, 
med Aandens ypperste Mindesmærker, der var Skyld i saadanne Resultater, 
men > Drengevidenskabeligheden*, »som er Aandens Pestilens, fordi Drenge- 
forstanden umulig kan fatte noget af det, der hører Aanden til, og derfor, 
naar den vinder Selvtillid, maa forkaste det altsammen og kro sig af en 
Hundeklogskab som den, man i det attende Hundredaar sædvanlig kaldte Op- 
lysning«. Derimod betegner Grundtvig den egentlige Ungdomstid som »Livets 
Blomst, Aandens Skabertime, den Tid, da de store Udsigter skulle aabne sig, 
som vi senere i Livet skulle have Gavn og Glæde af, og da den Kærlighed, 
der skal opflamme os til et daadfuldt Levnedsløb, skal finde sin Ganning«.* — 
Derfor vilde han have den voksne Ungdom under god aandelig Paavirkning, 
og det var ikke nogen Børneskole, Efterskole, Fortsættelsesskole, eller hvad 
man nu vil kalde det, han førte Ordet for i den Række Skrifter, han efter 
1830 udsendte om denne Sag. I de ^Politiske Betragtninger *, Grundtvig 
udgav 1831, siger han, at man kan være en saare dannet Mand uden at 
vide, hvad Dannelse hedder enten paa Latin eller Græsk, og i mange Fag 
og især i Statssager være en meget dygtigere og bedre Skribent end de fleste 
klassiske højlærde. Vanskeligheden er imidlertid, at man savner en Højskole 
for folkelig Videnskabelighed og borgerlig Uddannelse, som kunde give de 
ustuderede, der vilde høre til den dannede Verden, hvad dertil virkelig maatte 
kræves. Men blev det uden en saadan vanskeligt at ordne Skrivefriheden, 
som han her omtaler, saa blev en saadan Skole end mere nødvendig, da 
Frederik VI. 1831 havde bebudet Indførelsen af de raadgivende Provinsial- 
stænder. For at selv denne begrænsede Deltagelse i Lovgivningen kunde blive 
til Gavn, maatte der aabnes Adgang til en hensigtsmæssig Dannelse for dem, 
der skulde være Medlemmer af Folkeforsamlingen, en Dannelse, der som 
Midtpunkt har Fædrelandet med dets hele naturlige og historiske Beskaffenhed, 
henført til det virkelige Liv og Øjeblikkets Krav, hvorved Fædrelandets Literatur 
* Gadning o: hvad der er ønskeligt, tjenligt, passende. 

baade finder Opmuntring og gør Gavn, og hvor man lærer at skatte den 
Videnskabelighed, man skal skatte til. 

Da han i 1836 udgav sit Skrift *Det danske Firkløver* (Konge, Folk, 
Fædreland og Modersmaal), kom han atter tilbage til Nødvendigheden af, at 
Folkeraadets Medlemmer og deres Vælgere vare vel oplyste om Folkenaturen, 
Statsforfatningen og Fædernelandet i alle Henseender; men denne Oplysning 
maatte ikke fattes det højere Præg, som Folkeaanden giver, og den vilde uden 
Kærlighed holde op at virke velgørende, ligesom den hverken er tænkelig eller 
brugelig uden den Styrke i Modersmaalets Brug, som ikke naas uden ind- 
trængende og flittig Benyttelse af Skjaldenes Arbejder. Og tillige maa denne 
Oplysning for at være ægte udspringe af Enkeltmandens eget Liv eller dog 
prøves derpaa; men »Stemningen«, som former hans eget Liv, »Øjet«, hvor- 
med han han opfatter dets Begivenheder, og »Tonen«, hvori han udtrykker 
sine Erfaringer, dem trænger han til fra Ungdommen af at føre med sig ind 
i Livet, og det er en af Hovedgrundene for en folkelig Højskole. 

I denne Afhandling udtalte han ogsaa med tydelige Ord, hvad han i sit 
Digt »Gyldenaaret« to Aar tidligere havde antydet, at han tænkte sig en Folke- 
højskole i stor Stil oprettet i Sorø, til hvis Kloster Absalon for at hjælpe sin 
og sine Fædres Sjæle ud af Skærsilden havde henlagt rige Pengemidler, og hvis 
Munke han havde paalagt at skrive Fædrelandets Historie; hvor Kristian IV., 
efterat Klostergodset ved Reformationen var blevet Krongods, havde stiftet et 
»ridderligt Akademi«, hvor den haabefulde Ungdom skulde lære at lyde og 
ligne Kongen, der kendte og elskede Fædrelandet og havde Modersmaalet i høj 
Grad i sin Magt; og hvor Ludvig Holberg gjorde det muligt for Frederik V. at 
genoprette og udvide Akademiet til en fædrelandsk Højskole ved dertil at skænke 
det Friherskab, han ærlig havde tjent sig ved munter Skrift paa Modersmaalet. 

Hvor Aksel hviler 
i lyse Kor, 
hvor Holberg smiler 
ad Fejl i Nord: 
Fra Sjællands Hjærte, 
Kong Frodes Ark, 
kast, Mindekærte, 
paa Daners Mark 
dit Jjys, det milde! 
Blus op, skønt silde, 
dog ret tilpas! 

I sit næste Højskoleskrift t^ Skolen for Livet og Akademiet i Soer* ud- 
vikler han atter disse Tanker og fremhæver navnlig med stor Styrke, at Sorø 



Digitized by 



Google 



GRUNDTVIGS HØJSKOLETANKE 



er Stedet for en saadan Højskole. Havde han, som Holberg, tjent en Tønde 
Guld eller endnu bedre, som Sir Walter Scott, tjent en Million ved sine Skrifter, 
vilde han hellere end grunde en dansk Højskole efter sit eget Hoved som 
Holberg forære Pengene til Akademiefi Sorø, naar det blot lignede en dansk 
Højskole efter hans Forestilling saa meget, som det i Holbergs Tid lignede en 
saadan efter dennes. Thi der er mere Rimelighed for, at det vil vinde og 
vare, der i Tidens Løb er ligesom opkommet af sig selv, end hvad Enkelt- 
manden ligesom vil frembringe efter sit eget Hoved, og derhos ligger det dybt 
i Nordboens historiske Natur med Kærlighed og Haab at knytte sig til Steder 
og Indretninger, som Fortids-Minder gør os dyrebare. Han glædede sig derfor 
over en kongelig Bestemmelse, der aabnede Akademiet for ^ustuderedes , det 
vil sige for Folk, der ikke kunne Latin, og kunde til en vis Grad se en Be- 
gyndelse til den Skole, han ønskede, deri. Og han kunde det saa meget bedre, 
som han havde gode Tanker i Henseende til denne Sag baade om de tre 
Digtere Ingemann, Hauch og Wilster, der vare Professorer ved Akademiet, og 
hvis afgjorte Danskhed var vel bekendt, om Professor Liitken, »Latinens er- 
klærede Avindsmand«, om Professor Waage, hvis Forkærlighed for Dansken 
havde glædet ham for næsten tredive Aar siden, og om Tyge Rothes to Sønne- 
sønner, der ogsaa vare ansatte i Sorø. . Ganske vist havde Akademiet beredt 
ham den Skuffelse, at det havde foreslaaet, at de »ustuderede« skulde lære 
Latin i de tre nederste Klasser; men saa længe som muligt vægrede han sig 
ved at tro, at det vilde fastholde et saadant Forslag. Han mente ogsaa, at 
ved en folkelig Højskole burde der findes Lejlighed til at lære fremmede Sprog, 
Mathematik, Historie og alt, hvad Enkeltmanden enten for Nyttens eller For- 
nøjelsens Skyld fandt Lyst og Tid til at lægge sig efter, og at ved en kongelig 
dansk Højskole i Sorø vilde det omtrent følge af sig selv; men Hovedsagen, 
det levende, fælles og almindelige, det, der skal være Højskolens Sjæl og 
Hovedopgave, det er dog Folkenaturens hensigtsmæssige Udvikling og Oplys- 
ning paa Modersraaalet til Fædrelandets Gavn og Kongens Glæde, den »indbyrdes 
Undervisning« og levende Vekselvirkning, som det skal være Ledernes Opgave 
at fremme, men som det er vanskeligt at beskrive. Det skal være en Dan- 
nelse, hvis Maal ikke er »Eksamen og Levebrød«, men en Oplysning, der er 
sin egen Belønning, og som vi faa den tydeligste Forestilling om, naar vi 
spørge, hvad Medlemmerne af det folkelige Statsraad behøve for at være deres 
Stilling voksne og deres Hverv mægtige, og dertil hører unægtelig en levende 
Følelse af deres Folks Ejendommelighed, inderlig Hengivenhed til Konge og 
Fædreland, Styrke i Modersmaalet til at udtrykke sig mundtlig med Liv og 
Lethed, Frihed og Sømmelighed, og endelig et klart Overblik over, hvad vi 

have, og hvad vi fattes, bygget paa sikre Efterretninger om vort Fædrelands 
Tilstand. 

Grundtvig blev ikke træt af at gentage disse Tanker: i Afhandlingen »Til 
Normænd om en norsk Højskole« (1837) og i »Bøn og Begreb om en dansk 
Højskole« (1840) og siden i »Lykønskning til Danmark« (1847); og han fik 
endelig forsaavidt Ørenlyd hos Folk og Konge, som et mindre anlagt Forsøg 
blev gjort og et større besluttet. 



II. SØNDERJYDSKE FORHOLD. 

Professor C. Flor i Kiel skrev, da Grundtvig 
havde udgivet »Bøn og Begreb om en dansk 
Højskole i Soer«, en Afhandling derom og sendte 
den til Bladet »Fædrelandet« i København; men 
»Fædrelandet« vilde ikke optage den. For at faa 
Tanken ud mellem Folk gik saa Flor med sin 
Anmeldelse til »Københavnsposten«, der svarede 
ham, som »Fædrelandet« havde svaret, at Af- 
handlingen ikke kunde optages, da den stred 
mod Bladets Grundsætninger. Derimod havde det 
haderslevske Blad »Dannevirke« alt den 7. Novbr. 

Nis Lorenzen. 

1840 en varm Anmeldelse af Grundtvigs Skrift. 
At de Blade, der skulde være særligt Udtryk for Danskhed og Fremskridt her 
i Kongeriget, fandt Højskoletanken stridende mod deres Grundsætninger, paa 
samme Tid som den blev knæsat i Sønderjylland, kan ikke forundre os; der- 
ovre var Trangen i Øjeblikket baade større og mere levende end her. Den 
var større, fordi der i hele Sønderjylland ikke var en eneste Læreanstalt med 
dansk Sprog udenfor Almueskolen. Latinskolerne vare tyske, Seminarierne 
vare tyske, og Universitetet i Kiel var tysk. Men naar baade Lærere, Præster 
og andre Embedsmænd havde faaet en ren tysk Dannelse, kunde kun faa af 
dem, selv om de vare dansksindede, være danske Folk til den Hjælp, de 
skulde have været; og der kunde i Sønderjylland ikke paaregnes den Hjælp 
fra Lærere og Embedsmænd og andre studerede Personer som i Kongeriget. 
Det kom man navnlig til at føle, da Folket i 1834 kaldtes til Deltagelse i 
Lovgivningsarbejdet, og da ved Folkestemmens Oplivelse Kampen /or Moders- 
maalet begyndte, medens der saa længe havde været kæmpet imod det. 

Allerede i den første sønderjydske Stænderforsamling 1836 fremlagde Bonden 
Nis Lorenzen fra Lilholt et Forslag om at indføre dansk Retssprog, hvor der 
var dansk Skolesprog. Skønt der ikke ved denne Reform vilde blive vist 
fuld Retfærdighed mod de Danske, idet kun 110,000 af Sønderjyllands 185,000 
dansktalende Indbyggere havde dansk Skolesprog, saa vakte det dog Modstand 
hos Slesvigholstenerne, og det blev kun vedtaget to Aar efter, fordi man fik 
det koblet sammen med et Forslag om, at ingen herefter skulde kunne blive 
Skolelærer i Slesvig uden at have underkastet sig Eksamen i Tysk, og at der 
i alle Landsbyskoler i Slesvig skulde meddeles Undervisning i det tyske Sprog. 
Allerede mens disse to Forslag behandle- 
des, var der begyndt lidt Røre hist og her 
i Sønderjylland, og Bladene »Dannevirke« 
og »Freja« bleve grundlagte. Men efterat 
Kong Kristian VIII. den 14. Maj 1840 havde 
resolveret, at dansk Retssprog skulde ind- 
føres, hvor Undervisningssproget var dansk, 
blev Bevægelsen stærkere. De Danske jub- 
lede og udtrykte deres Taknemmelighed 
mod Kongen, som »i Lov og Rettens Sale, 
har løst den bundne Tale; nu skal alene 
klinge vort Modersmaal paa Thinge«. Men 
de tysksindede protesterede lidenskabeligt; 
et Udvalg, Stænderforsamlingen nedsatte, 
betegnede Reskriptet som uhensigtsmæssigt, 
uudførligt og fordærveligt; og da det saa ud, som om Kongen lod sig skræmme 
deraf, bleve Slesvigholstenerne dristigere end nogensinde tidligere. — Under 
disse Omstændigheder var det, at det var blevet den sandhedskærlige og fri- 
sindede Købmand P. H. Lorenzen uudholdeligt i den slesvigholstenske Lejr; 
han afgav en offentlig Erklæring om, at han for Fremtiden vilde findes paa 
den danske Side, nedlagde sit Mandat som deputeret for Haderslev, valgtes 
igen i Sønderborg og mødte i Stænderforsamlingen 1842, hvor han, efterat 
Slesvigholstenerne havde betegnet Danebrog som et Trældomsmærke («Stempel 
der Knechtschaft«) »talede Dansk og vedblev at tale Dansk«, mens Slesvig- 
holstenerne raste og larmede, ja endog i Stænderforsamlingen protesterede 
mod Kongens Ord, at det var de danske Slesvigeres naturlige Ret at tale 
Dansk i Forsamlingen. Maatte allerede dette virke vækkende paa Sønder- 
jyllands Befolkning, saa forstaa vi let, at Stiftelsen af den slesvigske Forening 
og den første Skamlingsbankefest den 18. Maj 1843 kunde blive bestemmende 

for den med Hensyn til Oprettelsen af en Højskole, da denne Sag ogsaa i 
det mere stille havde sine varme Talsmænd, navnlig i Haderslev Vesteramt. 
Her havde Præsten Hass i Mjolen og Seminarist C. Kold arbejdet, til Hass i 
1840 tog sin Afsked for at gaa til Smyrna som Missionær blandt Jøderne, 
hvorhen, som bekendt, Kold fulgte ham. Hass* Efterfølger i Embedet, L. C. 
Hagen, var lige saa bestemt Discipel af Grundtvig som Hass; og desuden saa 
Præsterne Gottlieb i Hvidding og Koch i Vodder med venlige Øjne paa den 
grundtvigske Bevægelse i Almindelighed og havde navnlig Haab om, at Høj- 
skoletankens Iværksættelse skulde bære gode Frugter for det aandelige Liv. 
Heri støttedes de af Pastor N. L. Feilberg i Vester Vedsted og af den lærde, 
højt begavede L. C. Muller, der siden 1837 var Præst i Ribe. — Men medens 
der paa Østkysten var et mere i Øjne faldende Kampliv med Demonstrationer 
og Manifestering, saa var der kun lidt deraf paa Vestkysten; der holdtes vel 
»28. Majfester« paa Mjolen Færgegaard til Minde om Stænderforsamlingernes 
Indstiftelse og ellers en Gang ved en særegen Lejlighed; men det blev kun 
lidet paaagtet udenfor. Derimod var der sikkert paa Vestkysten og indad mod 
Midtlandet vistnok mere Inderlighed, mere Øre for dybere, vækkende Røster 
end paa Østkysten. 

Det gjaldt nu aabenbart om, at de to forskellige Sider af det folkelige og 
aandelige, der vare komne til Orde i Øster- og Vesteramtet, maatte kunne 
finde hinanden og komme til Forstaaelse og fælles Arbejde; og det var vor 
første Folkehøjskoles gode Lykke, at den blev til og blev baaren frem af 
begge disse Retninger. 

Forhandlingerne om Oprettelsen af en Højskole begyndte, som man kan 
tænke sig, i »Dannevirke«, hvis Redaktor, P. Chr. Koch, var meget varm der- 
for. Allerede i 1840 var Grundtvigs sidste Højskoleskrift, som sagt, blevet 
anmeldt, og i Begyndelsen af Februar 1841 fremkom et indsendt Stykke af 
»en Nordslesviger«, uden Tvivl P. H. Lorenzen, der gør opmærksom paa, at 
der ikke er nogen Egn i hele Landet, hvor slige Læreanstalter ere mere nød- 
vendige end i Nordslesvig, saalænge Folket der mangler enhver højere Under- 
visningsanstalt. »For at blive staaende ved Valget til Stænderne, saa er Bonden 
her nødt til at vælge af sin egen Stand, fordi han ellers løber Fare for ved 
Valget af Personer, som paa tyske Skoler have lært at foragte deres danske 
Nationalitet, selv at bidrage til Opofrelsen af sine allerhelligste Menneske- 
rettigheder; og da kun faa i vore Almueskoler kunne erhverve sig saa mange 
Kundskaber, at de kunne være dygtige nok til Stænderdeputerede, saa vilde 
ved en saadan Skoles Oprettelse en væsentlig Ulempe være ryddet af Vejen.« 
Han gør dernæst opmærksom paa en saadan Skoles Gavnlighed i mange andre 

Henseender og ender med Ønsket om en offentlig Forhandling om Spørgs- 
maalet. En saadan kom forsaavidt i Gang, som »flere Nordslesvigere« allerede 
den 17. Februar tage Sagen op, paavise Skolens Nødvendighed og gaa noget 
nærmere ind paa dens Beskaffenhed. Der maa undervises i at bruge Moders- 
maalet i Tale og Skrift, i Folkets Levnedsløb, Jordbeskrivelse, Naturhistorie 
og Naturlære og i Tysk, som ingen Stænderdeputeret kan undvære. De ønske 
Sagen mundtlig drøftet og bede »en Nordslesviger« om i dette Øjemed at for- 
anstalte et Møde i Gram snarest muligt Dette sidste Ord gjorde Professor 
Flor i Kiel bange for, at man 
skulde forhaste sig, og under 
Mærket »6« skrev han en Op- 
fordring til at give Tid, da det 
ikke var tænkeligt, at ret mange 
havde nogen klar Forestilling 
om Sagen; thi en saadan folke- 
lig Højskole eksisterede ikke 
noget Sted. Og saa afsluttede 
P. H. Lorenzen foreløbig For- 
handlingen med at udtrykke sin 
Glæde over den Tilslutning, Sa- 
gen havde vundet, medens han 
erklærede, at det var urigtigt, 
om en Indbydelse til et Møde 
derom udgik fra ham, der hver- 
ken i den ene eller anden Hen- 
seende var i Stand til at bi- 
drage til Sagens Fremme; han 
henviste derimod til Koch som 
Mellemmand. 

Mens Sagen saa tilsyneladende hvilede Sommeren igennem, forberedtes 
den dog i det stille navnlig af Pastor Hagen og Professor Flor, der senere 
skulde blive dens Bærere. 




P. Chr. Koch. 



L. G. HAGEN OG VESTBOERNÉ. 

Laurits Christian Ha^en, hvis Navn vil træffes paa mange Blade i Rød- 
ding Højskoles Historie, er født 1808 paa Merløsegaard i Sjælland og var en 

Tid efter at være bleven theologisk Kandidat Lærer i København, indtil han 
1836 med offentlig Understøttelse gik paa Rejser i Danmark og Nordtyskland 
for at undersøge, hvad der i de vigtigste Bogsamlinger fandtes af Salmeliteratur, 
hvori han havde en ualmindelig Indsigt, og hvortil han havde stor Kærlighed. 
Han har i høj Grad bidraget til at gøre Grundtvigs bibel- og kirkehistoriske 
Sange bekendte, ved at han i 1832 udgav den tit siden optrykte Samling 
»Historiske Salmer og Rim«, og ved at han siden fik Grundtvigs Svigersøn, 
P. O. Boisen, til at udgive en forøget Samling, gennem hvilken han sikkert 
nok tilskyndede Grundtvig til at fortsætte Arbejdet med »Sangværket til den 
danske Kirkeskole«. Ogsaa Brorsons Salmer udgav han oftere. 1837 — 40 var 
han Adjunkt i Sorø og flyttede saa til Sønderjylland, der blev hans Hjem i 
27 Aar og altid bevarede sin Hovedplads i hans Kærlighed. Han var 1840 — 50 
Præst i Mjolen i Haderslev Vesteramt, 1850 — 67 i Stepping i Østeramtet. Han 
blev saa 1867 afsat, fordi han ikke kunde aflægge Troskabsed til den prøj- 
siske Konge, var 1868 — 76 Præst for Valgmenigheden i Kjerteminde, hvor han 
døde den 1. Juni 1880. 

Det var uden Tvivl ham, der skrev den ypperlige '»Opfordring til den 
nordslesvigske Bondestand^, som læstes i »Dannevirke« for 6. Novbr. 1841, 
hvori det eftey nogle indledende Ord hedder, at det ikke kan nytte at skrive 
mere om denne Sag, da de ligegyldige ikke derved blive varmere og de tvivlende 
ikke derved faa bedre Haab, og selv Skolens Formaal og Virkning knap nok 
kan beskrives og egentlig først vil blive ret klar, naar den staar der. 

»Det er derfor,« fortsætter han, »ikke nok, at der skrives, der maa ogsaa 
handles, og der vil blive handlet. Adskillige Mænd i det nordvestlige Slesvig, 
hvem en saadan Skoles Oprettelse ligger paa Hjærte, ville med det første 
træde sammen for at udkaste en foreløbig Plan, og dernæst ville de fremtræde 
baade med mundtlig og skriftlig Opfordring til deres Medborgere om at staa 
dem bi med Raad og Daad. Men uden Penge, ja temmelig mange Penge, vil 
en saadan Skole ikke kunne komme i Stand og bestaa. En lille Ejendom 
maa købes, en passende Bygning opføres, og i det mindste tvende Lærere lønnes. 
Alt dette vil kræve et betydeligt Forskud, og det er vel mere at ønske end 
at haabe, at Skolen, i det mindste fra Begyndelsen af, vil blive saa stærkt 
besøgt, at de aarlige Udgifter skulle kunne udredes af Skolepengene. Men 
hvorfra skal da en saadan Pengesum komme, som i det mindste vil beløbe 
sig til fire Tusinde Specier? Naturligvis ved Bidrag fra os danske Slesvigere, 
for hvis Skyld Skolen oprettes. Om der end andet Steds fra kunde ventes 
nogen Understøttelse, er det dog os selv, vi fornemlig maa stole paa. Ville 
vi have Nytten, maa vi ogsaa bære Byrden. Men hvor stor og hvor tung 



Digitized by 



Google 



L. C. HAGEN OG VESTBOERNE 



13 



denne Byrde end synes, naar den betragtes samlet, vil den dog ikke blive os 
tung, naar den fordeles paa mange Skuldre. Den dansktalende Del af Slesvig 
bestaar af omtrent 140 Kirkesogne, og dersom der i hvert Sogn findes blot tre 
Mænd, som have Evne og Hjærte til at ofre 10 Specier hver til en saadan 
Skoles Oprettelse, vilde jo herved den hele fornødne Sum være samlet, og 
vilde kanske end nogle Sog- 
ne blive tilbage, er der dog 
mere end et, hvorfra en 
langt større Sum med Vis- 
hed kan ventes. Men da 
Bondestanden baade er den 
talrigste Stand i Landet, og 
det desuden er mest for 
dens Skyld, at Skolen skal 
oprettes, er det ogsaa til 
den, vi her fornemlig maa 
henvende os. At Nordsles- 
vigs Bondestand har Raad 
til at udrede den største 
Del af Bekostningen, der- 
om er der ingen Tvivl. Gud 
har velsignet os med man- 
ge gode Aar, og Velstand 
er almindelig udbredt over 
hele Landet, men om den 
ogsaa har Vilje og Hjærte 
dertil, det vil være et andet 
Spørgsmaal. Vi vide vel, at 
de, som have erhvervet de- 
res Formue ved stræng Spar- 
somhed og haardt Arbejde, 
ere betænkelige ved enhver 
Udgift, hvis Nytte de ikke klarlig kunne indse, men vi ere overbeviste om 
og haabe ogsaa at kunne overtyde andre om, at de Penge, som anvendes til 
en saadan Skoles Oprettelse, ere vel udgivne, og skønt de vel ikke ville give 
nogen Indtægt, som fylder paa Kistebunden, blive de dog udsatte paa høje 
Renter for Børn og Børnebørn, ja for det hele Land. 

»Det er øjensynligt, at Bondestanden i den sidste Snes Aar har stræbt at 

stille sig lige med de andre Stænder. Bondens Klædedragt, Bolig og Leve- 
maade er de fleste Steder bleven ganske anderledes end tilforn. Men har 
Bonden derved opnaaet sit Formaal? Nyder han nu i Almindelighed den 
samme Anseelse og Agtelse i Samfundet som de andre Stænder? Vi mene 
nej ! og vi tro, at de fleste Bønder, om end kanske med Fortrydelse og Uvilje, 
maa tilstaa, at det forholder sig saaledes. Men hvad er da Aarsagen hertil? 
Bondens Haandtering er saa hæderlig som nogen anden; Velstand og Formue 
findes der vel mere af i hans Stand end i de fleste andre. Men i Oplysning 
og Dannelse staar Bonden som oftest tilbage, og heri ligger den eneste eller 
dog vigtigste og dybeste Grund til hans Tilsidesættelse. Det er vel sandt — 
den Dannelse, de andre Stænder besidde, er ofte kun lidet værd, overfladisk 
og skæv og lige saa meget til Skade som til Gavn, men dog giver den dem 
en Overlegenhed over den uvidende Bonde, som denne ofte bittert maa føle; 
og hvad der er endnu værre, de Brokker og Stumper af en indbildt Visdom, 
som paa forskellige Veje naa ned til Bonden, hjælpe kun til at forvirre og 
vildlede ham, fordi han ikke forstaar deres Betydning, ikke kan veje og prøve 
deres sande Værd. Dette bør og maa blive anderledes! Det føler og ønsker 
vist mangen en Bonde; og det kan og skal blive anderledes, hvis Bonden 
kun selv vil. Dersom han endnu ikke er led af den aandelige Umyndighed, 
hvori han bliver holdt, nu saa lad ham blive i den, det vilde være forgæves 
Arbejde at prøve paa at uddrive ham deraf. Men føler han, at han har Kald 
til at gøre sig gældende ved Siden af de andre Stænder, har han ikke i Sinde 
at sidde som ledig Tilskuer ved den store Kamp, som trindt om bevæger 
Folkene, men vil deltage i denne, ikke som et blindt Redskab for den første 
den bedste Partihøvding, men som den, der ved, hvad han gør, og ved, hvad 
han strider for, da maa han ogsaa erhverve sig den fornødne Kundskab og 
Dannelse, da maa han ikke lade Lejligheden glippe sig af Hænderne, nu den 
tilbyder sig, og ikke lade sig afskrække af de Opofrelser, en saa vigtig Sag 
kræver af ham. 

»Men maaske kunde mangen Bonde baade have Evne og Vilje til at virke 
til en saadan Skoles Oprettelse og dog holde sig tilbage, fordi han ikke selv 
har Sønner eller nære Slægtninge, som kunne nyde godt af Undervisningen. 
Men saadanne ville vi erindre om, at den, som arbejder paa det heles Vel, 
han fremmer bedst sit eget, og Skolens Bestemmelse er ikke blot at virke 
til Gavn for det halve eller hele Hundrede unge Mennesker, som der ad Gan- 
gen kunne undervises, men for den hele Bondestand. Naar Lærlingene for- 
lade Skolen, ikke med en Hoben død Lærdom, men med en Spire til frugtbar 
Dannelse, som de have Lyst og Evne til siden at udvikle videre, mon da 

dette ikke vil blive til uberegnelig Gavn ogsaa for mange andre, som end 
ikke have sat deres Fod indenfor Skolens Mure? Vi have jo ofte set, hvor 
meget een eneste dygtig Mand kan udrette i sin Kreds, og vi kunne da ikke 
tvivle om, at en saadan Skare af begavede og velunderviste Mennesker, ad- 
spredte rundt i Landet, ville bevirke en Forandring til det bedre, som kanske 
ingen af os kan gøre sig nogen ret Forestilling om; thi den sande, levende 
Oplysning og Dannelse vil ikke indelukke sig i sig selv eller afslutte sig fra 
andre, men dens Væsen er at meddele og udbrede sig, at tænde Lys og 
vække Liv rundt om sig. 

«Men hvad Borgen have vi for, at den paatænkte Skole vil komme til 
at svare til sin Bestemmelse, og at de sammenskudte Penge blive anvendte 
efter vort Ønske? — Her maa I atter være eders egen Borgen; thi de Mænd, 
som snart ville komme frem med deres Indbydelse, have ikke i Sinde at 
tiltage sig nogen Raadighed eller at skalte og valte med eders Bidrag efter 
Behag, men saa snart et tilstrækkeligt Antal Deltagere have meldt sig, ville 
disse blive indbudne til en Forsamling, hvor de kunne tage Bestemmelse om 
Skolens Indretning, ansætte Lærere, udvælge en Bestyrelse og i alle Maader 
selv varetage deres eget Tarv. 

»Og hermed overlade vi nu Sagen til den nordslesvigske Bondestands 
Velvilje og sunde Fornuft. Vi bede enhver, der læser disse Linier, baade 
selv at overtænke og prøve Forslaget og tale derom med andre, hos hvem 
Sans for saadanne Ting er at vente. Det kan vel ikke fejle, at denne Sag 
vil støde paa mange kolde og ligegyldige, og at nogle ville spotte derover, 
som om det var en urimelig og uudførlig Drøm, men derfor bliver den jo 
hverken slettere eller mindre udførlig, end den i sig selv er. Det vil alene 
komme an paa, om de have Ret, som anse Nordslesvigerne for en ædel Folke- 
stamme med aabne Hjærter for alt, hvad der er priseligt og godt, med varm 
Kærlighed til deres Fædreneland og Modersmaal, eller de, som anse dem for 
en blandet Hob, kolde og følelsesløse for alt, hvad der gaar ud over Lege- 
mets daglige Nødtørft. 

»Dersom denne Plan faar Fremgang og Sagen et lykkeligt Udfald, da vil 
det nordslesvigske Folk rejse sig selv et herligt Mindesmærke, og Historien 
vil berette til de sildigste Slægter, at det var her, Bondestanden første 
Gang vaagnede til Erkendelse af sin egen Trang og sit eget Værd, og opret- 
tede sig selv en Højskole for der at kunne erhverve en levende og frugtbar 
Oplysning, uden hvilken den indsaa, at den ikke kunde indtage en hæderlig 
Plads i Samfundet og værne om sit Fædreland, sit Modersmaal og om sig 
selv.« — 

Denne ^Opfordrings glædede Flor overordentligt; men til en Begyndelse 
mente han, det vilde blive for kostbart, og udtalte sine Betænkeligheder i den 
Henseende i et privat Brev til Redaktør Koch, hvori han skrev, at det første 
Forsøg kunde gøres aldeles simpelt ved at lade enhver Skolemester eller 
Præst, som havde Lyst, prøve paa at virkeliggøre Tanken ; derved kunde man 
maaske komme efter, om der fandtes een eller flere dygtige Personer til sligt 
Arbejde, og man blev fri for et større mislykket Forsøg, der vilde skade 
Sagen meget. Men offentlig sige imod vilde han paa ingen Maade, da det 
var klart, at Pastor Hagen var meget begejstret og ivrig, og »det er en meget 
farlig Sag at modsætte sig Folks Begejstring og Iver, hvoraf vi aabenbart ikke 
have for meget«. Meget gerne vilde imidlertid Flor have Sagen drejet saa- 
ledes, at Bønderne tegnede sig for ordentlige Bidrag og derpaa kom sammen 
og valgte ham til Overopsynsmand eller Direktør for Skolen; han vilde ikke 
være »Skolemesteren, men Ideens Leder og Vogter«; thi han havde dog en 
klar Forestilling om den Oplysning, man skal stræbe efter. Der kunde maa- 
ske saa en Gang i Tiden komme et Resultat, der skulde lyse fra Nordslesvig 
vidt omkring i Norden. 

Saa kom den Spentrup Præst med følgende begejstrede Stykke i »Dvke.«: 
»I Dannevirke Nr. 37 læses en Opfordring til den nordslesvigske Bondestand, 
hvis Formaal er saa ædelt, højsindigt og almenvigtigt, at enhver rigtig Danne- 
mand greben af glædelig Studsen udbryder: Saadan bør det være I hvorfor 
kommer det først nu? — Ja! hvorfor blev Amerika ikke fundet, før Kolom- 
bus ledte det op? — Fordi — ja fordi Ingen, før han, havde kunnet stille 
et Æg paa Enden. — Men til vor ,Opfordring' ; den er stillet paa den rette 
Ende. ,En Højskole for den sønderjydske Bondestand!' Uagtet alle Næse- 
krøller og Panderynker saa raaber jeg med : Højskoler for den danske Bonde- 
stand! Højskoler i Sønderjylland, i Nørrejylland, paa Øerne og overalt i 
Daneriget! — Men hvad skal der læres i disse Skoler? — Hverken Græsk 
eller Latin, hverken noget dødt ejheller noget levende Sprog undtagen Moders- 
maalet. — Der skal læres Historie og fremfor alle, Fædrelandets: paa det 
Lærhngen kan kende Fortidens Dyder og Lyder og se sig alvorligen i Spejl. 
Han skal da, idet han bevarer Mindet om udmærkede afdøde, føle hos sig 
selv Kraft til retskaffen Daad og til Opofrelser for Fædrelandet. Men han 
skal paa den anden Side gøres bekendt med det onde, her er sket, og Følgerne 
deraf, paa det han maa sky og afsky alt, som forstyrrer, ja blot hindrer 
Almenvel og sinker Fremgang til det bedre. — Han skal lære Geografi, ud- 
førligst Fædrelandets ; og deri indbefattes dets Bestyrelsesmaade i alle Grene, 
samt det særegne hos de forskellige Egnes Almue. Og endelig skal han have 

et vigtigt Tillæg til sin Lærebogs 6. Kapitel, nemlig Pligterne mod Fædrelandet 
(hvilken I^ærdom allerede i Børneskolen burde bibringes og indprentes). Og 
saa vil et kort Udtog af Landvæsenets Hovedgrundsætninger være nødvendigt 
samt en Udsigt over de forskellige Driftsmaader. — Hertil burde — efter 
undertegnedes Anskuelse — Undervisningen være indskrænket, da de øvrige 
for Bonden nødvendige Discipliner jo læres i enhver Almueskole. Læretiden 
kunde fastsættes (efter Lærlingens Aandsgaver) til eet, to eller flere Aar. — 
Efter offentlig bekendtgjort Eksamen maatte Karakterer meddeles. — De Kund- 
skaber, den unge Bonde paa en saadan ægte, dansk Højskole vil samle, det 
Fædrelandssind, der hos ham vil blive vækket og bestyrket, turde efter hans 
Hjemkomst udbrede sig frugtbringende i hans Kreds. Han vil muligen endog 
paa mangen Vinteraften meddele sine Jævninge af det indsamlede Forraad. — 
(I Landøkonomisk Tidende Nr. 42 findes en Artikkel i samme Tendens. Men 
højst mærkeligt er det: at en jydsk Bondeknold for seksten Aar siden har 
undfanget den samme Ide men ikke kunnet bragt den til Udførelse. Han er 
nu Landsbyskolelærer, den samme; paa Himmelbjærget haaber jeg, han vil 
lade sig se og høre.) — Fram! framl Bondemand! Kundskab er Styrke! 

St. St. Blicher.« 

Da der paa denne Maade var slaaet til Lyd for Sagen, gav det øjensynlig 
Genlyd hos den sønderjydske Befolkning. I »Dannevirke« af 11. December 
fremkommer ^cn Bondesøn^ med en kraftig Opfordring til nu at tage fat 
straks. Oplysning, siger han, er den bedste Arv, en Fader kan give sin Søn; 
den uoplyste maa slæbe sig gennem Verden og maa tit bukke under i Livets 
Storme. Og det gælder for alle; en Bonde skal nu være næsten lige saa 
lærd som en Præst i gamle Dage, og saa slaa Almueskolerne ikke til. Men 
da Regeringen ingen Højskoler bygger, maa Folket selv gøre det. I Haderslev 
Vesteramt vil der sikkert ogsaa findes vaagne Folk, der ville tage fat ; og saa 
vil Haderslev Provsti (Østeramtet) ikke staa tilbage. Man samler Aktier paa 
127«, 25, 50 eller 100 Rdl., køber en Gaard, hvorpaa der kan holdes to 
Heste og 6 — 8 Køer, overlader saa denne til en duelig Lærer, der antager en 
eller to Hjælpelærere, hvoraf den ene maa være en duelig Landmand, og saa 
sender man sine Sønner i Skole! 

Endehg kom saa den 22. Januar 1842 en Opfordring til at tegne sig for 
Aktier i en Folkehøjskole. Opfordringen, der er dateret 21. December 1841, 
fulgte med »Dannevirke« for 22. Januar 1842 og er undertegnet af følgende 
fjorten Mænd: Præsterne Hagen i Mjolen, Koch i Vodder, Feilberg i Vedsted 
og L. C. Muller i Ribe, Gaardejeme Knud L. Knudsen og N. A. Hansen i For- 
ballum, J. A. Hansen i Randrup, B. O. Feddersen i Mjolen, B. T. Nikolajsen i 

Ballum, Jens Janniksen Bejer i Barsbøl, Jens A. Bejer i Gjesing, Jens P. Bjer- 
rum i S. Fardrup, Math. Møller i Døstrup og N. Mikkelsen Wulf i Bredebro. 
Den er sikkert forfattet af Hagen og slutter sig i det hele til den før nævnte 
»Opfordring«. Aktierne skulde være paa 10 Sp. (40 Kr.), og naar 3 — 400 
vare tegnede, skulde Anlæggelsen af Skolen iværksættes. Undervisningsfagene 
skulde være: Modersmaalet, Historie, Bibelhistorie og Kirkehistorie, Geografi, 
Tysk, Naturhistorie og praktisk Geometri, Skrivning, Regning og Sang. 

Naturligvis mødte Planen Modstand, blandt andet af Hjemmetyskernes Blad 
»Lyna«, der udtalte, at Hensigten med Skolen var at danisere den tyske Del 
af Slesvig (»ein Danisirungsinstitut«), og bebrejdede de fire Præster, der havde 
undertegnet Indbydelsen, deres Handling. Herpaa svarede Pastor N. L. Feil- 
berg i Vedsted træffende, at Skolen ikke kunde danisere de Danske, da de 
jo vare danske i Forvejen, og at de, der vare tyske, jo kunde blive borte 
fra Skolen. Han finder det ikke underligt, at Præsterne, som ved stærke 
Baand ere knyttede til Bønderne, have forenet sig med dem i Bestræbelser 
efter at udbrede Kundskaber og højere Dannelse, der jo dog ere utvivlsomme 
Goder. Og naar »Lyna« af Ordene i Skoleplanen: »Skolen bør værne om 
Danskhed og Kristendom,« slutter, at Præsterne have lært af en københavnsk 
Lærer i Theologi at tilsidesætte Kristendom for Danskhed, spørger han blot: 
»Morer ,Lyna' sig med Haarkløveri, eller er hun bleven skinhellig paa sine 
gamle Dage?« »Lynas« Forundring over, at Hertugdømmernes Historie ikke 
er optaget paa Skoleplanen, besvarer han med, at der jo skal undervises i 
det danske Folks Historie. 

»Lynas« Modstand kunde kun fremme Sagen; derimod fik den en saa 
betinget Anbefaling i »Fædrelandet«, at flere tabte Troen paa, at det kunde 
gaa ad denne Vej. »Fædrelandet« ønskede, at Regeringen vilde tage sig af 
Sagen og henvise saadanne Egne, der havde i Sinde at anlægge den Slags 
Skoler, til anerkendt oplyste og indsigtsfulde Mænd, der kunde gaa til Haande 
med gavnlige Raad ved Planens Udførelse. Ellers vilde der paa de fleste 
Steder ikke blive Midler til at oprette Skoler, og det var dernæst at befrygte, 
at de uden den nødvendige Vejledning vilde mislykkes. Dette sidste fandt 
Bladet især Grund til at fremhæve, fordi to af de indbydende Præster en 
Gang havde tilhørt den grundtvigske Retning, hvis Tilhængere vistnok vare 
mindre godt skikkede til at indrette Undervisningsanstalter ; i det mindste fandt 
Bladet Grundtvigs egne Ideer derom saa uklare, at det uden Betænkning er- 
klærede dem for uigennemførlige. — En saadan almindelig Fordømmelsesdom 
over den grundtvigske Højskoletanke vilde nu ikke gøre noget overvældende 
Indtryk ; men efter Bladets Anseelse den Gang i de kongerigske Kredse, hvor- 

fra Sagen maatte haabe paa Støtte, og efter Sagens hele Stilling, raaatte det 
være anderledes. Og nu maatte den Mand frem i første Linje, der altid i 
den sønderjydske Sag viste sig at være det Kit, der holdt Arbejderne sammen, 
eller, som han selv udtrykte sig, det »Stykke Cement«, der kunde forbinde 
de haarde Stene. Det gjaldt om at opretholde den grundtvigske Højskole- 
tanke; men det gjaldt i Øjeblikket ikke mindre om at faa de nationalliberale 
til at arbejde med og give Penge til dens Fremme; og til at naa dette Maal 
var C. Flor Manden. 



IV. GHR. FLOR OG ØSTBOERNE. 

I det foregaaende er Professor Chr. Flors Navn nævnet nogle Gange, og det 
vil blive nævnet meget tit i saavel Rødding Højskoles som i det hele i Sønder- 
jyllands Historie i vort Hundredaar; thi om end Flors Virksomhed, som Ploug en 
Gang udtrykte det, ligner Ingeniørens i Krigen, der tit ikke huskes i den Grad 
som deres, der gaa paa med de blanke Vaaben, saa spores han alle Vegne; 
og som den ene kielske Professor, Chr. Paulsen, havde hejst Fanen og paa- 
peget Kampens Maal, saa blev det Flors Opgave som »politisk Ingeniør« at 
skaffe Midlerne til Veje og at lede Bevægelsen og navnlig at knytte Forbin- 
delsen med den nordslesvigske Befolkning. Dertil var han ypperlig skikket af 
Naturen, og dertil havde hans Livsførelse og Livsanskuelse yderligere for- 
beredt ham. 

Han kunde aldrig opdage noget stort ved sin Person, og han havde aldrig, 
sagde han, syslet med Tanken om at vinde et berømt Navn; men han mente 
at være et oprigtigt, ærligt Menneske og at have et godt og mildt Sind mod 
sine Medmennesker, ligesom han fra sin tidligste Alder havde følt Trang til 
at gøre Gavn i Verden, over hvilken Trang han havde glædet sig, og for 
hvilken han havde takket Vorherre. Og saa har han en Gang sagt om sig 
selv, at han aldrig har følt sig krænket; han har altsaa ikke været hildet i 
den Snare altid at tænke paa sig selv og sit eget. Dertil kan føjes, at han i 
høj Grad besad Tavshedens Naadegave, saa hvad der skulde ties med, laa 
sikkert gemt hos ham, og at han paa Grund af sit Frisind og sin Evne til 
klart at se det væsentlige i en Sag havde en enestaaende Evne til at for- 
handle med de mest forskellige Personer og med alle Partier og Retninger 
indenfor det danske Folk. Og lige fra Ungdommen af havde Flor udmærket 
sig ved et særeget praktisk Blik for, hvad der under de givne Betingelser 

kunde naas, i Forbindelse med et skarpt psykologisk Blik, der altid satte ham 
i Stand til ved hver given Opgave at finde de rette Arbejdere. 

Flor var af norsk Æt og født i København den 1. Januar 1792. Kærlig- 
heden til Fædrelandet havde levet i ham lige siden den 2. April 1801, men 
flammede ret op i Trængselsdagene 1807, da han, næppe 16 Aar gammel, bad 
sin Fader om at maatte indsende Andragende om Lov til at komme med i 
Kampen mod Englænderne. I 1809 blev han Student og levede et rigt og 

fornøjeligt Studenterliv mellem de 
bedste af sine jævnaldrende, til han 
1816 blev theologisk Kandidat. En 
vis historisk Interesse har fra disse 
Aar hans Optræden paa de bevæ- 
gede Studentermøder paa Ehlers' 
Kollegium i Helligtrekongersdagene 
1814. Der fremsatte Grundtvig, som 
allerede omtalt, for første Gang Høj- 
skoletanken i de taagede Omrids, 
hvori den da stod for ham : Studen- 
terne skulde gaa ud og ved et mundt- 
ligt Ord vække en kristelig Helte- 
aand i Folket. Flor miskendte ikke 
Grundtvigs gode Hensigt, men mente, 
at Studenterne jævnt hen skulde 
bede Kongen om Lov til som me- 
nige Krigsmænd at hjælpe med at 
drive Fjenden ud af Landet. Og 
Studenterne delte sig i to Lejre, der 
indsendte hver sit Andragende; men 
Freden i Kiel blev sluttet i samme 
Maaned, saa der blev ingen Brug 
for dem. I det Florske Partis Andragende stod de Ord, at et Folk, som tror 
paa sig selv, ikke kan gaa til Grunde, hvilken Sætning Grundtvig skarpt an- 
greb som et Udtryk for Tidens vantro Tankegang; kun Gud i Himlen raadede 
for Folks og Rigers Blomstring og Undergang. Man vilde haft Flor til at tage 
til Genmæle mod disse Ord af Grundtvig; men han havde det Mod, der virkelig 
hører til, for straks at indrømme, at Grundtvig havde Ret. 

Flor blev endnu nogle Aar i København som Lærer og Inspektør ved Borger- 
dydsskolen, iøvrigt sysselsat med historiske, sproglige og literære Studier. Og 

han levede ivrigt med i de Spørgsmaal, der sysselsatte Tidens livlige begej- 
strede Ungdom. Da saaledes den store Kamp udbrød mellem Digteren Bagge- 
sen og de begejstrede, alt for begejstrede, Tilhængere af Øhlenschlæger, træffe 
vi Flor i første Linje. Han var ikke alene blandt den »Tylvt«, der udæskede 
Baggesen til en latinsk Disputats om hans æsthetiske Grundsætninger, men 
det var Flor, der sammen med Poul Møller overbragte Baggesen Udfordringen. 
Det var ganske vist en stor Fejl af disse unge Mænd, at de ikke alene ophøjede 
Øhlenschlæger over cdle andre danske Digtere (altsaa ogsaa over Holberg og 
Evald), men ogsaa roste alle hans Værker, »de sidste saa vel som de første«, 
og derimod frakende Baggesen enhver Ros; men det er tiltalende at se den 
taknemmelige Begejstring, der drev dem, og det er ikke vanskeligt at forstaa 
deres Harme over Baggesen, der kastede Haan ind i denne Begejstring. »Min 
Taknemmelighed mod Øhlenschlæger,« skrev Flor næsten 60 Aar derefter, 
»var grænseløs; thi han vakte i min unge, friske Sjæl den slumrende Nordens 
Aand, der siden altid har behersket min Vilje og er Ledestjærnen for alle 
mine Bestræbelser«. — Øhlenschlæger — sagde han en Gang til en af sine 
yngre Venner — havde aabnet hans Øje for, at et virkeligt Menneskeliv er et 
poetisk Liv, hævet over Smaalighed og Spidsborgerlighed ; det havde gjort hans 
Liv rigt, og derfor maatte han forsvare Øhlenschlæger mod ethvert Angreb. 

I Begyndelsen af Tyverne blev Flor af Etatsraad Zeuthen indstillet til Præste- 
kaldet i Tølløse, som han fik, og hvor Befolkningen var glad ved ham; men 
mest glad ved ham var Godsejerens Datter, Frederikke Vilhelmine Zeuthen, 
en smuk, begavet og dannet Pige, der havde givet flere fornemme Friere Af- 
slag, men nu vilde være Flors Hustru. Hendes Fader har sagtens haft andre 
Tanker om sin Datters fremtidige Stilling, men gav sit Minde til Forlovelsen, 
naar Flor vilde skaffe sig en Doktortitel. Den fik han fra Universitetet i 
Kiel for en filologisk Afhandling, som en sprogkyndig Ven af ham betegnede 
som Modsætning til Jakob Bergs Vers, det Montanus fandt »materialiter ypper- 
ligt, men formaliter slet«. Doktor blev Flor imidlertid; men da hans Fæste- 
møs Fader døde, ønskede hun ikke at blive Præstekone i Tølløse under sin 
Broders Vinger, og hun opmuntrede Flor til at søge anden Ansættelse, som 
han saa fandt i Kiel, efterat J L. Heiberg for de Vaudevillers Skyld, han ar- 
bejdede med, havde søgt Afsked fra sit Embede som Professor i Dansk ved 
Kiels Universitet og var flyttet til København. Flor kom til Kiel den 15. Av- 
gust 1826 og holdt Bryllup det følgende Aar. 

I Kiel blev Flor i det hele venligt modtaget af Professorerne, men nogen 
egentlig Sympathi fik han ikke for andre end den juridiske Professor Chr. 
Paulsen fra Flensborg, med hvem han vekslede Tanker og delte Anskuelser 

om Sønderjyllands Forhold. Alt for mange af de andre vare mer eller mindre 
inde paa den kielske Videnskabelighed, som Ingemann i »Landsbybørnene« be- 
tegner med det ny Ordsprog: »Løgn er en Videnskab«, sagde Fanden, han 
hørte Forelæsninger i Kiel.« Da Flor, vistnok især vejledet af Paulsen, var 
bleven klar over Forholdene i Sønderjylland, henledede han i 1827 ved en 
Avdiens Kongens Opmærksomhed paa, hvor nødvendigt det var, at der snart 
blev gjort noget alvorligt for at komme Modersmaalet til Hjælp i Retssalen 
og i Skolen. Kongen lovede sin Medvirkning; men der skete intet; og da 
Flor kom igen 1828, afbrød Kongen Samtalen derom med de Ord: »Ja, min 
kære Flor, lad os aldrig tale om den Ting.« 

I sin Embedsgeming søgte Flor naturligvis ogsaa at tale Modersmaalets 
Sag ved at paavise baade Sprogets og Literaturens Rigdom og Skønhed og 
Betydningen af det aandelige Liv, der levedes i Danmark; især var han selv 
i disse Aar meget optaget af Grundtvigs mythologiske og historiske Anskuelser, 
hvorom han bl. a. skrev en mønsterværdig Afhandling. I Mindedigtet over 
ham betegner Ploug hans Virksomhed i Kiel saaledes: 

Vort Modersmaal han elsked, huD var hans Ungdoms Brud; 
for hendes Ret og Ære at værge drog han ud. 
Hvor mest hun blev forhaanet og trampet under Fod, 
han hendes Ros forkyndte med frit og frejdigt Mod. 

Men om de kolde Hjærter saa haard en Skal var lagt; 
den smelted ej hans Tale, ej hendes Skjønheds Magt; 
da klaged for sin Konge han hendes Nød og Skam; 
men Enevælden var kun en Gubbe blind og lam. 

Dog tabte han ej Modet; han sadlede sin Hest 
og drog ad Sønderjylland, saa mod Øst, saa mod Vest. 
Da Husly hans Hj ærtenskær ej fandt i Kongens Borg, 
til Bonde og til Borger han betroede al sin Sorg. 

Dér fandt han varme Hjærter, dér fandt han Viljens Ud; 
dér fandt han aabne Øjne for, hvad der stod paa Spil; 
dér fandt han stærke Længier og stumme, dybe Savn, 
som kun kunde stilles i Modersmaalets Favn. 

Der var paa flere Steder i Sønderjylland alt den Gang nogen Bevægelse, 
som Flor saa i høj Grad bidrog til at samle og lede. Han byggede Skanser, 
som Ploug sagde om ham i Festtalen paa Rødding Højskoles 25 Aarsdag; 
han hjalp med at grunde de dansksindede Blade »Dannevirke«, »Freja« og 
»Flensburger Zeitung«; han lagde Miner, da han sammen med N. Lorenzen 

stillede Forslaget af 1836 og med P. H. Lorenzen gjorde Aftale om dennes 
Optræden 1842; og han hjalp til med Dannelsen af »den slesvigske Forening« 
1843, hvilket igen førte til Oprettelsen af Rødding Højskole 1844. 

»Flor var min politiske Opdager og Opdrager,« har L. Skau sagt; og med 
Opdagelsen gik det saaledes til. Det antikvariske Selskab i Kiel havde hen- 
vendt sig til Præsterne med Opfordring om at indsende Beskrivelse af de 
Oldtidsminder, der fandtes i deres Sogne; og denne Opfordring havde Præsten 
i Sommersted, L. Poulsen, bedet den unge Gaardmand L. Skau at tage sig af. 
Denne havde saa skrevet en udførlig Redegørelse for de Oldtidslevninger, der 
fandtes, og de Minder og Sagn, der levede i Egnen, og den havde han efter 
Raadførsel med »Dannevirke«s Redaktør, Koch, sendt lige til Flor, der var 
Medlem af Styrelsen for det antikvariske Sel- 
skab. Flor blev forundret over den unge Bon- 
des klare og levende Fremstilling og indledede 
Forbindelse med ham, en Forbindelse, som 
var saa frugtbar for Skau, at han betegnede 
Flor som sin Opdrager. Flor hjalp ham til 
Rette ved Udarbejdelsen af hans første Taler, 
baade det saakaldte »Løftets Bæger« ved Gil- 
det i Sommersted Kro i Februar 1843 og de 
berømte Taler ved Skamlingsbankefesterne i 
1843 og i 1844; men L. Skau tilegnede sig 
Lærdommen saa godt, at han ved sit Fore- 
træde hos Kong Kristian VIIL 1843 ved den 
Fremstilling, han gav Kongen af de sønder- 
jydske Forhold, overbeviste denne om, at han selv var i Stand til at kunne 
forfatte sin Tale paa Skamlingsbanke. 

Da Flor navnlig gennem Koch, N. Lorenzen, P. H. Lorenzen og L. Skau 
havde indledet en Del Forbindelser i Nordslesvig og paa saa mange Steder 
fundet varme Hjærter for Modersmaalets og Folkelighedens Sag, søgte han at 
organisere Modstanden mod Fortyskningen, og den 12. Juni 1843 stiftede han 
da sammen med 25 Mænd, mest fra Haderslev Østeramt, ^dcn slesvigske For- 
ening «^, der satte som sit første Formaal at arbejde for Oprettelsen af danske" 
Undervisningsanstalter i Nordslesvig: en Folkehøjskole eller »højere Bonde- 
skole«, som de fleste den Gang sagde, en dansk lærd Skole og Realskole og et 
Skolelærerseminarium, til alt hvilket man ventede Hjælp fra Mænd i Kongeriget. 

En Realskole brød Flor sig ikke videre om; og hans Bestræbelser gik nær- 
mest ud paa Oprettelsen af en Folkehøjskole; men denne ny Art af Skoler 

vidste han jo godt, man saa hen til med Mistillid i den nationalliberale Lejr 
i København; og derfor var det vistnok i god Forstaaelse med Flor, at den 
* Indbydelse^, som de 25 Mænd udstedte paa den slesvigske Forenings Stiftelses- 
dag, i al Almindelighed opfordrede til Oprettelsen af højere Undervisnings- 
anstalter i Nordslesvig. Man udstedte Indbydelsen ogsaa paa Tysk: »Venlig 
Opfordring fra Nordslesvig til tysktalende Brødre,« naturligvis uden Haab om 
synderlig Hjælp fra den Kant. Den danske Indbydelse, der læstes i »Danne- 
virke« for 14. Juni 1843, lyder saaledes: 

»Enhver dansk Mand føler vistnok, hvor nødvendigt det er, at det Sprog, 
som vi have arvet fra Fædrene, som er os lige saa vigtigt for Sjælen, som 
de enkelte Lemmer for Legemet, holdes i Agt og Ære og nyder den Anerken- 
delse, som det fortjener. Derfor er vor Glæde stor over, at et Samfund af 
ansete Mænd i Kongeriget for Tiden offentlig opfordre deres Medborgere til 
at fremme Oprettelsen af højere Dannelsesanstalter i Hertugdømmet for den 
danske Befolkning. Tyskerne have nok; de have Universitet, Latinskoler, Se- 
minarier; de oprette Realskoler, Bondehøjskoler osv.* — Vi have til vor tstore 
Uheld intet af sligt og maa enten sende vore Sønner og Døtre, som skulle 
lære mere end deres Katekismus, ad Tyskernes slibrige Skolevej eller lade 
dem opvokse i Uvidenhed om det meste af, hvad ethvert Menneske bør ønske 
at kende. Men imens vore mange Brødre i Kongeriget saaledes ile os til 
Hjælp i vor aandelige Trang, maa vi ikke selv lægge Hænderne i Skødet; vi 
ville ellers miste den Agtelse, den Kærlighed og den Bistand, vi modtage, og 
hjemfalde til Vankundighed og Verdens Foragt. 

Vi undertegnede have troet, at der kun behøves en offentlig Opfordring til 
vore slesvigske Landsmænd for at give dem Lejlighed til paa en virksom 
Maade at vise deres Deltagelse for en saa skøn Sag. Derfor have vi været 
forsamlede i Dag, og have besluttet, ved Folkets lovlige Organ, »Dannevirke«, 
at indbyde enhver, som mener det ærligt og redeligt med Folkets Oplysning, 
til at yde sit Bidrag, lidet eller stort, til sammes Fremme. Vi ere alle villige 
til, enhver især, at modtage Tilsikringer om Gaver, eller Gaver selv, enten 
som aarlige eller een Gang for alle, og gennem vor Formand, Hans Nissen i 
*Hammelev, aflevere dem til vor Kasserer, Sognefoged Nis Steffensen i Hamme- 
lev, som under vor Garanti vil gøre dem midlertidig muligst frugtbringende, 
indtil de tilsigtede Anstalter kunne kaldes til Live. Vi ville desuden sætte os 
i Forbindelse med de omtalte Folkevenner i Kongeriget, overveje og tage 
fælles Beslutning med dem angaaende de i Kongeriget og Hertugdømmerne 
* Tyskerne havde oprettet en Slags Bondehøjskole eller Landbrugsskole i Angel (Ørsbjerg). 

indkommende Midlers mest hensigtsmæssige Anvendelse. Offentlig detailleret 
Regnskab skal til sin Tid blive aflagt. Ogsaa andre Andragender eller Med- 
delelser bedes indsendte til vor Formand.« 



I den slesvigske ForeniDg, Haderslev, den 12. 
Hans Nissen, 

Gaardmand og Sandemand i HammeloT; Formand. 

Laurids Petersen Skau, 

Gaardmand i Sommersted, Sekretær. 

Bertel Hansen, 

Gaardmand i Taaming. 

JøRG. J. From, 

Gaardmand, Sandemand og Sognefoged i Fjelstrup. 

L. Lorenzen, 

Kromand i Høkkelbjerg. 

Peter Ravn, 

Gaardmand i Kjelstrup. 

Poul Terkildsen Samsø, 

Kromand i Sommersted. 

Bertel Peder Schmidt, 

Gaardmand i Fredsted. 

Peter Nissen Petersen, 

Gaaardmand i Styding. 

JøRG. Petersen, 

Gaaidmand og Sognefoged i Sjølund. 

Hans Rudbæk, 

Gaardmand og Sandemand i Grarup. 

Jakob Hansen Friis, 

Gaardmand i Fredsted. 



Juni 1843. 



Nis Steffensen, 

Gaardmand og Sognefoged I Hammolev; Kasserer. 

Iver Jochumsen, 

Gaardmand og Sognefoged i Kafdrup. 

Iver And. Ravn, 

Gaardmand i Grønninghoyed« 

Conrad Iversen, 

Gaardmand og Sognefoged i Fredsted. 

Nis Lorenzen, 

Gaardmand i Lilholt. 

Nicolaj Rudbæk, 

Gaardmand i Flaut. 

Jens Lauridsen Skau, 

Gaardmand og Sognefoged i Sommersted. 

Hans Madsen Schou, 

Gaardmand i Styding. 

Chr. N. Degn, 

Gaardmand i Mangstrup. 

Hans Petersen, 

Gaardmand i VejstruprøJ. 

Nis Jørgen Skøtt, 

Gaardmand i Erley. 

J. Petersen, 

Gaardmand og Sognefoged i Stenderup. 

A. T. Fromm, 

Gaardmand og Sognefoged i Sæd. 



Ved et Møde, Foreningen afholdt den 14. Avgust, oplæste Flor sine Tanker 
om den paatænkte Folkehøjskole, og efter en livlig Forhandling blev det ved- 
taget at lægge hans Udkast til Grund. Slutningsordene i dette Udkast vidner 
om den Frejdighed, hvormed Flor saa sin Plans Udførelse i Møde: »Der er 
sagt nok, for at De omtrent kan gøre Dem en Forestilling om, hvad vi mene,« 
siger han. »Formodentlig har det overrasket Dem; thi De har vist aldrig 
tænkt paa eller hørt noget saadant. Men hvis denne Idé ikke har skrækket 
Dem ved sin Nyhed, saa haabe vi, at De har faaet en glad Anelse om, at 
der ogsaa for Bonde- og Borgerklassen maa kunne eksistere en Undervisnings- 

anstalt, hvor Disciplens daglige Følelse ikke er den nedtrykkende: der bliver 
lagt en Byrde paa dig! men den oplivende: der gaar et Lys op for dig! Og 
upaatvivleligt vil De kunne skimte ind i Fremtiden, at en saadan Folkehøjskole 
vil blive Deres allersikreste Værn imod al borgerlig og aandelig Undertrykkelse.« 

Planen vandt imidlertid ikke Bifald hos det store Publikum. Magister 
D. G. Monrad, som dengang udgav »Dansk Folkeblad«, hvortil Planen sendtes, 
lod den trykke bagerst i Bladet med de mindste Typer, og den dengang an- 
sete Præst Børresen (blandt andet bekendt som Udgiver af det underholdende 
Ugeblad »Den danske Bondeven«) gav den kort efter en skarp Bedømmelse 
i Monrads Blad. Efter hans Mening trængtes der mere til en metodisk Ele- 
mentarundervisning for Bondestanden. Nogle fandt Planen for demokratisk 
andre fandt den for aristokratisk; alle fandt den for utydelig og ubestemt 
og selv Flors Venner vare bange for, at den vanskelig lod sig gennemføre 
Denne Modstand skræmmede ikke Slesvigerne, og den holdt ikke de konge 
rigske Venner tilbage. Den københavnske Kommitte til danske Undervisnings 
anstalters Fremme i Nordslesvig* lovede at ville understøtte Højskolesagen 
med et Laan af 5000 Rdl. i fem Aar og en aarlig Gave af 600 Rdl. i lige saa 
lang Tid. I Aarene 1844 — 45 modtog Rødding Højskole i alt 12,200 Rdl. fra 
denne Kommitte. Ogsaa den slesvigske Forening havde udnævnt en Kommitte, 
bestaaende af de tre Gaardmænd Hans Nissen, Nis Steffensen og Laurids Skau, 
som skulde købe en passende Gaard og ellers foretage det fornødne. Disse 
Mænd indgave nu i den slesvigske Forenings Navn en allerunderdanigst An- 
søgning til Kongen om at maatte oprette en Højskole efter det vedlagte Udkast, 
og kort efter købte de en Gaard af Krigsassessor Kjær i Rødding By for tolv 
tusende Rigsdaler. 

Skønt man i Grunden hellere havde ønsket at anlægge Skolen længere 
mod Syd, var denne Beliggenhed dog paa flere Maader heldig. Den laa her 
i det nordligste af Haderslev Amt og tildels paa Ribe Amts Grund, og ved 
den blandede Administration var den betydelig sikret mod den tyske Embeds- 
stands Overgreb. Tillige laa den midt imellem de rigeste Øst- og Vestegne, 
saa den kunde gøre Regning paa lige stor Tilslutning fra begge Sider. Man 
haabede endvidere, paa Grund af dens Beliggenhed i Tørninglen Provsti, der 
hørte under Ribe Bispestol, at kunne formaa Kongen til at overdrage Over- 
opsynet til Biskoppen i Ribe, Tage Miiller**, hos hvem man forudsatte et venligt 

• bestaaende af H. N. Clausen, J. Fr. Schouw, L. N. Hvidt, J. E. Larsen, J. C. Drewsen, 
H. P. Hansen og N. J. Meinert (»Syvstjærnenc). 

*• Dette Haab glippede dog, idet det overdroges til Amtmanden i Haderslev og Provsten 
i Tørninglen, der dannede Kirkevisitatoriet for hin Egn. 

Sindelag for Sagen. Af disse Grunde købte man Gaarden i Rødding, skønt 
den vistnok maatte betales vel dyrt. 

I et Møde i den slesvigske Forening den 12. Februar 1844 blev der saa 
valgt en »Direktion« for den kommende Højskole. Den kom til at bestaa af 
Prof. Flor som Formand og særlig Undervisningsdirektør, Præsterne Hertel 
i Moltrup og Schøler i Vodder, Gaardmændene Hans Nissen i Haramelev, 
Laurids Skau i Sommersted, Landvæsenskommissær Knud L. Knudsen i 
Forballum og J. A. Schmidt, Ejer af Kjær Mølle. Da den slesvigske Forening 
ikke var anerkendt som juridisk Person, blev Ejendommen paa dens Vegne 
tilskødet Knud Knudsen. (Senere gik den dog eflerhaanden over i Bestyrel- 
sens Hænder, ogsaa i retslig Henseende; men en selvstændig juridisk Person 
blev den først, medens A. F. Krieger var Departementschef i det slesvigske 
Ministerium.) Denne »Direktion« har, som man ser, ingen af de »Grundt- 
vigianere«, som »Fædrelandet« og mange med det fandt saa uskikkede til at 
forestaa Indretningen af Skoler; og det har formodentlig nok paa mange Steder 
bidraget til at jævne Vejen for den ny Skole. Direktionens første Mand er 
øjensynlig Flor, der ogsaa i et Brev til Koch af 5. Januar 1844 havde skrevet: 
»Det forstaar sig af sig selv, at jeg ønsker af Foreningen at vælges til Direktør 
for Højskolen, da jeg anser min Virksomhed som saadan for aldeles nødven- 
(Jjg, hvis det skal blive muligt for Anstalten at arbejde sig gennem alle de 

baade nøgne og blinde Skær, som i Mængde true den Højskolen er 

og bliver min Hovedplan; thi hvor ofte det end synes, at snart det ene, snart 
det andet kunde medføre vor Sags Frelse og Sejr, saa er dog alting: Kongens 
Sindelag og Løfter, Nationens Begejstring, de liberales Bistand intet andet end 
Vindpust, og Nordslesvigernes Selvstændighed det allereneste, der kan frelse, 
og den kan atter kun fødes til Verden ved en Anstalt som Højskolen eller 
sligt, som kan meddele aandeligt Lys og Varme.« 

Og da saa under 17. Juni 1844 den kongelige Tilladelse til at oprette 
Skolen endelig kom, og Direktionen kunde offentliggøre det » Udkast til Ind- 
retningen af en Folkehøjskole i Nordsl/^svig*, som havde le<lsaget Ansøg- 
ningen, gjorde det og de medfølgende * Bestemmelser* et sæ^rdeles godt indtryk 
paa de fleste opmærksomme Læsere ved den jævne, klare og kloge Affattelse. 
Det er klart, at Flor er Forfatteren. Et Par Punkter af » Udkastet ^^ skulle 
fremhæves. Den første Paragraf i Programmet, som indeholdt Skolens »Be- 
stemmelse og Benævnelse«, lød saaledes: 

»Det Maal, vi have sat os for Øje, er at grundlægge en Anstalt, hvor 
Bonde og Borger kunne erholde saadanne Kundskaber og Færdigheder, som 
kunne være til Nytte og Behag, ikke saa meget med Hensyn til hans særegne 

4* 

Næringsvej og Bedrift som med Hensyn til hans Stilling som Landets Søn og 
Statens Borger. Anstalten skulde altsaa have en velgørende Indflydelse saa 
vel paa hans huslige og private som paa hans offentlige og borgeriige Liv. 
— Vi kalde den en Højskole, fordi det ikke skal være nogen sædvanlig 
Drengeskole, men en Undervisningsaiistalt dels for unge Mennesker efter Kon- 
firmationsalderen, dels for fuldvoksne Karie og Mænd, og vi kalde den en 
Folkehøjskole, fordi Medlemmer af enhver Stand kunne faa Adgang til den, 
om den end nærmest anlægges for Bondestanden og især af denne venter sine 
Disciple.« 

Dernæst bestemmes, at Direktionen skal bestaa af 7 Medlemmer, hvoraf 
tre maa henhøre til den egentlige Landbostand, at Direktionen udnævner to 
Lærere med henholdsvis 600 og 400 Rdl. i aariig Løn foruden fri Bolig og 
Brændsel, men at der kan ansættes flere faste Lærere, naar Pengemidlerae 
strække til. Der fastsættes desuden en Timeplan, som dog kan ændres ved 
Samraad mellem Lærerne og Direktionen; den ordner Undervisningen for de 
yngre Disciple saaledes: 

Fra Kl. 6 — 8: Have- og Landvæsen; 

8 — 9: Naturvidenskab med særligt Hensyn til Landmændenes Tarv 
og Interesse; * 

- 9 — 10: Almindelig Verdenshistorie; 

- 10 — 11: Gymnastik; 

- - 11—12: Mathematik og Tysk; 

2 — 3: Dansk Skriveøvelse og Tegning; 

3 — 4: Musik (o: Sang); 

4 — 5: Fædrelandets Historie; 

5 — 6: Læsning af dansk Literatur. 

Hvert Halvaar maa udgøre et fuldstændigt Hele; men Undervisningen ordnes 
saaledes, at der udfordres to Aar for at gennemgaa alt, hvad Skolen tilbyder 
sine Disciple. 

Planen forudsætter imidlertid ogsaa kortere eller længere Besøg af ældre 
Karle og Mænd, for hvem man ikke drister sig til at fastsætte en Læseplan, 
der for en stor Del maa dikteres af Hensyn til deres egen Trang; men det er 
klart, at en Fremstilling af det borgerlige Samfunds Udvikling og Bygning 
maa komme i første Linje. 

V. SKOLEN AABNES. 

Da det var slaaet fast, at man vilde oprette en Folkehøjskole i Nordslesvig, 
tilbød en Mand sin Tjeneste, for hvem adskilligt kunde synes at tale: cand. 
theol. Nis Hanssen. Han var en Husmandssøn fra Højsted ved Tønder og 
var 26 Aar gammel bleven Student fra Haderslev Skole i Aaret 1834. Han 
var en af de første, der havde søgt at vække Opmærksomhed for det danske 
Sprogs fornedrede Stilling i Sønderjylland, saavel i Kirke og Skole som paa 
Thinge. I en Række Bladartikler under Mærket »En Bondesøn fra Tønder 
Amt« havde han i »Københavnsposten«, »Fædrelandet«, Dansk Folkeblad« og 
»Dannevirke« udviklet sine Anskuelser, ligesom han havde holdt livlige og 
kraftige Foredrag derom i Trykkefrihedsselskabet. Sit Program udviklede han 
nøjere i et Brev til P. H. Lorenzen af 7. Juni 1839, og det lød paa: at hindre 
det tyske Forbunds Indgriben; at bryde Pressens Lænker; at ophæve Bank- 
fællesskabet med Holsten; en god Kommunalforfatning for By og Land; Skatte- 
lettelse og bedre Fordeling af Skatterne; Skattebevillingsret. Han tog 1841 
med Understøttelse af Ministeren Grev Carl Emil Moltke theologisk Embeds- 
eksamen og foretog samme Aar efter Kristian VlILs Opfordring flere Rejser 
gennem Østslesvig for at undersøge og aflægge Kongen Beretning om Sprog- 
forholdene; han var nu Lærer ved Aarhus Latinskole, men hans Hu stod til 
Sønderjylland. — Flor ansaa ham imidlertid ikke for at være skikket til at 
forestaa Højskolen og skrev derom til Haussens Svoger, Redaktør Koch : »Det 
er aldeles umuligt at bruge ham til at vogte vor (poetiske) Højskole. Han 

kan være meget brav til andre Ting; men dertil ikke. Han kan ikke 

underkaste sig vore Anskuelser, da han hverken forstaar eller billiger dem.« 
Det blev derfor ikke Nis Hanssen, der kom til at forestaa Rødding Højskole; 
men han købte sammen med L. Skau den gamle Hovedgaard Hastrup, 47« 
Mil nordvest for Vejle, hvor han indrettede en godt besøgt Landbrugsskole, 
der holdtes i Gang til 1848, da Nis Hanssen maatte sælge Gaarden. Han døde 
1866 som Præst i Sundeved. Det bør bemærkes, at Nis Hansens Elever fra 
Hastrup have omtalt hans Undervisning med varm Anerkendelse. 

Direktionens Valg af en Forstander for Rødding Højskole faldt derimod i 
April 1844 paa cand. theol. Johan Wegener, en Præstesøn fra Bornholm, der 
som lille Dreng havde læst Grundtvigs Oversættelser af Sakse og Snorro, og 
for hvem siden Grundtvigs faste Tro til Nordens Aand havde »styrket og holdt 
oprejst i mangen mørk Time«. Efter i 1838 at være bleven theologisk Kan- 
didat havde han været Medhjælper hos sin Farbroder, Seminarieforstander 



Digitized by 



Google 



30 



SKOLEN AABNES 



J. S. Wegener paa Jonstrup, og siden boet hos sin Broder, Kammerraad P. S. K. 
Wegener, der var Medlem af den jydske Stænderforsamling, indtil han 1840 
blev Huslærer hos Provst Plesner paa Langeland, med hvis Datter han blev 
forlovet. Han var besjælet af en ualmindelig varm Følelse for Fædreland og 
Nationalitet, og han havde et klart Syn for Folkehøjskolens Betydning; men 

Opfordringen til at blive For- 
stander for Højskolen tog 
han først imod efter mange 
Betænkeligheder. Ikke fordi 
han skulde opgive sin be- 
hagelige og kære Stilling i 
Provst Plesners Hus; den of- 
rede han gerne for at tjene 
Fædrelandet, men fordi han 
frygtede for, at han ikke var 
Opgaven voksen. Han tog 
imidlertid mod Tilbudet og 
opholdt sig derefter en Del 
af Sommeren 1844 i Sønder- 
jylland. Her var det, han 
som Indsigelse mod Patentet 
af 29. Marts 1844 forfattede 
den saakaldte »Protokoleks- 
trakt«, der, som L. Skau si- 
ger, »spillede paa Grænsen 
af det revolutionære«, og 
som gav Anledning til For- 
budet mod den slesvigske 
Forening og til vidtløftige, 
men resultatløse Forhør om, 
hvem Forfatteren var. We- 
gener var, synes det at frem- 
gaa af hans Breve, en meget ildfuld, til sine Tider iher Natur, der ikke altid 
fik sine Ord helt nøje vejede, navnlig naar han havde nogen Modgang og 
mødte Vanskeligheder, og af Vanskeligheder og Modgang mødte der ham nok 
paa den ubanede Vej, han aabnede her i Landet. — Til Andenlærer ved Skolen 
beskikkedes C. F. Muller, ligeledes theologisk Kandidat og Præstesøn. Hans 
Fader havde været Præst i Fol, hvor Muller var født 1818, og var nu i Gram. 




Johan Wegener. 



Digitized by 



Google 



SKOLEN AABNES 31 



Miiller, en Broder til nuværende Overlærer H. Muller ved Horsens lærde Skole 
og til Professor N. V. Muller, Tilsynsmand ved Realskolerne, boede, da Til- 
budet kom til ham, paa Borchs Kollegium, og han blev glad ved at faa Del 
i dette Arbejde i sin Hjemstavn; til Arbejdet var han saa meget bedre skik- 
ket, som han havde en for theologiske Kandidater ualmindelig Interesse for 
og Indsigt i forskellige Grene af Naturvidenskaben. Denne Indsigt fik han nu 
Anvendelse for i Rødding og senere i Altona, hvor han 1846 — 48 ydede Dr. 
Poulsen, der senere vil blive omtalt, sin Bistand. Efter Krigen blev Miiller 
Præst i S. Løgum ved Tønder, hvor han døde, kun 39 Aar gammel, den 
14. Maj 1857. 

Man har sagt, at Rødding Højskole og den danske Folkehøjskole i det 
hele fik sin Indvielse ved Grundtvigs berømte Tale paa Skamlingsbanke den 
4. Juli 1844, hvori han efter at have omtalt den store Kamp for Moders- 
maalet, hvori Nordslesvigerne staa, fortsætter: 

»Men skal denne Tungernes Trætte avle saadan en glimrende Sejr for den 
danske Tunge som Uffes over de to Tyskere, »en høj og en plat«, da er 
aabenbart en »Højskole« nødvendig, men ingen latinsk^ Højskole, hvor man 
lærer at fordrive Fæderneaanden og radbrække Modersmaalet, nej en dansk 
Højskole, hvor Nordens Aand paa Modersmaalet og med det hersker uind- 
skrænket og vænner sig til at behandle »Tysken« her inde som en haardfør, 
bredskuldret og kløgtig Træl, af hvem man til Hverdagsbrug baade i Gaarden 
og i Marken, baade i Smedjen og i Huggehuset, baade hjemme og ude kan 
have usigelig megen Nytte, men hvem man, for ej at have Skade, men Gavn 
af ham, fremfor alt maa lære at lystre, maa holde vaagent Øje med og se 
paa Fingrene. 

»Og har jeg forstaaet eder ret, saa er det netop en saadan »Dansk Høj- 
skole«, I af Kæmpeaandens Drift allerede have gjort det første Skridt, Kæmpe- 
skridtet til at rejse, og for dermed at ønske eder og Danmark, Nordens Aand 
og Menneskeslægten til Lykke, derfor var det egentlig, jeg her tog til Orde 
og vovede at vente Opmærksomhed for en Tale, der er i saa gammel en 
Stil, at mange vel ville kalde det et fremmed Tungemaal, men som dog hidtil, 
hvor som helst den fik Lov at lyde, altid klarede i Dannemænds Øjne og 
fandt Vej til Danekvindens Hjærte. 

»Ja, en »Dansk Højskole«, det var alt i mange Aar min sødeste Drøm, 
og Mangelen deraf, selv hvor Aanden gennem Aarhundreder udviste og for- 
gyldte Hyggestedet, Mangelen deraf mit bitreste Savn, fordi det er mig sole- 
klart, at rejser sig ikke snart en saadan, en virkelig, aandfuld dansk Højskole, 
og staar fast, da er det i Henseende til Folket omsonst og forgæves alt, hvad 

vi have stridt og lidt, skjaldret og sunget, sagt og skrevet tjl Modersmaalets 
Ære; thi da kryber Strømmen, som oprandt fra Hjærtedybet, oprørtes af 
Kæmpeaanden over vor Isse og udsprang p?ia vor Tunge, da kryber den om 
et Øjeblik ned i Graven med os i Stedet for at oversvømme Marken til Frugt- 
barhed og Grøde og forplante sig i Folkemunde fra Slægt til SlsBgt. 

»Derfor, slesvigske Dannemænd, fuldender standhaftigt, hvad I kækt have 
begyndt I Rejser en Højskole i eders Midte, som er Skamlingsbanken, er 
Dannemænds Forsamling her, eders Fædres Storværk og gamle Danmark 
værdig, en Højskole, hvis Danskhed man, med Hejmdals Øjne, kan se hundrede 
Mil borte, en Højskole endelig, der kan hjemle sig Navn af Hejmdals Klang- 
horn, der høres over al Verden 1 Lad det ikke standse eder, at der i hele 
Danmarks Kongerige ej findes Mønster eller Mage, men kommer i Hu, at lige- 
som I fra Hedenold vare Danmarks Landevæm, saaledes vare I ogsaa dets 
kongelige Mærkesmænd, som gik i Spidsen og gav Løsenet, laante ikke Møn- 
ster af os, men gav os Mønster, vi fandt, det var Lyst at efterligne. 

»Ja, slesvigske Dannemænd I Eders Ret til at kalde Dansken eders Moders- 
maal og at tale det, kongelig frit, den er ikke blot naturlig, den er ogsaa- 
historisk; ja, den er to Gange saa, den er/oZArehistorisk; thi dermed begynder 
Danmarks Historie, at da Slesvigerne havde kaldt Øboerne med Prins Dan til 
Hjælp mod de alt den Gang paatrængende Tyskere og (efter Rimkrønikens Ord) 

>Han for med dem de Tyske imod 
og slog dem alle ned for Fod I c 

da svore Sejrvinderne sig i Fostbroderskab og bleve enige om at kalde det 
HM fælles Fædemeland »Danmarks Rige«, saa her oprandt det danske Navn, 
her grundedes den danske Throne, her stiftedes det danske Rigel Og denne 
eders folkehistoriske Ret til ej blot at hedde Danske, men til at gaa i Spidsen 
for alle Dannemænd, den er ogsaa Ar/r/f ahistorisk; thi i eders Helligbæk ere 
jo de første Dannemænd døbte, i eders Hedeby hævede sig jo den første 
danske Kirke, i eders Midte havde jo Nordens Apostel, den hjærtelige, den 
gennem hele Middelalderen mageløse Ansgar sit danske Sæde, saa det er i 
sin Orden, at I ogsaa skolehistorisk blive Danskens Bannermestere og Mærkes- 
mænd; ja, saa sandt som I ere vaagnede i Folkeaanden, da kunne og ville I 
ikke taale, at nogen, i hvad der er ægte dansk, har enten Fortrin eller For- 
spring for eder, men gøre endnu et Kæmpeskridt, der godt kunde gælde for to, 
maa vække vor Beundring og vil sikkert ikke savne Efterligning iblandt os! 
»Ja, jeg er en Sjællandsfar i mange Led, og dybt har jeg sørget derover, 
at den danske Højskole ej hævede sig først i Hjærtet af Sjælland, i det dejlige 

Sorø, hvor Pladsen er afstukken af Forsynet selv, hvor alle Midlerne ere i 
Overflødighed til Stede, og hvor kun Lysten eller Modet eller Kræfterne fattes; 
men nu ser jeg det, at hvor Danmarks Rige og Danmarks Kirke oprandt, der 
maa ogsaa Danmarks Skole opbygges. I Kongeriget synes vi dømte til kun at 
efterligne, hvad vi se; kun i Hertugdømmet har Dansken Mod til at ligne sig 
selv, saa der maa Dansken som halv fremmed vinde Kongerigets Beundring og 
som halv fremmed maa vi efterligne den, før vi kunne taale at se, det er 
dog i Grunden vort eget. 

»Derfor, op, I danske Mærkesmænd, Haand paa Værket I Lad Danebrog 
vaje stolt paa Højskolen, I grunde, som den vajede paa Bølgen blaa, trods 
Havets Elefant og Englands den største Vovehals, men som Danebrog vil al- 
drig vaje mere, hvis ikke en dansk Højskole snart lærer Folket at bruge og 
skatte sit Modersmaal og med Folkeaandens Kraft at forfægte sin naturlige 
Ret ikke blot til at blive ved at tale Dansk, men at tiltales, at raadspørges, 
at høres og at føjes, at styres og ledes paa Dansk, saa de fremmede efter 
Ordsproget maa stikke Fingeren i Jorden og lugte, hvor de ere, lære at synge 
med de Fugle, de ere iblandt, eller lære at tie. Skik følge eller Land fly I Og 
alt, hvad jeg, som gennem en Menneskealder med Flid har arbejdet mig ind 
i det danske Modersmaal og i den nordiske Kæmpelands Billedsprog og Tanke- 
gang, alt hvad jeg kan bidrage til, at eders Højskole kan blive en Mimers 
Brønd, hvortil Konger ride for at søge Raad, det skal være uspart; thi for 
min Person har jeg intet Ønske mer i denne Verden, saa jeg ønsker kun at 
leve lidt endnu for ikke at tage med mig i Graven, hvad der gav mig Øje 
for Menneskelivet og Verdens Løb, gav mig Magt over Modersmaalet og gav 
mig baade Mod og Kraft til, naar det gjaldt, at trodse al Verden med de 
jævne, gammeldanske Ord: Hellere dø med Ære end leve med Skam, og før 
dog lade sig flaa, end krybe i en andens Skind, om det saa var den romer- 
ske Kejsers!« 

Det var til Minde om denne Tale og dens Betydning for Folkehøjskole- 
sagens Udvikling her i Norden, at svenske og norske Højskolelærere i 18S4 
rejste en Sten paa Skamlingsbanken. Og som der heri er Vidnesbyrd om, at 
Talen fik sin Betydning længere ned i Tiden, saa er der ogsaa Vidnesbyrd 
om, at den virkede i Øjeblikket, saa Grundtvig var ved Siden af L. Skau ret 
egentlig Dagens Helt hin 4. Juli. 

Trods den Begejstring for Højskolen, der paa mange Steder var før og 
paa andre blev vakt den 4. Juli, var imidlertid Højskolens Fædre og Faddere 
lidt urolige, da Tiden nærmede sig, at man skulde begynde. Det kan navnlig 
ses af et Brev fra Flor til Koch af 13. Avgust 1844: ». . . . L. Skaus Hjærte- 

udgydelse til Dem er ganske rigtig, og jeg har ikke een, men mange Gange 
tænkt paa alle de mange Ting, som endnu ere at foretage, før vi den 1. No- 
vember kunne komme til at begynde. Jeg indser tilfulde, at den største Van- 
skelighed bestaar i at faa de første Disciple; thi dels har Bonden naturlig 
Lyst til »at se, hvordan det gaarc , dels ville vore Fjender jo foruden alle de 
andre Trusler, Raad og Forsigtighedsregler især benytte sig af denne Hang 
hos Bonden for at forhindre, at Højskolen kan komme til at begynde. Selv 
de Bønder, som have den største Tillid til Direktionens Medlemmer og navnlig 
til mig, hvad denne Højskole angaar, kunne dog meget let forsnakkes til at 
lure af det første Halvaar for at se, hvad denne ny Indretning vil blive til. 
Derfor maa der mundtlig Tale til, og til denne behøves atter Penge ligesom 
til Skoleborde, Bænke, Sengesteder, Brændsel osv. Jeg har derfor besluttet 
om en 8 — 14 Dage at tage til København for at faa Hul paa Clausens Grunker; 
thi jeg er ganske overbevist om, at hvis jeg ikke personlig kommer derover, 
faa yi ikke mindste Gavn af alle de Penge, som den slesvigske Hjælpefor- 
ening puger sammen, da Clausen dog bestandig lurer paa gennem dette Middel 
at naa sit Maal: Latinskole osv. . . . Jeg har iøvrigt ingen Frygt, at der nok 
kommer nogle Disciple, i det mindste fra den nærmeste Egn; men Sagen er 
at faa nogle flinke og opvakte Knægte. . . .« 

Det saa ikke ud til, at Skolen vilde faa ret mange Elever at begynde med. 
Da Wegener den 19. Oktober kom til Rødding, var der endnu kun indmeldt 
5 — 6, og det var langt fra, at Skolen var i Stand, ligesom intet var forberedt 
eller aftalt med Hensyn til Aabningshøjtideligheden. At begynde 1. November 
kunde der ikke være Tale om, men ved ihærdigt Arbejde lykkedes det at kunne 
bestemme Aabningsdagen til den 7. Men hvad skulde der saa ske? Wegener 
skriver til Koch, at Muller og flere have ment, de burde gøre Stads ved Høj- 
skolens Aabning, men at Direktionen intet vil gøre. »Mig er Sagen ganske 
ligegyldig,« føjer han mismodig til. Han vil dog holde en lille Tale om Mid- 
dagen Kl. 1, og hvis Koch og P. H. Lorenzen efter at have talt med Skau, 
H. Nissen og Hertel mene, at der i Bekendtgørelsen herom tilføjes: »I denne 
Anledning indbydes Elevernes Forældre, den slesvigske Forenings Medlemmer 
og Skolens øvrige Velgørere« — saa gerne for ham. »Hvor er Flor dog henne?« 
spørger han og tilføjer: »Jeg har vist afskrækket ham ved mit utaalmodige, 
stormende Brev.« 

Wegener følte sig ene og var, som det ses, i en forpint Stemning, indtil 
Eleverne kom. »Jeg længes til Raseri efter Dem og Koch«, skriver han den 
26. Oktober til P. H. Lorenzen. Men saa kom den 7. November, og. med den 
20 Elever, en Del af deres Fædre og en Del af den slesvigske Forenings Med- 

lemmer. Det var hverken nogen stor eller glimrende Forsamling; men Wegener 
var glad ved de 20 Elever, og han holdt saa en Indvielsestale, hvis Begyndelse, 
Indledningsordene til »Valdemar den Store«, vi maa glæde os over som et 
for Folkehøjskolen betegnende, godt varslende og lykkeligt Greb, og som efter 
samtidige Vidnesbyrd satte baade unge og gamle i Begejstring. Han begyndte, 
som sagt, med Ingemanns Ord: 

— Stig op af Graven, du Slægt, som døde I 

Forkynd dit Fald og afmal din Brøde I 

Advar os for Udslettelsens Dom 

og vis os, hvorfra din Frelse kom I 

Men I, som lyste i Tider dunkle, 

som klare Nordlys ved Midnat funkle, — 

I store Aander, som over Jord 

med Frelsens evige Banner for, 

da Herren mægtig sin Haand udstrakte 

og Folkeaanden til Liv genvakte, — 

lys atter for os fra natlig Tid, 

I Aandekæmper i Herrens Strid I 

Og, blunder atter i Blødheds Drømme 

mit Fædreland ved de dybe Strømme, 

hvad heller raser i blinde Lyst 

forvildet Slægt mod sit eget Bryst: 

da ryster Sjælen og vækker Aanden 

og styrker Hjærtet og ruster Haanden 

til dansk, til stor og til herlig Id, 

til Danmarks Frelse i Nødens Tid I 

Derefter sammenlignede han Valdemarernes Tid med Nutiden. »Hvad om 
Kong Valdemar og Ærkebisp Absalon stod op af Graven! Mon Absalon, der- 
som han nu drog med som Kommissarius til eders Stænderforsamling, vilde 
finde sig mere opbygget, end naar han fordum drog til Umeho vedting? Han 
vilde snart blive fordreven derfra; og, naar han maaske standsede paa Skam- 
lingsbanke for endnu en Gang at se ud over Sønderjyllands minderige Egn, 
da vilde Helten græde blodige Taarer; og naar I da, trofaste Dannemænd! 
som eders Fædre fordum, samledes om ham for at sige ham Farvel, da vilde 
han udraabe: Bønder! Sønner af de Fædre, jeg en Gang til Lands og til 
Vands førte til Hæder og Sejr, hvorledes have 1 forsvaret det Rige, jeg og 
min Herre Valdemar efterlod eder! — Hvad vilde vi vel have at svare?« 

Vi indsaa nu, sagde han videre, at der skulde gøres noget for at frelse 
Folk og Fædreland, men hvad og hvorledes? — Erfaringen lærte, at naar den 
danske Bondestand var aandelig dygtig og anset, da var Riget hædret og 

mægtigt. Derfor var det en oplyst og dygtig Bondestand, vi skulde naa til, 
og til dette Maal stræbte ogsaa den Folkehøjskole, som i Dag blev aabnet. 

Han udviklede nu Skolens Opgave, hvorledes den skulde indgyde den unge 
Kærlighed til Fædrelandet, dets Sprog, dets Historie, dets Skikke og Sæder 
og Indretninger — dog saa, at han blev gjort opmærksom saavel paa sit Folks 
Dyder som Lyder; uden dette var al Lærdom en Ulykke. Der skulde gives 
ham Kærlighed til det rene, store, ædle og skønne; han maatte dannes til at 
ville staa fast i Modgang og Strid og opofre sig for Sandhed og Ret, til at 
foragte forfængelig Ære og udvortes Glimmer, til at træde Faren under Øjne, 
hvor og naar den kommer, til ikke at smigre og krybe for sin Overmand og 
hovmode sig over sin Undermand; han maatte lære at elske sin simple Stand 
og anse sin simple Kjortel for langt skønnere end Ridderskabets gyldne Tres- 
ser; han maatte betragte sig selv som et Intet overfor sit Fædreland; dets 
Interesse, Hæder, Lykke og Frelse maatte være ham alt. 

»Og, Landsmænd! hvad ere vi, hvad blive vi til, hvad formaa vi uden 
varm Følelse for Fædreland og Nationalitet I« Og nu udviklede han, hvor- 
ledes Fædrelandskærligheden var en nødvendig Drivkraft i alt vort Arbejde. 
»Ja, den, som har mistet sin Nationalitet, er en elendig Skabning paa Jorden 1 
Dette gælder om os alle i enhver Stand, men det gælder tifold om Borgeren 
og Bonden. De saakaldte dannede og fornemme ere oftest ovennættede af 
deres indbildte aandelige Nydelser og Beskæftigelser; Fædrelandskærlighed og 
Nationalitetsfølelse er bleven dem noget for lavt; deres overforfinede Følelser, 
deres Lidenskabelighed skal paa en ganske anden Maade pirres, naar de skulle 
vækkes. Men den simple Mand, hvis daglige Dont er den materielle Virk- 
somhed og en Kamp med Naturen for at afvinde den det nødtørftige til sig 
og sine, tilbydes der ingen anden højere Nydelse og sjælelig Glæde end Reli- 
gionen og Nationalitetsfølelsen. Fratag ham disse, og — han er intet Men- 
neske mere! Naar han ej har sin Gud og sin Frelser at tro paa og sit 
Fædreland at elske, er han fortabt. . . . Det er dette, vi ville indprænte de 
unge; det er denne Grundvold, hvorpaa vi ville støtte alle de enkelte Kund- 
skaber. Og dersom dette ej lykkes os, da ville vi anse hele vor Virksomhed 
for langt mere skadelig end gavnlig; thi enhver Kundskab og Dygtighed, 
der ej bliver anvendt med Kærlighed til og til Bedste for Fædrelandet 
og Nationaliteten, bliver anvendt imod det. Dette er Tilfældet alle Vegne; 
i Slesvig er det dobbelt Tilfældet.« 

Derefter talte han om Betydningen af at bevare sit Sprog. »Endnu har 
aldrig noget Folk eller Rige bestaaet som selvstændigt, der har mistet eller 
ladet sig fratage sit Sprog . . . thi Sproget er ikke blot Folkets Tale, det er 

Folkets Tanke, dets Hjærte, dets Vilje, dets Kraft. — I have ej endnu ganske 
mistet eders Sprog, og allerede høre I dog, at selv danske Mænd vove ej 
mere at regne eder med til Danmark. Til Tyskland have I aldrig hørt og 
høre ikke . . . Ere I da som fredløse? . . . Det er vistnok paa den høje Tid, 
I begynde med for Alvor at værne om eders gamle Sprog og gamle danske 
Land.« Men han formanede dernæst til Maadeholdenhed og Besindighed og 
til ikke at glide ud i fanatisk Tyskerhad. Tyskerne vare aandsbeslægtede med 
os og burde være vore bedste Venner, thi der var ingen, vi i aandelig Hen- 
seende skyldte mere end Tyskerne. Slesvigholstenerne havde bragt Ulykken 
ind imellem os, men de vare ikke ægte Tyskere. Heller ikke mod dem 
maatte vi dog være uretfærdige, thi hvorvel den Forhaanelse og Undertryk- 
kelse, der øvedes imod os, var uden Sidestykke i Historien, saa maatte vi 
dog ikke glemme, at det var Danmark selv og det danske Folk selv, der 
havde skabt Slesvigholsteinismen og vedvarende holdt den vedlige; og saa 
længe vi taalte alt dette roligt og ydmygt og selv laante Haanden dertil, vare 
vi ikke bedre Skæbne værd. Men vi skulde vinde vore Modstandere ved at 
indgyde dem Agtelse, Ærefrygt og Kærlighed. 

Han advarede mod Fortvivlelse og Selvopgivelse. Under Fortvivlelsen ven- 
tede man kun paa, at Buen skulde spændes saa stærkt, at Strængen omsider 
brast. Men denne Skole var netop oprettet for at føre alt frem ad den lang- 
somme og rolige, men desto sikrere Oplysnings og Forbedrings Vej ; den skulde 
søge at klare og formilde den nationale Strid, forhindre, at fysisk Raahed 
brød ud, søge, at den standhaftige og stærke Modstand mod Undertrykkelsen 
ikke udartede til Fanatisme. Gid den maatte blive til Ære, Fred og Lykke 
for Fædrelandet! 

Tilsidst takkede han for den Tillid, man havde vist ham ved at betro 
ham den vigtige og vanskelige Stilling. Hans Haab stod især til Ungdommen, 
der skulde blive et Jomsborg mod fremmed Vold og Gift. Og saa endte han 
sin Tale saaledes: »Ja! I mange ældre og besindige Mænd, som her ere til 
Stede, have I ret bemærket eders Døtre og Sønner? Have I forstaaet eders 
Døtre, naar de, blide og sagtmodige, synge de gamle Viser, snart hjemme 
under deres daglige Dont, snart ude i Danmarks Skove og Dale? De ere 
Friggas Døtre — mon de ligesom deres Moder skulde kende Folkenes Skæbne? 
Have I skuet eders unge Sønner ret i Øjet? Have I set, hvor det lyner? 
Denne Ild lader sig ej slukke! Have I set Kraftens Muskler i deres Arme? 
De ere Thors Sønner, og de kunne svinge deres Faders Hammer; og om saa 
Fenrisulven fra den ene Side vil gabe nok saa vidt — han ^kal dø, idet han 
sluger Odins Sønner; og om saa fra den anden Side Midgaardsormen snor 

sig nok saa fast og udspyer nok saa megen Gift: Thors Søn skal fælde ham 
med sin Hammer; Ragnarok skal ej vare længel Thors Sønner ville ende 
den lange Kamp og samles med Balder i Gimle hos Alfader i en Sal mere 
glimrende end Sollyset. Salen er Danmarks Sletter! I Midten vajer Danebrog, 
og, skulde en Nidhug vove at flagre der omkring, den skal fluks synke i Af- 
grunden.« — »Ja, vi ville tro paa Nordens Aand, der aldrig vil og kan forgaa. 
Den har udført Storværker ved Pen, Mejsel og Sværd; dens Bedrifter lade 
sig ej udslette af Begivenhedernes Rækker; de kunne stolt sættes ved Siden 
af ethvert andet Folks I Vi fortrøste os til, at denne Aand ej ganske er ud- 
død, men at den igen vil vise sig med Værdighed og Kraft. Vi tro paa det 
evige, naadige Forsyn. Hvor haardt end Herren har revset det danske Folk, 
er det dog visseligen til vort Bedste; vi haabe, tro og bede, at han vil bevare 
det for større Trængsler, at han vil vække os alle til Livet og med sin al- 
mægtige Kraft staa gamle Danmark bi!« 

Efter at Wegener havde holdt Indvielsestalen, blev der holdt Gilde, og 
Dagen endte med godt Mod og gode Forhaabninger; thi der syntes at være 
lagt en Grundsten til et nyt aandeligt Danevirke. — Eleverne fik Bolig om- 
kring i Byen — paa sine Steder baade dyrt og tarveligt nok — og Skole- 



arbejdet begyndte. 



VI. DE FORSTE AAR. 

Det var* ingen let Opgave, Wegener og Muller fik at løse, da Eleverne 
fandtes at være lige saa forskellige i Evner og Udvikling, som de vare i Alder 
(16 — 27Aar); men det lykkedes efter Flors Vidnesbyrd over Forventning for dem. 

Wegeners Indledningstale er betegnende for hans aandelige Personlighed og 
viser os baade hans Styrke og Svaghed som Lærer. Han var et begejstret 
Menneske med Tro paa sin Sag og med den varmeste Følelse for alt, hvad 
der var dansk; men hans Tale kunde vist tit gaa over Hovedet paa hans~ 
Elever. Det saa Flor ogsaa godt og udtalte sig i et Brev til Grundtvig om, 
at Anstalten for meget svævede i Luften og havde for lille jordisk Eksistens. 
1 Sammenhæng med Wegeners hele ideale Retning staar det, at al Modgang 
og særlig al Kulde overfor Sagen angreb ham saa overordentlig stærkt. Alle- 
rede i Indvielsestalen sagde han, at det var ham umuligt daglig at se og 
høre, hvad han- maatte se og høre, uden at Græmmelse tærede paa Sindet. 
Han ærgrede sig over, at Gaarden var købt for dyrt — til det dobbelte af 

Værdien, skrev han til P. H. Lorenzen; og han var utilfreds med Direktionens 
økoilomiske Ledelse. Saa kom han tillige i Slutningen af 1844 i en heftig 
Strid med P. C. Koch, hvem han beskyldte for Slesvigholsteinisme, en Strid, 
der vel blev bilagt igen i Januar 1845, men ^om utvivlsomt, saa længe den 
stod paa, angreb Wegener stærkt. Hans Helbred var vaklende i Forvejen, 
og alt dette gjorde sit til, at han meget snart kom til den Erkendelse, at hans 
legemlige Kræfter ikke vilde slaa til i Længden i en Post, der krævede saa 
meget af sin Mand baade i Henseende til Arbejde og med Hensyn til Selv- 
fornægtelse og Savn. Han turde derfor ikke afvise det Tilbud, der i Vinterens 
Løb blev ham gjort om et betydeligt Præsteembede (Halsted og Avnede paa 
Laaland, som Grev Frijs-Juellinge tilbød ham). Han forlod saa Højskolen i 
Foraaret 1845 og levede hele sin øvrige Tid som Præst i Halsted, var Folke- 
thingsmand 1849 — 53. I Sønderjylland blev han venlig mindet, ligesom han 
selv til det sidste med Deltagelse fulgte Sønderjydernes Kamp og Skæbne og 
gjorde sit for den Sag, han i sin Ungdom havde været Lodtager i. Ved hans 
Begravelse i Avgust 1883 havde »taknemmelige Sønderjyder« ladet rejse en 
Æresport paa den Vej, ad hvilken Liget førtes til Kirken. 



Flor havde lige saa lidt som Wegener været glad ved Stillingen. Han var 
bekymret over Striden mellem Wegener og Koch og over, at der hos Nord- 
slesvigs Befolkning viste sig saa lille Deltagelse og Offervillighed for Højskolen. 
Han skrev derom til Koch den 4. Januar 1845: ». . . . Jeg vil ærlig tilstaa, 
at jeg ingenlunde er glad ved Tingenes Tilstand. Den Uenighed og Mistillid, 
som nu er brudt aabenbar ud, er ikke uden Fare, i det mindste ikke uden 
betydelig Skade for vor Sag. Men dette kan De sige Dem selv lige saa godt 
som jeg, og da jeg ikke altid har det i min Magt, i det mindste ikke ved at 
bruge Pennen, at tilstoppe Uenighedens Kilde, fordi denne ikke udspringer i 
Hjæmen, men i Sindet, saa vil jeg overlade dette til Tiden og vor Herre. 
Wegener forlader os jo nu snart, saa er den Anstødssten borte. W. har vist- 
nok sine Mangler, og jeg er tilbøjelig til at tro, at han ikke i Længden vilde 
være fuldstændig passende for Højskolen; men nu, da vi skulle tænke paa 
en Eftermand, indse vi klart, at vi skulle have megen Lykke med os for at 
finde een af de Hundrede, som De sagde vare i Stand til at fylde hans Plads. 
Desuden ligger der noget for mig særdeles nedslaaende i, at ikke en Skilling 
er indsamlet til Højskolen, trods alle mine Bønner, uagtet ingen med Øjne i 
Hovedet kan nægte, at dette Institut er det allervigtigste til Slesvigs og Dansk- 
hedens Frelse, uagtet Bønderne, som ej kunne se det og ej bryde sig om det, 

dog i det mindste maa kunne se, at deres Sønner paa Højskolen kunne faa 
den Dannelse, de af Forfængelighed hige efter. Alligevel, ikke en Skilling 
indsamlet af Bønderne. Jeg giver intet Menneske Skylden, men hvad maa de 
i Kongeriget, som have ofret saa mange Tusinde Rigsdaler . . ., hvad maa 
Regeringen, og hvad maa vore Fjender tro, naar Nordslesvigerne selv opgive 
ethvert Nationalforsøg, naar de skulle ud med en Specie?« 

Det var ikke let at finde en ny Forstander i den afgaaedes Sted. Det var 
jo en Stilling, som gjorde store Krav baade i aandelig og legemlig Henseende, 
og som ingen Sikkerhed bød for Fremtiden. Der skulde en Mand til med et 
praktisk, skarpt Blik og en saa sej Udholdenhed, at han ikke vilde blive for- 
virret af Slesvigs forviklede Forhold eller træt af den daglige Kamp mod den 
tyske Aandsundertrykkelse. 

Flor henvendte sig til Fr, Helweg, der baade ved som Kandidat at præ- 
dike i Midt-Fyn og under sin Virksomhed som Fr. Hammerichs Kapellan i 
Starup mellem Kolding og Vejle havde vist store Gaver til at paavirke jævne 
Tilhørere; ogsaa ved Studentermøder var han optraadt som Taler. Han var 
vel ikke uvillig til at overtage Pladsen. Men Flor kom nu selv paa andre 
Tanker. Han skønnede, at han i Grunden var for ugleset i Kiel til, at han 
kunde virke der længer med nogen Indflydelse, og som den, der følte, at han 
var nærmest til at gøre alt for at frelse Skolens Tilværelse, besluttede han at 
opgive sin Stilling i Kiel og foreløbig overtage Forstanderpladsen i Rødding. 
Dette stemmede ogsaa godt overens med Befolkningens Ønske, og han søgte 
derfor sin Afsked og fik den. Hans Efterfølger i Kiel blev Digteren C. Hauch. 

Skolens Pengeforhold vare meget tarvelige, men den slesvigske Kommitte i 
København og det kgl. Landhusholdningsselskab lovede at støtte Skolen med 
Pengemidler og Undervisningsredskaber, og da tilmed Flor skænkede sin Løn 
til Skolen, blev det muligt at antage en Lærer i Landvæsen og en Lærer i 
Naturvidenskaberne. Den første var Krarup,^ som havde opholdt sig nogen 
Tid paa Landbrugsakademiet i Eldena (Pommern), og den anden var den 
talentfulde og dygtige Naturforsker, Dr. phil. Poulsen, som i Udlandet især 
havde befattet sig med Agrikultur-Kemi, og som her vilde søge at gennemføre 
sin Yndlingstanke: at indføre Naturvidenskaberne i Folkeoplysningen. Dette 
Formaal lovede ogsaa Selskabet til Naturlærens Udbredelse at støtte ved en 
større Samling Apparater. — Skolen havde altsaa nu fire Lærere og kunde, 
som vi ville faa at høre, byde en meget udstrakt Undervisning; i 1847 an- 
toges tillige en Lærer i Dyrlægevidenskaben. 

• H. H. Krarup, senere Forstander for Skibildgaards Landvæsensinstiiut; nu Branddirektør 
i Ringkøbing Amt; Justitsraad. 

Et Skolehold var efter Planen fastsat til to Aar, dog saaledes, at hvert 
Halvaars Undervisning udgjorde et selvstændigt Hele. Men Erfaringen viste 
snart, at saa godt som ingen kunde blive de to Aar og kun faa tre Halvaar; 
derfor blev Undervisningen senere indrettet saaledes, at den kunde fuldendes 
i to Halvaar, men at dog ogsaa det tredje kunde bringe Lærlingerne noget nyt. 

Rødding var ikke lagt an paa at være nogen særiig ^o/zrfehøjskole. Under- 
visningen stilede efter at samle Elever af alle Samfundsklasser under Skolens 
Tag. Men saaledes som Forholdene vare i Sønderjylland paa den Tid, da 




Rødding Højskole 1846. 

Skolen stiftedes, var det dog næsten kun fra Bondestanden, at der kunde 
ventes Elever, og det var dierfor naturligt, at der meddeltes særskilt Undervis- 
ning i Landvæsensfagene, knyttet til det til Skolen hørende Jordbrug. 

Undervisningen i Naturvidenskaberne var der indrømmet en meget betydelig 
Plads paa Skolen, vel især fordi man havde en saa dygtig naturkyndig Lærer 
som Dr. Poulsen. — Om Sommeren lagdes der særlig Vind paa Botaniken. 
Poulsen havde selv store Samlinger, og en Gang ugentlig blev der gjort en 
botanisk Udflugt i Omegnen. — Om Vinteren holdt Poulsen 5 Timer ugentlig 
en Række Foredrag i Fysik og Kemi, navnlig med deres interessante Anvendelse 

i den praktiske Verden for Øje, og 4 Timer ugentlig i Geografi og Jordbunds- 
lære. Poulsen gik grundigt og videnskabeligt til Værks i sine Fag, men han 
havde vistnok Ævne til at fremstille dem paa en letfattelig Maade. Det var 
Eleverne tilladt at afbryde ham med Spørgsmaal under Foredraget, og om 
Aftenen kom de gerne til ham for at faa klaret et eller andet. Han havde 
faaet anlagt en lille Forsøgsmark, hvori han dyrkede forskellige evropæiske 
Kulturplanter, og en Træskole, som havde til Hensigt at give Sønderjyderne 
Smag for Træplantning og Øvelse i Frugttræers Forædling. Videre blev der 
anlagt en Humlehave og en Køkkenhave, indrettet et Laboratorium og en Ud- 
stilling af de særdeles righoldige naturhistoriske Samlinger. 

Medens Wegener var Forstander, havde Historieundervisningen indtaget en 
fremherskende Plads, men hans Afgang og Dr. Poulsens udstrakte Undervis- 
ning i Naturlære bidrog hver for sig til at indskrænke den noget. I første 
Halvaar var ogsaa Statistiken bleven temmelig udførligt behandlet, baade Fædre- 
landets og andre Landes. Undervisningen i Modersmaalet maatte ogsaa ind- 
skrænkes noget efter det første Halvaar, men var naturligvis ellers et af de 
Fag, hvorpaa der blev lagt ganske særlig Vægt. Der blev ikke herset med 
Grammatiken, men der arbejdedes hen til at lære Eleverne at tale, læse og 
skrive rigtigt, især de to første Dele, som var mest forsømte. Hertil benytte- 
des Flors Haandbog i den danske Literatur, hvis Indhold ved Siden af kunde 
give Anledning til mange Betragtninger og Oplysninger. Det var altsaa sam- 
tidig en Undervisning i Literaturhistorie, og disse Flors Timer mindes med 
Glæde af hans daværende Elever. Han gav dem en god Besked om de for- 
skellige Forfattere, og naar han kom ind paa et Æmne, holdt han ofte et helt 
lille Foredrag, som vel nok undertiden kunde falde lidt i det brede, men som 
altid var oplysende. — Foruden de her nævnte Fag undervistes der i Mathema- 
tik. Regning, Geometri, Tegning, Landmaalertegning, Tysk, Svensk (efter Ele- 
vernes Opfordring), Gymnastik eller Svømning og Sang. Da der i Sommerens 
Løb var bleven indrettet en Skolestue til, blev Eleverne for enkelte Fags Ved- 
kommende inddelte i to Klasser. Til Svømning benyttedes en Aa, som løb 
over Højskolens Mark, og som paa en kort Strækning var antagelig bred og 
dyb. At Muller virkelig fik lært alle Eleverne at svømme den første Sommer, 
beviste de i Jels dybe Sø paa en Udflugt om Efteraaret. — Kongen havde 
skænket Skolen et fuldstændigt Svømme- og Gymnastikapparat. 

En Hovedgrundsætning, som Flor søgte at gøre gældende for hele Under- 
visningen, var dette: ikke at tage saa meget Hensyn til de mindre begavede 
som til de bedre Hoveder. Han fandt, at det var ikke alene den eneste Maade 
for Lærerne til at vedligeholde deres aandelige Livlighed, men ogsaa for Staten 

Og Landet i det hele var det af største Vigtighed, at de aandelig stærkere fik 
den rette Oplysning. Paa dem kom det dog i Grunden an, hvilken Vending 
Tingene her i Verden skulde tage; .sloge de først ind paa en Vej, fulgte de 
øvrige af sig selv efter. Hvis Undervisningen lempedes efter de svagere, vilde 
desuden de mere opvakte gaa bort fra Skolen, og dermed vare de svagere 
næppe tjente, da de saa vilde savne al den Indflydelse til det aandelige Livs 
Vækkelse, som dagligt Samliv med de mere begavede udøvede. Denne Indflydelse 
viste sig allerede det første Aar at være af overordentlig stor Betydning. 

Nogen som helst Tilgangs- eller Afgangsprøve var der selvfølgelig ikke Tale 
om ved Skolen. Der blev vel lagt stor Vægt paa Meddelelsen af positive 
Kundskaber og Færdigheder, men Hovedformaajet var jo dog at vække og 
nære det aandelige Liv hos Eleverne, og det lod sig ikke stille til Skue ved 
en offentlig Eksamen. Vilde nogen vide, hvad der lærtes paa Højskolen, saa 
opnaaede han det bedst ved selv at tage Plads i Læresalen, som altid stod 
enhver aaben.* 

Med den nuværende Udvikling for Øje kunde der vel være en Del at 
kritisere ved Flors Virksomhed som Forstander, men det maa jo ikke glem- 
mes, at han den Gang begyndte paa bar Bund, og at han savnede fuld For- 
staaelse for den store Opgave hos sine Omgivelser. Største Delen af Bestyrelsen, 
han arbejdede sammen med, forstod ham kun halvt, de Lærerkræfter, der 
stode til hans Raadighed, maatte til Dels først opdrages, og ude i Befolkningen 
stod det i Almindelighed som noget sært, der skulde sættes i Værk. Hans 
Skolegerning blev heller ikke sjælden afbrudt ved Rejser i den almindelige 
dansk-slesvigske Sags Tjeneste. Vi maa være Flor Tak skyldige, fordi han 
fik saa godt begyndt, som han gjorde, og fordi han holdt ud trods al Mod- 
stand og alle Vanskeligheder. 

Det første Aar vare Eleverne indkvarterede rundt omkring i Rødding By, 
men Kvartererne kunde langtfra slaa til, naar Antallet voksede. Nogle Bøn- 
der af den slesvigske Forening fattede derfor i Sommeren 1845 den Beslutning 
at lade opføre en særlig Bygning til Beboelse for Eleverne. Den maatte byg- 
ges paa Aktier og helst være færdig saa tidligt, at den kunde tages i Brug 
til kommende Vinterhalvaar. Det gik derfor lidt hovedkulds baade med Aktie- 
tegningen og med Opførelsen af Bygningen; ingen af Delene kom i Stand 
inden Efteraaret, men Elevhuset var dog midt i November saa vidt færdigt 

* Naar Undervisningen og i det hele Skolens indre Forhold blive omtalte saa udførligt for 
de første Aars Vedkommende, er det dels, fordi der fra disse Aar foreligger særlig omfattende 
Oplysninger, men deis ogsaa, fordi det Grundlag, der blev lagt fra Begyndelsen, i meget vsb- 
sentligt blev bibeholdt under Skolens senere Levetid. 

indvendig, at Eleverne kunde flytte der ind. Det var beregnet til Bolig for 
32 Elever foruden Inspektøren, og alle Pladser bleve optagne. 

Nærværende Billede af Skolen (set frgi Sydøst) er tegnet i 1845 af en af 
Eleverne fra den første Vinter, den nittenaarige S. A. Schmidt (Søn af Ting- 
mand Schmidt i Haderslev). Det blev udført i Lithografi og indhæftet i Skolens 
første Aarsberetning, som udgaves af Flor efter Opfordring fra »Kommitteen 
for danske Undervisningsanstalters Fremme i Slesvig«.* 

Af den første Vinters Lærlinger vare kun de ti blevne Sommeren over; 
to ny vare komne til, hvoraf den ene var Flors Søn, Christian Flor, som dog 
ikke tog Del i alle Fag. Men den anden Vinter forøgedes Tallet med 30, saa 
der altsaa nu var 42. 

Dette viste, at Skolen havde slaaet an. Jo mere den blev anerkendt i det 
almindelige Omdømme, desto mere kunde den ogsaa gøre Regning paa peku- 
niær Støtte, hvad den i allerhøjeste Grad trængte til. Eleverne betalte kun 
80 Rbd. om Aaret, og det var kun til Forplejningen; Undervisningen havde 
de gratis. Den oprindelige rentebærende Gæld paa Gaarden af 7000 Rbd. var 
saa trykkende, at det tit var umuligt at faa Renterne betalte, og da Aktie- 
kapitalen til Elevhuset ikke var tilstrækkelig, maatte der optages et nyt Laan. 

Den slesvigske Kommitte i København og det kgl. Landhusholdningsselskab 
gave, som nævnt, betydelige Pengetilskud, men ogsaa det kgl. Oldskriftsselskab, 
Trykkefrihedsselskabet og en stor Del private ydede en god Hjælp. Den sles- 
vigske Forening, som havde ondt ved at bestride sine egne Udgifter, kunde 
ikke støtte Skolen meget med Penge, dog bestemte en Del af Medlemmerne 
sig efterhaanden til at yde en Rbd. hver aarligt, det var altid bedre end intet. 
Men alt dette var jo langt fra tilstrækkeligt. Den bedste Støtte kom, da Kom- 
mitteen i København erklærede sig villig til at udrede alle Lærerlønningerne. 
Dermed var foreløbig den vigtigste Udgiftspost sikret. 

Vi have set, hvordan denne ny og for sin Tid mærkelige Skole stillede 
sig til Undervisningen. Lad os derfor se, hvordan den stillede sig til Elever- 
nes Forhold udenfor Skoletiden. 

Den daglige Skoletid var fra 8 til 12 om Formiddagen og fra 2 til 5 (eller 6) 
om Eftermiddagen. Efter denne Tid og indtil Aftensmaaltidet Klokken 8 for- 

* i de 49 Aar, der ere forløbne siden den Tid^ har Højskolegaardens Udseende væsenUig 
kun forandret sig derhen, at Laden til højre er bleven ombygget og forlænget mod Nord 
med en Gymnastiksal (nu benyttet til Kirke), hvortil atter er bygget en Sidefløj mod Øst til 
Skolestue og Forsamlingssal. Disse Forandringer skete Sommeren 1863. Foran Hovedbyg- 
ningens Havedør er senere bygget en smuk Veranda. Træerne i Haven saavel som i Alléen, 
der fører ned til Byen, skjule nu næsten hele Gaarden, set fra denne Side. — Den bagerste 
Bygning er Elevhuset 

beredte Eleverne sig gerne til den følgende Dag, — somme benyttede ogsaa 
Mellemrummet til at besøge hverandre, spille Skak eller spasere. Efter Spise- 
tid og indtil Klokken 10 vare Lamperne iændte i Spisesalen (i Elevhuset), og 
det stod da til Eleverne selv, om de vilde arbejde paa deres Værelser, eller 
de vilde være sammen i Spisesalen, more sig med Musik og Dans, læse Aviser 
(hvortil de nok ikke vare meget hidsige), eller bruge Tiden paa anden Maade. 
Fritiden var kort sagt overladt fuldstændig til deres eget Forgodtbefindende. 

Hver anden Søndag Formiddag, naar der var sidst Gudstjeneste i Byen, 
læste Flor en Prædiken, hvortil en Sangforening, som Eleverne havde oprettet, 
sang Salmerne. Søndag Aften forelæste han dem af Holbergs, Øhlenschlægers 
og Heibergs dramatiske Værker, som de satte megen Pris paa. Det første 
Foraar opførte Eleverne paa Fastelavnsmandag .Holbergs »Den stundesløse«* 
til deres egen overordentlige Morskab. De vare i det hele altid glade og 
fornøjede. 

Endnu en Fritidssyssel var Skydeøvelser paa en Skydebane, som blev 
anlagt i Nærheden af Skolen. 

Det var naturligvis nødvendigt, at der blev gjort visse Forbud gældende 
for at bevare Orden og Velanstændighed, men ogsaa disse Forbud vare over- 
ladte til Eleverne selv. De sluttede sig sammen i en ^Elevforenings med 
bestemte Love og Forskrifter, hvis Overtrædelse kostede større eller mindre 
Bøder, og som havde til Formaal »at vække og vedligeholde en god Aand 
og en sømmelig og anstændig Tone hos Eleverne«. Foreningen havde en 
Formand, en Viceformand, en Sekretær og en Kasserer, og disse Embeds- 
mænd valgtes med Stemmeflerhed paa Generalforsamlinger. Foreningens Love 
indeholdt, efter en Del Paragrafer om Foreningens Organisation, følgende al- 
mindelige Lovbestemmelser : 

§ 8. Da Højskolens Elever maa ønske at befordre Modersmaalets For- 
ædling og Værdighed, saa vedtage vi: at vi saa vel i Skolen som udenfor 
samme indbyrdes ville tale vort danske Modersmaal saa rent og rigtigt som 
muligt, d. V. s. saaledes som Lærerne tale det. 

§ 9. I Skolen skal Formanden vaage over Roligheds og Ordens Opret- 
holdelse, og den eller de, som ej ville efterkomme, hvad han til denne Hen- 
sigt paabyder, skal bøde 1 Skilling Kurant. Protesterer vedkommende, og han 
ej heller siden enes med Formanden derom, saa bedømmes og afgøres Sagen 
paa næste Generalforsamling. 

§ 10. Angaaende Roligheds og Ordens Opretholdelse i Elevhuset bestem- 
mes, at der baade Morgen og Aften indtil Spisetiden skal herske ubetinget 

* Det blev ogsaa senere en almindelig Skik om Vinteren at opføre en af Holbergs Komedier. 

Rolighed, saavel paa Gangen som i enhver Stue særskilt. Fra Spisetiden om 
Aftenen indtil Klokken 10 kan enhver i Spisesalen og paa sit Værelse more 
sig, som han vil, indenfor Anstændighedens Grænser. Dog bør Gangen blive 
fri for Støj og Uorden. Pengebøden for en saadan Rolighedsforstyrrelse er 
en Skilling Kurant. 

§ 11. For at opretholde Orden og gode Sæder ved de fælles Maaltider 
har Formanden i Spisesalen under Spisetiden samme Myndighed som i Skole- 
stuerne. I Spisesalen, som tillige er vort almindelige Forsamlingsværelse, for- 
pligte vi os til ikke at ryge Tobak. 

§ 12. For at banlyse al uanstændig og forargelig Banden og Sværgen fra 
vor Kreds, fastsættes en Pengebøde af en halv Skilling Kurant for enhver 
Ed, udtalt i Spøg eller Alvor, saavel i Skolen som udenfor samme. 

.§ 13. Med Hensyn til Slagsmaal saavel i som udenfor Skolen bestemmes: 
at den, som slaar første Slag, erlægger en Bøde af 4 Sk. Genslaget er frit. 

§ 14. For at have brugt ærekrænkende Skældsord bødes en Skilling Kur. 
for hvert. Vidner bestemme, hvorvidt slige Ord maa anses for ærekræn- 
kende eller ikke. 

§ 15. Hvis nogen, som er bleven anklaget for at have forbrudt sig mod 
ovenstaaende Bestemmelser, paastaar at være uskyldig, og Anklageren ikke 
formaar ved Vidner at bevise sin Beskyldning, saa skal Anklageren selv ud- 
rede den for Forseelsen fastsatte Pengebøde. Dog fritages Formanden, hvem 
den Pligt paahviler at opretholde Orden og Ro i Skolestuen og under Maal- 
tideme, fra at erlægge den omtalte Bøde ved en saadan mulig fejlagtig 
Beskyldning. 

Saaledes enstemmig vedtaget af samtlige Skolens Elever. 

I November 1845. M. Brorsen,* 

f. T. Formand. 



Det har sin store Interesse at se, at Flor allerede den Gang, en god Tid 
før Kold indrettede sin Pigehøjskole, var klar over, at en saadan maatte 
komme. — Blandt hans Papirer findes følgende Udkast: 

»I den senere Tid er jeg oftere gjort opmærksom paa, at man paa Landet 
her i Slesvig begynder stærkt at føle Trangen til en Oplysnings- og Dannelses- 
anstalt, der kunde være noget lignende for den kvindelige Ungdom, hvad 
Rødding Højskole er for den mandlige, og fra flere Sider er jeg bleven op- 

* M. Brorsen (eller rettere Brodersen) var Folketingsmand for Ribe Amts femte Valgkreds 
1852—53. 

fordret til at arbejde paa, at en saadan kunde komme i Stand. Jeg har altid 
indset, at, hvis Rødding Højskole lykkedes, vilde en kvindelig Læreanstalt af 
lignende (Art) blive ønskelig, ja endog nødvendig. Men til at stifte hin kunde 
man haabe paa patriotiske Bidrag fra hele Landet; derom kan der ikke være 
Tale ved denne. Derfor har jeg ikke kunnet foreslaa Oprettelsen af en saa- 
dan, førend Savnet af den føltes saa levende og almindeligt, at de fornødne 
Pengemidler kunde skaffes til Veje af dem, der ønskede at benytte den. Om 
dette for Øjeblikket er Tilfældet, veed jeg ikke. Forholder det sig i Virkelig- 
heden, som man har sagt, saa tilbyder jeg min Hjælp til at indrette en saadan 
Læreanstalt, forsaavidt mine Forhold og mine Kræfter tillade det. 

Jeg skal ikke nærmere udvikle, hvorledes jeg tror, at en saadan Skole 
kan og bør indrettes. Jeg vil kun bemærke, at ligesom Rødding Højskole 
ikke er stiftet for Drengebørn, saaledes skulde den her paatænkte heller ikke 
være bestemt for Pigebørn. De fleste Elever i Rødding ere mellem 16 og 25 
Aar. For den højere Pigeskole antager jeg, at Alderen fra 12 til 20 Aar 
vilde være den mest passende. To Gange aarlig skulde Elever optages, men 
Opholdet iøvrigt ikke bindes. til nogen bestemt Tid. Betalingen for Halvaaret 
skulde være ialt 100 Rd. for Undervisning, Kost, Logis o. s. v., kun at Senge- 
klæder og Lagener maatte Eleverne selv medbringe. 

Hovedsagen er, at en Ejendom maatte erhverves, helst beliggende i eller 
i Nærheden af Haderslev, hvor den fornødne Huslejlighed Jtunde findes eller 
indrettes og tilstrækkehg stor Haveplads. Det nødvendigste Inventarium vilde 
næppe kunne anskaffes under 3 — 4fOOO Rd. 

Anse nu flere vederhæftige Mænd eller Koner en Lære- og Opdragelses- 
anstalt som den paapegede for særdeles ønskelig, og se de Udvej til at skaffe 
de fornødne Penge til dens Opførelse, saa indbyder jeg dem herved dels til 
særskilt Samtale, dels til et fælles Møde, hvorom Hr. Redaktør Koch eller 
hans Kone, naar jeg selv ikke er til Stede i Haderslev, paa mine Vegne nær- 
mere kan træffe Aftale med dem. 

Haderslev, den 30. April 1845. C. Flor.« 

En halv Snes Aar efter, da Koch solgte »Dannevirke«, søgte han ved 
Grevinde Danners Hjælp at virkeliggøre denne Tanke, og Flor var Mellemmand 
mellem ham og Grevinden. Men hun trak sig tilbage, da det kom til Stykket, 
og Pigeskolerne kom frem paa en anden Maade. 

Flor lagde under hele sit Forhold til Højskolevirksomheden stor Vægt paa 
de offentlige Møder, hvorved Skolerne komme i Forhold til og Vekselvirkning 
med Egnens Befolkning. Han opmuntrede stadig Forstanderne i Rødding til 

at afholde saadanne, og han modtog gerne Beretning om, hvad der var talt, 
og hvorledes det var gaaet paa saadanne Møder. Mens han selv var Forstander 
i Rødding tænkte han meget paa et Møde i større Stil (som Højskolernes 
nuværende Efteraarsmøder), hvor han vilde have Grundtvig med som Hoved- 
taler. Hans Brev til Grundtvig af 20. Juni 1846 giver tiærmere Underretning 
herom : 

»Da jeg i Foraaret var i København, bad jeg Dem besøge vor Højskole i 
Sommer og blive her en 8 — 14 Dage. De erklærede. De havde Lyst dertil, 
og lovede mig at tilskrive mig, naar det kunde lade sig gøre. Mange, baade 
Skolens afgangne Elever og ældre Mænd, vente med Længsel, at dette skal 
ske, da de i saa Fald vilde for den Tid indlogere sig her i Rødding. Skønt 
jeg ellers ikke har meget med Haabet at bestille, saa haaber jeg dog endnu, 
at mit kære Ønske, i Grunden ogsaa Deres eget, at se Dem herovre, nok 
skal blive opfyldt. For Nordslesvigerne og den danske Sag anser jeg et saa- 
dant Besøg af Dem ikke for uvigtigt, snarere for temmelig vigtigt, og at De 
skal blive fuldkommen tilfreds med Deres unge og gamle Tilhørere, hvad De 
end læser over, tør jeg indestaa Dem for. Endnu have vi en Snes Elever, 
men faste for i Sommer kun noget over Halvparten; men dette har intet med 
Deres Tilhørertal at gøre, naar jeg kun betids kan underrette Folk derom. 
Sommerferien bliver upaatvivlelig de 14 — 15 første Dage i Avgust, og Skam- 
lingsfesten den 3. .Avgust. Hvad siger De nu til dette? Adskillige have spurgt 
mig, om De kom. Jeg skal hente Dem i Haderslev, hvis De ikke fortrækker 
først at gaa til Pastor Bojsen i Vonsbæk.« 

Grundtvig kom imidlertid ikke. 



Næst efter Flor er uden Sporgsmaal Dr. C. M. Poulsen den Lærer, der i 
Skolens første Aar især bidrog til at give den sit Præg, og som fik mest at 
betyde for dem, der da besøgte den. Det vil derfor være i sin Orden her at 
give et Overblik over hans mærkelig bevægede Liv. 

Christian Marinus Poulsen var Søn af Skolelærer og Kordegn i Aalborg 
Hans Poulsen og født i denne By den 14. Marts 1818. Fjorten Aar gammel 
kom han som Lærling paa Hanherredemes Apothek og tog, da han var tyve 
Aar gammel, den farmaceutiske Eksamen med Udmærkelse. Han var derefter 
i fire Aar (1838 — 42) Assistent ved det akademiske Laboratorium i Kiel, hvor- 
fra han 1841 foretog en mineralogisk-botanisk Rejse til Norge. I 1843 tog 
han Afsked fra sin Stiling i Kiel (hvor Flor var bleven opmærksom paa ham) 
for med offentlig Understøttelse at foretage en videnskabelig Rejse til Tysk- 

land, østerrig, Norditalien og Frankrig, paa hvilken Rejse han i Heidelberg 
fik Doktorgraden. Efter hans Hjemkomst indstillede Videnskabernes Selskab 
ham til som Naturforsker at følge Sten Bille paa hans Jordomsejling med 
Korvetten »Gaiathea«; men dette hæderfulde Tilbud afslog han, fordi han 
havde lovet Flor at overtage Pladsen som Lærer i Geografi og Naturvidenskab 
ved Rødding Højskole. Med hvilken Tilfredsstillelse hans Ansættelse hilstes 
blandt de Mænd, der i København vare Skolens Støtter, ses af et Brev fra 
Professor H. N. Clausen til Flor af 14. Juli 1845: 

»At Skolen i Rødding vil mere og mere blive et Centralpunkt for sand 
og dygtig Danskhed, derom tvivler jeg ikke, efterat De har gjort den til Deres 
Livssag og faaet en Medhjælper ved Deres Side, som er Deres alter ego (andet 
Jeg). Til at hjælpe denne Skole frem er der ikke alene i Foreningens Be- 
styrelse den redebonneste Vilje; men jeg tror ogsaa, at nye Kilder hertil ville 
med Lethed kunne aabnes. For ma'nge er det uden Tvivl ved det store 
skandinaviske Besøg gaaet op som ved et Trylleslag, hvad Nationalitet og 
national Sympathi har at sige.« 

Dr. Poulsen fik alligevel ikke Lov til at blive i Rødding mere end et Aar, 
idet Regeringen fra 1. Maj ansatte ham som Fabrikkontrollør i Altona, hvor 
han saa forblev til Oprørets Udbrud. 

Hemede ved Elben og ved sin Virksomhed rundt omkring knyttede han 
mange Forbindelser, navnlig med afdøde Generalkonsul Westenholz, der senere 
boede i London, og blandt andre med Konsul Lexon i Tønning. Spørgsmaalet 
om vor Eksport til England begyndte den Gang at opstaa; man opdagede, at 
Kvæget fra Norden kun passerede Hamborg, for at Kommissionærerne dér 
kunde tolde det, og man begyndte at faa Øjet aabnet for den direkte Eksport. 
Dr. Poulsen arbejdede ivrigt herfor. Efter Krigen 1848 — 50 — han var imidler- 
tid flyttet til Hamborg — lykkedes det ham at tilvejebringe direkte Udførsel 
fra Vestkysten (Hjerting, Husum, Tønning), og nu fortsattes Arbejdet; »Jylland« 
blev bygget for at udføre gennem Aggerkanal. 

Ovre ved Hjerting valgte man Dr. Poulsen til Rigsdagsmand — han var 
allerede ansat som Kommitteret i Generaltold- og KommercekoUegiet. I Rigs- 
dagen kom han i Opposition til det Ørstedske Ministerium i forskellige Spørgs- 
maal, og da Ministeriet forlangte Underkastelse af ham, fordi han var Embeds- 
mand, eller ogsaa at han skulde opgive sit Embede, saa tog han sin Afsked 
som Embedsmand og bevarede sin Frihed. 

Imidlertid arbejdedes der paa at bygge en Bane fra Husum til Flensborg 
for ad denne Vej at føre Varer mellem Østersøen og England og derved 
undgaa Sundtolden. Planen, som allerede var gammel, blev taget op til 

Gennemførelse af det engelske Firma Peto, Brassey & Betts (vistnok væsentlig 
foranlediget af Dr. P.s Ven, Generalkonsul Westenholz), og Firmaet fik Bevil- 
ling paa Anlæg og Drift af Banen. Den danske Regering fordrede imidlertid, 
at det skulde have en dansk Repræsentant, og hertil valgtes saa Dr. Poulsen 
under Navn af Generalbefuldmægtiget. Omtrent samtidig dannedes der i Eng- 
land et nyt Konsortium: »Det dansk-engelske 'Gaskompagni «. Til Generalbe- 
fuldmægtiget for dette antoges ligeledes Dr. Poulsen. 

Firmaet Peto, Brassey & Betts' Jærnbanevirksomhed i Danmark fik et be- 
tydeligt Omfang, idet det paatog sig for Statens Regning at bygge og for egen 
Regning at drive Banerne Nyborg — Strib, Vamdrup — Fredericia, Aarhus — 
Aalborg — Langaa — Holstebro, indtil Staten selv overtog Driften i 1867. I hele 
denne Tid var det sikkert Dr. Poulsens store Dygtighed og Kendskab til de 
mange lokale Forhold, det skyldes, at alt gik saa glat, baade ved Forhandling 
mellem Firmaet og Regeringen som og'saa i saa mange andre af de indvik- 
lede Forhold. 

Med Statsdriften ophørte Dr. Poulsens Virksomhed i Jærnbanevæsenet, og 
nogle faa Aar senere udtraadte han ligeledes af sit Forhold til Gaskompagniet 
og henlevede Tiden som Privatmand, sysselsat med videnskabelige Studier, 
særlig i Skovvæsenet. 

Allerede i Halvtredserne havde han købt et større Skovareal (Linaa Skov) 
ved Juul Sø, nær Silkeborg. Denne mishandlede Skov forvandlede han i 
Aarenes Løb saaledes, at den blev Genstand for Forstvæsenets særlige Op- 
mærksomhed. Ved Forsøg med Træer fra forskellige Egne af Jordkloden, lige 
fra Japan og til Klippebjærgene, ved sine udstrakte Bekendtskaber til Personer 
og geologiske Forhold var han i Stand til at anskaffe og opelske en stor Del 
Træer, der i Linaa Skov viste sig at trives godt og gav Løfte om at blive 
af Vigtighed for Skovkulturen. 

Alt, hvad der havde Betydning for Landets økonomiske Udvikling, skæn- 
kede Dr. Poulsen sin Deltagelse, Havebrug, Plantningssagen, Banksager o. s. v., 
o. s. V., alle disse Ting havde han med at gøre. I Halvtredserne var han 
Rødding Højskole behjælpelig med at skaffe Pladser for flere af dens Elever 
hos dygtige Landmænd i Skotland, hvor de kunde gøre sig praktisk kendte 
med det eksemplariske skotske Landbrug og efter Hjemkomsten finde gode 
Ansættelser omkring i Landet. 

Men en Brystbetændelse, som han ikke ændsede tilstrækkeligt, gjorde Ende 
paa hans virksomme Liv den 20. April 1885. 

VIL FREDERIK HELWEGS FORSTANDERTID. 

Ved Nytaarstid 1845, da Wegener opsagde sin Stilling i Rødding, var der 
blandt Skolens Venner i København Tale om enten Frederik Barfod eller 
Frederik Helweg som Wegeners Afløser; Flor var i den Anledning i Køben- 
havn; men han frygtede for, at Barfod var for upraktisk og for lidt smidig, 
og for, at Helweg ikke var hjærtelig nok, og Enden blev, som bekendt, at 
han selv midlertidig overtog Forstanderpladsen. Han kunde imidlertid ikke 
blive der i Længden, da hans Lærervirksomhed og det daglige Tilsyn lagde 
saa stærkt Beslag paa hans Tid og Kræfter, at han ved Siden deraf vanskelig 
kunde overkomme de offentlige Anliggender, som han ikke godt kunde blive 
fri for. Hans Virksomhedsomraade var i det hele for stort til, at han i Læng- 
den kunde binde sig til et enkelt Sted, især ikke til et saa afsides liggende 
Sted som Rødding. Han søgte derfor igen Fr. Helweg, som var den, han 
bedst kunde tænke sig som sin Efterfølger i Rødding. 

I det før nævnte Brev til Grundtvig af 20. Juni 1846 fortsætter han efter 
at have skrevet om et muligt Besøg af Grundtvig i Rødding: »En anden Ting 
ligger mig ogsaa paa Hjærte og det, som De veed, tungt paa Hjærte: en 
Forstander for Højskolen. Jeg indser, at jeg ikke kan, og føler, at jeg ikke 
bør blive her fastnaglet ret længe. Til Efteraaret maa min Søn og som Følge 
deraf ogsaa min Kone til København, medens jeg bliver siddende her ene i 
Vinter. Dette kan naturligvis ikke ret længe gaa an. Jeg vilde ønske, at jeg 
kunde have en personlig Samtale med Helweg; thi jeg veed dog ingen, der 
bedre kunde staa i Spidsen for Højskolen end han. Men har han endnu Lyst 
dertil? For et Aar siden var det umuligt, at nogen anden kunde gaa dertil 
end jeg, da hele Anstalten . . . svævede i Luften og truede med at falde sam- 
men af Mangel paa jordisk Eksistens. Den er heller ikke fast endnu; men 
jeg haaber dog, at den inden et Aar skal blive det saaledes, at det ikke er 
en Samvittighedssag at befordre nogen til denne Post. . . . Men hvis Helweg 
endnu har Lyst, saa vilde jeg tale fuldkommen aabent med ham baade om 
Forholdene her og om min Frygt med Hensyn til ham selv, ikke saa meget 
* for, at han skal være upraktisk, som for hans efter Rygtet slesvigholstensk- 
sindede Kæreste og for, at Danskheden i Følge Blod og Barndom ikke alene (?) 
skal være ham naturlig, men ogsaa Tyskheden (i saa Fald er Fristelsen her 
forfærdelig). Men det, jeg hos Helweg vilde stole paa, er, at Spørgsmaalet 
er ikke blot overfladisk om Dansk og Tysk, men om det aandelige, altsaa 
ogsaa hjærtelige Livs Spire eller Død her i Slesvig, og at Aanden, saavidt 

jeg kan skønne, hos Helweg er stærk og klar nok til at se, at disse to Ting 
her falde sammen. I Grunden er det altsaa kun Aandens Liv, jeg her fægter 
for, idet jeg strider for Danskheden og Skandinavismen. Naar De taler med 
Helweg, saa tjen mig i at spørge ham om hans Mening i saa Henseende. 
Det er ganske vist, Erfaringen har nu ogsaa sagt mig det, at for en Mand 
med nordisk Aand og kraftig Vilje er her overordentlig meget at gøre og 
udrette, for en anden ikke. Jeg kan ikke bortgive Posten, nu mindre end 
før, men min Stemme er dog altid Hovedstemmen. Jeg vilde i saa Fald helst, 
at han tillige med mig skulde tilbringe Vinteren her; saa vilde jeg en Gang 
i Løbet af næste Sommer rømme ham Pladsen. Helweg skulde vel ikke have 
Lyst til at komme til Skamling og der tale? Saa saa's vi. c 

Svaret paa dette Brev fik Flor i et Brev fra Professor J. Fr. Schouw af 
18. Juli s. A.: »Gode Venl Pastor Grundtvig har. underrettet mig om, at han 
slet ikke har talt med Helweg angaaende Forstanderskabet i Rødding, fordi 
han ansaa' den Maade, hvorpaa efter Deres Brev Tilbudet skulde gøres ham, 
for fornærmeligt. At han ikke har svaret Dem, beder han undskylde som en 
Følge af en sædvanlig Skødesynd. Efter at have læst Deres Brev maa jeg 
tilstaa, at jeg temmelig deler Grundtvigs Mening. Skal der gøres Helweg et 
Tilbud, maa dette vistnok være bestemt og ubetinget. Dernæst tror jeg aldeles 
ikke, at det gaar an, at De og han samtidig styre paa Rødding, eller at han 
foreløbig underordnes Dem; jeg anser det for uundgaaeligt, hvis han skal 
ansættes, at De enten da fratræder førstkommende 1. November, eller at han 
først tiltræder til 1. Maj næste Aar. Helweg er for Tiden ikke i Byen; maa- 
ske ser De ham paa Rødding. Hvis ikke, maatte man vel, hvis man beslutter 
sig til at tilbyde ham Posten, tilskrive ham. Ogsaa er jeg villig, om saa 
ønskes, at tale med ham derom, dog kun, naar Tilbudet er bestemt og gaar 
ud paa, at han ene overtager Forstanderskabet.« 

Flor forhandlede derefter med Helweg ved Ploug; og Enden blev, at Helweg 
i Efteraaret 1846 drog til Rødding og blev der Vinteren 1846 — 47 sammen 
med Flor. Vinteren gik behageligt for dem begge. De talte meget sammen 
om Skolen, men Flor befattede , sig ikke videre med Undervisningen, end at 
han tog Del i de offentlige Møder, der hol(ites en Gang om Maaneden. I For- 
aaret 1847 flyttede saa Flor; og nu var Helweg ene om Styret, ene om hele* 
den aandelige Side af Undervisningen, i hvilken Henseende han ikke kunde 
vente nogen Støtte hos sine Medlærere, især da ogsaa Dr. Poulsen kaldtes til 
anden Virksomhed og afløstes af cand. pharm. Jensen, der paa ingen Maade 
kunde erstatte Poulsen, og som navnlig ikke kunde holde Foredrag. Flors 
yngre Ven, cand. phil., Landmaaler Edvard Thomsen, der før Helwegs Ankomst 

havde haft Landvæsensfagene, forlod kort efter ogsaa Skolen for paa en 
Udenlandsrejse at udvide sine Kundskaber; og vel fik han to Afløsere, nemlig 
Seminarist Marx og Landøkonom Mørch; men hvor elskværdigt og vakkert 
et Menneske end den sidste var, saa var dog ingen af dem nogen Støtte for 
Forstanderen i, hvad der vedrørte den aandelige Side af Gerningen, ligesom 
heller ikke Ansættelsen af 
en fjerde Lærer, Veterinær 
Pedersen fra Sundeved, for- 
andrede dette Forhold, da 
han alene holdt sig til sit 
Fag. 

Hans Frederik Helweg 
var født i Holsten. Hans 
Fader, "Læge H. Z. Helweg, 
en Søn af Stadskirurg H. 
C. Helweg i Husum, havde 
i 1816 været ansat som 
Amtskirurg i Bordesholm 
mellem Neumiinster og Kiel, 
og her var det, Fr. Helweg 
blev født 10. September 
1816. I fire til fem Aar af 
sit Ungdomsliv, 1831—36, 
havde Fr. Helweg boet i 
Byerne Slesvig og Kiel og 
havde den Gang kun kendt 
det tyske Sønderjylland; 
Landskabet i det hele stod 
for ham — trods historisk 
Underretning — som et na- 
tionalt tysk Land. 

Det danske i Sønderjyl- 
land havde han først opdaget paa en Fodvandring i Landsbyen Viøl (Fjolde), 
halvanden Mil nordøst for Husum, hvor han inde i Kroen hørte to gamle 
Koner -tale sammen i et Sprog, som han ikke forstod; det var ikke Plattysk; 
han formodede, det var Frisisk, men spurgte dem ad og fik Svaret: »Dat is 
Dånisch.« Det danske kendte han nok, men ikke i den Dragt, og mindst 
ventede han det her. Dog antog han det kun for en tilfældig Tilsynekomst 




Fr. Helweg. 

af et for Egnen fremmed Sprog og tænkte ikke videre derved. Hans Livsvej 
førte ham senere ad Tyskland til, hvor han studerede, først i Kiel og senere 
i Erlangen. 

Han anede ikke, at han en Gang i Tideq skulde høre det samme Sprog 
som Forstander for en dansk Højskole i Sønderjylland. 

I 1838 fik Helweg en Huslærerplads paa Lammehave i Ringe Sogn paa 
Fyn, og her tog han levende Del i de gudelige Forsamlinger, som den Gang 
havde taget Fart i Odense-Egnen. Han holdt en Række Bibellæsninger i Sdr. 
Højrup Kirke og Skole, som fik stor Tilstrømning og gjorde stærkt Indtryk 
paa Befolkningen, og han kom her i Forbindelse med Peter Larsen (Skræp- 
penborg) og med flere opvakte nær og fjærn. Undertiden prædikede han i 
St. Hans Kirke i Odense, hvor senere hans yngre Broder, Ludvig Helweg, fik 
sin Præstevirksomhed. Men et Par Aar efter, at han i 1839 havde taget 
theologisk Kandidat-Eksamen paa Gottorp, blev han Kapellan hos Fr. Hamme- 
rich i Starup ved Kolding, og først her aabnedes hans Øjne for den uforsvar- 
lige Medfart, som det danske fik i Sønderjylland. 

Efter at dette var sket, tøvede han ikke med at melde sig til Kampen 
mod Tyskeriet. 

I Januar 1845, medens han som tjenstledig Kapellan opholdt sig i Køben- 
havn, deltog han i den ny Studenterforenings »nordiske Højtid« — til Fædrenes 
Minde og til Nordens aandelige Forening — hvor mægtige Taler holdtes af 
Grundtvig, H. N. Clausen, C. Ploug, Orla Lehmann o. fl. Her holdt Fr. Helweg 
en begejstret Tale for Sønderjylland : for een Hersker og for eet dansk Dan- 
mark indtil Ej der en! 

I April samme Aar holdt han et Foredrag i »det skandinaviske Selskab«, 
hvori han udførligt og dygtigt fremstillede Sønderjyllands Historie og med 
Varme pegede paa den Nationalitetskamp, som maatte føres. »Saa sandt vi 
ikke ville vie os selv til Undergang, tør vi ikke drømme om Fred, saa længe 
Maalet ikke er naaei: fuldkommen lige Ret for Dansk og Tysk!^ 

Det store skandinaviske Studentermøde i København den 25. Juni samme 
Aar fik et Efterspil, som bidrog til at gøre Helwegs Navn bekendt. Det var 
Sagsanlæggelsen mod ham saavel som mod Orla Lehmann og cand. phil. H. 
F. Poulsen i Anledning af deres Taler for Nordens Enhed. Helweg havde 
talt for Finlands Tilknytning til Sverige og udtalt Ønsket om, at »Helsingfors 
maatte staa i deres Midte, naar de atter bød hinanden velmødt«, og udbragt 
et Leve for »den skandinaviske Aand i Finnernes Land«. Hans Tale var efter 
Generalfiskalens Bedømmelse fornærmelig for den russiske Nation og den 
russiske Regering, og dens Optryk i »Fædrelandet« stred mod Trykkefriheds- 

Forordningen, hvorfor han maatte være hjemfalden til Straf. Resultatet af 
Sagsanlæggelsen blev dog for alle tres Vedkommende, at de frikendtes. 

Gennem Ribe Biskop, Tage Muller, havde Helweg faaet Underretning om, 
at det stemmede med Kongens Ønske, om han søgte Kald i Nordslesvig. Han 
fulgte Vinket, men hans samtidige Udtalelser til Gunst for Danskheden i disse 
forsømte og mishandlede Egne tjente ikke til at fremme hans Ansøgning. Skønt 
Kristian VIII. nok var tilbøjelig til at gøre noget for Danskheden dernede, 
saa var det ham nemlig ingenlunde tilpas, at der blev taget Parti mod Tysk- 
heden, og Fr. Helwegs Tilkendegivelse heraf var derfor en Streg over hans 
Udsigter til Befordring i Nordslesvig. 

Imidlertid var han nu bleven besluttet paa at ville virke for Sønderjydernes 
Sag, og det var derfor med Glæde, han tog mod Flors Opfordring til at 
komme til Rødding. 

Om Skolegerningen i Helwegs Tid foreligger .der en Udtalelse af P. Rørdam 
i et Brev til Grundtvig af 13. Avgust 1847. »I Rødding,« skriver han, »var 
jeg med stor Fornøjelse, hørte Thomsen (af Trydes Slægt) over Mejeri væsenet, 
og det gjorde han godt, og Helweg om Kristendommens Indførelse hos Angel- 
sakserne og om Thors Kamp med Hrungner, og det var udmærket, saa for- 
staaeligt og levende, fuldt af Ordsprog. Der var femten Karle, to fra Sjælland, 
Resten fra Jylland og Slesvig; og de fulgte alle Foredrag med Lyst og spurgte 
om, hvad de vilde have bedre forklaret. Hele Gaarden var ren og køn.« 

Blandt de stadige Tilhørere ved Skolens offentlige Foredrag i Vintrene 
1846 — 47 — 48 var forhenværende Landstingsmand A^. J. Tennarisen, som 
vistnok her har modtaget en stærk Paavirkning navnlig af Flors Foredrag 
over Myterne. Fra Gammelby vandrede han paa sin Fod til Rødding tidlig 
om Morgenen og hjem igen sildig om Aftenen. Han har meddelt lidt om sine 
Minder fra disse Møder. 

Det første Formiddags-Foredrag var gerne enten over Kemi eller Fysik af 
Læreren i disse Fag. Derefter holdt Pastor Helweg et historisk Foredrag, 
som den første Vinter omhandlede Reformationens Indførelse i Danmark. Han 
fortalte livligt og gav gode Skildringer af Tiden og Forholdene, og Termansen, 
som aldrig før havde hørt et historisk Foredrag, var overordentlig glad der- 
ved. Da Helweg var færdig med Reformationen, holdt han Foredrag over 
mere spredte historiske Æmner. Termansen mindes bedst et i Januar 1848 
over den nyere Tids Digtere, navnlig Øhlenschlæger, hvori Helweg ikke uden 
indre Bevægelse lod det Spørgsmaal komme til Orde: er den nyere Tids Sang- 
rigdom at se som en Lærkesang, der betyder en ny Dag, eller er det et Natter- 
galeslag, der varsler Natten? Kristian VIII.s Sygdom var da lige bleven kendt. 

Om Eftermiddagen var der et Landvæsensforedrag, og Flor sluttede saa 
med et Foredrag over Nordens Myther. »Det første, over Asken Ygdrasil, var 
vel det, der greb mig dybest af dem alle,« fortæller Termansen. »Jeg havde 
læst Flors Anmeldelse af Grundtvigs Nordens Mythologi 1832. Det var, hvad 
jeg kendte. til Mytherne, men det er jo heller ingen ringe Vejledning til Kund- 
skab om dem. Men hvor 
følte jeg, hvad Betydning 
det levende Ord dog har 
frem for Skriften. Det var 
i Sandhed ogsaa et beaan- 
det Foredrag over Asken 
somheleMenneskeslægtens 
Stamtræ. Jeg glemte alt 
omkring mig, og da jeg 
kom hjem, opskrev jeg 
hele Foredraget, d. v. s. 
gengav det i alle sine 
Hovedtræk, saaledes som 
jeg havde opfattet og be- 

,__ varet det. Siden fortsatte 

^ ^w^^^^^^ Flor med de andre Myther, 

og det var især under 
Foredragene over Thors- 
mytherne, at han udfol- 
dede det rige Forraad af 
Humor, som han besad.* 
Han holdt ogsaa enkelte 
Foredrag over andre Æm- 
ner. Særlig mindes jeg et 
over Thorvaldsen og hans 
Kunst. Dette Foredrag op- 
tog mig meget. Jeg havde læst Thieles lille Bog om Thorvaldsen og set Frue 
Kirke med Kristus og Apostlene. Ogsaa dette begejstrede Foredrag fulgte jeg 
med varm Deltagelse men studsede dog lidt en Gang, da Flor med stor Varme 
udtalte, hvor tit han havde dvælet i Frue Kirke en stille Stund og glædet sig 

• Helweg omtaler i sin Beretning Elevernes »næslen forunderlige Interesse for Mythologien«, 
og siger, at ved de offentlige Lørdags-Moder satte Thorsmytheme tit den store Forsamling i 
den muntreste og livligste Stemning. 




N. J. Termansen. 

over, al der ingen Præst og ingen Prædiken var derinde. »Der er ingen, ikke 
en Gang de fire Evangelister, 'der har givet os et saadant Billede af vor 
Frelser, som Thorvaldsen har givet os.« Jeg var ikke ene om at studse over 
dette Begejstringsudbrud; thi tilfældigvis blev j^ Ørevidne til et kort Ordskifte 
mellem Flor og Helweg i den sidstes Stue, hvor Helweg udtalte sig imod 
Flors Ytringer, og jeg husker navnlig, at han fremhævede, at Billedstøtten 
ikke kunde spørge Herrens Fjender, saaledes som Evangelierne melder os, 
han spurgte: hvo af eder kan overbevise mig om nogen Synd?« 

Skolen havde i Helwegs Tid forskellige interessante Besøg; deriblandt af 
den jydske Stænderdeputerede Ole Kirk, som bragte en Søn dertil, af Etats- 
raad Tang fra Nørre -Vosborg samt af Peter Larsen med flere kristelige Venner 
nord fra. Hans Kriigers Valg til Deputeret blev højtideligholdt under hans 
Besøg paa Skolen i 1848. 

Helwegs Virksomhed i Rødding, der lovede saa godt, skulde ikke blive af 
lang Varighed. Kongens Død i Januar 1848 kom brat og greb Befolkningen 
stærkt; ikke saa meget for det personliges Skyld som for det, man maatte vente 
at gaa i Møde. Paa Rødding Højskole blev der afholdt en Sørgefest, hvortil 
Grundtvig efter Helwegs Anmodning havde skrevet en Sang. Helweg holdt et 
alvorligt Foredrag; han anede, hvad der forestod. Han kunde derfor ikke lade 
være at trække paa Smilebaandet, da den gode Veterinær bag efter ytrede, 
at »Tiden vilde nok læge det Saar«. Hvad Tiden vilde, viste sig snart. 

Højskolen havde nu i Løbet af halvfjerde Aar* undervist hundrede Elever, 
for største Delen Bøndersønner fra Sønderjylland, og desuden paa flere Maader 
indvirket paa den nærmeste Omegn. De Forventninger, man havde knyttet 
til den, vare langt fra blevne skuffede, snarere overtrufne. De hjemvendte 
Elever vare Skolens bedste Talsmænd. Trods alle Omkostninger tænkte derfor 
ogsaa den slesvigske Forening paa at anlægge i det mindste een lignende 
Skole til for Mellemslesvig, men disse Planer krydsedes ved det Uvejr, som 
nu brød løs. Torsdagen den 31. Marts om Aftenen kom Efterretningen om det 
begyndte Oprør til Skolen, og dermed standsede Undervisningen for halvtredje 
Aar. Lørdag i samme Uge blev der afholdt et Møde paa Skolen af Egnens 
Beboere, hvor man vedtog og underskrev en Adresse, der udtalte Harme over 
Oprøret, Troskab mod Kongen og Ønsket om Afskedigelse af de forræderske 
Embedsmænd samt Væbning og Indøvning af et Landeværn. 

Allerede forinden var største Delen af Eleverne rejste hjem for at erstatte 
det indkaldte Mandskab. Nogle af dem, som bedre kunde undværes hjemme, 
bleve derimod tilbage og toge tilligemed flere af Lærerne og Omegnens Bønder 
Del i Vaabenøvelser under Løjtnant Jenssen -Tusch og senere i Kampen ved 

Bau. Fr. Helweg blev ansat som Feltpræst, Lærer Pedersen som Dyrlæge, og 
Lærer Mørk tilligemed flere Elever toge fast Tjeneste som frivillige og avan- 
cerede snart til Underbefalingsmænd. 

Da Major Girsovius ankom for i Følge Kongens Løfte at organisere et 
nordslesvigsk Landeværn, tog han Ophold paa Elevhuset og uddelte derfra 
en Del Geværer til Omegnen. Der blev dog ikke megen Brug for deres Tje- 
neste. Tyskerne besatte uden Modstand Nordslesvig og fik den største Del 
af de udleverede Vaaben i deres Hænder. 

Højskolens egentlige Bygninger med alle Samlingerne vare blevne forladte, 
uden at der var blevet Tid til at træffe Foranstaltninger til deres Sikkerhed. 
Kun Forpagteren, Posselt, opholdt sig endnu paa Gaarden. Prins Nikolaus 
af Gliicksburg, General Baudissin og flere højere slesvig-holstenske og prøj- 
siske Officerer foruden enkelte Medlemmer af Friskareme besøgte den, og 
større Troppeafdelinger indkvarteredes der; men, skønt en dansk Oplysnings- 
anstalt syd for Kongeaaen maatte være dem forhadt, toge de dog blot Viden- 
skabernes Selskabs Kort over Danmark og forsøgte at tage det store Danne- 
brogsflag, som paa Festdage vajede fra den af Eleverne opførte Altan, men 
som heldigvis var bleven skjult af en i Byen bosiddende dansk Mand, Kro- 
mand, senere Sognefoged Bay, der efter Krigen 1864 flyttede til Odense, hvor 
han lever endnu. Mens man i Kongeriget allerede fortalte, at Højskolen var 
udplyndret eller endog afbrændt af de hærgende Fjender, stod den altsaa saa 
godt som urørt; men Aarsagen var formodentlig alene den, at Tyskerne tænkte 
paa en Gang selv at benytte den — i slesvig-holstensk Tjeneste. 

Oprøret havde kaldt Flor tilbage til Sønderjylland. Han var fulgt med 
Hæren syd paa for at give Oplysning om Personer og Forhold. I Flensborg 
havde Kong Frederik VII. kaldt ham til sig og budt ham et Glas Vin med de 
Ord: »Maa jeg drikke et Glas med Dem, Etatsraad Flor I« Denne kongelige 
Udnævnelse var ham dyrebar, thi den var ham et Vidnesbyrd om, at hans 
Virksomhed havde Forstaaelse hos Landets Konge. 



Selv om Højskolens Bygninger og Samlinger ikke lede nogen Overlast af 
Fjenden i disse Krigsaar, saa led Skolen alligevel meget under Krigens al- 
mindelige Tryk. Alle Indtægtskilder, selv Forpagtningsafgiften, standsede. De 
mange Kreditorer fik ingen Renter, flere bleve utaalmodige og sendte Opsigelses- 
breve og Trusler om at gøre sig betalte ved Bygningens Salg. 

Endelig i 1850 lykkedes det Bestyrelsen, mod personlig at gaa i Borgen, 
at faa den største Del af Gælden afløst ved et Laan og at betale Renterne 

ved et Forskud fra Kommitteen i København. Men under disse Forhold var 
det en Selvfølge, at de nødvendige Istandsættelser ved Bygningerne ikke kunde 
finde Sted, og mange, selv af Skolens nærmeste Venner, tvivlede om, at den 
nogen Sinde mere vilde komme i Gang. 

Men Flor tabte ikke Modet. Han havde set Skolen blive til og kæmpe sig 
frem under lige saa store Vanskeligheder; og nu, da den havde mange Venner 
rundt om i Landet og talrige Vidner om det Gavn, den havde gjort, kunde 
han umulig tvivle om, at den ogsaa maatte finde den fornødne Understøttelse 
til at fortsætte sin Gerning. Da Fr. Helweg efter Krigen var bleven ansat 
som Præst i Haderslev, tænkte han derfor straks paa Udnævnelsen af en anden 
Forstander, og den 22. Maj 1860 gjorde han foreløbig Aftale med cand. theol. 
Sofus Høgsbro, 



Helwegs senere Virksomhed tilhører ikke umiddelbart Rødding Højskole; 
men han bevarede altid sin Interesse for den og indtraadte senere i dens Be- 
styrelse. — Flor erklærede en Gang (i Brev til Hagen af 23. Januar 1866), at 
ingen i Slesvig kendte hans Anskuelser i Henseende til Videnskab og Oplys- 
ning, Folkelighed og Almenmenneskelighed saa nøje, og ingen delte dem saa 
meget som Helweg, og at han ikke veg for nogen i Kærlighed til Rødding 
Højskole. 

Helwegs Virksomhed som Feltpræst i Krigsaarene, som Præst i Haderslev 
fra 1860, til han 1864 blev afsat af Prøjserne, og som Præst paa Lolland og 
Stiftsprovst for Lolland-Falsters Stift hører lige saa lidt som hans omfattende 
Forfattervirksomhed i videnskabelig, opbyggelig og folkelig Retning her hen; 
men det skal siges, at den danske Folkehøjskole kan være glad ved den Mand, 
der nu er den ældste blandt alle dem, der have arbejdet i dens Tjeneste. 



VIII. SOFUS HØGSBRO. SKOLENS GENAABNING. 

NY LÆRERE. 

Rødding Højskoles fjerde Forstander, nuværende Folketingsformand, Sofus 
Høgsbro, blev den Mand, som fik den længste Virketid ved Skolen, nemlig 
fra 1860 til 1862. 

Sofus Høgsbro blev født den 18. Juli 1822 i Rødding, hvor hans Fader, 
Amtsprovst, Dr. phil. Hans Høxbroe, havde været Sognepræst siden 1797. 

Sofus Høgsbro var tredje og sidste Søn af Faderens andet Ægteskab med 
K. C. M. Arntzen, en Datter af Nordmanden, Pastor Ole Arntzen i Sønder- 
vissing. Selv nedstammede Faderen gennem en Købmandsslægt vistnok fra en 
Bonde i Høgsbro, Hvidding Sogn, et Par Mil syd for Ribe. Farfaderen havde 
været Købmand i Kolding og hans Forfædre vistnok ligeledes, dels der, dels 
i Horsens og Ribe lige op til 1650. 

Provst Høxbroes Embedsvirksomhed bragte ham i stadig Forbindelse med 
den tyske Embedsstand i Slesvig, og Uviljen over den Uret, der blev vist den 
danske Befolkning og dens Modersmaal, var saa levende i hans Hus, at Søn- 
nen Sofus henvistes til at søge sine Legekammerater blandt de danske Bønder- 
børn fremfor blandt den tyske Herredsfogeds, der boede paa en Gaard tæt 
ved (den senere Rødding Højskolegaard). 

Sofus lærte tidlig at læse. Allerede fra sit syvende Aar fulgte han gennem 
et Par tarvelige Stiftsaviser med Begivenliederne i Ind- og Udland, og »Mal- 
lings store og gode Handlinger« vakte hans Kærlighed til Fædrelandets Historie 
og dets fortjente Mænd. — Efter Faderens Død flyttede Moderen med sine tre 
Børn til Ribe i Maj 1830. Her gik Høgsbro først et Aarstid i en privat Real- 
skole (bl. a. sammen med J. L. Knudsen), men ved Siden af fik han privat 
Undervisning i Latin og Tysk, saa at han, da han i Efteraaret 1831 blev op- 
taget i den lærde Skole, straks sprang den nederste Afdeling over. Han gen- 
nemgik alle Skolens Klasser, stadig som den øverste paa sit Parti og et Par 
Aar med særlig Udmærkelse, indtil han i Efteraaret 1839 dimitteredes til Uni- 
versitetet. Ogsaa i den lærde Skole vilde han gerne lære endnu mere, end 
Skolen tilbød sine Elever. Uden for Skoletiden fik han saaledes privat Under- 
visning i Tysk og Tegning, og efter at Ludv. Chr. Muller var bleven Præst i 
Byen i 1836, læste denne Islandsk, Hebraisk og Græsk med ham. Lærerne 
laante ham Bøger til Brug i Fritiden, især historiske, som tiltalte ham mest. 
Overlærer H. J. Hansen læste Naturhistorie og Astronomi med ham, uagtet de 
ikke hørte til Skolens Fag, og han, som var en Ungdomsven af Rasmus Rask, 
vakte tillige Sansen hos Høgsbro for Rasks Retskrivning. 

De politiske Begivenheder blev Høgsbro ved at følge med stigende Opmærk- 
somhed. Polakkernes og Belgiernes Opstand i 1830 — 31 bragte ham til — 
under Paa virkning af en ældre begavet, i 1836 død Broder — at se paa de 
politiske Forhold fra Folkenes Synspunkt i Modsætning til Fyrsternes, og heri 
styrkedes han end mere, da Provinsialstænderne fra 1834 begyndte deres Virk- 
somhed. Ved Samtaler med Ludv. Chr. Muller fik han Øjnene aabnede for 
det mangelfulde ved Skolernes saakaldte klassiske Dannelse og kom til at 
længes efter en anden, mere folkelig og frisindet Dannelse, hvori det fælles 

nordiske kunde komme til sin Ret, og han læste derfor ogsaa med stor Iver 
Barfods »Brage og Idun« og Retskrivningsselskabets »Nordisk Ugeskrift«, som 
han anskaffede sig for de faa Penge, han tjente ved at læse med yngre Di- 
sciple. Han bekæmpede de Rester, der vare tilbage af Latinskolernes barbari- 
ske Indvielsesskikke for de ny tilkomne Lærlinger, og det lykkedes ham vist 
at faa dem afskaffede eller 
dog i høj Grad mildnede. 

Kort efter, at han var ble- 
ven Student med bedste Ka- 
rakter, døde Frederik VL den 
3. Decbr. 1839, og Høgsbro 
blev en ivrig Deltager i det 
politiske Studenterliv, som 
derefter udviklede sig. Saa- 
vel ved Aflæggelsen af Stu- 
denterkorpsets Troskabsed 
til den ny Konge om Mid- 
dagen foran Universitetsbyg- 
ningen som om Aftenen i det 
almindelige Studentermøde i 
Hotel d'Angleterre var Høgs- 
bro blandt de unge Studen- 
ter en af de virksomste for 
at tilvejebringe Udtalelser for 
en fri Forfatning i Lighed 
med den, Kristian VIU. i 1814 
havde skænket Norge, skønt 
han derved kom i Strid med 
sine Venner af den grundtvig- 
ske Kreds, der endnu paa 
denne Tid med stor Kærlig- 
hed hang ved den afdøde 
Konge og ansaa Enevælden for det bedste Værn for den personlige Frihed. 
Han blev dog ved at være stadigt Medlem af »Danske Samfund«, hvor Grundt- 
vig, I^ndberg, P. C. Kierkegaard, P. Rørdam, Brødrene Boisen o. fl. førte Ordet, 
men var tillige en daglig Gjæst i »Akademisk Læseforening«, der lededes af 
Ploug, og hvor han mødtes med Fr. Barfod, C. Hostrup og mange flere i 
Ønsket om at knytte Slesvig fastere til Moderlandet og dette igen til det øvrige 




Sofus Høgsbro. 

Norden. Lehmanns og Monrads Taler, Plougs Sange og »Fædrelandet« s le- 
dende Artikler tiltalte ham i høj Grad. Han fulgte med Studentertogene til 
Lund i 1842 og til Upsala i 1843 og traadte med andre slesvigske Studenter 
som en egen Kreds ind i den »slesvigske Forening«, som blev stiftet dette Aar. 

Hvor meget Høgsbro end ved dette bevægede Liv droges bort fra Eksamens- 
læsningen, lykkedes det ham dog 1840 at tage den saakaldte filologisk-filosofi- 
ske Eksamen med bedste Karakter; men han var længe tvivlraadig om, hvilket 
Embedsfag han skulde vælge sig. Havde der været en særlig historisk Eksamen, 
havde han rimeligvis valgt denne Vej. Da dette ikke var Tilfældet, bestemte 
han sig for den theologiske Embedseksamen, der fik en særlig Tillokkelse ved 
den unge Professor Martensens livlige Foredrag og ved det Haab, mange havde, 
om gennem hans spekulative Erkendelse at kunne forene den theologiske Tros- 
lære med den filosofiske Tænkning og i det hele løse Livets dybeste Gaader. 
Han mærkede dog snart, at der her hørte mere til end en blot Eksamenslæs- 
ning, og for bedre at forstaa Martensen kastede han sig ind i fri filosofiske, 
historiske, naturvidenskabelige og æsthetiske Studier. 

For ikke at forstyrres af Hovedstadens Studenterliv trak han sig i Som- 
meren 1843 tilbage i landlig Ensomhed i en nordsællandsk Landsby (Øverrød), 
men den paafølgende Vinter fik han ved Prof. Sibbems Velvilje en Plads paa 
Borchs Kollegium, hvor han i de fem følgende Aar kom til at leve sammen 
med flere begavede ældre og yngre studerende, der senere have indtaget frem- 
ragende Stillinger. 

Ved anstrængende Studier paadrog han sig i Foraaret 1845 en let Blod- 
spytning, som bragte ham til at søge Helbredelse ved et tre Maaneders Ophold 
i Tyskland, navnlig ved en Vandkuranstalt i Thiiringen (Elgersburg); men han 
benyttede samtidig Lejligheden til at høre nogle af de mest bekendte theo- 
logiske, filosofiske og historiske Professorer ved Universiteterne i Berlin, Halle, 
Leipzig og Jena. 

Da han kom tilbage, levede han et Aarstid næsten alene med Læsning af 
Historie og Filosofi og med at undervise studerende i Historie og Geografi til 
Eksamen artium (blandt nu afdøde saaledes Professor Svend Grundtvig, Præ- 
sterne Algreen, N. Lindberg og J. L. Knudsen). Og da han indsaa Nødvendig- 
heden af at indskrænke sig til Professorernes Kollegier, hvis han vilde haabe 
at faa Embedseksamen, afsluttede han sig Aaret efter saa vidt muligt fra de 
friere Studier og fra enhver Deltagelse i og for det offentlige Liv. . 

Dette varede dog ikke længer end til Kristian VIII.s Død den 20. Januar 
1848, da han atter droges ind i Studenternes Virksomhed for at skaffe Folket 
en fri Forfatning og bevare Hertugdømmet Slesvigs Forbindelse med Moder- 

landet. Han deltog i Hyldesttogene til Clausen, Schouw og Hvidt, men har- 
medes over den tilbudte Helstatsforfatning af 28. Januar og dreves mere og 
mere til at ønske en saa fuldkommen Hævdelse af Folkets Ejendommelighed, 
at Sproggrænsen ogsaa burde være Landsgrænsen og Striden med Tyskland 
løses ad denne Vej. Dette fandt dog kun liden Genklang, selv blandt de mest 
nationale Studenter. 

Jo mere Begivenhederne udviklede sig under Paavirkning af Revolutio- 
nerne i Paris, Berlin o. s. v., des mere følte Høgsbro, at han maatte slutte 
sit thedogiske Eksamens-Studium, hvad end Udfaldet maatte blive, for udelt 
at kunne hengive sig til det vaagnende Folkeliv. 

Han deltog i Kasinomødet den 11. Marts (for Danmark til Ejderen), i 
Møderne i Universitetets Festsal den 18. (for Indførelse af almindelig Værne- 
pligt) og den 20. (i Tilslutning til det samtidige Møde i Kasino), samt i Folke- 
toget til Kristiansborg den 21. og i hele det bevægede Studeqter- og Folkeliv 
efter Martsministeriets Dannelse. Selv Universitetet tog saa meget Hensyn til 
dette Røre, at Eksamen blev udsat nogen Tid, og at endog et enkelt Fag 
kunde helt opsættes. Høgsbro benyttede sig dog ikke af dette sidste, men 
underkastede sig Prøven (samtidig med Kampene i Slesvig) og bestod den 
med første Karakter i alle Fag. 

Han kunde nu med mere Frihed hengive sig til det historiske Studium 
og tillige følge de sks^nesvangre Nutidsbegivenheder, og han forsømte ingen 
af Delene. — Sidst i Juni blev han af Professor C. Paulsen i det slesvig- 
holstehske Kancelli opfordret til at holde sig rede til at overtage det store 
Præsteembede i Hoptrup syd for Haderslev, men han svarede, at han vilde 
foretrække Ansættelse ved en Folkehøjskole. 

Foruden sin tidligere Forberedelse af Studenter til Eksamen artium fik 
han nogle Timer med flere Børn af Professor Clausens Hus. Han var en 
hyppig Gæst i Grundtvigs og senere ogsaa i Sibbems Familiekredse og mod- 
tog i disse højt udviklede Hjem en rig aandelig Paavirkning. Sommerferierne 
tilbragte han ligesom i sin Studentertid ved Fodvandringer omkring i Landet, 
og i Krigsaarene da særlig til de Egne, hvor Kampene havde staaet. Da den 
grundlovgivende Rigsdag samledes om Efteraaret, var han en stadig Tilhører 
ved dens Forhandlinger, og han tænkte sig vel allerede den Gang Muligheden 
af en Gang at kunne faa Sæde i et lignende Folkeraad, om end helst i 
Sønderjylland. 

I Sommeren 1850 opfordrede Etatsraad Flor ham til at tage mod Ansæt- 
telse som Præst i Slesvig, men han svarede ham ligesom han havde svaret 
Paulsen i 1848, at han foretrak Ansættelse ved Folkehøjskolen. Dette, mente 

Flor, kunde ikke lade sig gøre, men efter at han havde forhørt sig om Høgs- 
bro hos Clausen og Grundtvig, forandrede han sin Mening, thi begge havde 
anbefalet ham, og det var saa sjældent, sagde han, at disse to vare enige om 
den samme Mand, at man maatte lægge særlig Vægt paa det, naar det var 
Tilfældet. Flor havde tænkt paa den nuværende Redaktør af »Berlingske 
Tidende«, Dr. Maniens, og savnede hos Høgsbro Sangstemme, da han lagde 
stor Vægt paa Sangens Betydning som Vækkelsesmiddel. Men uagtet denne 
Mangel foretrak han dog Høgsbro, da han havde hørt Clausen og Grundtvig. 

Den 11. Avgust blev den endelige Aftale truffet med Høgsbro i P. Chr. 
Kochs Hus i Haderslev, og den 11. Oktober — efter at han endnu i Køben- 
havn havde bragt Grundtvig Efterretningen om den heldig afslaaede Storm 
paa Frederiksstad — kom han tilbage til sin Fødeby og mellem sine bam- 
domsbekendte som Forstander for Rødding Højskole. 

Det gjaldt nu om, . at der ikke spildtes nogen Tid, men at Højskolen kunde 
være aaben for Landets Ungdom, naar Krigen var til Ende. Skolen havde 
ikke færre Opgaver nu end før; ogsaa paa dens Virksomhed vilde det for en 
Del bero, om den vundne Sejr skulde bevares for Efterslægten. 

Den slesvigske Kommitte i København var atter kommen Skolen i Møde 
med stor Redebonhed og havde lovet foreløbig for et Aar at ville udrede to 
Lærerlønninger med 800 og 600 Rbd. Allerede i Avgust var Landmaaler, 
cand. phil. Æ'rfr;. Thomsen — som nu var kommen hjem fra sin Udenlands- 
rejse og havde bosat sig i Aalborg — igen bleven antaget som Lærer ved 
Skolen. Flere turde man foreløbig ikke antage. 

Thomsen kunde imidlertid ikke komme førend først i November, og i Ok- 
tober Maaned havde Høgsbro derfor fuldt op at gøre med Forberedelserne 
til, at Skolegerningen igen kunde begynde, da alt, Bygninger, Bohave, Sam- 
linger o. s. V. jo havde lidt en hel Del ved i halvtredje Aar at have været 
saa godt som uden Tilsyn, og da Skolens Pengeforhold vare i høj Grad for- 
sømte. Høgsbro havde ønsket, at Skolen kunde blive aabnet den 7. November, 
Aarsdagen for dens Aabning i 1844; men det blev ikke muligt førend den 19. 

Ved Solopgang Tirsdagen den 19. November 1850 hejsedes da atter i flere 
Embedsmænds, Bønders og Elevers Nærværelse det fra Tyskernes Hænder 
frelste Dannebrogsflag paa sin gamle Plads og hilsedes med Ingemanns Danne- 
brogssang. Pastor L. C. Hagen — som før Krigen var bleven Medlem af Skolens 
Bestyrelse — holdt en lille Tale, hvori han mindede om, hvorledes det nu i 
flere Henseender dagedes over Danmarks Rige. 

Der havde efterhaanden samlet sig et Antal af 70 til 100. Endog fjærnt 
boende havde ikke af den mørke, regnfulde Tid og de daarlige Veje ladet 



Digitized by 



Google 



SOFUS HØGSBRO. SKOLENS GENAABNING. NY LÆRERE 65 

sig afholde fra atter at begive sig til det gamle Mødested, og de gensaa nu 
hinanden med Glæde efter Tidens mange og store Omskiftelser. 

Sofus Høgsbro indviede Højskolen til sin fornyede Gerning ved en Tale,* 
hvori han skildrede Tidens aandelige og materielle Kaar, den Gang Skolen 
blev stiftet, og viste, hvorledes den ny Tid, hvori den igen kaldtes til Live, 
dannede en glædelig og forjættelsesrig Modsætning til hin gamle, men tillige, 
hvorledes den med de større Goder ogsaa bragte en større Forpligtelse saa 
vel for ældre som yngre til at tilegne sig den Oplysning, som var nødvendig, 
.hvis de vilde være andet end døde Lemmer paa det store Folkelegeme. 

»Ja, I unge I« sluttede han sin Tale. »Mindes det Ansvar, som den ny Tid 
lægger paa eders Skuldre! Husker paa, at en Slægt er gaaet forud for eder, 
som selv med Liv og Blod har værnet om Fædrelandet og Modersmaalet 
og lagt en Grundvold, hvorpaa I med Glæde og Frugt kunne bygge videre I 
Husker paa, at en Slægt skal komme efter eder, som vil kræve eder til Regn- 
skab for den Brug, I have gjort af de betroede Goder 1 Og I unge, i hvis Lod 
det faldt, hvad saa mange have ønsket uden at kunne opnaa det, her paa 
denne Højskole at kunne ofre al deres Tid paa at vinde Oplysning om eders 
Syssel, eders Land, Folk og Sprog, om Naturen og Menneskelivet, husker paa, 
at I desforuden have et Ansvar mod dem, der satte eder i Stand til at komme 
her, og mod dem, der med egen Opofrelse have stiftet og endnu vedligeholde 
denne Skole! 

»Og som jeg haaber, at I ville mindes det Ansvar, der hviler paa eder, 
og ingen Anstrængelser sky for at gøre det Fyldest, saaledes haaber jeg, at 
ogsaa vi, eders Lærere, skulle mindes vort Ansvar og vor Pligt og ogsaa deri 
vise eder Vejen. Havde jeg ikke haft dette Haab, aldrig vilde jeg haft Mod 
til at træde frem paa denne Plads. Men naar vi saaledes fra begge Sider ar- 
bejde det store Maal i Møde, da tør vi ogsaa have den Forvisning, at han, af 
hvem al Magt er, og ved hvem alle Ting styres og ledes, vil give vor Gerning 
sin Velsignelse og lade den bære Frugt for vort hele Liv, ja selv maaske for 
endnu ufødte Slægter, længe efter at vort Navn er forglemt og vort Støv hen- 
smuldret. Med saadan Forvisning være da denne Folkehøjskole paany aabnet 
til sin betydningsfulde Virksomhed!« 

Ved Middagsbordet herskede en livlig, fortrøstningsfuld, fædrelandsksindet 
Stemning, som gav sig Udtryk i Tale og Sang. Navnlig udtalte en af de tid- 
ligere Elever, M. Brodersen fra Ballum, sin inderligste Tak til Stifterne for 
alt det gode, han havde modtaget paa Højskolen, tilligemed en varm Opfor- 
dring til de slesvigske Bønder at sende deres Sønner der hen. Præsterne 
• Aftrykt i Grundtvigs > Danskeren« den 14. December 1850. 

Hagen og Berg (fra Visby)* havde skrevet Sange i Anledning af Dagen, og 
ligesom den første havde aabnet Festen, saaledes endte den sidste den med 
nogle Ord under Dannebrog og til dets Ære. 

Der var kun mødt fem Elever paa denne Dag; men det skyldtes Krigen. 
Hæren maatte jo endnu kæmpe i Stillingen véd Dannevirke, og de unge Søn- 
ner kunde ikke undværes hjemme fra. — Endnu inden Krigens Ophør kom 
tre Elever til, og i Sommerhalvaaret 1851 havde Skolen femten Elever. Det 
var flere end noget tidligere Sommerhalvaar, og det vidnede om, at de mellem- 
liggende Aar ikke havde svækket Deltagelsen for Skolen. I de nærmeste føl- . 
gende Aar voksede Elevantallet jævnt; i Vinteren 1851 — 52 var det 35, i 
Sommeren 1862 25, i Vinteren 1853—54 38 og i Sommeren 1853 33. 



Efter at Skolen var aabnet, gik Undervisningen sin rolige Gang, foreløbig 
med de to Lærere og de faa Elever. 

Et føleligt Savn var det imidlertid for Skolen, da Flor i Foraaret 1851 
foretog en Rejse til de sydlige Lande; han havde været ligesom et forbindende 
Baand imellem Bestyrelsens Medlemmer indbyrdes og mellem dem og Lærerne. 
Medlemmerne boede meget adspredte, ingen nærmere ved Højskolen end 3V« 
Mil, og deres øvrige Forretninger tillode dem ikke at ofre nogen stor Del af 
deres Tid paa Højskolens Anliggender. Høgsbro maatte derfor som Forstander 
til Dels overtage Bestyrelsens Gerning, bringe Orden i Skolens forvirrede Penge- 
væsen og sikre dens Indtægter. 

Under Høgsbros og Edv. Thomsens Ophold i København i Sommerferien 
1851 fik de store Gaver** i Bøger fra flere private og fra næsten alle Køben- 
havns Boghandlere, fra det oldnordiske Museum en Samling Oldsager, fra 
Krigsministeriet 50 Geværer og 5 Rifler, fra det kgl. Landhusholdningsselskab 
Løfte om 200 Rbd. for Aaret 1851 til Landvæsensfagenes Fremme, fra Under- 
visningsministeriet Løfte om 300 Rbd. for samme Aar og fra den slesvigske 
Kommitte om 2200 Rbd. aarlig i to Aar til Løning for 4 Lærere, nemlig til 
to foruden de nuværende. 

Efter Høgsbros Anbefaling antog Bestyrelsen derefter to ny Lærere, nemlig 
cand. pharm. Theodor Schiøtz,'^** til Lærer i Naturvidenskaberne, og den 

• Pastor Berg i Visby var en trofast Ven af Højskolen. Han blev siden Præst i Thorup 
paa Sjælland og vedblev efter sin Afsked der fra at prædike omkring i Landet. Han døde 
for nogle Aar siden i København. 

** Det vil være temmelig uoverkommeligt at opregne al den Understøttelse, Rødding Høj- 
skole har nydt fra forskellige Sider; derfor nævnes kun det vigtigste. 

•♦* Siden i mange Aar Bestyrer af Albani Ølbryggeri i Odense. 

19aarige cand. phil. Gotfred Rode* til Lærer i Sprog og Sang. De tiltraadte 
deres Pladser ved Vinterhalvaarets Begyndelse 1851. Den sidste havde dog 
kun midlertidig overtaget Pladsen. Den var nemlig bestemt for J. L. Knudsen, 
som paa den. Tid forberedte sig i København til Kandidat-Eksamen og først 
kunde komme det følgende Aar. 

Godfred Rode'^virkede i Rødding som en nidkær og begavet Lærer. Ved 
sine fortrinlige Gaver som 
Sanger og Oplæser og tillige 
ved sine smaa Lejligheds- 
sange til Brug for Skolen 
samt ved hele sin elskvær- 
dige Personlighed vandt han 
megen Hengivenhed hos Læ- 
rere og Elever i den korte 
Tid, han var ved Højskolen. 

Hans Afløser, Jens Las- 
sen Knudsen, havde egent- 
lig fra Dreng af været Kvæg- 
handler — først som Hjælper 
hos sin Fader, senere noget 
mere selvstændig — , og en 
Tid, i 1839—40, havde han 
ogsaa drevet nogen Uldvare- 
handel. Men han havde al- 
drig haft Lyst til Handelen 
og havde vel kun drevet den, 
fordi hans Fader var Han- 
delsmand og førte ham ind 
derpaa. 

Vistnok ved Tyveaarsal- 
deren havde han opholdt sig 
en Del hos sin Broder og taget Haand i med Agerdyrkningen, og her havde 
han gjort Bekendtskab med Kristen Kold, som jo var Huslærer hos Knud 
Knudsen, og ligeledes med Pastor Hass, som var Præst i Mjolen. Det var 
sikkert ud af den aandelige Bevægelse, som disse to Mænd have fremkaldt i 
hans Sind, at Ønsket om at blive Præst var opstaaet hos ham. I 1841 tog 
han til København og begyndte paa Studeringerne, og her søgte han Høgsbro, 

* jSenere Dr. phil. og Stifter af Skovgaard Folkehøjskole ved Ordrup, nord for København. 

9» 

J. L. Knudsen. 

hvem han kendte fra Baradommen af; de havde gaaet sammen i den private 
Realskole i Ribe. Høgsbro blev hans Lærer i Historie og Geografi til Studenter- 
eksamen, og der knyttedes et nøje Venskab imellem dem. 

I 1843 blev Knudsen Student; men han havde forlæst sig ved Studerin- 
gerne og paadraget sig en meget stærk Nervøsitet, som ofte gjorde ham uskik- 
ket til Arbejdet. Han trængte til baade aandelig og legemlig Forfriskelse, og 
et halvt Aars Tid (1844 — 46) tog han derfor Ophold hos Præsten Ludv. Chr. 
Muller i Snedsted, hvem han kendte fra Ribe. Han vendte derefter tilbage for 
at studere Theologi, men Nerverne kunde ikke taale det anstrængende aande- 
lige Arbejde og det stillesiddende Liv, og han maatte da — vistnok i 1846 — 
besøge et Badested (Gråfenberg i østrigsk Schlesien). Efter at have opholdt 
sig der i nogen Tid, kom han atter tilbage til København for at uddanne sig 
til theologisk Kandidat, og i disse Aar kom han jævnlig i Huset hos Grundtvig, 
hvem han senere i mange Aar plejede at raadføre sig med som med en Fader. 

I 1850 gjorde Høgsbro Aftale med Knudsen, at han, naar han var færdig 
med sin Eksamen, skulde komme til Rødding og blive hans Medlærer, og da 
Knudsen i Efteraaret 1852 havde taget Kandidat-Eksamen, afløste han saa 
Gotfred Rode ved Rødding Højskole. 

Skolen havde nu altsaa igen sit tidligere Antal Lærere og kunde sætte 
fuld Kraft paa Undervisningen. — Høgsbro underviste navnlig i Historie og 
Fædrelandets Beskrivelse og foredrog begge Dele med megen Grundighed og 
Dygtighed. Han lagde særlig Vægt paa den nyere Tids Historie, især Fædre- 
landets og Nordens, saa at Tiden efter 1789 (i Danmark 1784) tog lige saa 
lang Tid som hele den foregaaende Del af Historien. Han fandt det rigtigt, 
ja nødvendigt, at lære Eleverne saa vidt fnuligt at forstaa den Tid, hvori de 
vare satte til at leve, og vække deres Lyst til at fortsætte Slsegtens Udvikling 
i fædrelandsk Aand. Han var en ivrig Samler og skaffede efterhaanden Skolen 
en Samling af Oldsager og Afbildninger til Fædrelandets Historie og Beskri- 
velse, som der den Gang ikke fandtes Magen til ved nogen anden Skole. — 
Hver anden Søndag læste Høgsbro en Prædiken for Eleverne (indtil L. K. Knud- 
sen afløste ham dermed), thi den daværende Præst i Rødding havde ikke Evne 
til at drage Eleverne til Kirken. Høgsbro udlaante Bøger fra Bogsamlingen til 
Eleverne, var jævnlig med til deres festlige Sammenkomster og deres General- 
forsamlinger, og efter at han i November 1852 var bleven gift, havde han tit 
Eleverne skiftevis til Gæster hos sig Søndag Aften. 

Høgsbros Hustru, Amalie Gabrielle Høgsbro, Datter af Pastor Jiirgensen (i 
disse Aar Præst i Oksenvad), var født den 23. Maj 1833 paa Agersø ved 
Skelskør og opvokset i Darum nord for Ribe, men havde i Krigsaarene 1848 — 50 

med sine fra Oksenvad fordrevne Forældre faaet sit Hjem paa Fredensborg, 
indtil de igen kunde vende tilbage til Præstegaarden. Hendes Forældre havde 
sørget for hendes Uddannelse, dels i et privat Pigeinstitut i Ribe, dels paa 
en højere Dannelsesanstalt for unge Kvinder i København, uden at hun dog 
derved tabte Kærligheden til den Bondestand, som hun var opvokset med og 
sammenlevet med paa de forskellige Steder, hvor hendes Forældre havde faaet 
deres Hjem. — Hun modtog med Glæde Eleverne i sine Stuer paa Højskolen, 
men havde sjældnere Lejlighed til at blande sig mellem dem, da hendes Hus- 
holdning jo var fuldstændig adskilt fra den for Eleverne, der var overdraget 
Gaardens Forpagter, og da en talrig Børneflok snart lagde Beslag paa hendes 
Tid og Kræfter. Hun døde i Slutningen af 1893 og efterlod sig et dyrebart 
Minde som Hustru og Moder. 

Om Sommeren tog Høgsbro Eleverne med sig ud til Udgravning af Kæmpe- 
høje for derved at gøre dem personlig bekendte med Fortidens Forhold. — 
Han sørgede for en Del Elevers Anbringelse hos Etatsraad Tesdorpf paa Ourup- 
gaard, og han indledede den Virksomhed, som senere navnlig Edv. Thomsen 
tog sig af, nemlig at skaffe gode Pladser for Elever i Skotland. 

J, L. Knudsen havde Dansk og Sang og underviste tillige i Engelsk og 
Tysk dem, der vilde lære disse Sprog (senere ogsaa i Kirkehistorie og Gude- 
sagn). Han gjorde sig udmærket Flid for at lære Eleverne at skrive en god 
Stil. Han læste tiltalende og smukt op af danske Digteres Værker, og han 
sang dejligt. Han var Skolens Kasserer. 

Th. Schiøtz underviste i Kemi, Geologi, Fysik og Botanik og forstod at 
gøre sine Fag tiltrækkende. Han var stille og tilbageholdende, men afholdt 
af Eleverne. 

Edv, Thomsen havde de landøkonomiske Fag, foruden Landmaaling, Ni- 
vellering, Korttegning, Mathematik, Dyrlægevidenskab og de første Aar Gymna- 
stik,* og hans Fag bleve sædvanlig fulgte med stor Interesse af Eleverne. 

Edv. Thomsen havde vistnok i noget højere Grad end de øvrige Lærere 
Greb paa at gøre sig afholdt af Eleverne. Han var munter og jævn og kunde 
deltage i Elevernes Fritids-Adspredelser, uden at hans Nærværelse lagde noget 
Baand paa dem. Hans Fag var vel ogsaa mere end de øvrige Læreres skik- 
kede til at føre ham nærmere til de enkelte, og som »Inspektør« paa Elev- 
huset, hvor han boede Dør om Dør med Eleverne, havde han god Lejlighed 
til at faa dem i Tale uden for Skoletiden. Efter Kl. 8 om Aftenen kom han 
tit ind paa et af Værelserne, som da snart blev fyldt af flere Gjæster, og 
Sang og munter Skæmt vekslede en Timestid der inde. Thomsen var en god 

* Senere bleve Legems- og Vaabenøvelserne ledede af Arrestforvarer G. Frm i Rødding. 

Sanger. Om Sommeren, naar Vejret var godt, var han ofte med til at springe 
Buk, gaa paa Stylter, ja selv til at danse paa Græsplænen, naar hans Hustru 
lukkede Vinduerne op og spillede til paa Klaveret. 

Thomsens Hustru var ogsaa meget afholdt. Hun var Datter af Major 
Breinholm i København og var en meget oplyst og kundskabsrig Dame. En 
bekendt af Thomsen fra hans Studentertid har fortalt, at mens hun og Thom- 
sen vare forlovede, havde hun tit fulgt med hato til private Studentergilder 
og havde ved sin fine Takt og Optræden behersket Selskabet i den Grad, at 
det blev en hel Fornøjelse at være med. — Naar Thomsen havde Landmaaling 
med Eleverne i Marken, kom hun undertiden ud til dem, og vare Eleverne 
ude paa Botanisering med Schiøtz, stødte Thomsen og Hustru gerne til, og 
de' havde da Lejlighed til at erfare, at hun var kyndig i Botanik. Med en 
lystig Sang gik Turen saa hjemad. At Fru Thomsen havde en Del Tid at 
ofre paa Elevernes Underholdning, beroede paa, at hendes Husgerning ikke 
krævede synderligt Arbejde; de fik deres Kost fra Forpagterens, og de havde 
ingen Børn. 

Religiøse Æmner kom ikke paa Tale mellem Thomsen og Eleverne; han 
havde Skyld for at være noget flagrende i religiøs Henseende. Men man 
havde Indtrykket af en stræng Moral, som dog bedømte de menneskelige 
Svagheder skaansomt. 

Allerede 1851 sendte Skolen efter Brevveksling mellem Høgsbro, Dr. Paul- 
sen og Konsul A. Westenholtz i Glasgow en af sine Elever til Skotland. Det 
var K. Windfeld i Østergaards Mølle i Hoptrup Sogn. Senere overtog Thom- 
sen denne Del af Skolens Opgave og var virksom for Anbringelsen af unge 
Bønderkarle hos dygtige Landmænd i Skotland, især efter at han ved en 
Rejse der ovre havde knyttet personlige Forbindelser med forskellige Mænd. 
Allerede i 1858 vare otte Elever blevne sendte derover, og nogle af dem vare 
komne hjem igen og havde faaet gode Ansættelser som Forvaltere eller lignende. 

Nærværende Billede af Edv. Thomsen og Hustru blev lavet i 1856, da de 
forlod Rødding. Det lille Billede paa venstre Side er efter et Maleri fra 1854 
af en Kunstner, der optog Prospekter til »Danmark i Billeder«, og det paa 
højre Side er efter en Blyantstegning af samme Kunstner. Dette lille Billede 
viser en Udsigt fra Thomsens Dagligstue. Huset til venstre herpaa er den 
egentlige Hovedbygning med Forstanderens Bolig og Skolestuen. I Huset til 
højre er Køkken m. m. Den lave Bygning imellem begge er Økonomens Lej- 
lighed, og oven over ses Taget og Spiret af Rødding Kirke. — Paa Billedet 
til venstre ses Gaarden nord fra. 

IX. BESTRÆBELSER FOR AT SIKRE SKOLENS 
FREMTID. GENERALFORSAMLINGER. 

Den slesvigske Kommitte havde som nævnt sikret Skolen en aarlig Under- 
støttelse paa 2200 Rbd. indtil den 1. November 1853, men den havde samtidig 
meddelt, at den ud over dette Tidspunkt ikke havde Haab om at kunne til- 
vejebringe videre Bidrag til Skolens Vedligeholdelse. 

Det begyndte derfor at se lidt sort ud. Paa Skolen hvilede en stor Gæld, 
hvis Renter man ikke en Gang kunde udbetale. Bygningerne trængte til 
Istandsættelser, Kassen havde Underballance, og de eneste sikre Indtægter, 
man havde, var Forpagtningsafgiften paa 320 Rbd.* 

I September 1851 sammenkaldte Laurids Skau den slesvigske Forening til 
en Generalforsamling i Haderslev, og man fik da ordnet en virksommere Ind- 
krævning af Bidrag. Ved samme Lejlighed blev han konstitueret som Medlem af 
Højskolens Direktion i Flors Sted under dennes Udenlandsrejse. Men det var 
klart, at der maatte gribes til kraftigere Forholdsregler, hvis Højskolen skulde 
bestaa ud over den 1. November 1853. 

Direktionen fandt det nødvendigt, at Forbindelsen med den slesvigske For- 
ening maatte hæves, thi denne havde efterhaanden faaet andre Formaal, som 
ledede Tanken bort fra Højskolen. Det blev derfor overdraget til Høgsbro og 
Direktionens Formand, Pastor Hertel, at udarbejde et Forslag til en ny Ordning. 

Den 26. Marts 1852 afholdtes en Generalforsamling af den slesvigske For- 
ening paa Rødding Højskole, hvor en stor Mængde Bønder, gamle Elever og 
verdslige og gejstlige Embedsmænd gave Møde. Her gav Høgsbro en Frem- 
stilling af Skolens betrængte Pengekaar; den maatte standse sin Virksomhed 
om et Aarstid, hvis den ikke fik Hjælp. Højskolens Direktion stillede Forslag 
ora: ved Siden af den slesvigske Forening at danne on særskilt Forening 
for Rødding Højskole, og fremlagde Udkast til Love for en saadan. Red- 
aktør P. Chr. Koch og Pastor Fr. Helweg foreslog imidlertid, at man hellere, 
i Stedet for at oprette en ny Forening ved Siden af den gamle, maatte ind- 
skrænke dennes Formaal og give den et nyt, dertil svarende Navn, og lade 

• Posselt og hans Svigersøn F. Hansen vare Forpagtere efter Krigen indtil 1. Maj 1852, 
da forhenværende Gaardejer H. Giørtz blev Forpagter indtil 1. Maj 1854. Derefter var H. 
Jessen Forpagter indtil Maj 1859, da Skolen selv overtog Jordens Drift ved en ældre Elev 
som Forvalter, først L. Lautrup indtil Maj 1862 og derefter N. Østergaard indtil efter Krigen 
1864. Jessen vedblev at være Spisevært for Eleverne, den ugifte Lærer, Forvalteren og 
Gaardens Tyende indtil Krigens Tid. 

hele Medlemsbidraget, 1 Rdl. for hvert Medlem, gaa til Højskolen. Direktionens 
(Høgsbros) Forslag fik 30 Stemmer mod 21, men var dermed forkastet, da 
der udkrævedes Vs af de afgivne Stemmer til den foreslaaede Forandring. 
Høgsbro sluttede sig da til Kochs Forslag, der vedtoges med 35 Stemmer 
mod 11, ligesom Høgsbros Udkast til Love for den saaledes ændrede Forening 
vedtoges enstemmig. 

Fra nu af bestod der altsaa ikke mere nogen »slesvigsk Forening« men 
derimod en ^ Rødding Højskoleforening^, og dennes Formaal var at »ved- 
ligeholde Skolen i dens hidtilværende .Virksomhed og stræbe end mere at 
udvikle den i det væsentlige efter den oprindelige Plan«. Bestyrelsen dannedes 
af syv Medlemmer, hvoraf i det mindste de tre altid skulde være Mænd, som 
ikke havde modtaget den saakaldte lærde Dannelse, og Skolens Forstander 
skulde være Medlem af Bestyrelsen. Indtil videre overdroges Formandsposten 
til ham. I Flors Sted blev nu Hans Kriiger fra Bevtoft valgt ind i Bestyrelsen; 
men hans Forretninger tillode ham ikke at komme til Møderne. Foreløbig 
omfattede Foreningen kun Sønderjylland men senere ogsaa det øvrige Rige. 
Medlemsbidraget var 1 Rbd. aarlig. 

Det første, den ny Forening maatte have Opmærksomheden henvendt paa, 
var at sikre Højskolens Fremtid, og ved kraftige Opraab fik den da ogsaa samlet 
henved 1000 Rbd. gennem Medlemsbidrag. Desuden maatte Eleverne herefter 
betale hver 20 Rbd. til Højskolens Kasse foruden de 80 Rbd. til Forplejningen. 

Bestyrelsen bemyndigede derpaa Høgsbro til at rejse til København i Som- 
meren 1852 for at tale Højskolens Sag. Hos Landhusholdningsselskabet, det 
Classenske Fideikommis og Undervisningsministeriet opnaaede han lidt, men 
det forslog ikke, og han maatte derfor igen i December 1852 rejse til Køben- 
havn for at henvende sig til Rigsdagen som den sidste Udvej.* Han talte med 
indflydelsesrige Mænd af de forskellige Partier om Sagen, og mødte paa Op- 
fordring i Venstres Partimøde, der lededes af Etatsraad Spandet. Baade denne, 
B. Christensen o. fl. vare gunstig stemte for Skolen, efter at Høgsbro havde 
udviklet dens Betydning og daværende vanskelige Stilling. Tscherning udtalte 
sig imod Statens Understøttelse; men B. Christensen forlod Mødet og henledte 
Kongens Opmærksomhed paa Skolens Trang. 

Dagen efter blev Høgsbro da meget glædeligt og uventet overrasket ved 
at modtage følgende Skrivelse: 

»Hans Majestæt Kongen har allernaadigst behaget at tilkendegive mig, at 
det er kommet til Allerhøjstsammes Kundskab, at den efter Krigen under 

* To af Skolens gamle Elever vare den Gang Medlemmer af Rigsdagen, nemlig M. Broder- 
sen fra Ballum og H. Nielsen fra Daastrup. 

Deres Bestyrelse genoprettede Folke-Højskole i Rødding under Ribe Stift i 
det kommende Aar vil være nødsaget til væsentlig at indskrænke sin Under- 
visning, dersom den ikke erholder et Tilskud, der kunde erstatte en forestaa- 
ende Afgang i hidtil ydet privat Understøttelse. 

Hans Majestæt har tidligt erkendt, hvor meget Fædrelandets Ære og Styrke 
betinges og befæstes ved den Dannelse og Oplysning i Folket, hvortil Under- 
visningsanstalter, som Deres, i saa væsentlig Grad bidrage, og Hans Majestæt 
har med særdeles Interesse bemærket den Udvikling, Rødding Højskole siden 
dens Genoprettelse under Deres Bestyrelse synes at have naaet. 

Hans Majestæt har derfor overdraget mig det behagelige Hverv at tilkende- 
give Dem, at et Beløb af 1000 Rbd. af Allerhøjstsammes Privatkasse vil være 
til Deres Raadighed for det kommende Aar til Skolens Bedste. 

Idet jeg har den Fornøjelse at meddele Dem dette, undlader jeg ikke at 
tilføje, at det ovennævnte Beløb af mig er anvist til Udbetaling af den konge- 
lige Chatolkasse, hvor det til enhver Tid kan hæves mod Deres Kvittering. 

Generalkasserer-Bureauet paa Christiansborg Slot, den 9. December 1852. 
Xil Berling. 

Forstanderen for den højere Folkeskole i Rødding, 
Hr. Cand. theol. Høgsbro.« 

Denne Skrivelse var ikke alene et for Høgsbro hædrende Bevis paa Hans 
Majestæts Naade, men den indeholdt, hvad der var endnu vigtigere, en ud- 
trykkelig kongelig Anerkendelse af den Betydning, der tilkom saadanne Skoler 
som Rødding Højskole. Naar Kongen saaledes havde gjort dens Sag til sin, 
var der godt Haab om en lysere Fremtid. 

Allerede den 18. December viste da ogsaa Forhandlingerne i Folkethinget, 
at Kongens Eksempel fandt Genklang hos Undervisningsministeren og Rigs- 
dagen. Her blev nemlig stillet det Forslag, at den Sum, som var bevilget til 
højere Bondeskoler: indtil 2000 Rbd. (og hvoraf Rødding i 1851 og 52 havde 
faaet 300 Rbd. aarlig), skulde forhøjes til 3000 Rbd. Dette Forslag blev til- 
traadt af Ministeren og billiget af Thinget, og at det skete af Hensyn til 
Rødding Højskole, viser følgende Udtalelser af Ministeren (Simony): 

»Skønt ... jeg altsaa har nogen Betænkelighed ved at tiltræde dette 
Ændringsforslag, saa skal jeg dog ikke modsætte mig det, navnlig af Hensyn 
til, at det er mig bekendt, at en Højskole, som det maa være Kongeriget 
meget om at gjøre at vedligeholde, højlig trænger til Understøttelse, og under 
den Forudsætning, at enten det hele Beløb, hvorom der her er Tale,* eller i 

• 1000 Rdl. 

alt Fald den største Del deraf, maa komme denne Skole til Gode, er det, at 
jeg ikke vil modsætte mig Forslaget. Det er Højskolen i Rødding, hvortil 
jeg sigter.« 

Imidlertid skiftede Ministeriet, og Ørsted blev Kultusminister. Det havde 
den Indflydelse, at i Stedet for 600 Rdl, som Skolen havde faaet i Henhold 
til Finansloven for 18*V64, fik den for 18**/55 kun 300 Rdl., som dog, efterat 
Hall i December 1854 havde afløst Ørsted som Undervisningsminister, for- 
øgedes med 300 Rdl. 

Af Tilskud eller Gaver til Højskolen maa endnu nævnes Professor H. N. 
Clausens Legat, som fra 1854 ydede Skolen de aarlige Renter af 1000 Rdl. 
Denne Kapital var i sin Tid bleven sammenskudt af nogle fædrelandssindede 
Mænd for at tilvejebringe de nødvendige Ejendoms-Betingelser for Clausens 
Valg til Østifternes Stænderforsamling. Idet han skænkede den til Rødding 
Højskole, bestemte han, at for Rentebeløbet skulde hvert Aars 25. Juli ud- 
deles gode danske Bøger til enkelte af Skolens Elever, naar de forlode eller 
havde forladt Skolen. Dette Legat er senere overgaaet til Askov Højskole 
som Udløber fra Rødding. 

I denne Forbindelse maa nævnes en Mand, som var utrættelig i sin Virk- 
somhed for Højskolen og navnlig hjalp den til en stor og værdifuld Forøgelse 
af sin Bogsamling: cand. polyt. G. Borries, Inspektør ved den polytekniske 
Læreanstalt. 

Under disse Omstændigheder kunde Høgsbro aabne den Generalforsamling, 
der den 14. Juni 1853 efter Flors Hjemkomst holdtes paa Skolen, med at 
gøre opmærksom paa Skolens gunstige Status: der var afbetalt 1552 Rdl. paa 
Gælden, og endda var der en Kassebeholdning af 2251 V« Rdl., hvortil kom 
det usædvanlig store Elevtal (34). — Trods disse gunstige Meddelelser, blev 
Mødet meget bevæget, en Genlyd af den Strid, der fandt Sted mellem Lærerne, 
og et Forbud paa de Storme, der vilde komme i de følgende Aar. 

Pastor Hertel foreslog at indskrænke Tallet af Bestyrelsesmedlemmer; han, 
L. Skau og H. Nissen ønskede at træde ud. L. Skau vilde dog kun træde 
ud paa tre Betingelser: 1) at der blev tre eller fem Bestyrere; 2) at alle 
kontraktlige Forpligtelser overtoges af de ny; 3) at Skolens Forstander traadte 
ud af Bestyrelsen. Skau havde altid fundet Forstanderens Sæde i Bestyrelsen 
urigtig, Clausen og Wegener havde udtalt sig stærkt derimod, den offentlige 
Mening var derimod, og de sidste Aars Erfaringer maatte end mere overbevise 
ham. Hagen havde forrige Aar været imod, at Forstanderen var Medlem af 
Bestyrelsen, men vilde nu modsætte sig Skaus Forslag. Dette støttedes af 
Hertel. Høgsbro erklærede, at han af nærliggende Grunde ikke kunde tage 

Del i denne Forhandling, men vel give nogle faktiske Oplysninger, dog ikke 
om Skolens indre Forhold — de hørte hjemme for en Undersøgelseskommis- 
sion og ikke for en Generalforsamling. Han havde iøvrigt en ganske anden 
Forklaring at give end Skau; og han maatte beklage, at Skau havde trukket 
Professor Clausens Navn ind i Striden, da denne aldrig — skønt Lejligheden 
havde været der — havde udtalt saadanne Meninger til ham. Han maatte 
forlange Bestyrelsen anderledes sammensat. Hertel: Er det Personerne? Høgs- 
bro: Ja I Nu søgte Flor at gyde Olie paa de oprørte Vande. Han billigede, 
hvad der var sket i hans Fraværelse; men af Princip var han ellers imod, 
at Forstanderen var Medlem af Bestyrelsen. Skau kunde ikke oplæse et privat 
Brev. Han havde aldrig kendt Mage til den indre Uenighed her ved Højskolen. 
— Ved Afstemningen gik Flertallet med Høgsbro og valgte til Bestyrelsen : 
K. L. Knudsen, der erklærede sig villig til at overtage Ejendommen paa sit 
Navn, Flor, Hagen, Sognefoged og Møller H. D. Kloppenborg i Københoved 
tæt ved Rødding, og Gaardejer Bunde Refslund i Bovlund, en af Skolens første 
Elever. Flor blev Bestyrelsens Formand. 

Den næste Generalforsamling den 12. Juni 1854 forløb fredeligt. Flor og 
Hagen udtraadte ved Lodtrækning af Bestyrelsen, men genvalgtes. Betalingen 
for Eleverne blev sat op fra 50 til 60 Rdl. om Halvaaret, og det besluttedes 
at oprette en Friplads for en Elev fra en Egn, hvorfra Skolen ikke tidligere 
havde haft Elever. 

Derimod bleve de paafølgende Generalforsamlinger meget bevægede, idet 
den Strid, der i længere Tid havde været mellem Skolens Lærere, da kom 
frem paa Generalforsamlingerne. Det er hverken let, behageligt eller nyttigt 
at fordybe sig i disse Stridigheder, der til Tider vare meget uhyggelige og 
endog delte Eleverne paa Skolen i stridende Partier; men det er dog vist 
rigtigt at gøre nogle Bemærkninger derom. 

Der var for det første Stridigheder af personlig Art. Edv. Thomsen, der 
følte sig stærk ved Flors Velvilje og ved en Del af Elevernes Hengivenhed, 
havde ondt ved at erkende Høgsbros Myndighed, og navnlig efter at Høgsbro 
under Flors Udenlandsrejse var bleven Medlem af Bestyrelsen, ja dens For- 
mand, var det rent galt. Han klager i Breve til Flor over, at Høgsbro blander 
sig i hans Forhold paa Elevhuset, hvor han var Inspektør, og over, at Høgsbro 
tager Økonomen i Forsvar overfor Thomsen, at han ikke kan faa uhindret 
Adgang til Bibliotheket. Bestyrelsen søgte ved forskellige »Instrukser« at 
ordne Forholdet mellem de to Lærere, men forgæves. Da Flor kom hjem fra 
sin Udenlandsrejse, og Høgsbro udtraadte af Bestyrelsen, blev Forholdet i alt 
Fald udadtil taaleligt, saa Thomsen skrev til Flor den 30. Januar 1854: »For- 

staaelsen mellem Høgsbro, Knudsen, Schiøtz og mig er god, saa god, som 
den kan være . . . ; inderligt venskabeligt Forhold kan jo i Følge Sagens Natur 
ej opstaa mellem Høgsbro og mig; dertil ere vi for forskellige og have rakket 
for meget ned paa hinanden; men et anstændigt Forhold er der og vil ved- 
blive at være, det er jeg overbevist om, ^aa længe der er en lovlig Overmyn- 
dighed over os, der kan sige, hvor Skabet skal staa.« 

Men, om end Lærerne vilde og kunde holde en »væbnet Fred« med hinan- 
den, vare Hindringerne for Skolens fredelige Gang ikke bortryddede; thi der var 
en dybere Uenighed til Stede, en Uenighed om selve Skolegerningens Formaal. 

Rødding Højskoles oprindelige Hovedformaal var at være en Vækkelses- 
skole, og det kan vist siges, at den samtidig med, at den har været en sær- 
deles god Kundskabsskole, aldrig har givet Slip paa dette Formaal, men efter 
Evne har søgt at forene begge paa den heldigst mulige Maade. Før Krigen 
1848 havde dens Vækkelse i national Henseende sin store og uomtvistelige 
Betydning; netop som national Vækkelsesskole var det jo, at den straks fik 
den store Tilslutning og Støtte fra alle Sider, og uden dette Formaal havde 
den aldrig slaaet an, som den gjorde. 

Men efter Krigen bleve Forholdene anderledes vanskelige. Skolens ny For- 
stander havde fuldt ud Syn for Vækkelsens Betydning og gjorde alt for at 
holde Skolen i det gamle Spor; men Jordbunden var en anden nu end før. 
Sejersfølelsen havde gennemtrængt Folket og blændet det i mange Henseender. 
Det var svært at se til Bunds i Opgaverne, navnlig dem, der gik ud paa at 
gøre Sejren virkelig frugtbringende for Folk og Land. Danskheden, mente 
man, var nu saa nogenlunde sikret i Sønderjylland, og Vækkelsesarbejdet 
hemede var derfor ikke mere nødvendigt. Saaledes tænkte mange af Rødding 
Højskoles Venner og Velyndere, og derfor stillede de andre Krav til Skolen 
end dem, den var bestemt til at opfylde. De forlangte den omformet til en 
ren Kundskabsskole, navnlig til en udvidet Landbrugsskole; ja, der blev endog 
gjort Forsøg paa at lave den om til en Eksamensskole, hvad dog Høgsbro 
fik afværget. 

En af Talsmændene for dem, der vilde have Skolen omdannet til en Land- 
brugsskole, var Edv. Thomsen. Han arbejdede med Iver paa at faa sine Fag, 
de naturvidenskabelige og landøkonomiske, gjorte til Hovedfagene og saa vidt 
muligt at faa udelukket den grundtvigske Retnings Indflydelse paa Skolen, 
medens Høgsbro vilde værge om Skolens oprindelige Formaal. 

Af de øvrige Lærere stod Th. Schiøtz paa Thomsens Side og J. L. Knudsen 
paa Høgsbros,* men den sidste (Knudsen) dannede forøvrigt et Parti for sig, 

* Ogsaa Gotfred Rode havde været paa Høgsbros Parti. 

yderlig modsal det Thomsenske. Han var i høj Grad paavirket af Kold, og 
han stillede sig naturligvis bestemt paa det Standpunkt, at Højskolen først og 
fremst skulde virke vækkende, og at Kundskaberne saa skulde komme i anden 
Række. Han lagde Vægt paa Fortælling og Anvendelse af Forfædrenes Sagn 
og Gudetro, og, hvad der stillede ham i endnu større Modsætning til Thomsen: 
han ønskede en folkelig og kristelig Vækkelse i grundtvigsk Aand. 

Rødding Højskole var jo ganske vist bygget paa Grundtvigs Grundsætninger 
og blev nogenlunde ledet i Overensstemmelse med de folkelige Tanker, han 
havde udtalt om Skoler for voksne, og den var jo for saa vidt en »god grundt- 
vigsk« Højskole, — men Grundtvigs kristelige og kirkelige Anskuelser havde 
den (overensstemmende med den af Grundtvig selv i 1847 givne Plan for 
Folkehøjskolen i Sorø, der ikke optog nogen Religionsundervisning blandt sine 
Fag) aldrig befattet sig videre med til dagligdags, og — tør man vel sige — 
til Held for Skolen. Med hans Anskuelser paa sit Program havde den aldrig 
— saa længe han stod saa ene, som han gjorde — været saa tilgængelig for 
den store Befolkning, som den var fra første Færd, eller vundet den Aner- 
kendelse, som var nødvendig, dels for at den kunde bestaa, og dels for at 
den kunde slaa sine Rødder saa dybt, at en fremtidig Vækst var mulig. Men 
det var klart, at Skolen ikke skulde og ikke kunde undgaa med Tiden ogsaa 
at lade sig gennemtrænge af Grundtvigs kirkelige Tanker, naar den først havde 
gjort det indledende Skridt: at gennemføre hans Skoletanke. 

Med J. L. Knudsen holdt den kirkelige Grundtvigianisme egentlig sit Indtog 
blandt Lærerne paa Rødding Højskole. — En god Støtte havde Knudsen vist- 
nok i Pastor Hagen. 

Da Flor i 1853 kom tilbage fra sin Udenlandsrejse, var Høgsbro, som før 
nævnt, traadt ud af Bestyrelsen for at give Plads for ham, men samtidig 
havde han gjort sin Forbliven ved Skolen afhængig af, at den øvrige Besty- 
relse gik af. Dette var da ogsaa sket den 12. Juni samme Aar, og Pastor 
Hagen var atter kommen ind i Bestyrelsen, hvor han blev Høgsbro en væsent- 
lig Støtte. Denne kunde saa meget mere behøves, som Flor, der stod i et 
personligt Venskabsforhold til Thomsen, kom til at øge Ilden. Han haabede, 
at den gensidige Kappelyst mellem Lærerne om at give deres Fag Fortrinnet 
kun kunde være til Gavn for Undervisningen, og han lagde ikke Vægt paa 
Stridens skadelige Virkninger for Skolens Arbejde og det daglige Samliv. 

Den 12. Juni 1855 lykkedes det Hagen og Høgsbro at faa gennemført en 
anden Ordning af Skolens øverste Myndighed. Denne bestod nemlig af de 
tilfældig mødende Medlemmer ved de aarlige Generalforsamlinger, og der var 
Fare for, at disse gennem ydre Paavirkninger kunde forandre hele Skolens 

Plan Og Virkemaade. Dette blev nu forebygget, idet man besluttede at »ned- 
lægge Generalforsamlingens Magt i tre Dannemænds Hænder« — der skulde 
føre Navn af Foreningens ^Tillidsmænd^, der supplerede sig selv i Forening 
med en af Generalforsamlingen udnævnt Valgmand, og hvis Magt skulde bestaa 
i at vælge en Bestyrelse, som saa igen havde fri Hænder, men som maatte 
staa Tillidsmændene til Ansvar og kunde afskediges af dem, naar som helst det 
skulde være. De først valgte »Tillidsmænd« vare Professor H. N. Clausen, Flor 
og Grundtvig. — Hagen tilmeldte ved Brev af 26. Juni Clausen dette Valg og 
bad ham meget tage mod Posten som Tillidsmand, i Betragtning af, at »de 
to Retninger, som De (Clausen) og Grundtvig ere Førere for, den nationale 
og den folkelige, ligge hinanden saa nær, at de en Gang maa falde sammen, 
og at de indtil da maa læmpe sig efter hinanden, navnlig ved en saadan 
Skole som vor«. Clausen misbilligede vel den Retning hen imod Grundtvigian- 
ismen, som Rødding Højskole forekom ham at have faaet, og som havde 
vakt en Del Utilfredshed i visse Kredse; men han tænkte ikke paa at mod- 
arbejde denne Retning. Det var imidlertid hans Mening, at »med saa absolut 
en Enspænder som Grundtvig kan der ikke gaas i Spænd uden ved ubetinget 
Selvhengivelse«. Og derfor gav han Afslag i følgende Brev af 11. Juli til 
Pastor Hagen: 

»Jeg er Dem meget forbunden, højtærede Hr. Pastor, for Deres Skrivelse 
af 26. f. M. Jeg har gennemlæst den med al den Opmærksomhed, der er en 
naturlig Følge af den Interesse, der knytter mig som Dem til Skolen i Rød- 
ding. Men ligesom jeg ikke tør forlange, De skal betragte det paagældende 
Forhold fra samme Side som jeg, saaledes vil det ikke være Dem uventet, 
om Skrivelsens Indhold ikke har kunnet forandre min Beslutning. 

»Vistnok er det, som De ogsaa formoder, et rent personligt Forhold, der 
ligger til Grund for denne Beslutning. Det er mig kært, at der efterhaanden 
har aabnet sig et Spor, hvori Grundtvig og jeg kunne gaa sammen, eller hvor 
i det mindste. vor Virksomhed gaar i samme Hovedretning. Men den Bund, 
der forsaavidt er fælles for os, danner ikke Grundlag til at bære en Sam- 
virken i Undervisningsværkets saa lidt som i Kirkens Tjeneste. Vore Begreber 
navnlig om den Frihed, der er nødvendig og tjenlig for de aandeligvirkende 
Samfund, ere saa forskellige, at vore Veje her nødvendigvis maa gaa ud fra 
hinanden. Denne Forskellighed vilde ogsaa i det foreliggende Forhold komme 
til Syne: allerede ved Valget af Bestyrelsens Medlemmer, endnu mere, naar, 
hvad meget vel * kunde indtræffe, noget principielt Spørgsmaal, hvorom en 
Meningsforskellighed opstod i Bestyrelsen, skulde komme under Forhandling; 
og det kunde ikke fejle, at jo Skolen vilde komme til at lide under denne 

Mangel paa Enhed i Principer oven fra. Og selv uden Hensyn til de let 
forudseelige Følger, skønner jeg ikke rettere, end at jeg allerede ved den 
blotte Modtagelse af Valget vilde bringe mig i en skæv Stilling; thi overfor 
den bekendte Urokkelighed af Grundtvigs Theorier kunde jeg ikke fortænke 
nogen deri, om min Tiltrædelse blev betragtet som stiltiende Erklæring om 
Redebonhed til, i paakommende Tilfælde, at ville give efter for eller læmpe 
mig efter de grundtvigske Anskuelser. 

»Hvor meget jeg end paaskønner den Tillid, der er vist mig ved det til- 
tænkte Valg, og hvormeget jeg end ønsker at lægge min Interesse for den 
slesvigske Højskole for Dagen i Gerning, har jeg dog meddelt Etatsraad Flor, 
at jeg ikke ser mig i Stand til at modtage Valget; og fremdeles ønsker jeg 
ogsaa, at de Herrer, som have deltaget i Valghandlingen, maa blive under- 
rettede derom ved forefaldende Lejlighed.« 

I en ny Generalforsamling, der holdtes den 18. December 1*855, meddelte 
Hagen, at Professor Clausen ikke havde taget mod Valget, og at K. L. Knud- 
sen paa Visby Hedegaard (tidligere Forballum) var valgt i hans Sted. Knudsen 
havde imidlertid erklæret, at den forrige Generalforsamling var sammenkaldt 
under saadanne Omstændigheder, at Medlemmerne havde Grund til at beklage 
sig, og at da Grundtvig havde hørt det, havde han sagt, at det hele maatte 
gaa om igen. Paa Generalforsamlingen beklagede Godsinspektør Raunsøe fra 
Gram den Hemmelighedsfuldhed, der havde været over den forrige General- 
forsamling, som han erklærede for ulovlig. Hagen og Høgsbro forsvarede den 
brugte Fremgangsmaade, og med 21 Stemmer mod 19 godkendtes den tidligere 
Generalforsamlings Beslutninger. Nu modtog Knudsen Valget; men Flor er- 
klærede, at han ikke havde Lyst til at være »Tillidsmand« paa to Stemmers 
Flertal og vilde betænke sig. — Denne Sags videre Forløb ses af efterfølgende 
Breve fra Flor til Hagen. 

Fredensborg, d. 3. Januar 1856. 
Kære Pastor Hagen. 

I Generalforsamlingen paa Rødding Højskole den 18. f. M. udbad jeg mig 
nogen Betænkningstid, for at jeg kunde blive enig med mig selv, om jeg burde 
modtage Valget til at være »Tillidsmand for Rødding Højskoleforening«, eller 
ikke. Baade den Stemning, som gav sig til Kende i denne efter Forholdene 
og Omstændighederne talrige Forsamling, og de Forslag og Anskuelser, som 
der fremkom, gjorde mig nemlig noget tvivlsom. Jeg vilde i al Fald først 
overlægge Sagen i Forening med Pastor Grundtvig. 

Jeg kom imidlertid til København den 26. f. M., temmelig fast bestemt 
paa at modtage Valget; men mine Samtaler med Grundtvig den 28, og 29. 

bragte mig til den modsatte Beslutning. Jeg har tøvet nogle Dage med at 
underrette Dem herom, hvilket jeg maa bede Dem tilgive mig. Aarsagen var, 
at det har kostet mig nogen Overvindelse at frasige mig for Fremtiden al 
Indflydelse paa Rødding Højskoles Ve og Vel, og jeg vilde derfor give mig 
Tid til at overveje i Ro, om jeg ikke kunde komme til et for mig glædeligere 
Resultat. Dette har dog ikke lykkedes mig, og jeg ser mig altsaa nødsaget 
til herved at tilmelde Bestyrelsen, hvis Formand De er, at jeg maa gøre Af- 
kald paa den Ære at være den ene af Højskoleforeningens trende Tillidsmænd. 
Hvad der har bevæget mig til denne Beslutning, vilde jeg ej kunne angive 
uden en vis Vidtløftighed, og jeg afholder mig derfor foreløbigen herfra, og 
det saa meget mere, som jeg paa Grund af en Ytring af Grundtvig, der i 
højeste Grad overraskede mig (»at han i Følge det, der var ham berettet der 
ovre fra, maatte antage, at jeg ikke ønskede at have ham med iblandt Til- 
lidsmændene«), ikke en Gang kan være ganske vis paa, at min Vægring kom- 
mer Dem eller åndre af Skolens nærmeststaaende uventet og uønsket. Skulde 
imidlertid Bestyrelsen lægge nogen særdeles Vægt paa at erfare mine Bevæg- 
grunde, skal jeg ikke undlade aabent og ligefrem at meddele dem. Det kan 
jo ogsaa nok være, at dette Skridt fra min Side vil hos det større Publikum 
vække saa megen Opmærksomhed og fremkalde saa forskellig Bedømmelse, 
at jeg kan blive nødt til offentlig at ytre mig. At min Vægring for at mod- 
tage Tillidsposten imidlertid ikke har sin Grund i, at min Interesse for Rød- 
ding Højskole skulde være kølnet, behøver jeg vist ikke at forsikre Dem eller 
nogen af Deres Venner om. Deres 

Flor. 

Fredensborg, d. 23. Januar 1856. 
Kære Pastor Hagen. 

Deres Brev af 7 — 8. ds. modtog jeg i Løverdags Aftes den 12. De beder 
mig betænke, hvad jeg gør, idet jeg frasiger mig Tillidsposten for Rødding 
Højskole. Det havde jeg gjort, inden jeg skrev mit Brev af 3. ds. til Dem. 
Dette var affattet uden mindste Lidenskab — undtagen for saa vidt at jeg 
var dybt bedrøvet over ikke at kunne naa til noget andet Resultat, end at 
der var kommet Splid imellem mig og Grundtvig og imellem mig og Besty- 
relsen for Rødding Højskole, ligesom der allerede var det mellem Lærerne 
indbyrdes. 

Da jeg hos Dem aldrig har mærket andet end god Vilje og Ærlighed imod 
mig, saa skal jeg ikke undlade at fremsætte for Dem Bevæggrundene til det 
Skridt af mig. De ønsker ugjort, hvor nødig jeg end bruger Pennen mere end 
allerhøjst nødvendigt, fordi jeg ikke fører den med Lethed eller Hurtighed. 

Jeg er overbevist om, at Hensigten med Deres Plan om »Tillidsmændene« 
var, som De ogsaa den Gang sagde og i Deres sidste Skrivelse gentager, at 
sikre mig en overvejende Indflydelse paa Rødding Højskoles Virksomhed, og 
at ogsaa jeg ønskede at vedligeholde en saadan saa længe som mulig, har 
jeg altid ligefrem vedgaaet. Men nu har Erfaringen allerede lært mig, at min 
tidligere Formodning om, at Grundtvig og jeg let vilde kunne enes om de 
Røddingske Anliggender, var urigtig. Om vi havde kunnet det, hvis han ikke 
havde faaet den Mistro til mig efter min Hjemkomst fra sidste Røddingmøde, 
som jeg i min Skrivelse af 3. denne Maaned antydede, veed jeg ikke, ligesaa 
lidt som jeg veed, om den stammer fra mundtlige Saiptaler (f. Eks. med Land- 
væsenskommissær Knudsen) eller fra Korrespondenter ovre i Slesvig. Men i 
al Fald er det vist, at Grundtvig og jeg med Hensyn til Rødding Højskole nu 
ere af forskellig Mening, og da jeg er nødt til at antage, at i vore Strids- 
spørgsraaal Knudsen vil følge Grundtvig, er jeg jo overstemt og faar altsaa 
slet ingen, end sige nogen overvejende. Indflydelse paa Tillidsmændenes Be- 
stemmelser. Disse ville stride imod mine Meninger og Ønsker, og endda vil 
hele Verden anse mig som deres egentlige Ophavsmand; thi hvem vil tro, at 
vi tre ikke kunne blive enige? Og at mit Kendskab til Rødding Højskoles 
baade indvendige og udvendige Tilstand ikke vil have en afgørende Indfly- 
delse paa de andre to Herrers Dom? 

Ligesom jeg er overbevist om, at det var Deres Hensigt med Tillidsmands- 
ideen at skaffe mig en varig afgørende Indflydelse paa Rødding Højskoles 
Anliggender, saaledes tror jeg (men det forstaar sig, jeg kan jo tage fejl), at 
Planen til dens Gennemførelse kun blev antaget i Generalforsamlingen, fordi 
man antog, at dette ogsaa i Virkeligheden vilde blive Tilfældet. Men dette 
være nu, som det vil, saa bør jeg ikke ved at beholde min Plads som Tillids- 
mand vedligeholde en grundfalsk Tro hos Publikum om det sande Forhold 
i disses Raad, og jeg vil heller ikke spilde min Tid og mine Kræfter paa An- 
strængelser, der ikke have mindste Udsigt til at naa det Resultat, jeg ønsker. 

Uenigheden mellem Grundtvig og mig viste sig naturligvis ved den eneste 
Sag, som Tillidsmændene have at afgøre, og som tillige trængte til at afgøres 
snarest muligt, nemlig Udnævnelsen af en fremtidig Bestyrelse. Jeg vilde for- 
uden de tre tilbageblevne Medlemmer af Bestyrelsen have i det mindste een 
til, nemlig Pastor Helweg; men hertil vilde Grundtvig ikke give sit Minde. 
Ingen af os kunde bringe den anden til at give efter. 

Hvad der gør, at jeg maa ønske Helweg som Medlem i en Bestyrelse, 
hvori jeg selv tidligere har taget saa virksom Del, er, at ingen i Slesvig kender 
mine Anskuelser i Henseende til Videnskab og Oplysning, Folkelighed og 

Almenmenneskelighed saa nøje og deler dem saa meget som han. Han vilde 
derfor bedre end nogen anden erfare og berette om det, som jeg anser for 
det vigtigste og væsentligste ved Rødding Højskole, og som jeg altid person- 
lig har skaffet mig Kundskab om. Men hvad der gør, at jeg ikke kan opgive 
dette Ønske, er, at De i Haderslev aabent og ærligt erklærede mig, at Thom- 
sen snart vilde blive afskediget, saafremt Bestyrelsen blev, som den for Øje- 
blikket var, da De i Følge Deres Erfaringer maatte anse ham for uskikket 
til sin Post. Denne Afskedigelse, hvilken jeg ingenlunde kan billige og altsaa 
paa ingen Maade vil være medskyldig i, vilde jeg ved Helwegs Deltagelse i 
Bestyrelsens Forhandlinger forhindre eller dog udsætte, saa længe Thomsen 
selv ønsl^ede at blive, eller indtil jeg blev overbevist om, at Deres Dom om 
ham var rigtigere end min. 

Da jeg aldrig hos Dem og Helw^eg har bemærket andet end gensidig Aner- 
kendelse og Venskab, og da Helv^eg er saa lidt herskesyg og stridslysten, som 
noget Menneske kan være (hvilket han som Forstander ved Rødding Højskole, 
som Præst i Haderslev og i sit mangeaarige Forhold til Redaktør Koch til- 
strækkelig har lagt for Dagen), og da han i oprigtig Interesse for Rødding 
Højskole ikke viger for nogen, kunde jeg umulig tro, og tror heller ikke endnu, 
at hans Optagelse som Medlem i Bestyrelsen, hvor de saa godt kunde være 
hinanden behjælpelige til Oplysning og Klarhed om Personerne og Forholdene, 
vilde være Dem ubehagelig. Jeg kan derfor ikke opgive min Fordring at se 
Helweg i Bestyrelsen. 

Men naar jeg nu ikke en Gang hos mine Kolleger som Tillidsmænd kan 
sætte Pastor Helwegs Optagelse som Medlem af Bestyrelsen igennem, saa har 
jeg slet intet Middel til at faa dennes Medlemmer, og navnlig Dem som det 
vigtigste, til at se med mine Øjne, hvor meget Højskolen skylder Thomsen 
for, hvad han har gjort for den, og til hvor megen Gavn han endnu kan 
være den. I Rødding vilde jeg have talt alvorligt med Dem herom; men De 
kom først den Dag, Generalforsamlingsmødet holdtes; før dette var der ingen 
Tid, og inden Maaltidet efter samme var endt, rejste De hjem med den Er- 
klæring paa mit Spørgsmaal, om vi endnu en Gang kunde ses i Haderslev, 
at De i de næste Dage ikke fik Tid til at besøge mig der. 

Naar jeg undtager Eleverne, har ingen haft saa megen Lejlighed til at 
bedømme samtlige Læreres DueUghed som jeg, der mangfoldige Gange har 
opholdt mig i Læsestuen hele Dage i alle Undervisningstimerne, og jeg har 
altid fundet, at Thomsen ligesaa godt gør Fyldest som Lærer i sine Timer, 
som nogen af de andre Herrer. Han har ikke saa megen Skarpsindighed og 
videnskabelig Dannelse som Høgsbro, eller saa megen Sans for det aandelige 

som Knudsen, men hans Fag gør dette ikke fornødent, og hans livlige og 
fattelige Fremstilling gør hans Foredrag meget tiltrækkende for Eleverne. De 
tror, at han er uskikket til at være Inspektør paa Elevhuset, at han ikke er 
nøjagtig, opmærksom og stræng nok. Han har vistnok ikke den Energi og 
maaske ikke den Selvstændighed i Karakteren som Høgsbro eller Knudsen, 
men saa forskaffer han ved sine personlige Egenskaber og sine huslige For- 
hold Eleverne mange Goder i deres Fritid, hvis Savn de upaatvivlelig stærkt 
vilde føle, naar han var borte. Saavidt jeg har kunnet erfare, er han ogsaa 
meget afholdt af Eleverne. Man mener maaske (og jeg vil helst tro, at denne 
Mening for en stor Del er Aarsag i den Uvilje, som Høgsbro og Knudsen 
nære imod Thomsen), at han ikke er tilstrækkelig national-dansk for at være 
Lærer ved Rødding Højskole. Jeg indrømmer, at det ikke vilde være ham 
muligt hverken skriftlig eller mundtlig at fremstille, saaledes som f. Eks. Grundt- 
vig eller Pastor Boisen i Vilstrup kunne det, hvad Danskhed i Grunden vil 
sige, eller hvori den egentlig bestaar. Men derimod er hans Sind og Væsen 
saa aldeles dansk, at hans Danskhed viser sig uvilkaarlig og ublandet alle 
Vegne, i hans Foredrag, hans øvrige Undervisning og hans Omgang, og han 
virker saaledes, ubevidst og ubemærket af Tyskhedens Tilhængere, mere til 
Danskhedens Fremme, hvor denne trænger til Hjælp, end mangen anden, som 
planmæssig lægger an paa at være Danskhedens Prædikant. Ogsaa har han 
altid med fuld Frimodighed været med som Anfører for Rødding Højskoles 
Elever ved deres Fester, Rejser eller andre Lejligheder, hvor de kom med deres 
Dannebrogsfane i Spidsen og med Liv og Kraft sang deres fædrelandske Sange. 

Min Overbevisning er, at Thomsen som Lærer meget godt udfylder sin 
Plads i Rødding, og at han som Inspektør paa Elevhuset kun har det i Vejen 
for sig, at han ikke staar paa nogen venlig, aaben og tillidsfuld Fod med 
Høgsbro og Knudsen samt med Bestyrelsens Medlemmer, og heri tror jeg 
ingenlunde, at Skylden mest er paa hans Side. 

Men her staa vi ved den desværre temmelig gamle Uvilje og Mistro, for 
ikke at tænke paa noget værre, imellem Forstander Høgsbro, med hvem den 
senere tilkomne Knudsen har forenet sig, og Inspektør Thomsen. Dette For- 
hold er saa meget beklageligere, som Høgsbro, da jeg i 1850 vilde forsøge 
paa atter at aabne Rødding Højskole, og han ønskede at være dens Forstan- 
der, da kun kunde og vilde begynde herpaa, dersom Thomsen, der imidlertid 
havde etableret sig som Landmaaler i Aalborg, vilde gaa med ham som 
Lærer og Inspektør paa Elevhuset. Dette gjorde Thomsen med Glæde, skønt 
opgivende en vel begyndt Landmaalerpraksis, fordi han fra tidligere Tider 
havde faaet stor Kærlighed til Rødding Højskole og sin Virksomhed der. Det 

gik ogsaa ovennaade godt, og da jeg i Foraaret 1851 sidste Gang før min 
Afrejse til Udlandet besøgte Rødding og ikke var ganske fri for en hemmelig 
Angst paa Grund af den Forskellighed, der er i de to Herrers Naturer, for- 
sikrede de mig begge, at de meget godt kom ud af det med hinanden, at de 
trolig skulde staa hinanden bi og bevare deres Omhu og Iver for Højskolens 
Vel. Hvor lidet dette deres, som jeg tror, oprigtige Haab' og ærlige Løfte gik 
i Opfyldelse under min lange Fraværelse fra Danmark, kender De lige saa 
godt som jeg. 

Efter min Hjemkomst om Sommeren 1853 blev Spliden, som De veed, vel 
dæmpet, saa at den kunde synes hævet, men den var det desværre i Grunden 
ikke, og i den sidste Tid har den atter tiltaget, hvilket har smertet mig saa 
meget mere, som alle de tre ovennævnte Herrer have hver sine ejendommelig 
dygtige Kræfter, passende for Højskolen, og desuden stor Kærlighed til den 
frie og med Hensyn til Resultaterne rige Virksomhed der. Jeg skal ikke videre 
mønstre og veje de gode og mindre gode Sider hos hver især af dem, eller 
ytre mig om, hvem der, som Følge heraf, maa anses vigtigst for en Anstalt 
som Rødding Højskole, men kun sige, at jeg nødig vilde miste nogen af disse 
Kræfter for den gode Sag (Folkehøjskolevæsenet), og at jeg derfor glædede 
mig ved det Haab: paa en god og fredelig Maade at faa Anvendelse for dem 
alle, dersom vi foruden Højskolen i Rødding kunde faa en ny paa Graasten. 
Men i Følge Deres Erklæring i Haderslev vilde De heller ikke staa mig bi i 
at betræde denne Udvej, hvis den, som jeg haaber, tilbyder sig, lige saa lidt 
som Grundtvig, da jeg omtalte det for ham, heri vilde være paa min Side. 

Skønt jeg nu saa klart som nogen ser det sørgelige og fordærvelige i den 
gensidige Splid, Uvilje og Mistillid imellem Lærerne véd en Anstalt som Rød- 
ding, og skønt jeg giver Dem og Grundtvig Ret i, at man ikke af Godhed for 
en Person skal forhindre en god Sags Fremgang, saa kan jeg dog ikke give 
mit Samtykke til Thomsens Afskedigelse. Jeg kan det ikke, først fordi jeg 
er meget langt fra at dele Deres, Høgsbros og Knudsens Dom om Thomsen 
som Lærer og Inspektør, og dernæst fordi jeg vilde anse det for en meget 
slet Tak fra Bestyrelsens, altsaa fra Skolens, Side for de betydelige og væsent- 
lige Tjenester, han har vist udenfor sit Kald' som Lærer, baade ved at samle 
Pengebidrag, som vi saa haardt trængte til, medens ingen anden kunde og 
vilde forsøge dette lidet behagelige Hverv, og ved at tilvejebringe og vedlige- 
holde en Forbindelse imellem Rødding og Skotland, som vi med Grund i saa 
mange Henseender have sat stor Pris paa. Dog, det vilde i mine Øjne ikke 
alene være utaknemmeligt, det vilde ogsaa være uretfærdigt, naar vi for at 
hæve et Onde, som Thomsen i al Fald ikke er mere Skyld i end de andre 

Herrer, lode det gaa ud over ham alene. Og naar jeg ikke kan forhindre én 
Uretfærdighed, vil jeg i det mindste ikke være med at begaa den. 

Jeg frasiger mig meget nødig min Indflydelse paa Rødding Højskoles frem- 
tidige Styrelse, og det gaar mig dybt til Hjærtet, at der er kommet Splid 
imellem mig og mine naturlige Venner og bundsforvandte. At jeg netop i et 
vigtigt dansk Anliggende skal staa som Modstander af Dem, Høgsbro, Knudsen 
og navnlig af Grundtvig, hvis Dom jeg plejer at lytte til som ingen andens, 
og som jeg saa ofte med Taknemmelighed har kaldet og trods denne' Sag og 
dens mulige Følger skal vedblive at kalde min aandelige Mester og Lærer, 
maatte end mere opfordre mig til nok en Gang nøje at overveje, om maaske 
ikke de nævnte Herrer havde Ret og jeg Uret. Men naar jeg skal være ærlig, 
maa jeg tilstaa, at alt, hvad der hidtil er blevet anført, har ikke kunnet bringe 
mig til at tro, at de se klarere og mere uhildet i Forholdene ved Rødding 
Højskole end jeg, eller at de i Almindelighed have et skarpere Syn for, hvad 
der tjener til Slesvigs Vel, end jeg. Venskabeligst 

Flor. 
Højvelbaarne Hr. Etatsraad Flor, R. af d. og Dbmd. 

De har i en Skrivelse af 3. d. M. (Januar) tilmeldt Bestyrelsen for Rødding 
Højskole, at De maatte gøre Afkald paa den Ære at være den ene af Rødding 
Højskoles trende Tillidsmænd, og erklæret, at De ikke kan være vis paa, at 
denne Vægring kommer os uventet og uønsket. Med Hensyn hertil skylde vi 
baade Dem og os selv den bestemte Erklæring, at Deres Vægring kommer os 
aldeles uventet, og at det bestandig har været vort Ønske, at De vilde mod- 
tage den Tillidspost, som Generalforsamlingen to Gange har budt Dem. Vi 
have det Haab, at De vil være i Stand til at bortrydde de Hindringer, som 
hidtil have stillet sig i Vejen for Dem, og at De ikke vil frasige Dem at del- 
tage i Overtilsynet med en Skole, hvis Stifter De er, og som De hidtil har 
omfattet med saa stor Kærlighed. 
Rødding, den 22. Januar 1856. 
K. L. Knudsen. Hagen. Kloppenborg. B. Refslund. 

S. Høgsbro. Edv. Thomsen. J. L. Knudsen. 
Efterskrift. Det bemærkes, at Lærer Schiøtz for Tiden er i Jylland. 

Hagen. 

Fredensborg, den 24. Januar 185C. 
Kære Pastor Hagen. 

Idet jeg takker Dem og de andre medundertegnede Herrer for den Er- 
klæring, dateret den 22. Januar, som jeg modtog med Posten i Gaar, beder 

jeg Dem meddele Dhrr. min Skrivelse af 23. d. M. til Dem, hvori jeg til- 
strækkelig har fremsat," hvad der har foranlediget mig til ikke at modtage 
Tillidsmandsposten for Rødding Højskoleforening. Det vil deraf blive dem alle 
indlysende, at jeg selv ikke er i Stand til at bortrydde de Hindringer, som i 
denne Henseende have stillet sig i Vejen for mig. Hvis derimod Dhrr. kunne 
og ville dette, efter at være blevne bekendte med Indholdet af min oven- 
nævnte Skrivelse, saa vil jeg med Fornøjelse anse Grundene til min Vægring 
for at være hævede. Med Agtelse og Venskab 

Flor. 

I Flors Brev af 23. Januar ses det, at der har været Tale om at oprette 
en Folkehøjskole paa Graasten Slot, som man ventede, at Regeringen vilde 
overlade Højskoleforeningen. Dette var Thomsens Ønske; saa skulde Høgsbro 
og Knudsen, mente han, til Graasten, og han faa Lov til at omdanne Rød- 
ding til en Landbrugsskole. Denne Plan om Skolens Flytning til Graasten 
eller Oprettelsen af endnu en Skole var under lidt andre Forhold stærkt oppe 
i 1858. 

I Betragtning af Flors Betydning for Skolen og for den danske Sag i det 
hele søgte man at lempe sig efter hans Ønsker, og der blev da' den 3. April 
1856 holdt en Generalforsamling, hvor Bestyrelsen erklærede, at den ikke 
forlangte Thomsen afskediget som Lærer, men fordrede ham afskediget som 
Inspektør paa Elevhuset og fjærnet fra dette. Efter en varm Forhandling be- 
sluttedes det med 21 St. (Bønderne, Skolens tidligere Elever samt Lærerne 
Høgsbro og J. L. Knudsen) mod 8 (Embedsmænd samt Lærerne Schiøtz og 
Thomsen) at give Hagen en Tillidserklæring,* og dermed gaa ind paa Bestyrel- 
sens Fordring, at Thomsen fjærnedes fra Elevhuset, medens han skulde ved- 
blive som Lærer ved Skolen. 

Dette Udfald tilfredsstillede ikke Høgsbro, der frygtede for, at Striden 
mellem Lærerne vilde bryde ud igen, hvis Thomsen blev i sin Stilling ved 
Skolen, og Flor vedblev at være i Bestyrelsen; han besluttede sig da til, hvor 
nødig han end vilde, at opsige sin Stilling den 15. April 1856. Dette var 
vel i Grunden ikke ukært hverken for Hagen eller J. L. Knudsen, da de 
haabede at faa en Eftermand for Høgsbro, der endnu skarpere end han vilde 
træde op mod den landøkonomisk-naturvidenskabelige Retning og føre Skolen 
mere ind i Sporet af en kristelig Vækkelsesskole i Lighed med Kolds. Men 
dette vilde hverken Flor eller Hans Kriiger gaa ind paa. De ønskede at be- 

^ Han valgtes til sammen med de to Tillidsmænd, Grundtvig og K. L. Knudsen, at ud- 
vælge en tredie, og det blev H. A. Kryger. 

holde Høgsbro, og da denne gjorde det til en Betingelse, at Edv. Thomsen 
maatte forlade Skolen, og at Forstanderen skulde have den egentlig udøvende 
Magt og Bestyrelsen kun en kontrollerende og pengebevilgende Myndighed, 
blev dette ham indrømmet. Thomsen forlod Skolen — han fik Ansættelse i 
Flensborg som Vejkonduktør for Hertugdømmerne — samtidig rejste Schiøtz, 
og den 12. Juni 1856 tog Høgsbro sin Opsigelse tilbage.* 

Til Lærer i Thomsens Sted blev valgt cand. pharm. J. A. Viinsted, som 
var født i København men paa Fædrene Side stammede fra Sverige. Sam- 
tidig antog Høgsbro en Dyrlæge til Lærer ved Skolen, som tillige skulde have 
Tilladelse til at praktisere ved Siden af Lærervirksomheden. Men dette viste 
sig saa uheldigt, at det blev opgivet efter et halvt Aars Forløb, og man fandt 
det fra alle Sider heldigere, at den, der var Lærer i Jordbrugslæren, ligesom 
det havde været Tilfældet fra 1850 til 56, tillige overtog Undervisningen i 
Husdyrlæren. Dyrlægen hed Friis og var vel anbefalet af Professor Bendtz. 
Men han kunde ikke faa tilstrækkelig Praksis ved Siden af sin Lærergerning, 
som han heller ikke var anlagt for, hvorfor han forlod Skolen og flyttede til 
Frederikshavn, hvor han døde for nogle Aar siden. Eleverne vare vel til- 
fredse med denne Ordning, ikke mindre nu, da Viinsted var Lærer, end i 
Thomsens Tid. 

Viinsted var den tredie cand. pharm., Højskolen havde til Lærer i Natur- 
videnskaberne og til Dels i Landvæsensfagene, og man maa her huske paa, 
at der den Gang ikke fandtes særlige Landbrugskandidater. Høgsbro havde 
henvendt sig baade til B. S. Jørgensen og Bendtz ved den nys oprettede Land- 
bohøjskole for at faa Lærere anviste; men de havde kun kunnet give ham 
Anvisning paa Fremtiden; den Gang havde de endnu ingen. 

Høgsbro kunde nu lede Undervisningen med langt større Planmæssighed 
og Kraft, og saa længe Aarene vare gunstige, steg Elevantallet stærkt, uagtet 
Betalingen maatte forhøjes næsten hvert Aar. Men saa kom Pengekrisen og 
ugunstige Aar for Landmanden, og Elevantallet dalede. Høgsbro foreslog at 
nedsætte Elevbetahngen; men Bestyrelsen fandt det ikke nødvendigt, og Pro- 
fessor Clausen raadede stærkt derfra, saa det blev ved det gamle. 

Bestyrelsesforholdene ordnedes saaledes, at Grundtvig, Hans Kryger og 
K. L. Knudsen bleve »Tillidsmænd«, medens Flor og Fr. Helweg indtraadte i 

* Følgende lille morsomme Tildragelse, som en af Eleverne fra Halvtredserne en Gang 
har hørt Høgsbro fortælle, kan lilføjes til Belysning af Forholdet mellem Thomsen og Høgs- 
bro. — En Gang (formodentlig adskillige Aar efter 1856), da Høgsbro kørte paa Sporvogn i 
København, kom Vognen af Sporet, og alle Passagererne maatte ud at hjælpe til at skyde 
paa Vognen. Da hører Høgsbro En raabe: »God Dag, Høgsbro I Det er mange Aar siden, 
vi har trukket een Vej!« Det var Edv. Thomsen. 

Bestyrelsen — de to sidste væsentlig for at tilfredsstille dem af Skolens gamle 
Venner, der frygtede for, at den skulde blive altfor ensidig grundtvigsk. 

En Skildring af Grundtvigs og Krygers Liv ligger udenfor Rammen af denne 
Fremstilling, medens det nok kunde være paa sin Plads at meddele lidt om 
den tredie Tillidsmand, K. L. Knudsen. 

Denne Mand maa nævnes i første Række blandt dem, der have gjort sig 
fortjente af Rødding Højskole. Han har i flere Henseender haft overordentlig 
stor Betydning for Skolen. Han var en af de virksomste ved Skolens Opret- 
telse, og han var siden indtil sin Død en af dens betydeligste og mest trofaste 
Støtter, ikke alene i økonomisk men ogsaa i aan- 
delig Henseende. Derfor hører hans Billede hjem- 
me i denne Skildring, og lad os tilføje et Par 
Ord om hans Personlighed. 

Knud Knudsen var en anset Mand. Han var 
gerne med, hvor der var noget paa Færde til 
Folkelivets Vækkelse og Udvikling og til Samfun- 
dets Lykke og Velfærd, og hans Deltagelse havde 
alle Vegne stor Vægt. Man saa og hørte ham paa 
kirkelige og folkelige Møder, og han var en af 
Hovedmændene i den omkring 1860 dannede saa- 
kaldte »Klosterpolitik«, hvis Formaal var at knytte 
Slesvig til Danmark gennem aandelig og borger- 
lig Frihed, ikke mindst i Kirke og Skole, og der- 
for at fjærne den Tvang, hvormed Regeringen i 
flere Egne vilde bevare det danske Sprog imod 
Befolkningens Ønske. Man skulde stole paa Sand- 
hedens og Danskhedens Sejr gennem Frihed. 

Han var fra første Færd en Ven af Folkehøj- 
skoletanken. Han blev, som vi have hørt. Medlem af Rødding Højskoles Be- 
styrelse* og Ejer af Skolegaarden, og senere blev han en af Skolens »Tillids- 
mænd«. Han støttede jævnlig Skolen med Pengegaver, thi det var ikke uden 
Grund, at han somme Tider nævntes den »rige Knud af Forballum«. 

Han var Søn af Gæstgiver og Kreaturhandler Kristen Knudsen i Ribe, og 
i sin tidlige Ungdom havde han taget Del med sin Fader i Handelen. Meget 
ung var han bleven forlovet og gift med en efter Forholdene usædvanlig vel- 

• En Broder til Knudsen var Jens Lassen Knudsen, senere Lærer paa Rødding Højskole, 
død som Præst i Lejrskov ved Kolding. En af hans Sønner er H. Aa. Knudsen^ en frem- 
ragende dansk Mand, som nu ejer og bebor Faderens Gods Trøjborg i Sønderjylland. 




J. A. Viinsted. 

havende Gaardmandsdatter i Forballum, Mjolen Sogn. — Af ydre Person var 
Knudsen en saare anselig Mand; høj, stærkt bygget med en smuk og værdig 
Holdning, en imponerende Skikkelse. Han havde et noget alvorligt Ansigt, 
men med tiltalende Træk og smukke Øjne, der kunde være meget milde. Han 
skal have ejet ualmindelige Legemskræfter. Men der var ogsaa Kræfter og 
Fylde i hans Sjæleliv. Han var en helstøbt Personlighed. Man mærkede kun 
lidt i hans jævne Færd og Fremtræden, .at han var den rige Mand. Sit Riber- 
maal holdt han uden at lade det modemiseres eller paavirkes synderligt af den 
almindelige »dannede Tale«. Men han havde for Alvor et godt Øje til virkelig 
og levende Oplysning. Han sang gerne, og der var en underlig smeltende 
Harpeklang i hans stærke og dybe Sangstemme, der fyldte godt i Fællessangen. 
I Dr. H. F. Rørdams Bog om P. Rørdam er der meddelt et Par Breve fra denne, 
hvori han giver en livlig Skildring af sit Indtryk af Besøget i K. L. Knudsens Hjem. 

Kong Frederik VII. vilde give Knudsen Kammerraadtitlen ; men han fra- 
bad sig den, da han hellere vilde være blandt de første i Bondestanden end 
blandt de sidste i Embedsstanden. Derimod tilbød han Kongen Trøjboi^ Slot 
til Brug f. Eks. for et dansk Skolelærerseminarium. Indenrigsminister Bang 
rejste ogsaa derhen, men fandt det for kostbart at omdanne det til saadant 
Brug. Selv vilde Knudsen ikke bebo det, og han lod det da nedrive. 

Knudsen var Frihedsmand af den gode Slags. Nationalliberalismen var 
vel aandsaristokratisk og blev ham for embedsmandig. Der var folkelig Natur- 
kraft i hans Frisind. — Paa hans Gravsten paa Visby Hedegaard (han havde 
senere købt Godset Trøjborg og henlevede sine sidste Aar paa Visby Hede- 
gaard) staar der ogsaa følgende Verselinjer: 

Med Frihed, Liv og Lys i Pagt han var saa jævn og sand, 
saa tro imod sit Modersmaal og mod sit Fædreland. 

Da Talen en Gang var om, hvem der havde lavet dette Vers, ytrede een: 
»Det har gjort sig selv« — saa træffende fandt han det. 



X. SOMMERUDFLUGTER OG FESTER. 

Noget særegent for Rødding Højskole var dens aarlige Sommerrejser. De 
begyndte i 1853, efter at der Aaret i Forvejen var gjort en mindre Udflugt 
til Sild, og fortsattes regelmæssigt hvert Aar. Alle Lærere og Elever og tillige 
en Del, som tidligere havde været paa Skolen, brøde i Fællesskab op for at 
gøre sig kendte med en eller anden af Landets mærkelige Egne, og det var 
i Reglen interessante og lærerige Udflugter, som varede 8 — 10 Dage eller læn- 

gere. De fleste Rejser gik til København, hvor baade Kongen og Enkedron- 
ningen og flere af Skolens høje Velyndere viste stor Imødekommenhed.* En 
Gang gik Færden til Bomholm, og en anden Gang endog til Sverige. Det var 
vel ikke billige Rejser, men Betalingen blev dog sat meget lavt, da man overalt 
mødte megen Gæstfrihed og selv førte de nødvendigste Levnedsmidler med 
sig. Dampskibe, Jæmbaner 
o. s. V. nedsatte deres Priser 
til mindst det halve. 

For at faa et Indtryk af, 
hvor rigt et Udbytte Elever- 
ne kunde have af en saa- 
dan Rejse, kunne vi læse 
følgende Uddrag af en Be- 
retning, som Høgsbro gav i 
»Dannevirke« om en af de 
første Udflugter, Turen til 
Møen og Falster i Somme- 
ren 1853: 

»I den tidlige Morgen- 
stund Onsdag den 29. Juni 
brød man op, omtrent 40 i 
Tallet, for at gaa til Kol- 
ding. Her besaas de mær- 
kelige Steder, og ved Mid- 
dagstid gik man om Bord 
paa Damperen »Zephyr«, 
hvis Rheder havde indrøm- 
met en betydelig Nedsæt- 
telse i Fragten. ... 

Kort før Solens Nedgang 
hilsedes Skibet med Kano- 
ner fra Homeland, og faa Øjeblikke efter lagde det til Broen ved Faaborg, 
hvor Højskolen med udmærket Gjæstfrihed modtoges af den gamle, saa hæder- 
lig bekendte Hr. Agent Voigt. . . . 

* Ved Udflugten til København i 1854 tilbød Kongen saaledes uanmodet Adgang til sin 
smukke Samling af Oldsager i sin Arbejdsstue paa Frederiksborg, som ellers ikke var aaben, 
og i en Avdiens, han tilstod Skolens Forstander, tilkendegav han ogsaa sit velvillige Sindelag 
mod Skolen. — Enkedronningen bekostede en større Udflugt til Frederiksborg og Dyrehaven. 




Knud L. Knudsen. 

Den næste Morgen gik Skolen igen om Bord, sejlede gennem det yndige 
Svendborgsund og forbi det minderige Vordingborg til Koster paa Møen, hvor 
den forlod Dampskibet og ved Hr. Forpagter Jensens opofrende Godhed sattes 
i Land i Stege, hvorfra man efter et kort Ophold hos Hr. Grosserer Hage gik 
til Klinten og under Vejs navnlig lagde Mærke til de Forskelligheder, der her 
i Sammenhgning med Slesvig fandtes i Henseende til Jordbund, Plantevækst, 
Agerdyrkning, Hesteracen, Gaardenes og Kirkernes Bygning og lignende. Paa 
Klinten indrettede man sig paa Feltfod, en Lade med noget Halm var Sove- 
stedet; Tæpper og Fødevarer, ja selv Kaffekedlen var medbragte fra Hjem- 
met. . . . (Herefter fortælles videre om Opholdet paa Møen.) 

Paa Marienborg holdt Ejeren, Hr. Hofjægermester Tutein, en af Højskolens 
ældste Velgørere, Vogne paa rede Haand til dermed at befordre den gennem 
sine fortrinlige Skove og Marker og tog selv med for at gøre opmærksom paa 
det i landøkonomisk Henseende mest mærkelige. . . . 

Men Tidens Knaphed gjorde det desværre nødvendigt at gaa meget sevær- 
digt forbi; thi Klokken 4 skulde man være paa Falster, hvor det Classenske 
Fideikommis, fra hvilket Højskolen nyder en betydelig, aarlig Understøttelse, 
gennem Hr. Forstander Fangel havde lovet en gæstevenlig Modtagelse paa 
Næsgaard, der ligger paa Falsters nordøstligste Punkt i en udmærket smuk 
Egn. Her har Fideikommisset nemlig oprettet og med ny og rige Hjælpemidler 
udstyret en Agerdyrkningsskole, hvis Elever ere omtrent i samme Alder som 
Røddings og ligesom dens for største Delen tilhører Bondestanden fra Landets 
forskellige Egne. 

Hvad der var lovet, blev holdt i en Grad, som maatte overtræffe enhver 
Forventning. Den administrerende Direktør, Hr. Kammerherre Classen, var selv 
til Stede og bød Rødding hjærtelig velkommen. Et stort Middagsbord for begge 
Skolers Lærere og Lærlinger var dækket i et Telt i Lunden, og om Aftenen, 
efter at man havde set Skolens Bygninger og Marker, var der ordnet et mun- 
tert Skovbal for Eleverne og Omegnens unge Piger. . . . Kammerherre Classen 
blev til langt ud paa Natten og viste en Opmærksomhed og Omhu for sine 
Gæster, som maatte gøre dem dette Ophold uforglemmeligt. 

Den lyse, milde Sommernat var til Ende før Dansen, men ikke desto mindre 
var man dog ticjlig igen paa Færde; thi Hr. Forstander Fangel havde tillige- 
med fjorten af Sognets Bønder, som selv mødte med sjælden gode Vogne og 
Heste til Brug for deres »slesvigske Brødre«, tilbudt at køre Højskolen til en 
af Danmarks bedst dyrkede Herregaarde, Ourupgaard. Den ligger henved tre 
Mil fra Næsgaard og ejes tilligemed flere Gaarde og Godser, der omfatte hele 
den sydlige Del af Falster, af Hr. Tesdorpf fra Hamborg, som i en halv Snes 

Aar har været i Besiddelse af dem og udmærket sig ikke blot ved sin Virk- 
somhed og Dygtighed, men ogsaa ved sin levende Interesse for det Land, 
hvori han nu har fundet et Hjem. 

Ogsaa her modtoges Højskolen med overordentlig Gæstfrihed. Hr. Tesdorpf 
selv viste den omkring og forklarede med mesterlig Sikkerhed og Klarhed alle 
de Fremskridt i Gaardens Drift, som han efterhaanden havde indført, baade 
i Køkken, Mejeri, Stalde, Besætning, Lader, Værksteder, Redskaber, Teglbræn- 
deri og Marker. Navnlig vare de store Dræningsarbejder meget interessante. 
Ogsaa besaas en ny Bondegaard, der som Mønster for en saadan var opført, 
i Stedet for en afbrændt, ved den humane Godsejers rigelige Understøttelse. 

Efter en saare interessant Dag lagdes Tilbagevejen i en Juliaftens skøn- 
neste Vejr og Belysning gennem Korselitze Hovedgaard, hvor Kammerherre 
Classen bor. ... Ud paa Aftenen tog man Afsked med de falsterske Bønder 
og den næste Morgen med Næsgaards Lærere og Lærlinger og navnlig med 
dens Forstander, der havde vist en saa overordentlig Velvilje mod Højskolen. 

Det stedfundne Samliv mellem to Skoler, der understøttes fra samme Sted 
og have et beslægtet, om end i meget forskelligt, Formaal, som de ogsaa søge 
at naa ad lignende men forskellige Veje, vil ikke blot være betydningsfuldt 
for deres enkelte Medlemmer, men vist nok ogsaa for selve Skolernes Fremtid.« 

Den 6. Juli naaede de atter hjem til Rødding, og den 8. fortsattes Under- 
visningen. »Denne overmaade behagelige og dog saa lærerige Udflugt vil al- 
drig forsvinde af Deltagernes Erindring,« slutter Beretningen, ». . . ogsaa Høj- 
skolens sunde, naturlige, ungdomsfriske Liv, der af og til brød ud i kunst- 
løse men fædrelandske Sange, vil vist nok med Velvilje erindres paa mangt 
et Sted, hvor den kom hen under sit Dannebrogsflag.« 

Tirsdagen den 7. November 1854 var der Fest paa Rødding Højskole i 
Anledning af, at det denne Dag var 10 Aar siden, Skolen begyndte sin Virk- 
somhed. 

Efter Indbydelse fra Præsterne Hagen, Wegener og Helweg, Justitsraad 
Poulsen, Knud L. Knudsen, Sofus Høgsbro og Gaardmand Bunde Refslund 
samlede der sig om Formiddagen en anselig Mængde Venner af Oplysnings- 
sagen og af Flors Virksomhed i Sønderjylland. Der kom Folk fra en vid 
Omkreds baade fra Kongeriget og fra Slesvig, deriblandt en stor Del af Skolens 
ældre og yngre Elever, saa at Lokalerne vare for snævre til at rumme dem 
alle. — Paa en Piedestal i Læsesalen stod denne Dag for første Gang Flors 
Marmorbuste,* som var tilvejebragt ved hans Venners Sammenskud. Den var 

* Ved et Besøg paa Rødding Højskolegaard finder man den endnu staaende paa sin 
gamle Plads i den forhenværende Skolestue. 

bleven modelleret under Flors Ophold i Rom af Billedhugger Peters og var 
et meget smukt og livfuldt Arbejde. 

Den første Del af Festligheden blev holdt i Læsesalen og indlededes af 
Pastor Hagen med følgende Tale: 

»Ærede Forsamling! Vi have indbudt Dem til en Festlighed paa Rødding 
Højskole og paa denne Skoles tiende Aarsdag, — vi ønske Dem velkommen 
og glæde os ved den Forsamhng, som med os vil forherlige denne Dag. 

Ligesom nu den private Mand kan højtideligholde sin Fødselsdag i sin 
Families Kreds, eller endog i en Kreds af Venner, — saaledes kuode vel 

ogsaa i Lighed hermed denne Skole fest- 
ligholde sin Aarsdag, uden at det vakte 
Anstød som noget paafaldende. Og dog 
vilde det ikke være sket, dersom ikke an- 
dre Omstændigheder havde henledt Op- 
mærksomheden derpaa; — det vilde ikke 
være sket, thi vor Læreanstalt er ny i sit 
hele Anlæg og som saadan alt for ung, — 
den burde vist i det mindste have naaet 
en halv Menneskealder, før den med kla- 
ret Bevidsthed og nogen Selvtillid saaledes 
vilde træde frem. Det er vel saa efter det 
gamle Ord, at »vel begyndt er halvt fuld- 
endt«, og vi fortrøste os virkelig til, at der 
her er sket en god Begyndelse i dansk 
Aand, men endogsaa vore dristigste For- 
haabninger naa ikke til Fuldendelsen, men 
gaa kun ud paa, at det, som er vel be- 
gyndt, maa stadig og rolig skride frem i 
dansk Aand og bære gode Frugter for det danske Folk. 

Som sagt, en ganske særegen Omstændighed er traadt til og har foranle- 
diget denne Dags Festligholdelse. — Det vil ikke være nogen i denne For- 
samling ubekendt, at en Del af Etatsraad Flors slesvigske Venner have villet 
rejse ham et Æreminde og til den Ende ladet hans Billede hugge i Marmor. 
De Mænd, som have forestaaet dette, og de, som have bidraget til dets Ud- 
førelse, — dem tør vi vist betragte som Repræsentanter for det danske Folk, 
der have villet afbetale noget af den Gjæld, hvori dette Folk stod til denne 
Hædersmand for den utrættelige, kloge og kraftige Virksomhed, han i en læn- 
gere Aarrække udfoldede her i Slesvig, — og som gik ud paa at holde den 




Flora Buste. 

fjendtlige Tyskhed Stangen og ophjælpe den forkuede Danskhed; — og Op- 
rettelsen af Folkehøjskolen her i Rødding er unægtelig den skønneste Frugt 
af denne Virksomhed. Naar derfor Spørgsmaalet blev om, hvor Flors Buste 
skulde have sin Plads, da var Valget let, eller rettere, der var intet Valg, — 
den maatte staa paa denne Folkehøjskole. Havde vi haft en særegen Højtids- 
sal, vilde dens rette Plads været der, men vi ere tarvelige Folk, have ingen 
saadan Sal, kunne vel ogsaa undvære den, — og derfor sætte vi den, hvor 
De nu ser, den staar, — i Høresalen, nær dette Sted, hvor Ordet skal tænde 
Lyset i de unges Sjæle. 

Saaledes har da det danske Folk hædret en af sine Forkæmpere i den 
folkelige Sag, men, vi bør ikke glemme det, den danske Konge har ogsaa 
villet hædre ham og har tildelt ham Dannebrogsmændenes Hæderstegn, og det 
glæder mig her at kunne gøre en Meddelelse, som viser, at det er berettiget, 
naar jeg nævner den kongelige Hædersbevisning i Forbindelse med Folkets. 
Det var paa sin Fødselsdag, at Hans Majestæt allernaadigst udnævnte Flor til 
Dannebrogsmand. Men Hans Majestæt vilde ikke blot hædre ham, men vilde 
ogsaa, at det skulde vides, hvorfor. Derfor lod Hans Majestæt en Skrivelse 
udgaa til Bestyrelsen under samme Dato som Udnævnelsen, og i denne Skri- 
velse hedder det udtrykkelig: 

»Da Hans Majestæt Kongen, nu som hidtil, levende interesserer sig for 
den Sags gode Fremgang, som Skolen har stillet som sin Opgave, og da Hans 
Majestæt Kongen levende paaskønner og erkender den opofrende Virksomhed, 
Etatsraad Flor har udvist for Skolens Udvikling, saa har Hans Majestæt under 
Dags Dato benaadet Etatsraad Flor med Dannebrogsmændenes Hæderstegn.« 

Jeg er vis paa, at den ærede Forsamling med Glæde har hørt denne Med- 
delelse. — Det er anden Gang, at Hans Majestæt. Kongen paa særegen Maade 
har vist sin Yndest for folkelig Oplysning og navnlig for denne Skole, — det 
maa glæde os at erfare, at medens mangen synes aldeles at overse vor Skole, 
har Hans Majestæt Kongen et naadigt og velvilligt Øje henvendt paa den. . . .« 

Efter at man dernæst havde sunget en Sang af Gotfred Rode, hvis sidste 
Vers lød saaledes: 

»Højskole med det høje Værk 

at vække unge Sjæle, 
lad aldrig Stormen mægte stærk 

dit Hj ærteblad at kvæle; 
staa fast mod hvad dig styrte vil, 
vær som en liden Ygdrasil, 

livsfrodig gennem Tiden, c — 

holdt Fr. Helveg den egenlige Festtale, som imidlertid er for lang til at kunne 
gengives her. Dens Indhold gik ud paa at vise, hvilken Plads og Betydning 
Rødding Højskole indtog i hele Menneskelivets Udvikling, og hvorledes den 
var en Frugt af den Tanke om den sande Folkeoplysning, som først kom 
til Bevidsthed og Klarhed her i Norden ved Grundtvig og til praktisk Udfø- 
relse ved Flor. 

Efter Helwegs Tale blev en Sang af Pastor Hagen afsungen. I det sidste 
Vers omtaler han Flor saaledes: 

Høvding for alle I 
Frygtløse Kæmpe 1 
Dannebrogs Hæder 
smykke dit Bryst 1 
Her skal dit Billed, 
hugget i Stenen, 
nævne for sildigste 
Slægter din Daad. 

Da Højtideligheden dermed var forbi i Læsesalen, blev der holdt et Fest 
maaltid i Elevhusets Spisesal. Her blev udbragt en Mængde Skaaler, først de 
officielle: for Kongen af Sognefoged Kloppenborg, for Flor af Bunde Refslund, 
for Hejmdal-Grundtvig af Hagen og for Kirkevisitatoriet, Højskolens Tilsyns- 
mænd, af Flor; dernæst en utallig Mængde Skaaler, som næsten alle drejede 
sig om Dagens Helt Flor. Pastor Boisen (»Budstikke-Boisen«) udbragte en 
Skaal for den ny, faste Stok (Eleverne), der nu skulde afløse Nordslesvigs 
gamle, faste Stok, hvis Høvding Flor havde været. 

Det var naturligt, at Tanken droges hen paa Fædrelandets almindelige An- 
liggender, hvad navnlig ved en Fest for Flor ikke kunde være anderledes, og 
dette gav Laurids Skau Anledning til et længere og meget alvorligt Foredrag, 
hvori han forklarede sig baade om Slesvigs politiske Forhaabninger og sin 
personlige Stilling i Flensborg saa vel som til Fællesforfatningen. 

Ud paa Aftenen samledes alle Skolens tidligere og nuværende Elever om- 
kring Punchebolleme, og det Indtryk, som man fik af denne Forsamling, var 
nok noget af det bedste, som Dagen frembød. 

Men allerede seks Dage efter denne Fest maatte Skolen smykke sig til en 
ny, større Højtid. 

1 November Maaned 1854 var Kong Frederik Vil. paa Rejse i Sønderjyl- 
land, og i Aabenraa bestemte han, at han med sin Overværelse af Jels Kirkes 
Indvielse vilde forbinde et Besøg paa Rødding Højskole. 

Da han ankom Søndag Formiddag til Haderslev, rejste der sig en stor 
Mængde Betænkeligheder: Tiden vilde umulig strække til (der skulde nemlig 

efter Kirkeindvielsen indtages en Frokost, som Haderslev Amts Kirkevisita- 
torium havde ordnet i Oksenvad Præstegaard, og derfra skulde man hjem til 
en Diner, som Byen gav), og en Tur fra Jels til Rødding vilde desuden blive 
altfor anstrængende, maaske endog farlig for Kongens Helbred. Først om 
Eftermiddagen Klokken fem underrettedes Flor og Høgsbro, som vare i Haders- 
lev, om, at Kongen stod fast ved sin første Bestemmelse: han vilde fra Jels 
til Rødding. Der var altsaa ikke andet for at gøre end at flytte Frokosten, 
Maden, Vinen og hele Anretningen fra Oksenvad til Rødding Højskole, to Mile, 
hvor stort et Offer det end var for Pastor Jiirgensen og Frue (Høgsbros Sviger- 
forældre), der i mange Dage havde anstrængt sig for paa en værdig Maade 
at kunne modtage Kongen og hans Følge i deres Hjem. Det vanskelige og 
besværlige Arbejde blev virkelig udført om Natten, ad daarlige frosne Veje, 
og Mandag Formiddag stod et nydelig ordnet Frokostbord i Spisesalen paa 
Rødding Elevhus. Alle Kræfter havde naturligvis om Natten og om Morgenen 
været i Bevægelse saavel i Oksenvad Præstegaard som paa Højskolen selv 
for at bringe det til at se festligt ud. 

I »Dannevirke« for den 15. November 1854 skildredes det kongelige Be- 
søg saaledes: 

»Klokken omtrent et ankom Kongen og Gemalinde med sit Følge. Vejret 
var smukt men vinterligt, og Kongen kører ved slige Lejligheder altid paa 
aaben Vogn. De høje Gæster modtoges ved Indgangen til Undervisningshuset 
af Flor og de to andre tilstedeværende Medlemmer af Direktionen, Pastor 
Hagen og Sognefoged Kloppenborg, samt af Høgsbro og de andre tre Lærere, 
Thomsen, Schiøtz og Knudsen. I Vestibulen modtog Fru Jiirgensen, Fru Høgs- 
bro og Fru Thomsen Grevinden. Efter at Hs. Majestæt og hans Gemalinde i 
de for dem beredte Værelser havde aflagt deres vinterlige Rejseklæder, førte 
Flor dem ind i Læsesalen, hvor alle Eleverne (35) var paa deres Pladser, og 
som nu fyldtes med Kongens Følge og saa mange andre af de tilsteværende, 
som Salen kunde rumme. Denne var alene prydet med Hs. Majestæts Billede 
omfattet med Grønt, ophængt over de to Stole for de høje Gæster, forresten 
ganske i sin Hverdagsdragt med Landkort paa Væggene og Flors nys opsatte 
Buste ved Siden af Kathedret. Flor besteg nu dette og vendte sig med føl- 
gende Ord til Kongen og Gemalinde: 

»Vi ere her paa Anstalten vante til jævn og upyntet Tale, Med Deres 
Majestæts Tilladelse skulle vi heller ikke i Dag gøre nogen Undtagelse herfra. 

Deres Majestæt har med Deres høje Gemalinde i de sidste to Uger besøgt 
mange Steder omkring i Landet, ere blevne modtagne med Glæde og Jubel, 
undertiden endog med Pomp og Pragt. Dette formaar vor ringe og fattige 



Digitized by 



"Google 



98 SOMMERUDFLUGTER OG FESTER 



Læreanstalt ikke. Men det tør jeg indestaa for, at paa ingen Plet under hele 
Rejsen er Deres Majestæts Besøg bleven optaget med oprigtigere Tak end her. 
Og det tør jeg love, at intetsteds skal Deres Majestæt bos Ungdommen kunne 
finde en ægtere Kærlighed og en fastere Troskab til Kongen og Fædrenelandet 
end hos den endnu kun lille Hob af unge Mennesker, som have siddet paa 
Bænkene i denne Læresal og levet med hverandre i Elevhuset hist ovre. 

I Bestyrelsens Navn udtaler jeg paa hele Højskolens Vegne vor allerunder- 
danigste, og jeg føjer til med ærligt Eftertryk, vor inderlige og varme Tak, 
fordi Deres Majestæt med høje Gemalinde, trods Tidens Knaphed og Vejenes 
Vanskelighed, have villet se ind til os. Dette Besøg har lagt Glæde i vore 
Hjærter og bredt Glans over vor uanselige Oplysningsanstalt.« 

Umiddelbart herpaa afsang Eleverne følgende Sang af Gotfred Rode: 

Et Ord, vor Drot, længst om Dig gik, 

et Ord, som Folket ærer, 
at broget Hof med tvangen Skik 

er ej, hvad du begærer, 
ej slebent Sprog du giver Pris, 
du elsker Folkets jævne Vis 

og Folkets jævne Tale. 

Derfor du værned om den Gaard, 

som fostred op vor Skare, 
hvor Kundskab spreder Aar for Aar 

sit Lys det evigklare; 
skønt Lærdoms Maal den ej har haft, 
men kun vil vække Liv og Kraft 

i Folkets unge Sjæle. 

Og derfor hilse vi dig her, 

thi fast derpaa vi bygge: 
hvad mangen Drot er lidet værd, 

det er din bedste Lykke, 
du hører glad et ringe Ord, 
naar kun det vidner, at du bor 

trofast i Folkets Hjærte. 



Efter denne Sang fulgte et svært Hurra af hele Forsamlingen, ni Gange 
udraabt med samme unge og friske Iver. Hvorpaa Hs. Majestæt med megen 
Hjærtelighed takkede og udtalte sin Glæde over at se denne gode, ham kære, 
Dannelsesanstalt for unge Mennesker. 

Derpaa traadte Høgsbro frem og talte*: 

»Ogsaa for Dem, Hs. Majestæts ophøjede Gemalinde, ønske vi at frembære 
vor hjærtelige Hilsen og Tak. Gerne vilde vi ogsaa for Deres Naade have 
gjort det i en smukkere Form, men Tidens Korthed har hindret os deri. Vi 
haabe imidlertid, at De vil lægge mere Vægt paa Sindelaget end paa Formon. 
Vi takke Dem, fordi De ikke har skyet denne Dags Anstrængelser, men lige- 
som De deler alt med Ils. Majestæt, saaledes ogsaa vilde vise, at De tager 
Del i den samme sjældne Naade, hvormed han fra Skolens Stiftelse har fulgt 
vor ringe men dog betydningsfulde Gerning. 

Det er os en stor, en inderlig Glæde og Trøst at vide, at vi virke under 
en saadan højere Beskyttelse, og denne Dag skal altid staa som et uforglem- 
meligt Lyspunkt, ikke blot for hver enkelt af os, men ogsaa i Skolens Historie. 
Gid heller aldrig for Deres Naade nogen Skygge maatte fordunkle Mindet om 
den, og gid vi altid maatte kunne glæde os ved den samme Velvilje, hvorpaa 
vi atter i Dag have faaet et saa dyrebart Bevis. Længe leve Hs. Majestæts 
ophøjede Gemalinde!« 

Et ni Gange ivrig gentaget Hurra lød nu for Grevinde Danner, hvorfor 
Kongen takkede paa hendes Vegne med Varme og Hjærtelighed. 

Flor spurgte nu Kongen, om han havde Tid og Lyst til at høre et lille 
Foredrag af nogen af Lærerne paa deres daglige, sædvanlige Maade; i saa 
Fald havde han kun at befale. Hs. Majestæt troede ikke at turde give sig 
Tid hertil, men vilde gerne se Skolens Bibliothek og Samlinger. Disse frem- 
viste nu Høgsbro, og Kongen interesserede sig øjensynlig især for de oldnor- 
diske Sager,** hvoraf en Del ere udgravede af Højskolens Elever paa dennes 
Ejendom eller nærmeste Omegn, og for den ikke ringe Samling Lithografier 
og Kobberstik af fædrelandshistorisk Indhold. Den slesvigske Minister Grev 
Moltke underholdt sig meget med Flor og syntes med stor Interesse og Op- 
mærksomhed at betragte alting paa Højskolen. 

Man begav sig nu over den store med Tilskuere fyldte Gaard til Elevhuset, 
hvor den lange Gang, men naturligvis især Spisesalen, var meget smukt og 
smagfuldt dekoreret med Grønt, Faner og Billeder. Bordet, dækket til 42 
Personer, saa i al sin Simpelhed (der saas intet Guld eller forgyldt og intet 

* Høgsbro oplyser, at hans Tale til Grevinden var besluttet og blevet til i det sidste Øje- 
blik, i Grunden baade imod Flors og hans eget Ønske, men efter indtrængende Opfordring 
fra Laurids Skau, som noget, han skyldte baade Skolen og Kongen, der vilde sætte megen 
Pris paa en saadan særlig Henvendelse. 

** Kongen lagde med Kenderøje straks Mærke til et sjældent Eksemplar af en Stenøkse, 
som han modtog som en Erindring om Rødding, men som desværre gik tabt ved Frederiks- 
borgs Brand. 

13» 

andet Sølv end Skeer og Gafler) saa nydeligt og dansk ud, at man straks 
følte sig hjemme og hyggelig. Vi sige dansk, thi i hver Serviet var plantet 
en lille Dannebrogsfane, for Kongen og Grevinden Splitflag med indsyede Navne. 

Efter at Hs. Majestæt med Gemalinde havde indtaget deres Sæder, satte 
alle vedkommende sig til Bords, d. v. s. foruden Kongens Følge de egentlige 
Værter, nemlig Amtmanden og Provsten, og Højskolens Bestyrelses- og Lærer- 
personale samt nogle faa flere, som kunde findje Plads. (Overhofmarskalk 
Levetzau førte Fru Jiirgensen til Bords, Sejrherren fra Fredericia, General 
Biilow, Fru Høgsbro, og vistnok Biskop Boesen Fru Thomsen.) Det tog sig 
meget godt og behageligt ud at se en ordentlig Bundterad ved det Endebord, 
hvor Kongen sad; thi foruden Grevinden og hendes Dame, Frøken Dreier, sad 
der ogsaa de tre nævnte Fruer, som Hs. Majestæt havde ladet invitere til 
Taffelet med. Om dette er iøvrigt intet videre at melde, end at Frokosten 
var rigelig og fortræffelig, at hele Selskabet var i et ypperligt Humør, og at 
Kongen syntes ret at føle sig hjemme og vel til Mode. Konversationen gik 
meget livlig, og til Slutningen tillod Hs. Majestæt Eleverne at synge et Par 
Viser, som de skilte sig ret godt ved. Vis^e var den saakaldte »Jyllands 
Pris« og »Velkommen i den grønne Lund«. 

Taler blev der ved dette kongelige Taffel naturligvis ikke holdt undtagen 
Hs. Majestæts Skaal, som udbragtes af Amtmanden, Kammerherre Stockfleth, 
og Grevindens Skaal af Provsten Kofoed-Hansen, og — hvad der aabenbart 
var det bedste af det altsammen — af Hs. Majestæt Kongen selv, som tak- 
kede paa sine egne og sin Gemalindes Vegne for det meget behagelige Ophold 
her, og ønskede alt muligt godt for og over Rødding Højskole, »hvilket Ønske 
jeg bekræfter med et tredobbelt Hurra«. Dette lød saa i Salen med stor 
Kraft, og herved hævede han Taffelet, da Klokken allerede var bleven tre. 
Man gik nu tilbage over Gaarden; der var propfuld af Tilskuere og Ryttere, 
til Skolehuset. Bortkørselen skete under umaadeligt Hurraraab, og en stor 
Mængde Bønder eskorterede til Hest. 

Saa meget er vist — slutter Skildringen i »Dannevirke« — at dersom 
Kongen og Gemalinde med hele hans Følge ved hvert Besøg paa Rejsen har 
moret sig saa godt og været saa tilfredse, som ved dette paa Rødding Høj- 
skole, saa maa de have haft saare mange fornøjelige Timer i de to Rejseuger. 
Og lige saa vist er det, at hvis Kongens Besøg paa hvert Sted har hos alle 
vedkommende vakt saa inderlig og sand en Glæde og saa stor en Tryghed 
for Fremtiden, som paa Rødding Højskole, saa har den kongelige Rejse alle- 
rede fremkaldt og vil fremdeles fremkalde meget smukt og godt. Thi efter 
Hs. Majestæts Bortrejse, da alle Lærerne og Eleverne vare blevne tilbage med 

flere af Højskolens Venner og Velyndere fra Omegnen, samlede alle disse, 
paa Pastor Jiirgensens Indbydelse med Kirkevisitatoriets anticiperede og na- 
turligvis senere paafulgte Tilladelse, sig om det smukke og endnu velforsynede 
Taffel, hvor de i den herligste Stemning, som gav sig Luft i Sang og Tale 
baade af aeldre og yngre, glædede sig over Dagens Betydning for Højskolen 
og den lykkelige Fremtid, den syntes at spaa. Pastor Blædels Ord: »I Dag 
har Højskolen sat i Livsassurance-Selskabet og det kongelige« optoges med 
en almindelig Jubel. 

Senere gav Forstanderen Tilladelse til, at Salen maatte festlig oplyses paa 
Skolens Regning, hvorpaa Eleverne i en Fart fik Byens unge Piger samlede 
og en Spillemand lejet og derpaa dansede til Midnat saa glade, som om de 
havde været til Bal paa Kongens Slot.« 



XI. ANGREB UDENFRA. 

Høgsbro havde ved sin Undervisning lagt Hovedvægten paa Fædrelandets 
Forfatning, Statistik og nyeste Historie ; han havde saaledes gennemgaaet Grund- 
loven Paragraf for Paragraf til stor Fornøjelse for sine Tilhørere; og det var 
efterhaanden blevet klart baade for ham selv og andre, at han havde Lyst 
og Anlæg for politisk Virksomhed. Og saa skete det, at han i Foraaret 1858 
fra tre Valgkredse: Bække, Ribe og Bredebro, fik Opfordring til at stille sig 
ved Folkethingsvalget den 14. Juni. Han henviste Bække-Kredsen til N. J. 
Termansen,* som ogsaa blev valgt der, og valgte at stille sig i Bredebro, 
hvilken Kreds, der laa indesluttet af Slesvig og var mest folkelig vakt, han 
havde størst Lyst til at repræsentere. Han blev enstemmig valgt og sluttede 
sig, da han om Efteraaret mødte i Folkethinget, straks til Venstre, i hvis Be- 
styrelse han fik Sæde, og kom herved jævnlig til at træde op mod Regeringen, 
især i Kirke- og Skolesager. 

Allerede før Valget havde Høgsbro lagt sig ud med Embedsstanden, idet 
han mod dens Ønske havde søgt at fremme Anlæget af en mindre Landevej 
fra Aabenraa gennem Rødding, som L. Skau var i høj Grad imod. Desuden 
havde han modarbejdet en af Regeringen paatænkt Omordning af Forholdene 

* Der var i Aarenes Løb opstaaet et personligt Venneforhold mellem Høgsbro og denne 
videlystne unge Gaardmand, ved at Termansen flittig benyttede Rødding Højskoles Bibliothek, 
der ved Høgsbros Omhu og ved cand. polyt G. Borries*s Utrættelighed var særdeles godt 
efter Omstændighederne. 

i det blandede Distrikt, der vilde berøve Skolens kongerigske Ejendom nogle 
af dens Friheder; men hans Valg til Rigsdagen og Tilslutning til Oppositionen 
blev naturiigvis en større Anstødssten. Allerede i Marts 1860 nedsatte Mon- 
rad Statens Tilskud til Skolen til det halve, og han erklærede uforbeholdent, 
at det var paa Grund af Høgsbros Deltagelse i Rigsdagsarbejdet. -Det bidrog 
heller ikke til at stemme Monrad mildere mod Skolen under Høgsbros Ledelse, 
at denne bestemt modsatte sig Monrads Plan om at indføre en Eksamen ved 
Højskolen, der skulde give Adgang til forskellige af Landbohøjskolens Under- 
visningskursus, hvorimod han tilbød at indføre en Modenhedsprøve i de Fag, 
hvori der gaves Undervisning. — Da det Svar, Høgsbro paa Skolens Vegne 
afgav paa Ministerens Forslag om at indføre en Eksamen ved Skolen, vistnok 
har haft Betydning ikke alene for Rødding Højskole, men for hele Højskole- 
sagens Udvikling, og da det nøje betegner Høgsbros Betragtning af Folkehøj- 
skolen, anføres det her i sine Hovedtræk: 

»Formaalet for Skolen er ved fri Foredrag at vække og nære Sansen for 
det aandelige Liv, navnlig er det den magtpaaliggende at fremme Kærligheden 
til Fædrelandet gennem Oplysning om dets Sprog og Literatur, dets Natur og 
Historie, dets Forhold i Fortid og Nutid. Ved Siden deraf lægger den dog 
ikke mindre Vægt paa at give Eleverne Lyst til og Forstand paa at drive et 
Jordbrug og opholder sig derfor især ved de Sider af Naturvidenskaben, som 
har Betydning i denne Henseende, ligesom den ogsaa gennem Foredrag og 
dertil knyttede skriftlige Opgaver udvikler Grundsætningerne for Agerbruget 
og Husdyravlen, giver Anvisning til Bogføring, øver Eleverne i Landmaaling, 
Nivellering og Korttegning, i kemiske Analyser o. s. v. Som Følge heraf maa 
det Stof, der behandles ved Undervisningen, i flere Retninger være ikke saa 
lidt forskelligt fra det, der kræves ved Præliminæreksamen; Fædrelandets Hi- 
storie og Geografi maa behandles paa en ganske anderledes udførlig Maade 
end efter denne Maalestok, Verdens Historie og Geografi kan derimod tages 
kortere. Nutidens Forhold og Idræt maa stilles levende og klart for Øje, me- 
dens Oldtiden, navnlig den saakaldte klassiske, kun behøver en kort Orien- 
tering. Regning med Ligninger og Logarithmer overstiger det Maal, Skolen 
hidtil har kunnet naa. I flere andre Retninger maa der derimod gaas langt 
videre eller læres helt andre Fag, end der kræves ved den nævnte Eksamen. 
Med Hensyn til Undervisningsmaaden, da maa ogsaa den gaa ud paa noget 
andet og mere. Vel miskender Skolen ikke Betydningen af bestemte Kund- 
skaber og en Udvikling af Forstandsævnerne til Skarphed og Klarhed; men 
dens Formaal er dog væsentlig opdragende. Udviklingen af Følelsen og Viljen 
har for den en større Betydning end af Hukommelsen eller Forstanden. Den 

vil i folkelig Retning, hvad Kirken vil i kristelig. Derfor maa den lægge an 
paa det anskuelige, levende, vækkende, og den Time, hvori det er lykkedes 
at tiltale Sansen for det højere og ædlere i Menneskelivet eller anspore til 
dygtigt og virksomt Arbejde for dets Fremme, har for Højskolen en større 
Betydning end den, hvori der blot er lagt en ny Kundskabsmasse til den tid- 
ligere, eller selv den, hvori Forstanden har lært at følge en ny grammatisk 
Forklaring eller mathematisk Slutning. Ogsaa disse Timer tages med, men 
kun som tjenende de andre. Der læres for Livet og ikke for Skolen. At de 
maatte forlade os med Lyst til Deltagelse i Livets Gerning, den aandelige ikke 
mindre end den timelige, og med Forstand paa at bruge de Midler, Livet til- 
byder, det er det, vi ønske vore Elever. Hvad der maatte mangle i Kund- 
skaber, ville de da vide at erhverve sig, og Forstandsevnerne ville under Ar- 
bejdet modtage den Udvikling, de ere i Stand til. Men med en saadan Under- 
visningsmaade passer en Eksamen som den saakaldte præliminære slet ikke, 
især da der kun kan og skal gaa tre Halvaar dertil, hvori Tiden for en meget 
stor Del er optaget af et helt andet Stof, end det, dér kræves. 

Dertil kommer, at der vel næppe vil være 1 af 25 Elever, som kunne 
ønske at underkaste sig den, og for deres Skyld at forandre den Undervis- 
ningsplan, hvorved Skolen nu paa 17. Aar har vundet Bifald, fundet sin be- 
stemte Plads i Rækken af Landets Undervisningsanstalter og fremkaldt mere 
eller mindre heldige Efterligninger i andre Egne, vilde næppe være hverken 
rigtigt eller klogt. 

Noget anderledes stiller Sagen sig derimod, naar der ikke er Tale om en 
allerede fuldt udviklet og bestemt Prøve, som Højskolen ikke kan danne sig 
efter uden at opgive sit inderste Væsen, men kun om en Modenhedsprøve, 
der kan indrettes i Forhold til den meddelte Undervisning. Vel vil ogsaa en 
saadan lide af de samme Misligheder og Mangler, som enhver anden lignende 
Prøve eller Eksamen, men den vil dog maaske kupne ordnes saaledes, at den 
ikke virker skadelig tilbage paa Undervisningen, især da den jo kun skal 
kræves af den enkelte, der herfra kunde ønske at optages som Landbrugs- 
elev paa Landbohøjskolen, og som derfor, efter at den egentlige Undervis- 
ningstid er til Ende, kan anvende en Maanedstid eller saa paa Fornyelsen af 
det erhvervede nødvendige Stof. Da jeg, efter at Indenrigsministeriet har 
fundet en saadan Prøve nødvendig for at aabne vore udgaaende Elever Ad- 
gang til at blive Elever paa Landbohøjskolen, indser det ønskelige for Skolen 
og for Landet i, at en saadan indføres, navnlig af Hensyn til de Fripladser, 
der ere oprettede her ved Skolen, og de Stipendier, det slesvigske Ministerium 
tilbyder Elever ved Landbohøjskolen fra Hertugdømmet Slesvig, skal jeg til- 

raade Indførelsen af en saadan Modenhedsprøve, for saa vidt den kan holdes 
af Lærerne selv i Overensstemmelse med den meddelte Undervisning og kun 
for dem, der herfra afgaa til Landbohøjskolen. Med Hensyn til den Kontrol, 
Ministeriet vilde udøve derved, er det jo af mindre Betydning for Skolen, 
hvorledes den indrettes.« 

Høgsbros Modstandere blandt Politikerne og Landøkonoraeme rykkede nu 
frem og rettede flere og flere offentlige Angreb dels paa Høgsbro, dels paa 
Skolen. 

I Spidsen gik ^Dannevirke«, der i P. C. Kochs Dage havde hørt til Sko- 
lens Venner, men nu, efter at Redaktør Godske Nielsen havde overtaget det, 
var bleven en af dens bitreste Fjender. For Godske Nielsen var Skolens Op- 
rettelse efter Krigen »et stort Fejlgreb«; dens Fortsættelse i den oprindelige 
Skikkelse skyldtes »en virkelig beundringsværdig Humbugiade«; den var »na- 
tionalt taget en Latterlighed og pædagogisk taget — Skvalder og Fraser fra- 
regnede — en kummerlig Anstalt«; dens vedblivende Understøttelse »en stor 
Taabelighed«; den var »i Følge sin Ide en Prostitution, og jo snarere denne 
fjærnedes, desto bedre« o. s. fr. 

Man ser, at »Dannevirke« ikke sparede paa stærke Ord, og at det ikke 
skortede dets Redaktør paa Vilje til at ødelægge ikke alene Rødding, men 
ogsaa de andre Skoler, der vare fremgaaede af den samme Ide, og som jo 
derfor ogsaa maatte være »en Prostitution«. Og »Dannevirke« stod i et saa 
nøje Forhold til »Dagbladet«, at man kan vente at finde de samme Klager 
der, om end fremsatte i mere beherskede Former. »Et Medlem af Rødding 
Højskoleforening« mente, at den national-politiske Karakter, Skolen efter sit 
oprindelige Formaal maatte have, efter Krigen skulde have været læmpet efter 
de mere fredelige Stemninger, der da vare indtraadte, og at den skulde have 
sat sig som Hovedopgave at uddanne dygtige Landmænd; men denne Opgave 
blev forsømt, og Landvæsensfagene bleve tilsidesatte paa Højskolen. Han 
klager fremdeles over, at Grundtvig er bleven Skolens Tillidsmand, hvorved 
han har faaet en direkte Magt og Indflydelse paa Højskolens Anliggender, der 
»er yderst farlig for Højskolens Eksistens«. Og endelig finder han, at Høgsbro 
paa Rigsdagen »med Hud, Haar og Krop har sluttet sig til Bondevennerne«. 

Skolens tidligere Lærere, Vejkonduktør Edv. Thomsen i Flensborg og 
Proprietær, Kancelliraad Helmuth Krarup paa Skibildgaard toge Del i For- 
handlingen og rettede unde^ Navn, den ene i »Dannevirke«, den anden i »Dag- 
bladet«, forskellige Anker mod Skolens Virksomhed. Thomsen mente, at siden 
Skolen i 1856 havde frigjort sig for »den imod en alt for ensidig grundtvigi- 
ansk Retning af en Del af Lærerpersonalet skabte Modvægt«, var det ikke 

alene »meget muligt«, »men endogsaa meget rimeligt«, at flere »forskruede 
Eksemplarer kunde have svækket den Kredit, som Flertallet af Rødding Høj- 
skoles Elever tidligere nød.« Kancelliraad Krarup fremsatte i »Dagbladet« 
sine Tanker om, hvorledes en Anstalt som Rødding burde ledes, og lod der- 
igennem skinne frem, at han var misfornøjet med Skolens Virksomhed, som 
den var. 

Paa disse forskellige Angreb blev der givet Svar dels af Flor og Fr. Hel- 
weg og dels af Høgsbro. 

Flor erklærede i »Dagbladet« Misfornøjelsen med Skolen for at være grebet 
ud af Luften; han havde nylig besøgt Rødding og aldrig i det hele været 
bedre tilfreds med sit Resøg end denne Gang. Og det gjaldt ikke alene Tonen 
mellem Lærerne indbyrdes og Eleverne indbyrdes, mellem Lærere og Elever 
gensidig, men ogsaa Lærernes livlige Foredrag, hver i sit Fag, Elevernes Op- 
mærksomhed og Interesse samt den friske og frejdige fædrelandske Aand, der 
ved alle Lejligheder aabenbarede sig. Det havde efter hans Mening aldrig 
staaet bedre til i Rødding, selv i Skolens bedste Tider. Han havde paa Gene- 
ralforsamlingen indstændigt bedt de mødte om at fremsætte deres Anker, Re- 
kymringer, Tvivl eller Ønsker, men ikke een havde aabnet sin Mund. Læreren 
i de landøkonomiske Fag, Hr. Viinsted, havde for Flor erklæret, at hans Fag 
ingenlunde vare blevne forfordelte ved Undervisningens Ordning; netop paa 
Grund af de andre Timers aandelige Vækkelse vare de Timer, der vare 
tillagte hans Fag, fuldkommen tilstrækkelige; og den Frihed for Tvang og 
Snørliv, Lærerne nød paa Rødding Højskole, havde gjort ham hans Virksom- 
hed saa kær, at det nu næppe mere vilde være ham muligt at finde sig i en 
sædvanlig oiTentlig Lærerstilling. — Hvad Grundtvigs Indflydelse angik, hvorom 
Indsenderen havde skrevet, at fra det Øjeblik, Grundtvig valgtes til Tillids- 
mand, »skriver sig ogsaa den alvorlige Splid, som udviklede sig i og omkring 
Rødding Højskole«, da erklærer Flor denne Opfattelse for grundfalsk. Fra 
dette Øjeblik (1856) ophørte nemlig Striden i Skolen, ikke just fordi Grundt- 
vig blev Tillidsmand, men fordi der blev sluttet et for alle Parter hæderligt 
Forlig, hvorved ingens Ret og Ære krænkedes, og hvorved det blev muligt 
for de Lærere, der havde Vanskelighed ved at arbejde sammen, at skilles ad 
paa en ønskelig og hæderlig Maade, hvilket snart efter skete. Grundtvig havde 
saa lidt som de to andre Tillidsmænd, K. L. Knudsen og Kryger, gjort mindste 
Forsøg paa at øve nogen direkte Indflydelse paa Undervisningen. — Flor skulde 
ikke i en Dagbladsartikel indlade sig paa Undersøgelser om den saa meget 
frygtede »grundtvigske Aand«, men kun minde om, hvad selv Modstandere og 
Anklagere plejede at indrømme, at Grundtvigs Tilhængere sædvanlig udmærkede 

sig fremfor andre ikke alene i Danskhed, men ogsaa i Livlighed og Udholden- 
hed, og tilføje, at Hr. Viinsted paa hans Spørgsmaal, om han havde følt sig 
besværet af sine Medlæreres Grundtvigskhed, havde svaret, at han først havde 
lært denne at kende af Bladene, og at ingen af dem nogen Sinde havde lagt 
et Halmstraa i Vejen for hans Ønsker og Bestræbelser. — Som Vidnesbyrd 
om den Anerkendelse, Skolen havde vundet hos fremragende Landmænd, an- 
førte Flor desuden følgende Udtalelse om den af Etatsraad Tesdorpf paa 
Ourupgaard (i Landhusholdningsselskabets Beretning for 1858): 

»Efter det ikke ganske lille Bekendtskab, jeg har til Bødding Højskole, 
eftersom jeg i en Bække af Aar stadig har haft tre, fire og fem af dens 
Elever ad Gangen, dels som Lærlinge ved Dræningen, dels som Underfor- 
valtere, kan jeg ikkun udtale en afgjort saare fordelagtig Dom over Anstaltens 
Virksomhed. Jeg er aldeles forvisset om, at Bødding yder det danske Ager- 
brug og derved det danske Samfund i AlmindeUghed meget væsentlige Tjene- 
ster, og jeg kan kun beklage, at den stadig maa ligge i Kamp med Mangel 
paa Midler, hvorved dens Virksomhed i høj Grad lammes. Bødding har for- 
trinlige, sjældent nidkære Lærere, en af mangfoldige Grunde heldig Beliggen- 
hed og lader til at have vundet den nordslesvigske og Kongerigets Bondestands 
Tillid. Jeg nægter ikke, at her ere Elementer, som en aarvaagen Begering 
ikke burde lade hensygne, men støtte og vedligeholde; thi vanskelig kan der 
ydes Landet en større Tjeneste end ved at give dets opvakte Sønner i Bonde- 
standen en saadan Lejlighed til en højere Aandsudvikling, der vil virke vel- 
gørende og befrugtende paa hele Folket. — Vi have her med en Anstalt at 
gøre, der alt har bestaaet sin Prøve heldig. Her er ikke Tale om Projekter; 
thi vi vide, hvortil vi anvende vore Penge; vi vide, at vi ville faa dem til- 
bage igen med høje Benter; vi vide, at vi i Virkeligheden yde Landet en 
stor Tjeneste ved at understøtte Bødding Højskole. Lad mig tilføje, at saa 
vidt jeg kan skønne, vilde alle de Stater, jeg har berejst udenfor Danmark, 
med Begærlighed gribe en saa god Lejlighed, som her tilbydes, til paa en 
fornuftig Maade at fremme Landets Kærne, Landbostanden.« 

Om Ankerne, der ere gjorte med Hensyn til Høgsbros Bigsdagsvirksomhed, 
skrev Flor: 

»Endelig kan jeg ikke undlade at fremsætte et Par Bemærkninger i An- 
ledning af den Uvilje, som Høgsbros Virksomhed i Bigsdagen (thi hans Dyg- 
tighed og Paalidelighed som Lærer og Forstander har næppe nogen omtvivlet) 
har fremkaldt hos mange, og som den ærede Indsender udtaler i meget stærke 
Udtryk. Han siger: »at Høgsbro med Hud og Haar og Krop sluttede sig til 
Bondevennerne.« En saadan Beskyldning henkastes rask og troes let i et 

Øjeblik, da Vreden imod og Frygten for Bondevennerne er meget levende. 
Men jeg vil bede Læseren selv besvare nogle Spørgsmaal, som ved en sindigere 
Betragtning og en omhyggeligere Undersøgelse af Hr. Høgsbros Virksomhed i 
Rigsdagen synes at maatte opstaa af sig selv, og som i det mindste have 
paatrængt sig mig. Mener man ved Udtrykket »Bondevenner« Bønderne som 
saadanne, d. v. s. jævne, uoplyste Mænd, uden videnskabelig Dannelse og de 
dertil knyttede Kundskaber, eller mener man de tre eller fire saa ofte ud- 
pegede Mænd udenfor Bondestanden, som, dels ved eget Talent og Kløgt, dels 
ved de »nationalliberales« Ligegyldighed og Forsømmelse af at tage sig af 
Bønderne, ere blevne »Bondeførere«? Svarer man: vi mene naturligvis de 
sidste, saa spørger jeg: tror man da, at disse for Alvor kunne ønske Høgsbro 
i deres Midte, at de med Glæde kunne se en Mand med hans Evner og Kund- 
skaber, som ved ti Aars utrættelige Virksomhed har bevist, at han er en sand 
og oprigtig Ven af Bøndernes Oplysning, Selvstændighed og Fædrelandskær- 
lighed, fuske dem selv i Bondefører-Haandværket? Eller tro virkelig Hoved- 
mændene i den »national-liberale« Retning, som jeg iøvrigt bilder mig ind at 
være baade mine personlige og politiske Venner, at de — med deres. Afstand 
i Anskuelser, Livsforhold og Udtryksmaade fra Bønderne, med deres Mangel 
paa Omgang og Berøring med Bønderne, hvorved disse kunde faa Lejlighed 
til at bedømme, om de virkelig af Hjærtet mene Bønderne det vel, eller de 
kun mene sig selv og deres jævnlige det vel, skønt ingenlunde Bønderne ilde 
— at de ere i Stand til at faa den Slags Bønder til at følge dem, som saare 
nødig ville stemme i Blinde, og som intet ønske inderligere end klart Lys i 
de Sager, hvorom de skulle afgive deres Ja eller Nej? Og af den Slags Bønder 
gives der ikke faa. Eller, hvis man fordriver saadanne Mænd som Høgsbro, 
har man da Sikkerhed for, at Bønderne i Rigsdagen ved given Lejlighed ville 
gaa i dansk Retning? Og hvem tør nægte, at det i vore fortyskede og for- 
kvaklede indre og ydre Forhold er af Vigtighed, at Bønderne kunne bevare 
det ægte danske Sind, som sætter vor Selvstændighed, vor Nationalitet, vor 
Danskhed, eller hvad man vil kalde det, øverst af alle mulige politiske Spørgs- 
maal? Men for at undgaa Vidtløftighed skal jeg bede Læseren selv at forfølge 
disse og lignende Betragtninger videre. Kun maa jeg tilføje i Anledning af 
»Forstanderens Fraværelse fra Højskolen i samfulde fire Maaneder«, at dette 
fire Maaneders Ophold ved Rigsdagen denne Gang jo var en Følge af en 
særegen Tilfældighed, som ikke let kan tænkes at komme igen; at den sæd- 
vanlige Rigsdagstid er fra 1. Oktober til Julen i December, at Fraværelsen 
fra Højskolen ikke maa anslaas til fire, men til knap tre Maaneder; at af 
denne Tid hører Oktober Maaned til Skolens Sommerhalvaar, den øvrige Tid 

til Vinterhalvaaret, saa at Fraværelsen fordeles paa to Halvaar med for største 
Delen forskellige Elever; og at en saa ordentlig og betænksom Mand som 
Høgsbro meget let kan indrette det saaledes, at hans Foredrag ligefuldt blive 
fuldførte, og Forstanderiet lige godt bliver besørget dels af ham selv, dels af 
Inspektør Knudsen, som nu har været otte til ni Aar ved Skolen. Hvorledes 
kunne gejstlige og juridiske Embedsmænd i Rigsdagen være borte fra deres 
Menigheder og Jurisdiktioner? Endelig er det til Fordel og ikke til Skade 
for »Læreren« Høgsbro, der i Rødding uafbrudt lever imellem Eleverne eller 
i sin Studerestue, at han forfriskes noget ved sit Liv i København.« 

Fr. Helweg svarede i »Berlingske Tidende« paa et »Dannevirke« -Angreb 
paa Skolen, der havde fundet Vej til dette Blads Spalter. Angrebet havde 
betonet den sørgelige Modsætning mellem Rødding Højskoles Fortid og Nutid. 
Før, under Wegener, havde den blomstret, medens den senere, under Høgs- 
bro, var geraadet i et Forfald, hvoraf den kun kunde reddes ved at blive 
omdannet til en ren og skær Landbrugsskole. Skolens Blomstringstid havde 
da været meget kort, saasom Wegener kun var nogle faa Maaneder i Rødding, 
og han skønner ikke, at Skolens oprindelige Formaal: Vækkelse og Styrkelse 
af det nationale i Forbindelse med Virksomhed i almindelig Oplysnings Inter- 
esse og Hensyn til Jordbrugernes særlige Tarv — kan siges at være blevet 
overflødigt, fordi Stillingen efter 1850 er bleven en noget anden end før 1848. 
»Er Meningen af Indsigelserne mod Skolen den, at nu med Freden (som vi 
nu have den) skal der for Nordslesvigerne ikke være Tale om anden Oplys- 
ning end den, som skaffer Penge, saa skønner jeg ikke rettere, end at det 
er en aandelig Krænkelse af den nævnte Befolkning, som fra det menneske- 
lige Standpunkt, der kræver Lyset, nedsættes til Muldhvarpens, der kun graver 
sig ned i Jorden, men med den Forskel, at Nordslesvigeren da skal søge 
Penge, hvad Muldhvarpen ikke gør.« — Den egentlige Byld er vel i Grunden 
Grundtvigianerne og Bondevennen Høgsbro. »Hvad nu Grundtvigianerne an- 
gaa, hvortil undertegnede sagtens har den Ære at henregnes, saa skal jog 
blot sige, at de have været i og ved Skolen fra første Færd, og jeg kan til- 
føje, at om end mange ikke kunne lide Grundtvigianerne, plejer disses Sær- 
kende ikke at være Udygtighed og Ubrugbarhed. Men heller ikke er det 
grundtvigske Element stærkere nu ved Skolen, end det saa at sige alle dens 
Dage har været; man maa næsten antage, at man tidligere har kaldt godt, 
hvad man dog forbeholdt sig at kaste bort, naar Øjeblikket ikke netop kræ- 
vede det. Og hvad den nuværende Forstanders Politik angaar, saa er mit 
Svar: Bestyrelsen kender ingen anden Politik end for og imod Danmark, 
Alt, hvad der er for Danmark, kan den bruge, naar det for Resten har 



Digitized by 



Google 



ANGREB UDENFRA 109 



Dygtigheden, hvad enten det kommer fra Professorernes eller Bondevennernes 
Lejr, derom spørge vi ikke. Derimod har nok det Spørgsmaal ligget os nær, 
om Rigsdagsvirksomheden kunde for Tidens Skyld forenes med Skolevirksom- 
heden, men med Hensyn til hvor mange Rigsdagsmænd kunde ikke det samme 
indvendes. Det vilde dog være en egen Sag for en Folkeskoles Bestyrelse, 
som skal virke for den nationale Sag og i alt Fald ikke modarbejde Friheden, 
om den foregik med Eksemplet at forbyde en Mand, som kunde siges at være 
stillet under dens Kontrol, Deltagelse i Rigsdagsvirksomhed ; thi Valget imellem 
Skolen og Rigsdagen vilde for en Tid i det mindste have været ensbetydende 
for Hr. Høgsbro med et Forbudt« 

Høgsbro gendrev i »Fædrelandet« Punkt for Punkt de mod Skolen frem- 
satte Anker og gav navnlig »Dannevirkes« Redaktør Svar paa Tiltale uden 
dog at lade sig friste til at optage dennes Maade at skrive paa. — Der blev 
i Virkeligheden, paaviste han, gjort mere for de landøkonomiske Fag da for 
Tiden, end i Tidsrummet 1850 — 66, som Angriberne fandt at være Skolens 
gode Tid. »Det tidligere kemiske Laboratorium blev efter Forslag fra de da- 
værende Lærere i Naturvidenskaberne og Landvæsensfagene imod mit Ønske 
nedlagt i 1853. Efter deres Bortgang blev derimod et nyt Laboratorium ind- 
rettet, og fra Efteraaret 1857 har dette hver Vinter to Formiddage om Ugen 
været benyttet til kemiske Øvelser af saadanne Elever, som i et tidligere 
Vinterhalvaar have gennemgaaet den theoretiske Undervisning i Kemien, Øvel- 
ser, som ingen Sinde før have været drevne ved Skolen i den Udstrækning, 
og som dog ere af saa stor Vigtighed for den rette Forstaaelse af de kemiske 
Kundskaber og deres Anvendelse paa Jordbruget. Endvidere gøres der siden 
1856 ganske anderledes Anstrængelse og Opofrelse end forhen for at faa 
Jordens Drift til nogenlunde at svare til Tidens Fordringer og derved at be- 
lyse de theoretiske Foredrag. Ved Købet af en Mark paa sytten Tønder Land 
er Agerjorden bleven saa godt som sammenhængende med Undtagelse af en 
længere bortliggende Mark, der maa drives for sig selv, indtil den kan sælges, 
en ordentlig Inddeling i lige store Marker, samt Mergling og Afsivning af 
Brakmarken er iværksat, en regelmæssig Dyrkning af Rodfrugter indført, Sten 
ryddede, overflødige Hegn sløjfede. Besætningen forbedret og forøTget samt ny 
og hensigtsmæssigere Redskaber anskaffede. Ved den i forrige Sommer sted- 
fundne retslige Taksation af Gaardens Jorder anerkendtes de i de sidste Aar 
indtagne Marker for at være i en fortrinlig Kulturtilstand, og den Avlsfor- 
valter, der udfører alle disse Forbedringer, turde dog vist ogsaa anses for at 
have en betydelig Indflydelse paa Elevernes Uddannelse i landøkonomisk Ret- 
ning. Der gøres altsaa nu ikke saa lidt mere for denne Uddannelse end nogen 

Sinde tidligere, og, hvis man ved større Tilskud vil sætte Skolen i Stand til 
at gøre endnu mere, uden derfor at forlange, at dens oprindelige Plan skulde 
opgives, vilde det vist ikke være nogen kærere end netop den nuværende 
Bestyrelse.« 

Og, fortsatte han: »Ligesaa ugrundet som Klagen over Land væsensf ågenes 
Tilsidesættelse er ogsaa den over Pastor Grundtvigs og hans Venners Over- 
vægt i Bestyrelsen og Lærerpersonalet og den deraf følgende Splid. Sand- 
heden er, at Pastor Grundtvig kun en eneste Gang har benyttet sin Stilling som 
Højskolens Tillidsmand, og det var, da han i April 1856 dels var med at vælge 
H. Kryger til den tredie Tillidsmand og dels &k Flor og Helweg satte ind i Be- 
styrelsen, hvilke to Mænd Angriberne netop den Gang ønskede som Værn mod 
Grundtvigianismens Magt og sona Borgen for Højskolens Fortsættelse efter sin 
oprindelige Plan, saa det skulde man mindst bebrejde ham.« 

Overfor den Paastand af »Dannevirkes« Redaktør, at det nationalt taget 
var latterligt efter 1850 at opretholde en Skole i et reqt dansk Distrikt, at 
»hvis Danskheden her behøvede Pleje eller Spore, da var den nationale Kamp 
i Slesvig en ren Taabelighed,« gør Høgsbro opmærksom paa, at Rødding ikke 
ligger synderlig nordligere end Haderslev, og at hvis »Dannevirke« kan gavne 
den danske Sag i Slesvig, kan Skolen i Rødding vel ogsaa; han påaviser 
endvidere, at Danskheden nok maa kunne siges at behøve Pleje og Spore, 
saa længe Hjemmetyskeriet spiller den Rolle ved forskellige kommunale An- 
liggender, Valg o. s. V., som det gør; saa længe der sendes saa mange Bønder- 
børn til Kristiansfeld, Angel og Holsten, som der endnu sendes til disse Steder 
for at fortyskes. Selv i Kongeriget mener man, at Danskheden trænger til 
Spore og Pleje, hvor meget mere da i Hertugdømmet! Hr. Godske Nielsen 
havde i sit Angreb paa Skolen berettet, at »det i et nordslesvigsk Amt er en 
Art Grundlov, at ingen kommunal Post besættes med forhenværende Elever 
fra Rødding paa Grund af Formodningen om disses Forskruethed«. Da han 
imidlertid en Uge efter har skrevet i sit Blad, at det er »bekendt nok, at 
ældre Elever med Ære beklæde flere kommunale Bestillinger i Haderslev 
Amt«, er det sandsynligt, at »Formodningen« om deres Forskruethed er grebet 
af Luften. — Paastandene om, at Skolen er en »Humbugiade«, »en kummer- 
lig Anstalt«, »en Scene for grundtvigianske Saturnalier«, »i Følge sin Ide en 
Prostitution«, var det jo ikke let at forhandle med Redaktøren om; og Høgs- 
bro gør blot opmærksom paa, at naar det første Udtryk efter Godske Nielsens 
egen Forklaring er et Bedrag, der begynder bevidst, men ender i en sær 
Blanding af Bevidsthed og Ubevidsthed, saa er det lige fornærmeligt for dem, 
der have udført »Humbugiaden«, og for dem, der have været Ofre derfor. 

XII. LÆRERSKIFTE. 

Uagtet man i samtidige Breve finder navnlig »Dannev.«s Angreb paa Skolen 
misbilliget i endog meget stærke Udtryk, undlod Angrebet ikke at gøre sin 
Virkning. De private Pengebidrag til Skolen formindskedes: I 1857 vare de 
988 Rdl., 1858: 931 (iberegnet 218 Rdl. Restancer), 1859: 922 Rdl. (deraf Re- 
stancer 247), 1860: 813 Rdl. (deraf Restancer 215), 1861: 707 Rdl. (deraf Re- 
stancer 230). Elevtallet gik ned; det var i Aaret 1856 — 57: 43 om Vinteren 
og 35 om Sommeren, 1857—58: 48 og 20, 1858—59: 31 og 18, 1859—60: 
25 og 15, 1860—61: 26 og 20 og 1861—62: 26 og 16. Hertil kom, at flere 
af de Mænd, der havde forestaaet Indsamlingen af Bidrag, frasagde sig Be- 
stillingen, flere af dem, til Eksempel Rektor Listov paa Herlufsholm og Pastor 
N. L. Fejlberg, med Henvisning til det uheldige i, at Skolen maatte savne sin 
Bestyrers personlige Nærværelse i flere af de bedste Skolemaaneder. — Og 
saa forlangte endelig Hagen i et Bestyrelsesmøde, at det skulde tilføres Proto- 
kollen, at han ikke længere billigede, at Høgsbro stillede sig til Rigsdagen, 
saa længe han var Forstander for Skolen. Høgsbro svarede hertil, at det be- 
høvedes ikke, da han i saa Fald ikke vilde stille sig. Men saa sagde Hagen, 
at det ønskede han ikke, men han ønskede at udtræde af Bestyrelsen. 

Bag ved denne Hagens Optræden laa sikkert, hvad Høgsbro ogsaa formo- 
dede, et Udslag af en Modsætning, der vel altid havde været til Stede mellem 
Høgsbros og Knudsens Opfattelse af Højskolens Opgave. Høgsbro, der er- 
kendte, hvad de nationalliberale i Almindelighed og Professor Clausen i Sær- 
deleshed havde været for Skolen, vilde holde denne i et Spor, som navnlig 
Clausen kunde kendes ved, medens Knudsen helst vilde have en ren grundt- 
vigsk, eller rettere en koldsk Højskole; og nu var Hagen gaaet over til Knud- 
sens Synsmaade. »Det er i det hele taget mærkeligt,« skriver Høgsbro til Flor, 
»i hvilken Grad Folk enten ville have Skolen udelukkende grundtvigsk eller land- 
økonomisk og eksamensmæssig, og jeg kender ingen Embedsmand, der kan 
gaa ind paa dens nuværende Plan. Derved bliver Skolens Stilling meget 
vanskelig, ikke blot for Øjeblikket, men ogsaa i Fremtiden, og det er vist 
meget ønskeligt, at De i Tide tænker paa en eller anden Udvej til at sikre 
dens aandelige Liv. For mig synes Udsigten mislig.« 

Høgsbro tænkte, som det ses, paa at søge sin Afsked; men Ploug og Clausen 
foreholdt ham, at det vilde være uforsvarligt af ham at forlade den, før dens 
Fortsættelse i samme Aand var sikret, og saa syntes der i 1861 at aabne sig 
en Udvej. 

Den gamle Præst i Rødding, der altid havde været uvenlig stemt mod 
Skolen, søgte sin Afsked, og de Betænkeligheder, Høgsbro tidligere havde haft 
ved at modtage gejstlig Ansættelse, vare borte; nu drog Præstegaarden, hvor 
hans Fader havde levet i mange Aar, og hvor han selv var født, ham, og da 
han tænkte sig, at han ved at holde Kapellan, ligesom de Seminarieforstan- 
dere, der vare Sognepræster, kunde bevare sit Forhold til Højskolen uden at 
behøve synderligt Vederlag derfor, søgte han Præsteembedet. Han fik det ikke, 
hvilket gjorde ham meget ondt. »Det smerter mig mere, end jeg havde troet«, 
skrev han til Flor, »at opgive enhver Tanke om at skulle tilbringe min øvrige 
Tid i mit Barndomshjem og min Faders Kald. Livet synes visselig ikke at 
skulle strø Roser for mig, men vel Torne og Tidsler. Dog, Guds Vilje ske!« 
Under disse Omstændigheder overvejede Høgsbro med sig selv, om han ikke 
skulde søge Præstekaldet i Graasten, som var ledigt, og der ved Departements- 
chef, senere Stiftamtmand, Regenburgs Hjælp »se at faa et genfødt Rødding 
til at blomstre op«; men han maatte besvare Spørgsmaalet med nej; »skal 
jeg herfra« — skrev han til Flor — »og meget tyder jo paa, at Stillingen 
bliver uholdbar for mig, søger jeg vistnok en anden Virksomhed end en Lærers 
eller Forstanders.« 

Det var Pastor H. Sveistrup fra Nørup, en Mand, der lige fra sine unge 
Dage havde fulgt Grundtvig baade i kirkelig og folkelig Retning, der blev 
Sognepræst i Rødding; og man vil have forstaaet, at Høgsbro saa noget mere 
i den Udnævnelse, end at den betog ham Udsigten til at blive Præst i sit 
Barndomshjem. »Jeg haaber,« skrev han til Flor, »at denne Udnævnelse i 
flere Retninger vil blive til Gavn for Skolen, skønt den vistnok vil forkorte 
min Virksomhed ved og for den.« Han fandt* Stillingen betegnet ved den 
Ytring af Fru Knudsen, at nu havde hun ikke noget imod, om de skulde blive 
nok saa længe i Rødding, og af den af hans egen Hustru, at hun vilde ønske, 
de vare borte, jo før jo hellere. Med andre Ord, han saa, hvor vanskeligt 
det nu vilde blive at holde Skolen i det Spor, han baade efter sin Opfattelse 
og af Hensyn til de Mænd, der havde bragt de største pekuniære Ofre for den, 
ansaa for det rette; »Sveistrup,« skriver han til Flor, »er en sjælden begavet 
Landsbypræst, der kan gøre Skolen megen Nytte, men vil bidrage sit til, at 
den kommer en Streg mere i idealistisk Retning, end jeg ønsker.« Knudsen 
vilde ved Sveistrups Nærværelse faa en saadan Styrkelse for sine Planer om 
at føre Skolen i mere grundtvigsk Retning, end Høgsbro fandt rigtigt, at denne 
mente, Stillingen vilde blive pinlig, og han besluttede derfor at søge sin Afsked, 
saasnart han havde faaet Øje paa en rimelig Afløser; og det skete i Vinteren 
1861—62. 

Naar Høgsbro i Vintermaanederne opholdt sig i København, havde J. L. 
Knudsen overtaget de egentlige Forstanderforretninger, og han og en anden 
Lærer — først Landmaaler P. Bojsen (nu Forstander for Gedved Seminarium), 
derefter Seminarist A. M. Poulsen, tidligere Lærer ved Realskolen i Nakskov 
(død i København som Lærer og Folkpthingsmand), og senere Landmaaler 
A. D. Hørliik, tidligere Elev af Skolen (nu Gaardejer i Rurup og flere Aar 
Medlem af den prøjsiske Landdag) — havde overtaget Høgsbros Timer. Men 
i Efteraaret 1861 henvendte Høgsbro sig (efter Anbefaling af P. O. Boisen, 
Grundtvigs Svigersøn) til cand. theol. Lud- 
vig Schrøder, der virkede i Kjøbenhavn 
som Privatlærer og boede paa Borchs Kol- 
legium, og spurgte ham, om han vilde over- 
tage hans Timer paa Skolen i November 
og December Maaneder, og Ludvig Schrø- 
der gik med Glæde ind paa dette Forslag; 
hans Tanker havde allerede en Tid dvælet 
ved Rødding Højskole som et Sted, hvor 
der var en Gerning for ham. 

Det var med Tanken om, at Schrøder 
kunde blive hans Afløser i Rødding, at 
Høgsbro har kaldt ham dertil, og allerede 
den 7. Januar 1862 opsagde han sin Stil- 
ling som Forstander fra 1. Oktober. An- 
grebene paa ham og Skolen vare tagne til, 
og for at Skolen ikke skulde lide endnu 
mere derunder, havde han besluttet sig til 
endelig at træde tilbage. 

Skolens Pengeforhold vare bragte i god 
Orden, en Sum var samlet til nye Bygninger, og dens aarlige Indtægter vare 
sikrede for den første Tid. Høgsbro havde desuden skaffet Skolen en Mængde 
fortrinlige Samlinger. Ved et Besøg paa Rødding Højskolegaard vil man den 
Dag i Dag finde en stor Del af de betydelige Samlinger af Bøger, Oldsager, 
fædrelandshistoriske og geografiske Billeder m. m. m. — hvoraf en Del er ud- 
laant til Skolen i Askov — som et Vidnesbyrd om Høgsbros utrættelige Samlerflid. 

Ved en Generalforsamling den 5. Juni 1862 overrakte Flor paa Kongens 
Vegne Ridderkorset til Høgsbro og Hagen (som samtidig gik ud af Bestyrelsen), 
og da Høgsbro rejste fra Sognet, hvis kommunale Anliggender han ogsaa havde 
ydet en Del Hjælp, overrakte Beboerne ham den 28. September en Sølvpokal 




H. Svejstrup. 

til »Tegn paa Agtelse og Hengivenhed«. Om Efteraaret modtog han en større 
Pengegave fra sin Valgkreds til Paaskønnelse af hans Virksomhed for den og 
til Støtte for hans fremtidige uafhængige Stilling paa Rigsdagen, og endelig 
lode gamle Elever male et Billede af Skolen, Præstegaarden og Kirken, hvortil 
der knyttede sig saa mange Minder for ham, og tilstillede ham det i Som- 
meren 1864, efter at Krigen havde gjort det umuligt at overrække ham det 
ved en Fest paa selve Skolen. 

Høgsbros senere Liv er bekendt. Han har næsten lige siden 1858 været 
Medlem af Rigsdagens Folkething, først for Ribe Amts 5. Kreds, indtil denne 
ved Fredsslutningen 1864 tabtes (Høgsbro stemte som Medlem af Rigsraadet 
imod Godkendelse af Freden), og siden for Svendborg Amts 5. Kreds. Under 
Grundlovskampen 1865 — 66 repræsenterede han Svendborg i Rigsraadet og 
stemte imod Revisionen af Juni-Grundloven. I Rigsdagen har han særlig taget 
Ordet ved Behandlingen af Kirke- og Skolesager — han var saaledes For- 
slagsstiller og Ordfører for Valgmenighedsloven — i Sager, der vedrørte Prø- 
velse af Valgbrevene, hvor han særlig har stræbt efter at naa til en fast 
Praksis, og ligeledes har han interesseret sig meget for at komme til en Om- 
lægning af Valgkredsene, som baade Grundloven og Retfærdigheden paabyder. 
Han var virksom ved Dannelsen af »det forenede Venstre« 1870, men har 
sikkert mere end een Gang været uenig med dettes Flertal, der — ledet af 
C. Berg — gik mindre sindigt og varsomt frem, end Høgsbro fandt tilraade- 
ligt. I en Række af Aar havde han den indflydelsesrige Post som Formand 
for Finansudvalget, har ligeledes i en Aarrække været Statsrevisor, fra hvil- 
ken Post han for et Par Aar siden trak sig tilbage paa Grund af svækket 
Syn. I Lighed med, hvad tidligere var sket, bevilgedes der ham en aarlig 
Pension paa 2400 Kr. — Siden 1873 var Høgsbro Viceformand i Thinget, og 
1887 blev han ved Bergs Fratræden dets Formand, hvad han uafbrudt har 
været siden. Som Formand har han tilvejebragt en meget omfattende Sam- 
ling af Portrætter af tidligere og nuværende Rigsdagsmænd. I December 1893 
havde han den store Sorg at miste sin trofaste Hustru, med hvem han havde 
været gift siden 1852. At Høgsbro aldrig har glemt Rødding Højskole, i hvis 
Bestyrelse han i lang Tid har haft Sæde, vil der i det følgende blive Anled- 
ning nok til at minde om. 

Samtidig med Høgsbro forlod ogsaa J. L. Knudsen Skolen og drog over 
til Kold i Dalum. Han var kommen til Rødding med frisk, ungdommelig 
Begejstring og higende Trang efter at virkeliggøre de Idealer, Kold havde 
stillet op for ham, satte et vist Røre i Forholdene og havde sikkert Indfly- 
delse paa mange af Eleverne. Det var ham navnlig om at gøre, at der kom 

en kirkelig Vækkelse til den fædrelandske, at tilvejebringe en Oplysning, der 
var gennemsyret af en levende Kristendomsopfattelse, der navnlig gennem 
Historien kunde kaste sit Lys over hele Menneskelivet og give det et mere 
aandeligt eller, om man vil, poetisk Præg og tillige føre Undervisningen ind 
i friere Former. Hvad han derfor haardt savnede i Rødding, men ikke selv 
havde Mod til at begynde paa, var en vækkende kristelig Forkyndelse, der 
kunde samle en kristen Vennekreds. I kristelig Henseende havde der hidtil 
paa Egnen været Sløvhed eller stræng Pietisme; men ved Sveistrups Komme 
var der Udsigt til en glædelig Forandring og til, at Skolen og Kirken ret 
kunde komme til at gaa Haand i Haand og sammen danne et Arnested, hvor- 
fra Oplysningens og Opbyggelsens Ild kunde sprede sit Lys og sin Varme 
vidt omkring. 

Knudsen fandt i Sveistrup en Mand, med hvem han kunde arbejde sam- 
men i inderlig Forstaaelse. De begyndte snart i Forening at holde Onsdags- 
møder i Knudsens Hjem, hvor de samlede Folk fra Omegnen og holdt opbyg- 
gelige Taler for dem eller fortalte Kirkehistorie. Knudsen talte gerne paa 
Jydsk, som han ogsaa benyttede, naar han talte med sine jydske Elever. 

Men var han nu end for saa vidt glad ved Forholdene i Rødding, saa 
var der andet i Vejen. Han fandt det ikke hjemligt nok for Eleverne, der 
ikke spiste ved Forstanderens Bord, men fik Kosten hos en Økonom; han 
fandt det urigtigt, at det var en Karl, der satte Maden paa Bordet, passede 
Lamper og Kakkelovne o. s. v. Og desuden havde han lovet Kold at komme 
til ham, naar han fik bygget sin ny Skole i Dalum. 

Knudsen forlod altsaa Rødding i Efteraaret 1862 samtidig med Høgsbro. 
Hos Kold i Dalum, til hvem han nu flyttede, og hvor han haabede at se sine 
Skoleidealer virkeliggjorte, havde han ikke betinget sig Løn. Han og hans 
Familie skulde være i Huset hos Kold nærmest som hans Børn; de fik Mad 
af samme Gryde som den øvrige Husstand; de fik Klæder og Sko paa Kolds 
Regning, naar de trængte dertil, og han fik Lommepenge af Kold, naar han 
behøvede saadanne. Det blev en Indøvelse i Nøjsomhed; men den ansaa 
Knudsen for saa nødvendig, at han inden sin Afrejse fra Rødding havde faaet 
de nye Læreres Løn betydelig nedsat, for at de skulde føre et tarveligt og 
nøjsomt Hus og se at blive uafhængige af den offentlige Understøttelse til 
Skolen. At det ikke ret længe kunde gaa for Knudsen at leve paa den Maade 
i Dalum, siger sig selv. Og selv om der ikke havde været andre Grunde, der 
kaldte ham fra Dalum, vilde denne maaske have været tilstrækkelig. 

Allerede 1863 søgte han Præstekald, og den 18. Juli gav Flor som For- 
mand i Rødding Højskoles Bestyrelse ham følgende Vidnesbyrd: 

» I Rødding Højskoles Historie vil hans Minde bestandig blive 

bevaret med levende Taknemmelighed. Da han nu søger Ansættelse som Præst, 
kan Bestyrelsen i Følge inderligste Overbevisning kun dertil ønske ham Held 
og anbefale ham paa det allerbedste til høje Vedkommende. Ved sin inder- 
lige og dybe, ægte Menneskekærlighed i Forening med hans alvorlige og varme 
Iver for at udbrede Kristendommens Liv og Lys maa han, saa vidt vi skønne, 
blive en Velsignelse for den Menighed, til hvis Sjælesørger han maatte blive 
kaldet.« — 

Det blev han sikkert ogsaa baade i Aggersborg, hvor han var Præst fra 
1863 til 1872, og i Lejrskov, hvor han havde sin Gerning fra 1872 til sin 
Død 1886. Her havde han rig Lejlighed til at knytte Traadene fra sin første 
Manddomsgerning paa ny; og han fulgte med den største Deltagelse Højskole- 
arbejdet baade i Rødding og Askov, til hvilket sidste Sted han var særlig 
knyttet ved, at hans Søn var Lærer ved Højskolen. 

Viinsted forblev i Rødding i Vinteren 1862 — 63 sammen med de nye 
Mænd, L. Schrøder og H. Nutzhorn. Men i Sommeren 1863 fik han sin Skole 
i Aagaard, en Mil S. 0. for Flensborg, i Stand, og den blev aabnet i Efter- 
aaret 1863. Det havde, som før fortalt, længe været Tanken at rykke nær- 
mere ned mod Sproggrænsen med en Skole, og Graasten Slot havde tit været 
paa Tale; men nu vare disse Planer opgivne, og Flor og Regenburg arbejdede 
da for at faa en Skole i mindre Stil i Gang ved Flensborg. De hjalp Viin- 
sted til et rentefrit Laan af Statskassea paa 10,000 Rdl. og ved Hjælp deraf 
købte han Gaarden Aagaard i Oversø Sogn, en Ejendom med 120 Tdr. Land 
til Dels meget lette Jorder, som han saa indrettede til en »Landboskole«, saa- 
ledes maatte den kaldes. At han imidlertid ønskede, saavidt Omstændighederne 
tillode, at fortsætte Gerningen i Rødding, viser hosstaaende Timetabel, som 
han sendte Flor, da Skolen aabnedes. 

Hvor stor en Smerte Krigen og Fredsslutningen i 1864 maatte berede ham, 
er let forstaaelig. Han og hans trofaste Medhjælper, cand. theol. Adolf Knud- 
sen, holdt imidlertid ud paa deres Post hge til 1869, da Viinsted overgav 
Skolen paa Aagaard i Lærer H. M. Toftes Hænder, og Knudsen oprettede den 
ny Folkehøjskole paa Sandbjerg Slot i Sundeved.* 

Flor har i sin Tid givet Viinsted et Vidnesbyrd, som de, der have kendt 
hans Arbejde i Folkehøjskolens Tjeneste, vist alle ere villige til at underskrive. 
Han var, bemærker Flor, meget afholdt af Eleverne, som med fuld Tillid og 
Frimodighed henvendte sig til ham om Oplysning og Bistand, fordi de havde 

* Cand. theol. Adolf Knudsen var frivillig med i begge vore slesvigske Krige. Efter Hjem- 
komsten fra den anden slesvigske Krig var han Kantor paa Vallø, hvilken Stilling han forlod 



Digitized by 



Google 



LÆRERSKIFTE 



117 



AAGAARD LANDBOSKOLE VINTERHALVAARET 1863. 

for at dele Forposttjeneste med Viinsted i de trange Tider. Efter at han et Par Aar havde 
øvet en frugtbar Højskolegerning paa Sandbjerg, blev han angrebet af den Brystsyge, der 
lagde ham i Graven 1873. Chr. Richardt, der var hans personlige Ven, skrev følgende Minde- 
digt over ham: 

ADOLF KNUDSEN 

den 14. Febraar 1873. 



Længsel gæred i dit Bryst, 
og du spurgte tit og tyst, 
hvad du længtes efter, — 
til det lød: Som Ven for Ven 
glad din Næste give hen 
dine bedste Kræfter. 



Derfor gav du det din Arm, 
valgte atter hjærtevarm 
Lejrens haarde Pude; 
derfor du ved Bankens Fod* 
paa en ublid Forpost stod, 
til din Kraft var ude. 



Og »din Næste« snart du saa: 
det var en, som plyndret laa, 
syg og som i Fængsel; 
det var en af hine smaa, 
Herrens Finger peger paa: 
Danmark i dets Trængsel I 

Sandbjerg ligger ved Foden af Dybbøl Banke. 



Toner var din bedste Lyst; 
lad da dem med Troens Trøst 
om din Baare bølge! 
Flaget sine Flige slaa 
om den Seng, du hviler paa I 
Tak og Taarer følgel 

erfaret, at det var hans Glæde at kunne hjælpe og gøre Nytte, og fordi de 
altid fandt ham velvillig og ligefrem. »Desuden,« skrev Flor, »føler Viinsted 
meget varmt for sit Fædreland, er flittig og virksom samt i ualmindelig Grad 
nøjsom og fordringsløs.« Viinsted lever nu som Apotheker i Horsens. 



XIII. L. SCHRØDERS FORSTANDERTID. 

Samtidig med, at Høgsbro sendte sin Opsigelse af Forstanderposten til 
Flor, skrev han et privat Brev til Etatsraaden, hvori det hedder: »Schrøder 
har været meget afholdt af alle Elever og synes at være i Besiddelse af alle 
ønskelige Egenskaber, den ensidige Grundtvigianisme fraregnet. Knudsen og 
Sveistrup se i ham den vordende Forstander; men jeg har sagt dem, at De 
ikke gik ind paa nogen Omdannelse af Skolen.« 

Her staa vi da ved den Mand, hvis Virksomhed i Rødding Jcun blev kort 
og paa en vis Maade afsluttende, men hvis snart 30-aarige Virksomhed i Askov 
paa flere Maader har været grundlæggende for den danske Folkehøjskole. 

Ludvig Schrøder er født paa Laaland 1836 i en Familie, hvoraf mange 
have været Forstmænd, hvad hans Fader da ogsaa var. Han gik i Herlufs- 
holms Skole, hvorfra han blev Student 1854. Allerede fra Skolen var han 
et aandelig vakt, alvorligt og forholdsvis modent ungt Menneske, og i sin 
Studentertid havde han den Lykke at opleve Begivenheder og komme til at 
leve sammen med Mennesker, der bidroge til at bringe alle gode Anlæg til 
Vækst og Blomstring. Det nordiske Studentermøde i Upsala 1856 deltog han 
vel ikke i, uden for saa vidt han var med til Festlighederne, der bleve gjorte 
for de Normænd, der paa denne Færd gæstede København. Derimod havde 
det første skandinaviske Kirkemøde i København 1857 afgørende Betydning 
for ham, og særlig mener han, at Biskop Kierkegaards Taler i det store Ord- 
skifte mellem ham og Rudelbach (en Slags Hovedopgørelse mellem den gamle 
Skrifttheologi og den grundtvigske Opfattelse) have haft en lignende Betydning 
for ham som Henrik Steffens' mægtige Tale paa mange unge Mænd i Aar- 
hundredets Begyndelse. — I sine Taler og Foredrag har han tit fremhævet, 
hvor stor en Lykke det er for et Menneske, naar han i sin Ungdom finder 
lige stemte Venner, til hvem han aandeligt og hjærteligt kan slutte sig, og 
sammen med hvem han kan udvikle sig og vokse i alt godt; og i denne Hen- 
seende har han talt af Erfaring, idet han i sin Ungdom levede i et nært 
Forhold til en Kredb af jævnaldrende, der senere hver paa sin Maade i deres 

Manddomsgerning have leveret Bevis for, hvor rig og velsignet deres Ungdom 
har været, og hvor meget de have haft at betyde for hinanden. At nævne 
dem alle vilde være uoverkommeligt, og her skal kun anføres Medlemmer af 
Foreningen »Lille Theologicum«, hvori han i Studenteraarene mest færdedes. 
Der var de tidlig bortgangne Julius Schousboe (der var Schrøders bedste Ven) 
og Jens Paludan-Miiller (der faldt ved Sankelmark den 6. Februar 1864); der 
var de senere Præster Otto Jacobsen (død i 1894), M. Dam (i Thisted), R. 
Hertel (i sin Tid i Vendsyssel), Ludvig 
Wagner (i Lynge) og F. Viberg (i Silke- 
borg); og der var endelig Højskolemæn- 
dene Baagø og Nørregaard (Testrup) og 
Ernst Trier (Vallekilde). — De fleste af 
disse unge Mænd havde været N. G. 
Blædels stadige Tilhørere, før de omkring 
ved 1860 ble ve Grundtvigs. 

En udførligere Skildring af de For- 
hold, der bragte Ludvig Schrøder ind 
paa Højskolevejen og hurtigt gjorde ham 
til een af Hovedmændene i den nordiske 
Højskolebevægelse, hører først hjemme i 
Askov Højskoles Historie. Her skal blot 
nævnes, at han i de Aar, han opholdt 
sig i København som Kandidat, vistnok 
fik en god Forberedelse til sin Gerning 
i Højskolen, idet han blev antaget til 
Privatlærer for Aksel Helsted, den nu 
ansete Kunstner. Han underviste ham i 
Dansk og Historie, og det sidste Fag gav 
ham rig Anledning til ivrigt at studere 
Grundtvigs Mythologi (»Nordens Sindbil- 
ledsprog«) og »Højnordens Krøniker fra Middelalderen« og at søge at frem- 
stille Historien paa en saa livlig* og anskuelig Maade som muligt for den 
opvakte Lærling. Ønsket hos ham om at blive Højskolelærer næredes vistnok 
ogsaa en stor Del ved denne Virksomhed. 

Om Rødding Højskole havde L. Schrøder hørt blandt andet gennem en 
ældre Frænde,* der havde været Lærling paa Skolen fra November 1856 til 
April 1858. Som Barn havde Schrøder tit været sammen med ham, men 

• Jens Peter Lytzen, Søn af hans ældste Halvsøster. 

havde nu truffet ham igen som Student, helt forandret, oplivet og forfrisket 
ved sit Højskolebesøg, og han fik derved gode Tanker om, hvad Folkehøj- 
skolen kunde udrette. Forbindelsen mellem Sønderjylland og Rødding Højskole 
havde da ogsaa givet det sidste Navn en poetisk Glans i hans Øjne. Endelig 
havde han gennem V. Birkedals Huslærer, Kristian Køster, faaet Oplysning 
om den ny Præst, der var kommen til Rødding, som en af de bedste og 
betydeligste blandt Grundtvigs Lærlinger, og J. L. Knudsen havde han hørt 
omtale som en ivrig Tilhænger af Grundtvigs Skoletanke. Det var derfor ikke 
saa underligt, at han, da Høgsbro i Efteraaret 1861 kaldte ham til Rødding, 
straks svarede ja. Under de to Maaneders Virksomhed for Høgsbro vilde han 
passende kunne prøve, om han duede til denne Gerning. 

Omkring ved den 1. November 1861 rejste han da til Skodborghus og 
derfra — med Ekstrapost — til Rødding. »Jeg fik,« fortæller han, »et Gavl- 
kammer at bo i mod Øst i den gamle Hovedbygning. Neden under var Høgs- 
bros Lejlighed, Skolens velforsynede Bogstue og Skolestuen med Marmorbusten 
af Chr. Flor i Hjørnet ved Siden af Kathedret. I »Elevhuset« ved den mod- 
satte Ende af den lange Gaardsplads havde J. L. Knudsen sin Lejlighed; han 
var ikke blot Lærer men ogsaa Skolens Kasserer og »Inspektør paa Elevhuset«. 

»Jeg fortalte da Verdenshistorie, som jeg kunde bedst, med flittig Benyt- 
telse af Grundtvigs Haandbog, og havde vistnok tillige Regning og Tegning. 
I Aftentimer, efter at det egentlige Skolearbejde var endt, fortalte jeg nogle 
Gange om Ugen Vølsunge-Saga og oplæste Grundtvigs »Optrin af Asers og 
Norners Kamp«. Jeg fandt mig vel ved Skolearbejdet og kunde godt lide om 
Søndagen at sidde bag i den lange, lave Kirke, som var helt fuld af Menne- 
sker, der gerne vilde høre den ny Sognepræst, som endnu ikke havde faaet 
sin Familie med sig fra Nørup.«* 

Blandt Lærerne var Knudsen den, Schrøder sluttede sig mest til. Han fik 
Kosten hos ham og havde derved Lejlighed til daglig at være sammen med 
ham, og der udviklede sig snart et stærkt, gensidigt Venskab imellem dem. 
Samlivet med Knudsen havde aabenbart stor Betydning for Schrøder. Begge 
havde de staaet i nær Berøring med den grundtvigske Kreds, Knudsen endog 
været en hyppig Gæst i Grundtvigs Hus, og begge havde de læst flittigt i 
Grundtvigs Skrifter; de havde derfor mange Berøringspunkter og kunde tale 
sammen om alle de brændende Sporgsmaal paa Kirke- og Folkelivets Omraade. 
Ikke mindst Betydning for Schrøders Skolevirksomhed fik den koldske Paa- 
virkning, som han modtog gennem Knudsen. Selv havde Schrøder endnu ikke 
gjort personligt Bekendtskab med Kold, men Knudsen, som havde kendt ham 

* Af Schrøders Meddelelser om hans Samliv med J. L. Knudsen. 

fra Ungdommen af og sluttet sig fuldt ud til hans Tanker, fortalte Schrøder 
alt, hvad han vidste, og Schrøder gik helt ind paa Kolds Program for Folke- 
højskolen. Nær havde Knudsen vel ført ham videre, end sundt var, i denne 
Retning, idet hans Lovtaler over Kold skete vel meget paa Bekostning af det 
daværende Skolearbejde i Rødding, som Knudsen slet ikke kunde forlige sig 
med. Skønt Schrøder lod sig rive med, kom han dog siden til at se For- 
holdene i et. andet Lys, navnlig efter selv at have gjort Erfaringer som For- 
stander. Ogsaa Knudsen fik vel senere selv at fole, at der var Idealer, som 
ikke i en Haandevending lod sig føre ud i Virkeligheden. — I politisk Hen- 
seende blev Knudsen ogsaa Schrøders Læremester under deres Samvær; det 
gik nærmest i Retning af »Klosterpolitiken«, hvis Hovedfører var Sigfr. Kr. 
Ley; men Knudsen delte ikke dens Anskuelser paa alle Punkter. 

Efter de to Maaneders Forløb drog Schrøder tilbage til København og 
optog atter nogle af sine Undervisningstimer men benyttede nu den rigelige 
Fritid til at studere, hvad Grundtvig havde skrevet om Folkehøjskolesagen, 
og skrev selv paa Grundlag heraf nogle Afhandlinger om Folkehøjskolen. — 
Endnu var det ikke afgjort, at han skulde afløse Høgsbro som Forstander i 
Rødding, men han havde grundet Haab derom. 

Rigtig nok havde Knudsens Indflydelse paa Schrøder gjort Flor betænke- 
lig. Schrøder havde talt temmelig frit ud om alle de Skrøbeligheder, han 
gennem Knudsens Briller saa ved Skolen, og det havde Flor faaet at vide. 
Da Schrøder første Gang besøgte Flor, tog han derfor noget fornemt imod 
ham og syntes at ville vise ham til Rette ved enhver Bemærkning om Højskolen. 

Schrøder havde imidlertid modtaget Opfordring fra P. O. Boisen til at 
holde et Foredrag i »Danske Samfund« i København om Rødding Højskole. 
Her kunde han faa Lejlighed til at udtale, hvorledes hans Tanker om Folke- 
højskolesagen havde formet sig under Paavirkning dels af de koldske Lær- 
domme, Knudsen havde tolket for ham, dels af Grundtvigs Afhandlinger, der 
havde endnu mere Betydning for ham, dels af de faa Erfaringer, han selv 
havde gjort i Rødding. Han skrev til Knudsen, at han skulde holde et saa- 
dant Foredrag, og denne svarede: »Jeg kunde næsten fristes til at avertere 
dit Foredrag for »vor Etatsraad«; men vil du have ham med, saa behøver 
du jo bare at lade ham, middelbart eller umiddelbart, et Ord derom vide.« 
Schrøder havde ikke tænkt særlig at tale til Flor og lod ham intet vide. 
P. O. Boisen havde dog maaske givet Flor et Vink om, hvad der skulde 
foregaa; umuligt er det heller ikke, at Knudsen har givet efter for Fristelsen 
til at avertere det for »vor Etatsraad«. I hvert Tilfælde havde Høgsbro den 
3. Februar (1862) tilskrevet Flor, at Schrøder efter Opfordring af den grund t- 

vigske Kreds skulde holde Foredrag i »Danske Samfund«, og at Flors Nær- 
værelse ved dette Foredrag vilde være »til Gavn for den Opfattelse af Skolens 
Formaal, der hidtil har været gældende her, og som, om den end maaske i 
Øjeblikket ikke længere kan gennemføres paa Grund af Tidernes Ugunst, dog 
bør hævdes som den sande, for at kunne fremstaa med fornyet Liv, naar 
dens Time kommer.« — Flor kom; og inden Schrøder kom paa Talerstolen 
havde han set Flors hvide Hoved mellem Tilhørerne. Schrøder havde da en 
Følelse af, at nu skulde Slaget staa! Han holdt dog med frit Mod sit Fore- 
drag om Folkehøjskolens Oprindelse, dens Historie, Maal og Midler, og oplyste 
• et og andet ved Smaatræk fra Rødding. Da 

han var færdig, rejste Flor sig og sagde, at 
ingen var nærmere til at takke Schrøder for 
hans Foredrag end han ; hvad der var bleven 
sagt, var . talt ud af hans eget Hjærte. Da 
følte Schrøder, Slaget var vundet. 

Efter den Tid var Flor vel stemt for Schrø- 
ders Overtagelse af Forstanderskabet. At 
Flor straks efter dette Møde har været paa 
det rene med, at Schrøder skulde til Rød- 
ding, skønnes af et Brev fra Høgsbro til 
ham af 27. Februar, hvori det hedder: »Jeg 
maa udtale min Glæde over den Maade, 
hvorpaa De tænker at ordne Skolens An- 
liggender. Som Sagerne staa, er det uden 
Tvivl den bedste, og de ny Personer, De 
kalder hertil, ere vist ogsaa de bedste, der 
for Tiden ere at faa. Kun undrede det mig, 
at Schrøder og R. Fenger kunde gaa sammen. Jeg finder det meget heldigt 
for Skolen her, men frygter, at Viinsted derved vil faa en saa stærk Konkur- 
rence, at det kan blive vanskeligt for ham at sætte sit igennem, imidlertid 
vil han jo sagtens alligevel faa Hjælp af Embeds- og Naturvidenskabsmændene, 
og det kan maaske gøre ham stærkere.« — Kort efter Mødet i »Danske Sam- 
fund« skrev Knudsen til Schrøder: »Jeg skal hilse venligst fra Sveistrup, at naar 
hans Time slaar (til at blive Medlem af Bestyrelsen for Rødding Højskole), 
er du, saa vidt det staar til ham — en vis Mand; det bør jeg med Visse sige. 
Med Foredraget har vist ogsaa dine Aktier hævet sig betydeligt hos Etatsraaden, 
saa om en føje Stund, tænker jeg, Riget bli'er dit.« — Endnu en Omstændig- 
hed, der gjorde, at Schrøder havde Mod paa Virksomheden i Rødding, var. 




H. Nutzhorn. 

at een af hans gode Venner, der ogsaa var theologisk Kandidat, nemlig H. 
Nutzhorn, havde lovet at følge ham som hans Medlærer. Schrøder skal 
endog have besvaret Højskolebestyrelsens senere Opfordring til ham om at 
overtage Forstanderpladsen i Rødding derhen, at han gjorde det kun, for saa 
vidt Nutzhom vilde tage med. — H. Nutzhorn var født i København den 20. 
Februar 1833, Søn af Lægen D. A. v. Nutzhorn og Charlotte Cathrine, f. Feil- 
berg, en Søster til den oftere nævnte Præst N. L. Feilberg i V. Vedsted, siden 
i Ulderup. H. Nutzhorn fik sin første Undervisning hos Moderen til den i den 
Hostrupske Studenterkreds bekendte Jakob Voltelen, til hvem Nutzhorn stod 
i Venneforhold, lige til Voltelen døde. Siden gik han i Melchiors Borgerskole 
og i Metropolitanskolen, hvor Adjunkt Sorterup vakte den historiske Sans hos 
ham, der siden vel en Tid slumrede, men som i hans sidste Studenteraar 
kom stærkt frem paa ny. 1 Metropolitanskolen havde han A. P. Berggreen til 
Lærer i Sang. Dimitteret til Universitetet blev han 1850 af Bibliothekar H. 
Gundorph.* — Fra sine Drengeaar mindes Nutzhorn levende S. Kierkegaard, 
der oftere kom i Huset, og for hvem hans Fader var Læge. Dette Forhold 
gjorde, at han som ung Student med særlig Opmærksomhed læste »Øjeblik- 
ket«, hvori Kierkegaard, som det vil erindres, gjorde sit voldsomme Anfald 
mod »den officielle Kristendom«, der nær havde skræmt Nutzhorn bort fra 
Theologien. løvrigt færdedes han i sine Studenteraar især i den literære, 
æsthetiske Liebenberg- Hostrupske Kreds, hvor mange af hans literære og 
kunstneriske Interesser fandt Næring. Han havde i sine Studenteraar meget 
at gøre med A. P. Berggreen, for hvem hans Fader var Læge, og som kom i 
Huset og gav hans Søster Undervisning i Klaverspil. Nutzhorn havde fra sit 
tolvte Aar spillet Violin og spillede godt, og uden at have nogen betydelig 
Stemme sang han smukt. Berggreen havde alt i Skolen opdaget, at han havde 
et fint Øre; og da Nutzhorn var bleven Kandidat, føjede han til sin Lykønsk- 
ning en Bøn om, at han nu maatte faa Lov til »at indvie ham i Harmoni- 
lærens Labyrinther«, et Tilbud, Nutzhorn gladelig tog imod. 

I Studen teraarene var han kommen i Forbindelse med Grundtvigs senere 
Kapellan Kr. Køster og dennes Brødre, og denne Forbindelse drog ham ind 
i en Kreds af unge Theologer, der en Tid samledes hver Søndag Morgen, 
som oftest hos Nutzhorn, og læste det gamle Testamente sammen; blandt dem 
var foruden Koster og Schrøder V. Tr. Petersen (nu Præst i Ørsted), Munck 
(nu i Herlufsholm), L. Wagner (nu i Sakskøbing). Forholdet til Schrøder blev 
yderligere befæstet, da de som Kandidater kom til at bo sammen paa Borchs 
Kollegium (hvor Nutzhorn var »Inspektør« fra Marts 1862, indtil han rejste 
derfra). Her boede samtidig nuværende Professor L. F. Wimmer, Præsterne 

Dahl (Kallehave), D. C. Prior (København), J. R. Stockholm (Grinderslev), Th. 
Thomsen (Norup), V. Topsøe (Alsted), Leunbach paa Langeland og L. Wagner, 
de senere Rektorer Ankjær (Aalborg), Gemzøe (Randers) og Krarup (Vejle), 
samt Adjunkt H. Lind i Randers. Nutzhorn tænker med Venlighed paa dem 
alle og paa de glade og indholdsrige Timer, mange af dem have haft med 
hverandre. — Og hvad han fremdeles fremhæver som noget, der gav Indhold 
i hans Studenterliv og blev af Betydning for ham senere, er hans Deltagelse 
i Studenternes Upsalafærd 1856, hvor han traadte i Venneforhold til den 
senere bekendte svenske Historiker Hellstenius, med hvem han stod i venlig 
Forbindelse, lige til Hellstenius døde for faa Aar siden. Under Studentermødet 
i København 1862 havde Kollegiet bl. a. som Gæster Nordmændene Kristoffer 
Brun, den siden bekendte Forfatter, Højskolemand og Præst, og Kristoffer 
Janson (Digteren) samt Svenskeren Harald Wieselgren, nu Bibliothekar i Stok- 
holm, der bleve Nutzhorns gode Venner. — Nutzhorn var i København en 
af Skolerne søgt Lærer, afholdt for sit milde, livlige Sind, ikke mindre end 
for sin videnskabelige Grundighed, ligesom han mellem Fæller og Venner paa 
Kollegiet var almindelig afholdt for sin fornøjelige Omgængelighed. 

Da Schrøder havde besluttet sig til at tage til Rødding som Forstander, 
stod det derfor straks for ham, at han maatte gøre alt for at faa Nutzhorn 
med — ikke mindst for Sangens Skyld. Schrøders Fæstemø, hvem denne 
Plan ikke mindre tiltalte, ytrede imidlertid Tvivl om, at Nutzhorn vilde for- 
lade København. Dertil svarede Schrøder: »Det skal du ikke sige; det spredte 
Arbejde her er i Længden ikke nok for Nutzhorn«. Han talte med Grundtvig 
om Sagen, og denne tilraadte stærkt at søge at knytte Nutzhorn til Skolen, 
navnlig ogsaa for Sangens Skyld. Det har da ogsaa senere vist sig, at Nutz- 
horns Evner i denne Henseende i høj Grad ere komne Folkehøjskolen til 
gode; hans nydelige Sange og Melodier have glædet Tusinder. 

Opbruddet fra Kjøbenhavn var imidlertid svært for Nutzhorn, navnlig af 
Hensyn til hans Moder, som var imod det. 1 mange Retninger var det jo 
ogsaa et Offer for et saa musikalsk Menneske at forlade Hovedstaden, hvor 
han i de sidste Aar havde sluttet sig meget til Komponisten P. Heise. Men 
han havde megen Lyst til Gerningen i Rødding, og han brød derfor alle 
Skranker^ 

Som mange af dem, der den Gang levede som unge Mennesker eller yngre 
Mænd i København, føler Nutzhorn sig i Taknemmelighedsgæld til Grundtvigs 
Svigersøn og Kapellan P. O. Boisen (død 1862), der samlede saa mange unge 
om sig og gav dem Sans for folkelig Virksomhed; og Boisen havde sin gode 
Del i, at Nutzhorn bestemte sig for Højskolearbejdet. — 

De to Venner vilde, efter at have taget Beslutningen om at rejse til Rød- 
ding, gerne se Kolds Skole og foretog derfor ved Fastelavnstide 1862 (sam- 
men med Knudsen) en Rejse til Dalby for at tale med Kold og gøre sig per- 
sonlig kendte med hans Højskolevirksomhed. De havde megen Glæde af Turen, 
og Kolds Foredrag gjorde et stærkt Indtryk paa dem. Navnlig et af dem optog 
Schrøder saa meget, at han efter Hjemkomsten holdt et Foredrag om det 
samme (om Fantasi, Følelse og Forstand som de tre Veje mellem Aanden og 
Hjærtet) i Foreningen »lille Theologicum«. 

Med Schrøder fulgte desuden til Rødding hans unge Hustru, Charlotte, født 
Wagner. Hun er født den 29. September 1844 i en gammel Officersslægt, der 
stammer fra Luther; i Slægten gaar endnu i Arv et gammelt Emaillekors, der 
har tilhørt Luthers Datter Magdalene. Da Fru Schrøder ikke var Husmoder 
for Eleverne paa Rødding Højskole, som hun senere er bleven det i Askov, 
er hendes Gerning paa det sidste Sted bleven langt mere iøjnefaldende; men 
der er ingen Tvivl om, at hun ogsaa havde sin gode Del i den Velsignelse, 
der kendelig fulgte hendes Mands Arbejde i Rødding: den varme Tro paa, at 
det var en god og nødvendig Gerning, de gik til, det varme Hjærte for Folk 
og Fædreland, der præger hele hendes Færd, den kristelige Alvor og Inderlig- 
hed, der er hende ejendommelig, og den aldrig svigtende Energi og overordent- 
lige Arbejdsevne, der har fulgt hende lige fra hendes unge Dage, kendes af 
alle, der have haft Lejlighed til at komme i hendes Hus. Og det er ikke alene 
de 6 — 7000 Elever, der have søgt Skolerne i Rødding og Askov i den Tid, 
hendes Mand har forestaaet dem, men de mange Tusinder, der ved Møder og 
under længere eller kortere Besøg have haft Lejlighed til at se hende i det 
overordentlig store Arbejde, hun har gjort, som kunne aflægge Vidnesbyrd 
herom, og som skylde hende Taknemmelighed. 



Allerede den 1. September rejste Nutzhorn til Rødding. Han skulde nem- 
lig afløse J. L. Knudsen. Ganske vist vare de Hindringer, Knudsen havde 
fundet, for at kunne arbejde efter Ønske i Rødding, nu i Færd med at blive 
sløjfede, men han havde alt for længere Tid siden givet Løfte til Kold om 
at komme til hans Skole i Dalum, og dette Løfte havde han ikke viljet svigte, 
selv om han maaske nu gerne vilde have blevet i Rødding. — Schrøder begyndte 
sin Virksomhed som Forstander i Rødding paa Kongens Fødselsdag den 6. 
Oktober 1862. Nutzhorn fortalte først om Kristian I. (saa langt var Knudsen 
naaet), og Schrøder tog dernæst Ordet for at tale om Frederik VII. Han gik ud 
fra Kongens Valgsprog: »Folkets Kærlighed min Styrke« og opkastede det Spørgs- 

maal, hvoraf denne Kærlighed kom. Svaret derpaa var: Kæriigheden kommer 
af sig selv. Kærlighed til Kongen er det danske Folk medfødt; Historien om 
Fædrelandet, som her i Landet ikke kan løsrives fra Kongekrøniken, viser med 
mangfoldige klare Kendsgerninger, at Folket ikke uden at fornægte sin Natur 
kan opgive Kærligheden til Kongen. Og dette forhold var ingenlunde forandret 
derved, at Kongen havde delt sin Magt med Ministre og Rigsdag; thi Ministrenes 
Magt havde under de haandfæstede Konger Rigsraadet, og Rigsdagens havde i 
Oldtiden det almindelige Folkething. Men nu viste Historien, at mange af Old- 
tidens thinglyste og af Midalderens haandfæstede Konger havde udført lige 
saa store Ting som faa eller ingen af Enevoldskongerne, saa det var klart, 
at ogsaa vor Konge kunde udføre det, som kunde styrke Folkets nedarvede 
Kæriighed til Kongen. At han havde gjort det, viste en Sammenligning mel- 
lem hans Regeringsdage og Stamfaderens. Thi medens Kristian 1. gjorde det 
slesvigske Spørgsmaal indviklet, saa havde vor Konge med sit: »Det skal ej 
skel« i Forening med sit Folk i alt Fald gjort det indlysende for alle Danske, 
hvor Grænsen var. Den samme lykkelige Vending var indtraadt med Hensyn 
til det nordiske Spørgsmaal ogsaa med Kongens levende Medvirkning, saa at 
det var med fuld Føje, at hans Fødselsdag netop i Aar var en Festdag i 
Lund og Upsala, Naar endelig Kristian L havde Nød med at faa den lærde 
Skole stiftet i København, saa var det under Frederik VII. gaaet stærkt fremad 
med Skolerne til folkelig Oplysning, og det kunde mindst denne Skole glemme, 
at Kongen ogsaa her var med sit Folk. Derfor syntes det ham, at han be- 
gyndte sin Gerning under lykkelige Varsler, naar han begyndte paa Kongens 
Fødselsdag. 



Fagene deltes i Vinteren 1862 — 63 mellem Lærerne paa den Maade, at 
Schrøder fik Verdens- og Fædrelandshistorie og Engelsk; Nutzhorn Geografi, 
Dansk, Svensk, Tysk, Sang og Gymnastik ; Viinsted Naturvidenskaberne, Arith- 
metik, Geometri, Regning og Tegning. Hveranden Mandag holdt Sveistrup 
kristelige Foredrag om Aftenen, og hveranden var der dansk Samfunds-Møde. 
Om Torsdagen samledes alle tre Lærere med Eleverne hos Nutzhorn, hvor de 
talte om^ hvad der i sidste Uge havde staaet i Aviserne. 

Viinsted fik 1863 til Efterfølger Dyrlæge R. Fenger (Søn af den bekendte 
Præst P. A. Fenger), som havde været Elev paa Skolen fra November 1852 
til Oktober 1853 og, efter at have været A visforvalter paa Sælland, atter fra 
November 1855 til Maj 1856; han havde derefter opholdt sig en Tid i Skot- 
land, navnlig for at lægge sig efter Roedyrkning, tog senere først Præliminær- 



Digitized by 



Google 



L. SCHRØDERS FORSTANDERTID 



127 



eksamen og 1861, efter at have forberedt sig dertil ved den ny Landbohøj- 
skole, Dyrlæge-Eksamen med Udmærkelse. Han havde prøvet sine Kræfter 
som Lærer ved at deltage i Arbejdet paa Grundtvigs Højskole, inden han blev 
Viinsteds Efterfølger i Rødding. 

Efter dette Lærerskifte deltes Fagene saaledes, at Schrøder tog Undervis- 
ningen i Fædrelands- og Verdenshistorie og Gudesagn, Mathematik, Tegning, 
Regning, Landmaaling og Nivellering. Nutzhorn Fædrelands- og Verdensbeskri- 
velse, dansk Sprog og Literatur, Svensk, Tysk, Sang og Legemsøvelser; en 
Time om Ugen fortalte han islandske Sagaer og 
anvendte ogsaa nogen Tid paa at gøre Eleverne 
lidt kendte med Gammeldansk og Oldnordisk. 
Fenger fik Naturlære, Kemi, Jordbundslære, Ager- 
dyrkningslære. Plantelære, Dyrerigets Naturhistorie 
og Husdyrlære; desuden underviste han nogle i 
Engelsk. Skal noget af dette især fremhæves, bliver 
det Schrøders historiske Foredrag og hans Fore- 
drag over Mytherne. Opfyldte, som de vare, af en 
levende Tro paa Idealernes Betydning for Menne- 
skelivet og paa det godes sejrrige Magt i Men- 
nesket, havde de en vækkende Indflydelse, baade 
i folkelig og kristelig Retning, som Skolen næppe 
tidligere havde kendt. 

I Forholdet overfor Eleverne var det Nutzhorn, 
der bar Prisen. Det havde i lange Tider ikke 
været Regel, at nogen af Lærerne spiste sammen 
med Eleverne; men Nutzhorn gjorde det; han var 
i det hele den af Lærerne, der mest var Sjælen 
i det daglige IÅ\ iblandt Eleverne. Ved sin udmærkede Evne til at gøre sig 
fortrolig med de unge og stille sig paa en kammeratlig Fod med dem øvede 
han sikkert en Gerning, som ikke var mindre betydningsfuld end den, der 
øvedes fra Kathedret, eller som i hvert Fald støttede denne i meget høj Grad. 
— Og i de ugentlige Sammenkomster hos Nutzhorn i hans Stue i Elevhuset 
(Knudsens gamle Lejlighed), ikke til Foredrag, men til Samtale og Sg^ng, blev 
der talt om mange forskellige Æmner, baade højere og mere dagligdags, og 
Nutzhorn havde et sjældent Greb paa ved Spøg og muntert Lune at sætte Liv 
og frisk Humør i de unge, saa de altid følte sig hjemme hos ham. 

Den Retning, Skolen i Rødding nu havde taget, kunde naturligvis mindst 
af alt tiltale dens gamle Ven Edv. Thomsen i Flensborg. Og da heller ikke 




R. Fenger. 



Digitized by 



Google 



128 L. SCHRØDERS FORSTANDERTID 



1856- 


-57 - 


- 43 


1857- 


-58 - 


- 48 


1858- 


-59 - 


- 31 


1859- 


-60 - 


- 25 


1860 


61 - 


- 26 


1861- 


-62 - 


- 26 


1862- 


-63 - 


- 32 



Viinsteds Skoleplan var ham »ren« nok, fik han en Del Mænd i Haderslev 
Østeramt sat op for, at der i Haderslev skulde grundes en Landbrugsskole, 
som navnlig Botanikeren Adjunkt Grønlund skulde være en Støtte for. Det 
gjaldt da om at paavise, at Rødding Højskole ikke længere tilfredsstillede 
Østboeme; og derfor fastslog Pastor H. V. Rasmussen i Halk (den senere be- 
kendte Dansk-Lærer, Professor Rasmussen) i »Dagbladet« det som en »sørge- 
lig Kendsgerning«, at Rødding Højskole med Hensyn til Tilgangen af Elever 
fra dens nærmeste Kreds var i stadig Tilbagegang. I den Anledning oplyste 
Schrøder i Brev til Flor af 10. Februar 1863, at 
i Vinteren 1855—56 var af 44 Elever 9 fra Haderslev Amt, o: 22,7 7o (20,5) 

- 6 — — 14 7o 

- 7 — — 14,6 % 

- 7 — — 22,6 7o 

- 5 — _ 20 % 

- 7 — — 27 7o 

- 9 — - 34,6 % 

- 12 — — 37,5 % 
Overfor dette Forsøg har navnlig den Omtale, Højskolesagen i Almindelig- 
hed og Rødding Højskoles Plan i Særdeleshed fik paa Landmandsmødet i 
Odense 1863, sin store Betydning og Interesse. Kammerherre Wichfeldt gav 
først nogle velvillige Bemærkninger om Bondehøjskoler og deres Betydning 
for Agerbruget, og et Par følgende Talere afgav gode Vidnesbyrd om Sko- 
lernes Virksomhed. Paa Opfordring af Etatsraad Tesdorph tog Schrøder saa 
Ordet og udtalte blandt andet sin Glæde over, at der ikke var rejst Indven- 
dinger mod, at Skolerne gav sig af med andet end Landvæsen. Det. skulde 
ogsaa nok Tiden vise, at ligesom det allerede var de dygtigste Landmænd, 
der ikke arbejdede for sig selv alene, men for Samfundet, saaledes vilde 
heller ikke i den Henseende den Tid paa Skolerne være spildt, som anvendtes 
til at vække de unges Kærlighed til de Samfundskredse, den folkelige og bor- 
gerlige, hvortil de hørte. — Derefter fik daværende Assistent ved Landbohøj- 
skolen J. C. la Cour Ordet, sluttede sig til Schrøder og gjorde gældende, at 
det var det vigtigste ved disse Skoler, hvad der angik Fædrelandet og Moders- 
maalet; derfor skulde Grundtvig og Flor, som havde begyndt paa dem, aldrig 
glemmes. — 

Schrøder fik det Indtryk, at Skolerne af en eller anden Grund nu vare 
blevne uangribelige i de velfornemme Landsmænds Kreds. 

Et Indtryk af det Liv, der var kommen til Rødding med den ny Præst 
og de ny Lærere, faar man i det hele taget bedst ved at høre om de store, 
navnlig kirkelige Møder, der bleve satte i Gang paa denne Tid, og som vel 
egentlig gave Stødet til de senere kirkelige Møder i stor Stil rundt i Landet. 
Ved Sveistrup var der kommen en livlig Forbindelse mellem Rødding og Peter 
Larsen tillige med hans Venner i Dons og Omegn; de bleve flittige Gæster 
ved de store Møder, og i det hele blev Rødding Højskole og Præstegaard 
mere og mere de fælles Mødesteder for Nørre- og Sønderjyder. 



Omstaaende Billede viser os et Parti af det indre af Rødding Højskole- 
gaard. Mange ville mindes denne Udsigt fra Hovedbygningens Trappe. Den 
hvide Bygning bag Græsplænen er Elevbygningen, som blev opført i 1845; 
foruden Midtergangen har den Indgang i begge Gavlene. De tre Vinduer til 
højre for Indgangen tilhøre »Inspektørens« Lejlighed, hvor altsaa Nutzhom, 
tidligere Thomsen, o. fl. boede. Disse Værelser indeholde for Tiden det til- 
bageværende af Skolens Bibliothek og Samlinger. Hele Bygningen, med Und- 
tagelse af den vestre Ende, der indeholder Spisestuen, gennemskæres paa 
langs af en Midtergang. — Kort efter at Schrøder var bleven Forstander, i 
Juni 1863, opførtes Bygningerne til højre, nemlig en ny Lade i Stedet for 
den gamle og i Forlængelse deraf en Gymnastik- og Forsamlingssal. Til den 
sidste byggedes samtidig mod Øst en mindre Fløj, som ikke ses paa Billedet, 
til Skolestue. Disse to Sale kom senere til god Nytte for Sveistrups guds- 
tjenstlige Forsamlinger fra 1867, derefter for C. Appels fra 1870, og i 1874 
blev Gymnastiksalen omdannet til Kirkesal for Rødding Frimenighed, som 
endnu benytter den. 

Materialet til de ny Bygninger var uden Vederlag bleven kørt sammen af 
44 forskellige Mænd fra Omegnen af Rødding Højskole. Denne Villighed til 
at tjene Skolen stod uden Tvivl i Forbindelse med de ugentlige Aftenmøder, 
som i Vinteren 1862 — 63 vare blevne holdte paa Skolen, dels af Sveistrup, 
dels af Skolens Lærere, og som man satte megen Pris paa. 



Et Vidnesbyrd om Skolens og Sveistrups Virksomhed i disse Aar og om 
det nyvakte Liv i Rødding finder man i nogle interessante Breve fra Nord- 
slesvig, som den sønderjydske Præst L. B. Povlsen, den Gang Skolelærer i 
Rangstrup, skrev til N. Lindbergs »Dansk Kirketidende« i 1863 — 64. Povlsen 
var selv een af dem, der blev stærkt paavirket af det ny i Skolen og Kirken. 

Han fortæller blandt andet: »Hvorledes Rødding Højskole har virket, er 
bekendt, nemlig især ved at undervise de unge, der opholde sig der et halvt 
eller et helt Aar, som de have Raad og Lyst til. Dertil har dens Indflydelse 
væsentlig været indskrænket indtil for et Par Aar siden, da Skolen skiftede 
Lærere, og Sognet skiftede Præst. Siden den Tid har Skolen ogsaa haft Ind- 
flydelse paa Ikke-Elever, Folk fra den nærmeste Omegn, idet der om Vinteren 
er bleven holdt ugentlige Aftenmøder paa Skolen, hvortil Tilstrømningen af 
Mænd og Kvinder, gamle og unge, fra Egnen har været saa stor, at Skolen 
af Mangel paa Plads har maattet lade en ny Gymnastiksal, der skulde opføres, 
indrette saaledes, at den ogsaa kunde bruges som Forsamlingssal. Som oftest 
var der en 3 — 400 Mennesker samlede, hvad der er meget, naar man betænker, 
hvor vanskeligt det er at faa Jyden til at sætte sig i Bevægelse, og hvor 
store Hindringer daarligt Vejr, daarlige Veje og Mørket lægger i Vejen. Der 
er hveranden Uge bleven fortalt Bibelhistorie af Sognepræsten, H. Sveistrup, 
og hveranden folkelige Sager, mest af Skolens Lærere, især af Forstander 
L. Schrøder og Andenlærer H. Nutshorn. Tale og Sang ere naturligvis 
gaaede Haand i Haand, og ved de bibelhistoriske Møder benyttedes Bojsens 
lille bibel- og kirkehistoriske Salmebog, medens sammes Visebog bruges ved 
»Dansk Samfunds« Møderne, som man har kaldt de folkelige Sammenkomster. 
Begge disse nyttige Sangsamlinger ere blevne udsolgte paa Skolen, hvorfor 
de ogsaa ere blevne udbredte paa Egnen, og paa den Maade bringes der tit 
i de Sange, som ere blevne sungne og lærte paa Møderne, en stor Skat med 
hjem, som jævnlig benyttes og gør de Timer, hvori man plejer van at kede 
sig, til de rigeste og lykkeligste, ligesom der ogsaa derved bidrages til at faa 
de poesiløse Viser udryddede, der ere lavede i Forstandstidens Velmagtsdage. 
At der er blevet taget temmelig rigtig paa det, i det mindste saaledes, at 
Folk gider komme der, ser man af den vedvarende stærke Tilstrømning. Om 
Sommeren, naar Bonderfolk ikke om Søgnedagene have Tid til at samles, 
har man af og til om Søndagen holdt smaa Møder i Præstens Skov, hvor 
man ligeledes har moret sig med Tale og Sang. . . . 

»At Skolen først i den senere Tid har ved Siden af sin daglige Gerning 
begyndt at virke paa denne Maade, ligger for en Del i dens Omgivelser. Den 
forrige Præst i Rødding har nemlig været en Modstander af Skolen og har i 
sin Kreds gjort ikke saa lidt til at holde Folk borte fra den ved at tale om 
Undervisningen der som noget unyttigt Tøjeri, Folk gjorde bedst i at holde 
sig fra, hvorimod den nuværende Sognepræst i sin Gerning selv har virket i 
samme Retning som Skolen og selvfølgelig gjort alt muligt for at faa Folk 
til at besøge den, ligesom han ogsaa, som alt fortalt, har taget Haand i med 

17» 

ved paa sin sjælden livlige og tiltrækkende Maade at fortælle Bibelhistorie 
paa hvert andet Møde og tillige ved at bringe et eller andet paa Bane i 
Samfundsmøderne. 

». . . Det er forbavsende at se, hvorledes i kirkelig Henseende alt i et Par 
Aar har forandret sig i Rødding. Før kom der kun til daglig Brug en halv 
Snes Stykker i Kirken — nu derimod fyldes Kirken hver Søndag, saa tit 
mange maa staa paa Gulvet; »evangelisk christelig« Salmebog er bleven om- 
byttet med Roskilde Konvents, og Sangen lyder saa dejligt, som man næsten 
aldrig hører det i en Landsbykirke her ovre. De fleste gammeldags kristelige 
Familier fra Nabosognene have enten løst Sognebaand til Sveistrup eller be- 
nytte ham uden videre som deres Præst, og det er glædeligt at se, hvorledes 
Folk, hvis aandelige Udvikling var begyndt at gaa i Staa, fordi de ikke kunde 
forstaa det ny, som gærer og vil frem alle Vegne, hvorledes de leve op paa 
ny og. takke Vorherre for, at han lod Lyset skinne for dem, saa deres Liv 
blev rigere og glædeligere, alt som de mere og mere lærte deres Gud og sig 
selv at kende. . . .« 



Et af de første større Møder, der blev holdte i Sommeren 1863, var Folke- 
festen den 5. Juni i den til Præstegaarden hørende Skov, hvori man ogsaa 
det foregaaende Aar havde holdt Folkefest — den første af denne Art der 
paa Egnen. 

Om Formiddagen var der Bestyrelsesmøde og Generalforsamling af Høj- 
skoleforeningen og om Middagen Fællesspisning med Taler af L. Schrøder, 
H. Nutzhorn, Fr. Helweg — da Præst i Haderslev og Medlem af Skolens Be- 
styrelse — S. Kr. Ley, Flor, R. Hansen fra Kastrup og B. Refslund den ældre 
fra Bovlund. 

Om Eftermiddagen holdtes saa den store Fest, hvis Løsen Nutzhorn havde 

givet i den af en bekendt nordslesvigsk Haandværker, Hinze, malede Indskrift 

paa Æresporten: 

Frihed er bedre end meget Guld, 

om saa al Verden deraf var fuld. 

Forsamlingen bestod af mindst 1200 Mennesker. 

Schrøder talte for Grundloven; den var ikke blot »sort paa hvidt« men 
Begyndelsen til en Udvikling, hvor man »frit kunde tænke, tro og tale«, hvor 
»Stændertiden var forbi og Folketiden kommen«, og hvor »Loven kunde rette 
sig efter Livet«. Den var givet paa Sejrsdagen. Der var Sammenhæng mellem 
Sejren og Friheden. Men desto sørgeligere var det, at Friheden endnu ikke 

var gennemført i Sønderjylland, hvor Sejren var tilkæmpet. Med Ønsket om, 
at der ogsaa maatte oprinde en femte Juni-Dag for Sønderjylland, udbragte 
han et Leve for Grundloven. 

Efter en Sang af Nutzhorn om »det bedste af de danske Træer«, Fri- 
hedstræet, talte denne om Bondestanden, særlig den sønderjydske, ved hvilken 
det maatte udrettes, som skulde føres igennem, saaledes som i den sidste Krig. 

Derefter fik Rasmus Hansen fra Kastrup* Ordet for at fortælle, hvorledes 
han havde besvaret Spørgsmaalet, hvorfor han vilde til Grundlovsfest, skønt 
vi ingen Grundlov havde her nede. Det var, fordi han havde erfaret Grund- 
lovens Goder, og fordi han mente, vi ikke fik den her, naar vi ikke udtalte 
Ønsket om den. 

Efter at der ligesom mellem de øvrige Taler var sunget en Fædrelandssang, 
talte Etatsraad Flor for Norden, idet han udviklede Betydningen af Gøteborgs- 
mødet, som han nys havde deltaget i Forsamlingen udbragte et Leve 

for Flor. 

Dernæst talte Fr. Helweg. Han mindede om den Tid, da der ved Øster- 
søen var tre stærke Magter, Danmark, Sverige og Polen. Imod dem rejste 
sig det samlede Brandenburg som Prøjsen, og Rusland. Sverige var bleven 
beklippet og Polen lagt øde. Mange saa skævt til den polske Opstand. Men 
det var en Opstandelse til Livet. — Det var med en saadan Varme, at han 
talte Polens Sag, saa han rev hele Forsamlingen med sig, og der blev raabt 
Leve baade for Polen og for Taleren. (En Bøsse opstilledes til Fordel for 
Polakkerne.) 

Saa kom Peter Larsen fra Dons frem og vidnede af sin egen Erfaring 
om den store Forskel mellem Tiden før 1848 og nu i Kongeriget. Han var 
en Bonde, men havde tillige den Lykke ved Guds Naade at være en kristen 
Mand. Som saadan havde han ogsaa søgt at hjælpe paa andre i det Stykke, 
hvad man skulde tro var den uskyldigste Sag af Verden. Men dog var han 
flere Gange bleven mulkteret og sat fast en Gang i tre Dage, efter som Ord- 
sproget lyder: »Verdens Glæde varer i tre Dage.« Sligt var nu ikke muligt. 
Derfor anbefalede han Sønderjyderne at se at faa Kongerigets Frihed. Naar 
Regering og Embedsmænd vare lutter Dydsmønstre, behøvedes den vistnok 
ikke; men det vare de nu en Gang ikke. 

Endnu talte S. Kr. Ley og Schrøder. 

Klokken seks gik man til Bords, hvor Sveistrup udbragte en Skaal for 
den Mand, hvis Ord mest havde revet ham med, Helweg. Efter at flere havde 

• Rasmus Hansen er født paa Fyn. Han hører endnu til de mere fremtrædende Mænd i 
Nordslesvig. 

talt sluttede Schrøder Maaltidet med at besvare det Spørgsmaal, hvorfor der 
var mindre Varme i Talen om det danske end om det polske. Det var ikke, 
fordi vi havde vore egne Sager paa det rene, men fordi der hvilede et Mørke 
over dem, saa man ikke kunde se Vej ud af Uføret. Men vi skulde tage 
Varsel af 5. Juni-Solen, som i Dag havde spredt Skyerne og givet en skøn 
Eftermiddag. — Derefter lød ni kraftige Hurraer for Fædrelandet. 

Om Aftenen dansedes der paa Bræddegulv og paa stampet Ler. I den 
ydre Udstyrelse var det Glanspunktet, da dobbelte Guirlander, dels af røde og 
hvide, dels af blaa og gule Lamper, bleve ophængte under Gran-Guirlanderne, 
som forbandt den Række røde og hvide Flagstænger, som omgav Festpladsen, 
og en stor Lysekrone hævede sig over Kongens Buste, der stod foran Talerstolen. 

Af dette hlle Referat, som skyldes Dagbogsoptegnelser fra disse Aar af 
Skolens Forstander, vil man vistnok allerede have faaet det Indtryk, at der 
var meget at hente i aandelig Henseende i Rødding, hvor en Kreds af Landets 
bedste Mænd førte Ordet. Vi skulle senere høre om et stort kirkeligt Møde. 

Sidst i Juni og først i Juli vare Schrøder og Fenger sammen med otte af 
Eleverne rejste til det før nævnte Landmandsmøde i Odense. Ved Overlærer 
Lefoliis Hjælp bleve Eleverne frit indkvarterede i Nærheden af Byeri; de fik 
fri Adgang til Dyrskuet og alt seværdigt, og da de desuden paa Hen- og 
Hjemrejsen dels sejlede, dels spaserede, kom hele Rej^n kun til at koste 
dem hver ca. 7 Rdl. — De tilbageblevne paa Skolen foretog imens en Efter- 
middag en Tur til Ribe. 

En otte Dages Tid efter tog alle Lærerne med ti Elever paa Sommerrejse 
over Møen til København. Den første Aften i København vare de paa Frelsers 
Taarn, besøgte Fengers Fader og Schrøders Svigermoder (Oberstinde Wagner); 
de følgende tre Dage besaa de Byens Samlinger, vare i Vartov, besøgte Uni- 
versitetet og Universitetsbibliotheket, Rosenborg Slot (hvor Carl Andersen 
forbavsedes over den Livlighed, hvormed Eleverne fulgte Forevisningen), og 
Landbohøjskolen, hvor J. C. la Cour foreviste Samlingerne og trakterede hele 
Selskabet. Den sidste Dag foretoges en Tur til Klampenborg i Følge med Kand. 
theol. Hans Dahl, Pastor Kristian Køster og Kand. jur. Fr. Bruun m. fl. Oppe 
ved den skandinaviske Sten fandt et livligt Ordskifte Sted om N. M. Petersen 
og N. F. S. Grundtvig, om Oldnordisk og Dansk. 



Den 27. Oktober 1863 blev der paa Skolen holdt et stort kirkeligt Møde 
efter Indbydelse af H. Sveistrup. Den ny Forsamlingssal blev da første Gang 
tagen i Brug. 

Mødet skulde gaa ud paa at oparbejde Stemningen for en større kirkelig 
Frihed og at belyse dette Spørgsmaal, som var bleven særlig brændende efter 
et halvanden Maaned tidligere afholdt Møde i København, hvor Grundtvig ind- 
trængende havde lagt sine Venner paa Sinde at virke for Menighedernes og 
Præsternes Frigørelse som en nødvendig Betingelse for, at Menigheden kunde 
vokse med Liv og Kraft. 

Der var kort efter bleven dannet en »Forening for Frihed i Folkekirken«, 
hvis Bestyrelse bestod af Præsten Gunni Busck i Brøndbyvester, Hofjæger- 
mester Carlsen til Gammel-Køgegaard, Kandidat Sofus Høgsbro og Præsterne 
Kristian Køster i København og Peter Rørdam i Lyngby. Et af de første 
Udslag af Foreningens Opfordring til Venner rundt i Landet om at virke for 
Sagen var Mødet i Rødding, som derved blev et Forbillede for de efterføl- 
gende Møder. 

Sveistrup indledede Forhandlingerne med en Fremstilling af, hvad der 
havde tildraget sig ved Mødet i København i Septemberdagene, og udtalte 
Ønsket om, at den kirkelige Frihedssag maatte blive til Genstand for de til- 
stedeværendes Udtalelser. »Man har tungt ved at gaa ind derpaa, men jeg 
tror, det er den, Gud vil have frem i vore Dage. Danske Folk komme lang- 
somt, men sikkert. Vi ville ingen Omvæltning men en lempelig Udvikling af 
det bestaaende, saaledes som det tjener Menigheden bedst.« 

Pastor Hagen fra Stepping fandt det urimeligt, at alle andre Trosbekendere 
i Danmark skulde have Frihed, og ene og alene dem, der blev i Folkekirken, 
skulde den nægtes. — I det nye Testamente vilde man forgæves søge efter 
nogen Slags Tvang i Menigheden. — Præsterne burde kun forpligtes paa 
Biblen og Sakramenternes Forvaltning efter deres egen bedste Overbevisning. 

Pastor Kyhnel fra Farup advarede mod at forhaste sig. 

Ludvig Schrøder vidste vel, at Friheden altid havde mange praktiske 
Vanskeligheder, men det var den danske Natur at gaa langsomt fremad, og 
man behøvede ikke at frygte for, at den skulde forhaste sig. Tvært imod 
trængte man til Støtte for sit Haab om, at Friheden skulde sejre. For ham 
var det en god Støtte at agte paa den historiske Sammenhæng i Menigheds- 
livets Udvikling, mellem dets Ungdomsdrøm og dets Alderdomsfrugt. — Han 
gav derefter en fortrinlig Fremstilling af den kristne Menigheds Levnedsløb 
fra dens første Dage og dens Udvikling i de forskellige Lande og viste der- 
igennem, hvorledes den kun havde trivedes godt, hvor den havde faaet Lov 
til at vokse i Frihed. Her i Danmark var Kristendommen heldigvis ogsaa 
udsaaet med Frihed. Ansgar gik sin stille Gang og vandt ved sin Mildhed 
snart een, snart en anden. »Biskop Ebo sagde, at hvad han og Ansgar 

havde kæmpet for, var det hans Overbevisning skulde en Gang lykkes til Guds 
Ære, og vist er det, at vi ved den gode Fremgang, Kristendommen fra først 
af fik her i Landet, har en dejlig Støtte for vort Haab om Frihed i Frem- 
tiden. . . . Den Frihed, Grundtvig og hans Venner stræber efter, er altsaa ikke 
noget nyt; de ville kun vende tilbage til den oprindelige Frihed. Statskirken, 
som Gud lod komme, maa vel have haft sin Betydning for Folkets Udvikling, 
men nu er dens Tid omme; nu maa den afløses af en fri Folkekirke.« 

Efter at Stiftsprovst Bojsen fra Ribe dernæst havde talt, kom Peter Lar- 
sen fra Dons. Han fandt, at Lægmændene maatte ønske at faa frit virkende 
og frit lønnede Præster ved Siden af de fast ansatte, ligesom der var prakti- 
serende Læger ved Siden af Distriktslægerne; des friere Valg havde man jo. 
Ligesom Regeringen ikke foreskriver Lægerne at bruge een Slags Kur for alle 
Sygdomme, hvad man var ilde tjent med, saa skulde den heller ikke fore- 
skrive Præsterne een Fremgangsmaade mod alle aandelige Sygdomme. Gav 
den Frihed, kunde man bedst mærke, hvem man var tjent med, og fly dem, 
man intet Gavn havde af. 

Nu talte Pastor R. Lund fra Hjerndrup (den senere Præst i 0. Jølby paa 
Mors, som da var Kapellan i Sønderjylland), derefter Gaardmand Rasmus 
Hansen fra Kastrup, Pastor Hansen fra Vejen, Skolelærer L. B. Povlsen 
fra Rangstrup (som ved denne Lejlighed for første Gang traadte offentlig frem), 
og Pastor Boesen fra Agerskov, og gav hver sit Bidrag til Forstaaelse af 
Sagen og til Opmaning til Arbejde for den kirkelige Frihed. 

Tilsidst talte N. J, Termansen, Han glædede sig over det bevægede Liv 
i Kirken, der var bedre end den tidligere Ro, der lignede den paa Kirke- 
gaarden. I borgerlig Henseende havde vi vundet ikke saa lidt, men i aandelig 
Henseende var det gaaet mere smaat, uagtet man skulde synes, at det hjærte- 
lige danske Folk maatte indse, at Tvang i Hjærtesager var hjærteløs. Han 
troede, det kom af, at netop Hjærteligheden vakte Betænkeligheder. — Af al 
kirkelig Frihed var det vanskehgst for Folk at forstaa den begærede Frihed 
for Præsterne. Det havde ogsaa holdt haardt for ham selv at komme til at 
indse Rigtigheden deraf. Men han troede dog, at Erfaringen havde vist, at 
man ikke fik fast Grund under Fødderne ved at støtte sig til Menneskebud. 
De havde ikke holdt sammen, men adskilt. Bedre maatte det være at støtte 
sig til Guds Ord alene. 

Til Slutning udtalte Sveistrup sin Tak til dem, der havde talt, og dem, 
der havde hørt til, og først og fremmest til Gud, som havde givet sin Vel- 
signelse til, at ogsaa her var lagt en god Sæd, som vel i sin Tid vilde bære 
Frugt. — Forhandlingerne vare blevne afbrudte af et Middagsmaaltid, ved 

hvilket Stiftsprovst C. C. Bojsen udbragte en Skaal for Skolen som et aandeligt 
Dannevirke, og Tennansen ved Sagnet om, at Frodes Kværn dreves af fangne 
Jættekvinder, paaviste Faren ved Trældommen. 

En af de mest stemningsrige Dage i Rødding i disse Aar var den, da 
Skolens ugentlige »dansk Samfunds« Møde tillige var en Sorgefest over 
Kong Frederik den Syvende. Hans Billede var bleven stillet med Sørgeflor 
om Skuldrene og Sørgeflor om den hvide Piedestal i Baggrunden af Nichen 
i den nye Sal, som var beklædt med Kristtjørn og oplyst. 

Der indfandt sig en meget talrig Forsamling fra nær og fjæm. Mødet be- 
gyndte med Sangen: »Det isned om Danemark, men Gud var os god«, der 

ender med: 

Din Rede, Kong Fredrik, er Borgernes Bryst, 

og aldrig du dør i din Rede. 

Ludvig Schrøder mindede om Sagnet hos Sakso om Frode Fredegod. 
Han dvælede ved de mørke Udsigter i Begyndelsen af hans som af Frederik 
den syvendes Regering; men begge havde de søgt deres Styrke i deres Folk, 
og det var mere deres Mænds end deres egen Storhed, der kastede Glans 
over deres Dage. . Ved Frederiks som ved Frodes Død stod Folket ængsteligt 
ved Tanken om, at hans Værk skulde falde sammen med hans Død. At lade, 
som han levede, og bære Frederiks Lig om Land var ikke muligt. Men vilde 
vi efter Verset bære ham, hans Minde og hans Gerning i Hjærtet ikke tre, 
men tre Hundrede Aar, da skulde hans Minde værne om hans Idræt. 

Nutzhorn fremdrog Gamle Gorms Ord: »Visselig er min Søn Knud død, 
siden hele Danmark sørger.« Det kunde den danske Folkeaand nu sige om 
Kong Frederik. Efter at have fortalt et Æventyr om en Prins, der fik trende 
Kviste fra Sølvskoven, Guldskoven og Diamantskoven, der bragte ham Lykke, 
viste han, hvorledes Frederik den syvende havde haft tre lignende Lykkekviste 
i Friheden, Folkeligheden og Broderligheden, og fortalte, hvad han kunde 
huske fra Frihedstiden 1848 og fra Broderskabsmødet paa Fredensborg 1862. 
Han havde ogsaa skreven følgende Sang, som blev afsungeii: 

Det er vemodigt at tænke paa, 
at død er Frederik den folkekære, 
^ den Drot, hvem mest det paa Hjærte laa, 

at Folkets Kærlighed skulde ham bære. 

Nu Sørgesangen 

paa Danevangen 

af Vemodsklangen 

genlyde vil. 

Det er saa lifligt, naar Folk og Drot 
arbejde trofast med fælles Kræfter; 
thi Enigheden, den planter godt, 
saa Lykken gerne vil følge efter. 

Gid trives længe 

i Vang og Vænge 

ved Fredens Gænge 

maa Fredriks Værk! 

Men det er ængsteligt frem at se, 
naar ham vi savne i Danmarks Have, 
som Pagten slutted blandt Brødre tre 
og gavmild skænked os Friheds Gave. 

Det kan sig vende, 

saa vi ej kende, 

hvad der mon hænde 

i Danevang. 

Det er saa haabefuldt dog at tro: 
hvad Ly har fundet i Træets Skygge, 
en Gang for Stormen skal finde Ro, 
saa Fredens Fugle derhos kan bygge, 

saa gamle, unge, 

med Lov paa Tunge 

kan glade sjunge 

om Lykken klar. 

Men det er trøsteligt frem for alt. 
Han troner hisset, som alting raader, 
saa hvordan Lykken end for os faldt. 
Han ene ved det, hvad bedst os baader. 

Hans vaagne Øje 

alt skuer nøje, 

og Han vil føje 

os alting vel. 

Saa kom Læge Bay fra Brørup frem og meddelte, hvad Folk sonden for 
Aa endnu ikke havde hørt, at den nye Konge havde underskrevet den nye 
Fælles-Grundlov for Danmark-Slesvig. 

Derefter talte A^. J. Termanscn: Naar Folk for nogle Uger sidei^ kom 
sammen, da talte de gerne om den stærke Oktober-Storm, der havde gjort 
saa megen Skade; han havde lagt Mærke til, at stærke Storme tit gik forud 
for store Begivenheder, og troede, Vorherre godt kunde bruge dem til at vække 
Folk op. Nu var November-Stormen kommen efter Oktober-Stormen, og den 

havde været meget værre for Danmark; thi den havde blæst Støtten om, til 
hvilken vor unge Frihed havde lænet sig, Muren, ved hvilken vort unge Folke- 
liv havde fundet Ly. Nu kom det an paa, om Træet havde slaaet saa dybe 
Rødder, at det kunde staa uden denne Mur. Herren havde i den gamle Pagts 
Dage sagt til sit Folk, at han havde Fredstanker med det. Det turde det 
danske Folk ogsaa tilegne sig, saa vist det havde været venligt mod Kristen- 
troen. Det skulde da føle det en Gang, at Herren ikke var i den stærke Storm 
men i det milde Vejr, der kom bagefter. Han mindedes Sangen, Grundtvig 
i 1848 havde skrevet i lignende alvorsfulde Tider: »Fæderneland ved den 
bølgende Strand.«* 

Til sidst talte Sveistrup, som udtalte sin gode Forhaabning til den ny 
Konge, og R. Hansen fra Kastrup. 



Den 19. December, Frederik VII.s Bisættelsesdag, holdt Schrøder en Sørge- 
prædiken i Skodborg Kirke. Han mindede om, hvad der var skænket det 
danske Folk i den afdøde Konges Regeringstid, og opmanede til Frimodighed 
i den Prøvelsestid, der maaske vilde komme; ogsaa derigennem maattc vi 
lære at holde os til Ham, som var »vor Tillid og Styrke«. — 

Kort efter kom den ulykkelige Krig, som flyttede Landegrænsen op nord 
for Rødding Højskole og skabte Sorg hos alle Danske. Som med eet Slag 
afbrødes en Virksomhed — midt i en lovende Blomstringstid — der havde 
været ført i tyve Aar til Velsignelse for det Land, Tyskerne nu gjorde sig til 
Herrer over. 

»Da jeg forleden var i Rødding og besøgte baade Kirken og Højskolen,« 
skriver L. B. Povlsen ; de før omtalte Breve, »maatte jeg uvilkaarlig udbryde: 
»Ak, hvor forandret I« Højskolen var ikke i Virksomhed, men dens Forstander 
og Andenlærer stode i Begreb med foreløbig at forlade den. I Kirken troede 
jeg, at man dog kunde samles uden at blive synlig mindet om vor Fornedrelse; 
men jeg tog fejl; thi lige indenfor Døren paa Kirkegulvet stod en Gensdarm, 
fuldt bevæbnet, med Hatten paa, det hvide Bind om Armen og en Tegnebog 
puttet ind imellem et Par Knapper af sin Vaabenfrakke. To smaa Dane- 
brogsflag, der før havde prydet Væggen, vare borte, og kun deres Spor paa 
Væggen mindede om dem. Alle tysksindede vare i Kirke den Dag, og jeg 
mindedes Spaadomsordet om »Ødelæggelsens Vederstyggelighed paa det hel- 
lige Sted« — men tænkte ogsaa: alle Dages Ende er ikke endnu!« — 

* Termansens Fremsigelse af denne Sang hin Aften gav Anledning til, at Nutzhorn satte 
Melodi til den, og at den siden er bleven til en Folkesang. 

Efter Fredsslutningen i Efteraaret 1864 var Schrøder klar over, at en 
frugtbar Højskolegeming vanskelig kunde gøres i Sønderjylland under de ny 
Magthaveres Vinger, at man altsaa maatte flytte over paa kongerigsk Grund, 
men blive saa tæt ved Grænsen, at det kunde ses, man ikke havde opgivet 
Sønderjylland og fremdeles vilde arbejde for Skolens gamle Formaal. Heri 
var Flor fuldstændig enig med ham, og i Forstaaelse med Flor søgte Schrøder 
om et nyt Bostade for Skolen. Han saa' paa Søgaard ved Vamdrup, hvor 
senere Godsejerne oprettede deres Skole, og hvor Frøken Elise Lindberg havde 
sin Pigeskole, efter at hun havde maattet forlade Sønderjylland; denne Gaard 
kunde imidlertid ikke lejes — vilde man have den, maatte den købes; og 
ingen tænkte jo den Gang, at »den Krig kunde vare saa længe«, som en 
sønderjydsk Bondekone sagde for kun et Par Aar siden. Han saa' ogsaa paa 
en Gaard i Sønder Bjært, hvis Ejer var villig til for Sagens Skyld enten at 
bortbytte den mod Højskolegaarden i Rødding eller at overlade Skolen den i 
Forpagtning og selv forpagte Højskolegaarden. Men endelig faldt hans Valg 
paa en Gaard i Askov, hvis Bygninger kunde lejes for 40 Rdl. om Halvaaret 
og købes for 2500 Rdl. 

I Højskoleforeningens Bestyrelse var der Meningsforskel om, hvorvidt det 
var rigtigt at flytte, og hvorvidt det var forsvarligt at anvende Rødding Høj- 
skoles Ejendele — Penge og Undervisningsmidler — udenfor Sønderjylland. 
Ligesom man paa den ene Side (Flor) frygtede for, at der ingen frugtbar 
Højskolevirksomhed vilde kunne trives under det ny Regimente, saa mente 
man paa den anden Side (Høgsbro o. fl.), at de ny Magthavere vilde lægge 
saa mange Hindringer i Vejen for unge Sønderjyders Besøg ved en Skole i 
Kongeriget, saa det næsten var det samme som at opgive dem, om man flyt- 
tede Skolen. — Flor, der var dikker paa, at Skolen skulde bygges udenfor, 
men n^r ved Grænsen, og som ikke havde nogen Tvivl om, at det var for- 
svarligt at anvende, hvad der maatte være for Haanden af Penge og Under- 
visningsmidler, til den ny Skole, skrev i den Anledning den 8. Februar 1865 
et Brev til Pastor Sveistrup, hvoraf nedenstaaende Uddrag meddeles ikke 
alene for denne Sags Skyld men fordi det er oplysende med Hensyn til Flors 
hele Betragtning af Højskolesagen: »I den Tid, jeg har søgt at have Indflydelse 
paa Slesvigerne og deres Forhold, har Drivfjederen hertil aldrig, end ikke i 
den første Begyndelse, været Interesse for »Danmark« i Modsætning til »Sles- 
vig«, d. V. s. Lyst til at bevare Danmarks Ret til at beholde Slesvig, da 
Danmark ellers vilde lide Tab paa sit Territorium og sin Styrke. Min Driv- 
fjeder har altid været Interesse for Slesvigerne selv, hvis aandelige og hjærte- 
lige Liv jeg gerne vilde gøre mit til at frelse for Tid og Evighed, Det var 



Digitized by 



Google 



L. SCHRØDERS FORSTANDERTID l4l 



nemlig for mig tidlig blevet en fast Overbevisning, grundet paa psykologiske 
Overvejelser og historiske Erfaringer, at naar et Folk mister sit Modersmaal, 
maa nødvendig Hjærtet hos de enkelte blive koldt og egoistisk, og ingen 
Folkeaand vil kunne finde Bolig til Ophold hos dem. Jævnlig stod det mig 
derhos levende for Øje, hvorledes hos Slesvigs af Naturen vel begavede Be- 
folkning det aandelige, altsaa det egentlige menneskelige Liv mer og mer 
udslettedes, alt eftersom det danske Modersmaal blev opgivet, saa at endog 
Erfaringen (Følelsen) om og Bevidstheden om, at der gives anden Velvære 
end den fysiske, o: dyriske og andre Interesser end de materielle, tilsidst gik 
tabt. Slige Forestillinger om, at den aandelige og moralske Fortyskning i det 
sydlige Slesvig allerede havde ruineret mine Landsmænd i Tusindvis, og at 
den saa godt som ubemærket og uden at standse fortsatte sin græsselige 
Mordervandring længere og længere mod Nord, forfulgte mig bestandig og 
lod mig ingen Ro, førend jeg besluttede mig til at blive, hvad man kalder 
Missionær, kun at jeg gik til mine Landsmænd, ikke til fremmede, og tilsyne- 
ladende mere i Menneskelighedens end i Kristendommens Tjeneste. Men Maalet 
er det samme; det er kun virkelige Mennesker, der kunne blive vakte Kristne. 

»Et af Midlerne til at naa dette Maal var Oprettelsen af Rødding Højskole. 
Ved denne have Forstanderne og Lærerne mere eller mindre forstaaet og 
bifaldet Grundtanken for deres Virksomhed. Men ingen af dem har været 
mere enig med mig om Skolens Maal og den hensigtsmæssigste Vej dertil end 
Schrøder. 

»Ligesom jeg i mine Bestræbelser for Slesvig altid har haft de levende 
Slesvigere og ikke Landet Slesvig for Øje, saaledes har jeg ved Rødding Høj- 
skole ikke forstaaet dens Hus og Ejendom, men dens Virksomhed og dennes 
Frugter. Hvis derfor Rødding Højskole ved at flyttes til et Sted udenfor 
SlQsvigs Oraraade kunde være til mere Gavn for Slesvigerne end ved at for* 
blive, hvor den var, vilde jeg uden Betænkning stemme for dens Flytning. 
Da jeg nu anser Schrøder for den bedst skikkede blandt alle dem, jeg kender, 
til at styre Rødding Højskoles Virksomhed, blev jeg meget glad ved hans 
Tilbud om at ville forsøge at fortsætte denne udenfor det afstaaede Slesvigs 
Omraade, men i dettes Nærhed, og jeg har intet Øjeblik haft og har heller 
ikke endnu nogen Tvivl om Bestyrelsens Ret til at tage af Højskolens Ejen- 
dom til dette Brug. Jeg har aldeles ikke opgivet noget af mit Haab 

om, at Slesvig, i det mindste det nordlige, igen vil komme tilbage til Danmark. 
Men da det er umuligt under de nuværende Forhold at virke noget betydeligt 
for Danskheden i Slesvig i selve Rødding, har jeg ønsket, at Højskolens Virk- 
somhed kunde interimistisk fortsættes udenfor Slesvigs Omraade saaledes, at 

Slesvigerne, hvis de vilde, kunde benytte den.« Flor bemærker endvidere, 

at hvis man ikke ser at holde Schrøder fast ved Grænsen, saa vil og maa 
han modtage Opfordringer og Tilbud anden Steds fra, da han naturligvis 
ønsker at benytte sin kraftige Ungdom til at udrette noget for Danskheden, 
og da »hele Danmark trænger haardt til Missionærer i Danskhedens Tjeneste, 
og vi have i Sandhed ikke for mange af dem, der praktisk have givet Bevis 
for Aandens Kaldelse.« 

Bestyrelsen besluttede derefter at skænke Skolens Kassebeholdning (2 — 3000 
Rdl.) paa 500 Rdl. nær til den ny Højskole i Askov og at udlaane til denne 
de Læremidler og det Indbo, som den ny Skole havde Brug for, og som 
kunde undværes i Rødding. En Del af dette førtes tilbage, efter at der igen 
i Rødding blev forsøgt paa at holde Skole for Karle. 



XIV. G. APPELS FORSTANDERTID. 

Mens Flor og Schrøder saaledes grundede Askov Folkehøjskole, begyndtes 
i al Stilhed en Højskolegeming paa ny i Rødding under Ledelse af Cornelius 
Appel. Han er født 13. Maj 1821 i Landsbyen Aabel i Tirslund Sogn, Anneks 
til Hans Kriigers Fødeby. 

I nævnte By var Faderen Skolelærer,* men det var paa den Tid et daar- 
ligt aflagt Embede, saa at han sad i meget tarvelige Kaar. Børnene — der 
var seks, hvoraf C. Appel var den tredie i Rækken — bleve derfor allerede 
fra den tidlige Alder vante til Arbejdsomhed, Nøjsomhed og tarvelig Levevis. 

Barndomshjemmet var ikke udpræget religiøst men derimod afgjort moralsk 
•udviklet. Forældrene vare fromme Mennesker af rationalistisk Aandsretning. 
Det stærke y dybe Følelsesliv, som altid har særtegnet Appel, gav sig i disse 
Barneaar Udtryk i Forholdet til Forældrene. Hans varmeste Attraa gik ud 
paa at være sine Forældres kærlige og trofaste Barn, og var han borte fra 
Hjemmet, led han af en alt betvingende Hjemve. — Han har været en »Hjem- 
mets Mand« indtil den Dag i Dag. 

Hos Appel har den herskende Grundstemning i alle dybere Sindsbevægelser 
al Tid været religiøs; naar han blev hjærtelig rørt enten af Sorg eller Glæde, 
førtes han ligesom nærmere til Gud. Allerede i Barnealderen er det aandelige 
Liv hos ham bleven sat i Bevægelse, og han har jævnlig syslet med Guds- 
forholdet. Efter at være bleven konfirmeret, kom han i Tjeneste hos en Fa- 

* Indtil 1867, da han maatte tage sin Afsked paa Grund af Edsf ordringen. 

milie, der hørte til de saakaldte »hellige«, men deres pietistiske Opfattelse af 
Livet og Kristendommen stemmede ikke overens med Drengens ungdommelige 
Livsglæde, og han fik fra den Tid af et strængt og mørkt Indtryk af denne 
Retning. ^ 

I Faderens Skole, som var bedre end de fleste, fik han en god Undervis- 
ning, og da han var i Be- 
siddelse af gode Ævner, blev 
han tidlig bestemt for Lærer- 
gerningen. Nærmest ved Be- 
røring med en Discipel fra 
Haderslev Latinskole vaag- 
nede der en stærk Lyst hos 
ham til at studere og blive 
Præst; han drømte om glim- 
rende Kundskaber og en 
anset Stilling, længtes efter 
at øve og prøve sine Kræfter 
i et stort Arbejde. Men Fat- 
tigdommen slog Bom for at 
komme frem ad denne Vej; 
kunde han opnaa at komme 
paa et Skolelærerseminari- 
um, maatte det anses for 
store Ting. 

Dette lykkedes da ogsaa. 
Kapellanen i Bevtoft, en 
venlig og hjælpsom Mand, 
satte ham i Stand dertil, 
og i Efteraaret 1839 kom 
han paa Lyngby Seminarium, 
hvorfra han 2 Aar senere 
blev dimitteret med Udmærkelse. Maaske var det til Held for hans fædre- 
landske Udvikling, at han ikke kom i Latinskolen i Haderslev, hvorfra 
Vejen sagtens havde ført til Kiel og andre tyske Universiteter. — Hvorvel 
Seminarieundervisningen i Lyngby vist nok var af et noget tarveligt Indhold, 
saa var Livet mellem de mange jævnaldrende Kammerater dog en frugtbar 
Tid for Appels Udvikling. Det var i denne Tid, at en stærk personlig religiøs 
Opvækkelse gav hans aandelige Udvikling en bestemt kristelig Retning. En 




Cornelius App«l. 

god Ven blandt Seminaristerne — vel noget pietistisk, men dog af en livsglad 
Natur — var ham her til god Trøst og Hjælp. Hos en anden Seminarist fik 
han fat paa Grundtvigs »Søndagsbog«, og Læsningen heri var for ham som 
ét Blik ind over et dejligt Land, som han dog endnu ikke kendte. 

Efter at have foriadt Seminariet fik Appel en foreløbig Plads i Ribe som 
Kateketens Medhjælper ved Borgerskolen, men Opholdet her huede ham ikke, 
og allerede i Forsommeren 1842 kom han som Distriktskolelærer til Lourup 
i Døstrup Sogn, en Mils Vej vest for Løgumkloster. 

Her fandt han sig bedre hjemme, og det var vel ikke saa underligt, da 
han her • fandt den Kvinde, som skulde blive hans Livsledsagerinde, nemlig 
Datteren af hans Formand ved Skolen i Lourup. I aandelig Henseende var 
der just ikke stort at opdrive i Døstrup Sogn. Der herskede en skikkelig Ra- 
tionalisme og en ulastelig Moral. Hist og her fandtes vel en enkelt »Kristians- 
feldter«, hvem Appel nok havde Agtelse og Respekt for, men som han dog 
ikke følte sig tilskyndet til at komme i nærmere Berøring med. 

I Efteraaret 1844 fik han Ansættelse ved Degneskolen i Løjt ved Aaben- 
raa, hvor han blev i 27« Aar. Han kom her under hermhutisk Indflydelse og 
gennemgik store Sjælekampe; men han kunde slet ikke slaa Rod i denne aande- 
lige Jordbund. Grundtvigs Verdenshistorie 1. Del, som han læste i denne Tid, 
virkede frigørende paa ham. Der begyndte ligesom at aabne sig ny Udsigter 
for ham. Han havde nok tidligere været berørt af den vaagnende Danskhed 
i Sønderjylland, men det var dog først her, at det kom til et stærk aandeligt 
Gennembrud med Hensyn til hans Folkefølelse og hele danske Li vsud vikling. 
Det nærgaaende Tyskeri, som han traf en Del af i Løjt, gjorde sit til at hjælpe 
ham paa Gled. 

Fra Løjt kom han som Distriktslærer til Borsbøl i Ballum Sogn helt ude 
ved Vesterhavet. Men forinden havde han i sit Barndomhjem holdt Bryllup 
med sin Fæstemø. Hun fulgte ham i 22 Aar, men døde efter at have født sit 
niende Barn. Tre Smaapiger vare for mange Aar siden gaaede forud, og det 
sidste Barn døde i samme Time som Moderen. Fem Sønner leve med Faderen. 

I Ballum Sogn oplevede Appel de tre indholdsrige Krigsaar, og fra nu af 
tog det for Alvor Fart med hans aandelige Udvikling. Han tog fat paa Læs- 
ningen af Grundtvigs Skrifter og gjorde et indgaaende Bekendtskab med hele 
Grundtvigs Livssyn og Virksomhed. Der foregik en indre Omdannelse af hele 
hans Opfattelse og Betragtning paa det aandelige Livs Omraade, og Grundt- 
vigs Opfattelse og Brug af det levende Ord baade i Almindelighed og i særlig 
kirkelig Forstand greb ham med Styrke og Inderlighed. Han kom nu ogsaa 
efterhaanden i personligt Forhold til Folk af denne Retning. I Forballum og 

Mjolen, et af de første Araesteder i Sønderjylland for det ved Grundtvig 
vakte Liv, kom han saaledes sammen med Præsterae Hagen og H. Boisen og 
med Gaardraændene Knud Knudsen og Niels Andersen Hansen. Her traf han 
ogsaa første Gang Siegfred Kr. Ley, hvem han senere fik meget med at ^øre. 

I Foraaret 1851 blev Appel kaldet til Elementarlærer ved Borgerskolen i 
Tønder. Skolesproget, som i denne dansktalende By hidtil havde været ude- 
lukkende tysk, skulde nu afløses af det danske, og at hjælpe til hermed var 
for Appel en tiltrækkende Virksomhed. Her var der ogsaa bedre Betingelser 
for ham for at opnaa det, han stadig tragtede efter: en rigere aandelig Ud- 
vikling og en større Virksomhed. 

I Ballum havde han foruden en Del af Grundtvigs Skrifter læst Marten- 
sens Dogmatik. Her i Tønder læste han en Del filosofiske Ting af Sibbern, 
Poul Møller, J. L. Heiberg og en Tidlang navnlig Søren Kierkegaard. — 
Appel havde af Naturen en meget skarp Forstand, og ved filosofiske Studier 
udvikledes den efterhaanden i den Grad, at Mænd, der have kendt ham nøje, 
og som have kunnet gøre Sammenligning, have ment at kunne sætte ham paa 
Linje med de dygtigste Logikere i vor Tid. 

Søren Kierkegaard tog i disse Aar til en Tid hans Interesse fangen og 
overvældede ham med sin overlegne Dialektik, sin fine Psykologi, sit Mester- 
skab i Fremstillingen og sin lidenskabelige Begejstring i den Grad, at Appel 
kom i stor Vaande i sit Forhold til det grundtvigske Livssyn. Dog overvandt 
han ogsaa denne aandelige Krise og sluttede sig nu saa helt og fuldt til den 
kirkelige Anskuelse som maaske ingen Sinde før. Søren Kierkegaard havde 
dog sikkert givet ham mange frugtbare Tilkyndelser, og navnlig Kierkegaards 
Belysning af »den officielle Kristendom« havde vist nok sin store Andel i, at 
Appel siden sluttede sig med Varme til Arbejdet for kirkelig Frihed, et Ar- 
bejde, som han efterhaanden indlevede sig saaledes i, at han senere fik Mod 
til at lade sig vælge og indvie til Frimenighedspræst i Rodding. 

I Tønder fik Appel tillige Ansættelse som Skrivelærer ved Seminariet, og 
han fik en større Indflydelse paa denne Læreanstalt, end det efter Skrive- 
lærerstillingen kunde ventes. Hans Indflydelse gjorde sig ikke saa meget gæl- 
dende gennem Undervisningen som ved hans personlige Omgang med Semina- 
risterne. Han havde stadig en hel Del Seminarister i Kost og Logi, og ved 
sin udmærkede Ævne til at omgaas unge — faa besidde den Ævne som han 
— fik han en overordentlig gavnlig Indvirkning paa disse saa vel som paa 
flere af de øvrige Seminarister. Fra Tønder modtog Sønderjylland derfor en 
hel Del Lærere med grundtvigsk Paavirkning. I Tønder opholdt Appel sig 
fra sit 30. til sit 43. Aar; men i dette Tidsrum var det dog langt fra gennem 



19 

Digitized by 



Google 



146 C. APPELS FORSTANDERTID 



Skolen alene, at han udfoldede sin Virksomhed. Der er vel faa Mænd, hos 
hvem Hjærtet har slaaet varmere for Danskhedens Sag, end hos C. Appel, og 
dette viste sig maaske først rigtigt her i Tønder, hvor han for Alvor baade 
med Mund og med Pen virkede for Rejsningen af den mishandlede Danskhed. 
Han stod snart midt i en Kreds af yngre Mænd i forskellige Stillinger, der 
tog fat med frejdigt Mod og ungdommelig Varme; Haabet var jo lyst og friskt 
i denne Sejrsfølelsens Tid, og der var mange daadslystne Kræfter. Blandt de 
Røster, der lød, hørte Appels til dem, der ikke overhørtes; hans Ord havde 
Vægt, hvor de faldt. — Omkring ved 1860 var det, at han tog meget virksom 
Del, ja var en af Hovedanførerne i det folkelige og politiske Røre, som fik 
Navn af »Klosterpolitik« (i Anledning af, at det første Møde om denne Sag 
blev afholdt i Løgumkloster), og som vilde føre Arbejdet for Danskheden frem 
under Frihedens lyse Fane. Men de udstrakte Frihedsgrundsætninger fandt 
megen Modstand, og Appel og hans Meningsfæller maatte døje adskilligt for 
deres Overbevisnings Skyld. 

Denne politiske Virksomhed og hele det bevægede Liv i Tønder, som havde 
været af frugtbar Betydning for Appels Udvikling, blev paa .en voldsom og 
sørgelig Maade afbrudt straks efter Dannevirkes Rømning. For Appel og 
hans Familie indtraadte der en meget urolig og stemningsskiftende Tid, der 
satte baade Sjæls- og Legemskræfter paa alvorlig Prøve. Dog først omtrent i 
Midten af Maj Maaned, efter at de fire eller fem Gange havde faaet slaaet 
Vinduer ind, forlode de Byen. Omtrent i tre Fjerdingaar derefter levede de 
hos Slægt og Venner, dels i Agerskov og dels i Tirslund Sogn. 

Fædrelandets Nederlag kuede dog ikke den varmhjærtede og viljesstærke 
Mand; tværtimod, hans Varme øgedes, og hans Vilje styrkedes i Modgangens 
Skole. Han tabte ikke sit Maal af Syne; kun maatte hans Virksomhed faa 
en anden Skikkelse. 

Krigen 1864 blev en Mærkepæl i Appels som i fleres Liv. Fra den Tid 
af begynder et nyt Afsnit af hans Liv, det, der tilhører Rødding Højskole og 
Menighed. 

Han blev allerede 1864 afsat fra sit Embede i Tønder, og efter i nogen 
Tid at have levet saa at sige husvild, fik han Lov til at flytte ind og tage 
Bolig paa Højskolegaarden i Januar 1865. Flere havde allerede i ham set 
Manden, der havde Betingelser for at kunne føre Skolen videre. 

Der hengik da heller ikke mere end et Par Maaneder (Maj 1865), førend 
Appel tog fat med en Pigehøjskole, en tre Maaneders Sommerskole. Det 
første Aar havde don ikke mange Elever — kun 6 — , men den naaede senere 
et ret betydeligt Antal. Den 3. December samme Aar oprettede Appel tillige 

en fri Børneskole, — Begge disse Skoler fik^nu foreløbig Lov til at virke 
temmelig uforstyrrede. 

I Januar 1867 blev Appel knyttet endnu fastere til Stedet, idet Højskolens 
Bestyrelse overdrog ham indtil videre »med Hensyn til Rødding Højskoles 
Ejendom den samme udøvende Myndighed, som siden 12. Juni 1856 har været 
overdraget dens Forstandere«, hvorfor han fik fri Bolig og Brug af Haven, 
og i April samme Aar overtog han desuden Ledelsen af Agerbruget, der hidtil 
havde været i en Forvalters Haand. 

Aaret i Forvejen var Godsejer Knud L. Knudsen, den ene af Højskolens 
»Tillidsmænd«, afgaaet ved Døden. I den Anledning blev der holdt en General- 
forsamling (11. Oktober), hvor man valgte Sofus Høgsbro til i Forening med 
de to øvrige Tillidsmænd, Hans Kriiger og N. F. S. Grundtvig, at vælge en 
Tillidsmand i den afdødes Sted. Deres Valg faldt paa Gaardejer N. J. Termari' 
sen fra Gammélby. — Denne Generalforsamling gav imidlertid Anledning til, 
at Herredsfogden i Rødding, von Rosen, blev opmærksom paa Højskolefore- 
ningens Tilværelse. Han skaffede sig i en Fart Oplysninger om Foreningens 
Virksomhed, dens Love o. s. v., gjorde de fornødne Anmeldelser og stillede 
seks Uger efter med følgende Skrivelse, adresseret til H. Sveistrup: 

»Overpræsidiet for Schleswig- Holstein har under 11. ds. med den schles- 
wigske Regering erklæret sig enig i, at der bliver forbudt Rødding Højskole- 
forening hver Virksomhed, der ikke udelukkende angaar den i Anledning af 
Foreningens Opløsning nødvendige Ordning af de økonomiske Forhold. 

Ved i Overensstemmelse med Amtshusets Skrivelse af 28. — 30. d. M. at 
meddele Deres Velærværdighed som det i Rødding bosatte Medlem af For- 
eningens Bestyrelse det foranstaaende, tør jeg opfordre Dem til at sørge for, 
at i Højskoleforeningens Anliggender ikke foretages andre Forretninger end 
de, der have de økonomiske Forholds endelige Regulering til Maal. — Jeg til- 
føjer endnu Ønsket om at blive underrettet om hvert Skridt, Bestyrelsen skulde 
agte at foretage sig i saa Henseende, og udtaler tillige den Forventning, at 
Deres Velærværdighed ved Deres Indflydelse vil virke for, at denne Skrivelses 
Indhold nøje iagttages, da jeg i modsat Fald vil være nødsaget til straks at 
skride ind. 

Rødding, den 31. December 1866. 

Frøs og Calslund Herredsfogden. 

Rosen.« 

Det var det første Indgreb i Skolens Virksomhed af den tyske Øvrighed. 
En foreløbig Følge af denne Skrivelse var, at Sveistrup frasagde sig sit Hverv 
som Bestyrelsesmedlem; under de nærværende Omstændigheder mente han ikke 

at kunne forene det med sin Stilling som Embedsmand. Sofus Høgsbro blev 
saa i hans Sted valgt ind i Bestyrelsen. Men Højskoleforeningen med samt 
sin Bestyrelse og sine Tillidsmænd var jo nu dødsdømt og havde efter Politi- 
ordren intet andet at gøre end at sørge for at faa Ejendommen over paa 
andre Hænder og derefter opløse sig. 

Den 26. April 1867 meddelte Appel ved en Skrivelse til Herredsfogden, 
at Bestyrelsen for Højskoleforeningen agtede at sammenkalde til en General- 
forsamling den 12. Juni, hvor der navnlig skulde forhandles om at meddele 

Bestyrelsen eller enkelte af dens Medlemmer 
ubetinget Fuldmagt til at realisere Foreningens 
Ejendele. Herredsfogden svarede, at han ikke 
kunde have noget imod denne Generalforsamling 
at erindre. Dog maatte han, paa Grund af det 
i Indbydelsen til Modet indeholdte »//ar/?%«, 
gøre opmærksom paa, »at Diskussionen ikke maa 
angaa noget andet end den endelige Regulering 
af Foreningens økonomiske Forhold, og vil jeg 
tillige have Deres Velbaarenhed underrettet om, 
at jeg finder mig foranlediget til i min Qualitæt 
som Politimester at overvære Generalforsamlin- 
gen«. — Den 12. Juni 1867 afholdtes da Gene- 
ralforsamlingen med Politimesterens Nærværelse. 
Appel meddelte Foreningens Stilling og oplæste 
Skrivelsen fra Herredsfogderiet om Foreningens 
Opløsning. Forhandlingen, der selvfølgelig holdt 
sig strængt til Sagen, lededes af L. Schrøder og 
endte med Vedtagelsen af følgende Beslutning: 
»Rødding Højskoleforenings Generalforsamling beslutter som Foreningens 
højeste Magt, at dens nuværende Bestyrere, nemlig: Etatsraad C. Flor, Pastor 
Fi'. Hclwcfi og Folkcthingsmand S. Høgsbro i København, Gaardmændene 
Bunde Refdund d. æ. i Bovlund og H. D. Kloppenborg i Københoved, eller, 
saafremt nogen af disse maatte afgaa ved Døden forinden, de eller den, der 
ere tilbage af disse, herved meddeles uindskrænket Beføjelse til at realisere 
de Rødding Højskoleforening tilhørende, i Hertugdømmet Slesvig beliggende 
og værende Ejendele, være sig faste Ejendomme eller Løsøre, og godkender 
Selskabet ved Generalforsamlingen herved i Forvejen ethvert Skridt, som be- 
meldte Herrer maatte gøre eller undlade.« Hermed havde altsaa Højskolefor- 
eningen, der, som man vil mindes, var en Fortsættelse af den i Kristian VIII. s 




Bunde Refslund. 



Digitized by 



Google 



c. APPELS FORSTANDERTID 



149 



Dage saa virksomme »slesvigske Forening«, opfyldt det eneste og sidste 
Hverv, den tyske Øvrighed havde tilladt den. — Det var just denne Dag Stif- 
telsesdagen for den »slesvigske Forening«. 



I Vinterens Løb 1867 kom Kravet om Edsaflæggelse til alle Embedsmændene 
i Sønderjylland. Blandt de Præster, der i denne Anledning fik deres Afsked, 
var H. Sveistrup, Det 
var et vanskeligt Valg, 
der var bleven stillet 
ham ; thi lige saa haardt, 
det vilde falde ham at 
give Troskabsløfte til de 
fremmede Magthavere, 
lige saa nødigt opgav 
han sin kære Virksom- 
hed blandt Sønderjyder- 
ne. Det var ogsaa først 
efter nogen Vaklen, at 
han besluttede sig til at 
møde Edsf ord ringen med 
et bestemt Nej og lade 
sig afskedige, selvfølgelig 
uden Pension fra Tysker- 
nes Side. 

Et A årstid blev han 
og hans Familie endnu 
boende paa Præstegaar- 
den og havde den tysk- 
sindede Eftermand paa ^' ^- Kioppenborg. 
Kost, men i Foraaret 1868 flyttede de om paa Højskolegaarden, hvor der var 
baade Hus- og Hjærterum for dem. Sveistrup kunde nemlig endnu ikke faa 
over sit Hjærte at forlade det Sted, hvor han var bleven saa hjemme, og 
hvor hans Ord havde fundet saa stærk Genklang. 

Allerede i Præstegaarden begyndte han med nogle opbyggelige Søndags- 
forsamlinger, og i større Stil fortsatte han dem nu paa Højskolegaarden (sam- 
men med Appel) og i en stor Sal hos den bekendte fædrelandssindede H. D. 
Kloppenborg i Københoved (Svigerfader til den ligeledes velkendte danske 

Kredsdagsdepnterede J. N. H. Skrumsager). Desuden holdt ban flere andre 
Møder, navnlig paa Vestkysten, i Forballum og Mjolen. De prøjsiske Myndig- 
heder saa skævt til denne Virksombed og forbøde ham at udføre nogen som 
helst kirkelig Handling, men at holde Gudstjeneste kunde de efter Loven ikke 
formene ham. 

Sveistrups Møder besøgtes godt, han var kærkommen overalt, og mange 
haabede at kunne beholde ham som Fripræst; men de utallige Indskrænk- 
ninger i Friheden bleve ham tilsidst et trangt og trykkende Baand, navnlig 
da Krigsurolighedeme kom til i 1870, saa han indsaa, han ikke kunde blive 
ved. Da derfor Præstekaldet i Vejen-Læborg, umiddelbart paa den anden Side 
af Grænsen, blev ledigt i Sommeren 1870, søgte han det og fik det.* Her 
kunde han endnu blive i stadig Forbindelse med Sønderjyderne og virke baade 
for og iblandt dem, og indtil sin Død var han en af deres mest trofaste 
Hjælpere. — I Rødding havde Sveistrup imidlertid dannet Begyndelsen til den 
Frimenighed, som i flere Aar skulde samle sig om Appel, og som nu fort- 
sættes med Pastor Lykke som Ordfører. 



Pinseløverdag 1869 samledes hos Gæstgiver Schmidt i Gram hen ved en Snes 
bekendte danske Mænd for at raadslaa om, hvorvidt det var muligt at faa 
Rødding Højskole sat i Gang igen i den gamle Skikkelse. Man vare enig 
om, at det maatte forsøges, og man besluttede derfor at indvarsle Skolens 
Venner til et Møde i Rødding. Inspektør Raunsøe fra Gram ledede Forhand- 
lingerne, og efter et livligt Ordskifte vedtog man: at Højskolen skulde sæt- 
tes i Gang, og at Appel skulde være Forstander. Tillige skulde der dannes 
et »Højskoleraad« paa mindst 25 Medlemmer. 

Der blev foreløbig valgt 7 Medlemmer til Højskoleraadet, og disse skulde 
selv vælge de øvrige. Dette skete nogen Tid efter i B. Refslund d. æ.s Bopæl 
i Bovlund, og paa et Møde i Rødding den 2. Avgust vedtog Raadet, at Skolen 
skulde begynde sin Virksomhed samme Efteraar. Kort efter indeholdt »Danne- 
virke« følgende Indbydelse, undertegnet af Raadets Medlemmer: 

»Rødding Folkehøjskole standsede sin Virksomhed 1864, og Højskolefore- 
ningen maatte senere opløse sig. 

Trangen til folkelig Oplysning blev i de nærmest følgende Aar dels trængt 
tilbage af Tidernes Tryk, dels maatte den søge sin Tilfredsstillelse paa Høj- 
skoler hinsides Grænsen af 1864. Nu er den vaagnet med Styrke, og den 

* Det skal ikke glemmes, at Sveistrup havde mere i Efterløn som afgaaet Sognepræst i 
Rødding og Skrave, end han fik at leve af, da han overtog Sognekaldet i Vejen og Læborg. 

Trang, der ytrer sig trindt om, til at faa folkelige Højskoler i vor Midte, har 
vakt det Ønske hos os, at en saadan paany kunde træde i Virksomhed i Rød- 
ding under Ledelse af Hr. C. Appel som Forstander, der alt i nogle Somre 
har holdt Skole for voksne Piger der paa Stedet. Der er Udsigt til paa bil- 
lige Vilkaar at faa overladt til denne Brug den gamle Rødding Højskoles Byg- 
ninger og Tilbehør. 

Skal Sagen gaa frem, vil der imidlertid behøves Understøttelse i Penge til 
Lærernes Lønning. Derfor ere undertegnede, efter Valg af en offentlig ind- 
varslet Forsamling, traadte sammen for som Rødding Højskoleraad at støtte 
denne Sag med Raad og Raad. 

Vi bede da vore Medborgere at støtte os med Bidrag, smaa eller store, 
enkelte eller aarlige, for at der i Rødding kan øves en Skolegerning, om 
Vinteren til Karles, om Sommeren til Pigers dansk-folkelige Oplysning.« 

Fra Kongeriget kunde man ikke længer gøre Regning paa synderlig Under- 
støttelse; det var derfor nødvendigt at begynde Skolen med smaa Fordringer. 
Inden lang Tid meldte der sig imidlertid 10 Elever (paa en Fynbo nær alle 
fra Sønderjylland), og man besluttede derfor at antage et Par Lærere til for- 
uden Appel. — Den 20. November 1869 — 25 Aaret for Skolens Oprettelse — 
aabnedes da Karleskolen paany. 

De to Lærere, der vare blevne antagne i Anledning af Karleskolens Op- 
rettelse, vare Rasmus Hansen, der havde deltaget i Krigen 64 som Løjtnant 
og nylig var bleven permitteret (nu Kaptejn og Forstander for Vældegaard 
Kvindeskole), og Seminarist M. M. Smidt (nu Redaktør af »Bomholms Tidende«). 

Undervisningen begyndte allerede den 2. November 1869, men da det paa 
den Tid ikke var maanelyse Aftner, opsattes den egentlige Aabningshøjtidelig- 
hed til den 20. November. 

Denne Dag samledes da henved 300 Mænd og Kvinder fra alle Egne af 
Nordslesvig paa Højskolegaarden til et Møde, som vist nok mindedes længe 
af alle Deltagerne. Navnlig Appels fortrinlige Foredrag, hvori han dvælede 
ved Højskolens og Folkelivets Udvikling og Omskiftelser i de forløbne 25 Aar 
og med Varme pegede paa de Veje, hvorad SkoFen nu for Tiden skulde naa 
sit Maal, gjorde denne Dag til et af Lyspunkterne i Skolens Historie. Lærerne 
Smidt og Rs. Hansen gjorde Rede for, hvorledes de vilde lede den Del af 
Undervisningen, der var overgivet dem; desuden talte P. Skau, Kand. Ley og 
H. Sveistrup, den sidste over Ordsproget hos P. Syv: »Gamle Harper kunne 
godt faa ny Strænge«. Ved en Fællesspisning talte blandt andre Redaktør 
Hjort Lorenzen fra Haderslev og theologisk Kand. Jacob Sverdrup fra Norge. 
Denne havde hernede set et lille Folk kæmpe en hellig Kamp for at blive sig 

selv, Og vel var det sagt, at et lille Folk kun kunde have smaa Tanker, men 
Folkehøjskolen vilde bære Vidne om, at det danske Folk havde haft store Tanker, 
hvorfor han vilde udbringe en Skaal for »det lille Danmark, der tænkte saa storU. 
Karleskolen gik nu uforstyrret med tolv Elever i Vinteren 1869 — 70 og 
Pigeskolen med tredive Elever i Sommeren 1870. Appel, som tidligere til Dels 
havde været ene om Undervisningen, havde nu faaet god Hjælp af de dyg- 
tige Lærere Rs. Hansen og Smidt. Den første underviste i Naturkundskab — i 
hvilket Fag han havde uddannet sig blandt andet ved den polytekniske Lære- 
anstalt 1860 — 64 — i Pigeskolen tillige i Historie, og den sidste underviste 

i Dansk, Sang og Fædrelandets Oldtidshistorie. 
Begge Lærerne spiste sammen med Eleverne, 
som om Vinteren vare lejede i Kost hos Gaar- 
dens Forpagter, og fik derved god Lejlighed til 
at leve sig sammen med dem. Fra Foraaret 1870 
fik alle Eleverne Kosten hos Appels, d. v. s. hos 
Appels ældste Søn, M. L. Appel, der boede sam- 

t^^iptV men med Faderen paa Højskolegaarden. M. L. 

^^ é^A^ Appels Hustru, født Sofie Hansen, havde sin store 

^Sp Andel i, at Livet kom til at gaa saa godt og 

hyggeligt, som det gjorde; hun havde en sjælden 
Ævne til at gøre Huset hjemligt saa vel for Ele- 
verne som for andre, der kom der; skønt Mid- 
lerne til Skolens Drift vare meget smaa, forstod 
hun dog at stelle saa godt med dem, at alle 
nærmest fik Indtryk af, at de havde det rigeligt. 
M. L. Appel ledede Børneskolen, som nu blev 
besøgt af henved 50 Børn, hvoriblandt hans yngre 
Brødre, Hans, Aksel, Frederik og Jacob. Det 
var en udmærket Friskole; der lagdes Vægt paa en livlig og grundig Under- 
visning; Frugterne af den have da ogsaa været kendelige nok paa flere af 
Skolens Elever. — 

Men baade Højskolen og Børneskolen blevc forbudte og standsede ved 
et Magtsprog i August 1870, da den fransk-tyske Krig udbrød. Baade Rasmus 
Hansen og M. M. Smidt forlode Sønderjylland; den første indkaldtes, og da 
det saa ud til, at Danmark kunde blive indviklet i Krigen, meldte den sidste 
sig frivillig til Tjeneste. 

Under Krigen følles der en urolig Tilværelse paa Højskolegaarden. Der 
var kommen Oprør i Sindene overalt, Tyskernes Uvilje mod Højskolen forøgedes 




Rs. Hansen. 



Digitized by 



Google 



c. APPELS FORSTANDERTID 153 



til Fanatisme, det var under disse Forhold ligesom tilladt at slaa sig løs, som 
man vilde, og det fik nok blandt andet Højskolens Vinduer at føle. 

Da Krigen var ophørt, Freden sluttet, og Forholdene atter vare blevne 
nogenlunde rolige, indgav Skoleraadet en Ansøgning om Tilladelse til at be- 
gynde Pigeskolen igen, og denne Tilladelse blev givet. At faa Lov til at fort- 
sætte Karleskolen var der ikke Tanke om; heller ikke Børneskolen; som 
bekendt dansksindet Mand var Appel ikke »moralsk kvalificeret« til at være 
Lærer for Børn under prøjsisk Statshøjhed. 

Rs. Hansen kom tilbage til Skolen i Oktober 1871, men han blev der kun 
et Aar, da det viste sig, at Karleskolen ikke kunde komme i Gang mere. 
M. L. Appel traadte da ind som Faderens Medlærer og blev ved at være hans 
højre Haand i Skolen, saa længe den bestod. En Tid var ogsaa Rasmus 
Thomsen, nu Præst i Amerika, Lærer ved Skolen, dog nærmest som Hus- 
lærer for C. Appels mindste Børn. 

I 1871 blev der antaget en fast Lærerinde ved Skolen, nemlig Georgia 
la Cour, som var en meget begavet og dygtig Lærerinde, der fik stor Ind- 
flydelse paa Eleverne. Hun blev ved Skolen indtil 1874, da hun blev gift 
med Friskolelærer Knud Pedersen i Skibelund. 

Det var just ikke nogen stor Pigeflok, der gæstede Skolen i Rødding (gen- 
nemsnitlig 20 — 30, hvoraf de fleste vare fra Kongeriget, navnlig fra Vestjylland 
og Fyn), men de, der kom der, vidste i Reglen, hvorfor de søgte netop dertil. 
Vilde man paa Højskole af almindelige Grunde, gik man gerne til Skolerne 
»under Grundloven«, hvor man kunde røre sig anderledes frit, men naar 
Pigerne søgte til Rødding, var det i Reglen enten af en dybere Medfølelse 
for Sønderjyderne eller ogsaa havde de særlig Trang til just den Slags Fore- 
drag, der vare ejendommelige for denne Skole. Det var Appels ejendomme- 
lige Foredrag, byggede over den bibelske Historie, hans varme kristelige 
Vidnesbyrd og hans Maade at tale til de unges Sind, der drog dem. Appel 
var og er efter manges Udsagn forud for de fleste ikke blot i Kendskab til 
den hellige Skrift (navnlig det gamle Testamente), men ogsaa i levende tilegnet 
Forstaaelse af den, hvad der hænger sammen med, at han har høstet dybe 
Erfaringer i Livet og har et Kendskab til det menneskelige Sjæleliv som kun 
faa. Kommer hertil hans usædvanlige Evne til at meddele sig, undervise jævnt, 
klart, livligt og varmt, hans Lyst og sjældne Gave til at færdes blandt og 
leve sammen med de unge, hans blandt ældre usædvanlige Ungdom i Sindet 
og Friskhed (der følger ham den Dag i Dag trods alle Lidelser) saa forstaar 
man, at han var som født til at være Ungdomslærer og Præst. — Appels Fore- 
drag vare i høj Grad tiltalende saavel for Eleverne som for Lærerne, der i 

Reglen hørte ham: Det var ogsaa kendeligt, at Eleverne bleve stærkt paa- 
virkede af ham baade i Retning af Inderlighed og Lyst til Arbejde. Udenfor 
den egentlige Skoletid var han altid tilgængelig for Eleverne, der nærmede 
sig ham med Tillid og Frimodighed, naar de havde et eller andet paa Hjærte 
— og de gik sjælden forgæves. Appels hyggelige Hjem var et virkeligt »Høj- 
skolehjem«; navnlig mindes Eleverne Aftnerne i hans Stue, hvor han, som 
han udtrykte sig, dannede Atmosfæren om sig. Der var altid noget rent og 
beroligende, hvor Appel opholdt sig. 

En, der i flere Aar har været Appels stadige Tilhører i Skolen, fortæller 
følgende som Bidrag til en Skildring af hans ejendommelige Skolevirksomhed: 

»I de Aar, Appel holdt Højskole, var der vistnok ikke saa meget Tale 
om Kundskabsmeddelelse, som der senere mere eller mindre er bleven det 
paa de forskellige danske Højskoler. 

Det var heller ikke Kundskaber, han særlig søgte at bibringe sine Elever, 
men hans sikre »Skolemesterøjne«, som han selv kaldte dem, der i et samlet 
Syn saa' alle hans Tilhørere paa en Gang, havde ogsaa Evne til at se, hvad 
de bedst kunde modtage og trængte til at høre. Jeg tror, at hvad der særlig 
var ejendommeligt ved Appels Foredrag, var det varme Vidnesbyrd, han gen- 
nem det aflagde om det Liv, han selv levede, og derfor maaske allermest fik 
Betydning for hans Tilhørere. 

Naar han paa sin jævne, troværdige Maade fortalte Bibelhistorie, forstod 
han saa godt at gøre det levende, som han talte om. Det var noget lignende 
her, som jeg en Gang har hørt ham sige om Ingemanns historiske Romaner: 
»Han forstaar at lukke Historien op for en, saa det, der før har ligget som 
en død Viden, faar Liv og Interesse.« Det samme skete med de bibelske 
Skikkelser. De kunde før være kendte mere eller mindre, men nu fik vi dem 
kær, lærte som aldrig før at forstaa dem i de forskellige Forhold og følte 
os i saa mange Tilfælde beslægtede med dem. Ud fra de bibelhistoriske For- 
tællinger kunde han saa komme vidt til alle menneskelige Forhold. 

Han kom ikke hurtigt frem i sin Fortælling. I de 3 å 4 Maaneder, en 
Pigeskoletid varede, naaede han sjældent længere end til Josva, maatte end- 
ogsaa en enkelt Gang anstrænge sig for at faa Israeliterne ind i det forjættede 
Land, idet han kunde sige: »Det er snart en Skam at lade dem blive i Ørke- 
nen!« Men fra de daglige almindelige Foredragsæmner kunde han ogsaa dels 
efter Elevernes Bøn, dels af andre Grunde, gaa over til at tale om andre 
Tider i Jødefolkets Historie, f. Eks. om David, Elias, Elisa og Daniel, for 
ikke at tale om, at flere af Fortællingerne fra det ny Testamente kom ind 
med i Foredragene. Kanaans Geografi fortalte han os samtidigt lidt af saa 

fængslende og kønt, alt som de forskellige Byer og Egne i Historien bleve 
nævnede og førte det med sig — og i det hele taget staa hans Foredrag for 
mig som meget alsidige trods det, at de for største Delen vare over bibel- 
ske Æmner. 

Imellem fortalte han enkelte af vore danske Myther, men det var langtfra 
ene eller mest i de Timer, at hans Taler paavirkede os mest i folkelig Ret- 
ning. Nej, hans Ord om mange af de bibelske Personer, som f. Eks. Israels 
Børn i Ægypten og senere i Babylon, om Kvinden paa Elisas Tid, »der boede 
midt iblandt sit Folk«, fik en underlig Lykke til at lære os, hvad det vil sige 
at høre med til et Folk, at eje et Fædreland og et Modersmaal og føle os 
taknemmelige over det. At hans Ord netop under de Forhold i Sønderjylland, 
som vi levede under, og hvor vi hver Dag mærkede Længslen efter at blive 
forenede med det øvrige Danmark, maatte gøre end mere Indtryk paa os, er 
forstaaeligt. Vi saa' i ham en Type paa det sønderjydske Folk, der følte og 
led med det saa godt som nogen. 

At hans Foredrag havde stor vækkende Betydning for det danske Aands- 
liv blandt hans Tilhørere, er udenfor al Tvivl; men jeg tror dog, de havde 
endnu større Betydning i kristelig Retning. Vi fik Indtrykket af, at det var 
en Mand med en rig Erfaring, der talte til os, en Mand, der stod i et person- 
ligt Forhold til den Gud, han skildrede for os gennem Fortællingerne om 
Verdens Skabelse, Paradis -Tiden og gennem hele Historien. Det paalidelige 
Vidnesbyrd om, »at Gud ser os«, som han saa Hagar, og aabner Udvej for 
sine Børn, naar Bevidstheden om hans Magt og Kærlighed bliver levende hos 
dem, slog os varmt i Møde gennem hans Ord; og ikke blot naar han direkte 
fortalte om sine egne Oplevelser og sin egen Opvækkelsestid i stille og dode 
Omgivelser, følte vi Vægten af, at han selv havde fundet Fred kun i Barne- 
forholdet til den Gud, der styrer alt og leder alt til det bedste. 

Det kan synes, som om hans Undervisning var mer end almindelig alvorlig, 
og maaske var det ogsaa Tilfældet; Forholdene under det fremmede Regimente 
bidroge jo meget dertil. Men alligevel var det et fornøjeligt Liv, der blev ført 
paa Skolen, og det var en hyggelig og munter Stemning, han altid bragte 
med sig derind, baade naar han i enkelte Timer underviste Pigerne i Hoved- 
regning, der som han sagde kun bestod i, at de lærte at tænke, og naar han 
ellers færdedes imellem dem og var glad ved at høre dem synge de Sange, 
der særlig vare oppe imellem dem. I sine Timer brugte han mest de bibel- 
historiske Sange, som jeg er vis paa, de fleste Rødding-Piger have faaet kær 
fra Skoletiden der. Pigerne befandt sig vel i hans Nærværelse, og var der 
end ikke mange, der kunde samtale med ham, var der noget velgørende ved 

at være sammen med ham. Der var ogsaa noget vist patriarkalsk ved hans 
Maade at færdes paa imellem dem, og jeg tror ogsaa, det gennemgaaende 
var et faderligt Forhold, som han kom til at staa i til sine Elever. 

Han forstod tit paa en skæmtende Maade at sige Eleverne sin Mening, 
som sjældent forfejlede sin Hensigt, naar de paa en eller anden Maade forsaa 
sig mod den Orden og Hygge i Skolestuen, som han satte saa stor Pris paa. 
Saaledes kunde han f. Eks. begynde en Foredragstime med at »bringe Evropa 
i Ligevægt«, naar Kortet hang skævt paa Væggen, eller stille Pigernes Sko 
til rette, naar de under Vinterskolen gerne vilde opvarme dem ved Kakkel- 
ovnen og havde stillet dem omkring den. Han kunde saa sige: »Ja, lille Børn, 
jeg kan jo nok forstaa, I have ikke Tid til at sætte jert Skotøj pænt i Orden; 
men ville I sende Bud efter mig, skal jeg gaamænd nok komme over at gøre 
det for jer.« En anden Gang kunde han sige, naar han ved sin Indtrædelse 
i Skolestuen fandt alle fuldt optagne af deres Haandarbejde : »Ja, det kan jo 
være, I have ikke Tid til at høre paa mig, saa kunne vi jo ogsaa godt vente 
til en anden Gang.« Var der Klage over Træk gennem de sjældent lukkede 
Døre, sagde han: »Ja, der skal virkelig ikke saa lidt Udvikling til for at 
komme ordentlig igennem en Dør, at faa Laasen drejet om og lukket ordent- 
lig igen; det er en Opgave, som ikke mange unge Mennesker ere voksne.« 
— Men netop fordi han havde Øje for, hvor vidt de unge vare i Udviklingen, 
stillede han ikke større Fordringer til dem, end de kunde opfylde, og de følte 
sig som sagt altid sete paa med milde Øjne og vare glade ved at være hos 
ham. — Foruden slige smaa morsomme Udtalelser ville vi gamle Rødding- 
Elever ogsaa mindes Appels morsomme, smaa Historier, virkelige Begivenheder 
eller Anekdoter, som han tit fortalte i sine Foredrag, eller naar vi ellers vare 
sammen med ham, ved Bordet eller i den store Dagligstue i det Hus, han 
selv beboede med sin Familie, og hvor vi altid frit kunde samle os Sommer- 
aftnerne og i de øvrige Fritider.« — Saa vidt Fortælleren. 

Naar Appel gjorde Bibelhistorien til sit Hovedfag, var det først og frem- 
mest af gammel Kærlighed til Israels Folks Historie, men han gjorde det ogsaa 
til Dels for at hejse nevtralt Flag i de fjendtlige Farvande. Ethvert Æmne i 
Folke- og Menneskelivet kunde han drage ind under disse bibelhistoriske Ud- 
viklinger. — Det samme gjaldt om hans Søns, M. L. Appels verdenshistoriske 
Foredrag, hvorunder Danmarks og Nordens Historie maatte søge Tag over 
Hovedet. Han dvælede især ved Sagnene og Sønderjyllands Historie, ligeledes 
ved de græske Myther og Sagn. Paa dette Grundlag fik han Lejlighed til at 
udtale sine Tanker, der stilede mod samme Maal som Faderens, ikke for at 
efterligne ham, men fordi hans Trang og Anlæg bar frem ad samme Vej. 

Blandt de Lærerinder, der vare knyttede til Appels Pigehøjskole, er hidtil 
kun nævnt Georgia la Cour (nu Georgia Pedersen). Før hende havde der 
dog allerede været flere Lærerinder, og den første af dem var Magdalene 
Ejler fra Kolding, der var Appel en god Hjælper i Skolens første 3—4 Aar. 
Navnlig ved sin kærlige og opofrende Færd blandt Pigerne satte hun sig et 
levende Minde i Pigeskolens Historie. 

Georgia la Cour blev afløst af S. Høgsbros Datter Gudrun Høgsbro (nu 
Folkethingsmand Harald Holms Hustru). Efter to Aars Forløb blev hun atter 
afløst af sin ældre Søster Ingeborg Høgsbro, der vedblev at være Lærerinde 
— med et Par Aars Afbrydelse — indtil Skolens Slutning 1885. Hun var 
saaledes den af Lærerinderne, der fik den længste Virketid ved Skolen. 

Begge Høgsbros Døtre vare fødte paa Rødding Højskolegaard, og det var 
kendeligt, at de begge to med Glæde gjorde en Gerning der, hvor deres Vugge 
havde staaet, ligesom de ogsaa begge ved deres jævne, naturlige og fordrings- 
løse Færd vandt Yndest hos Pigerne og hos alle. — I de tyve Aar, der var 
Pigeskole, var der ialt syv forskellige Lærerinder. 



De offentlige Møder paa Rødding Højskole vare blevne holdte vedlige ogsaa 
efter Krigen 64. Saa længe Sveistrup endnu var* i Rødding, delte han og 
Appel Foredragene imellem sig; efter Sveistrups Bortrejse fik Appel Hjælp af 
sine Medlærere. Appels Foredrag vare dels opbyggelige, dels over Æmner af 
Bibel- 0% Kirkehistorien og Sagnhistorien. Det var vistnok ved disse Møder, 
at Folk opdagede, hvor skikket Appel var til at være Ordfører ogsaa i rent 
kristelig Henseende. 

Af og til var der tillige Oplæsning, og det var navnlig, da M. L. Appel, 
der ledede Sangen, begyndte at hjælpe med, at Oplæsningen af danske Digter- 
værker kom paa Dagsordenen. (M. L. Appel holdt iøvrigt sjældnere Foredrag 
ved de offentlige Møder, naar undtages Højskolens offentlige Aabnjngs- og 
Slutningsmøder.) Paa en Maade kom Oplæsningen til at gøre lidt Skade, idet 
efterhaanden en Del af de ældre blev borte, men paa den anden Side voldte 
den, at der blev en stor Tilstrømning af de unge, som derved med det samme 
bleve førte ind under Paavirkning af C. Appels Foredrag. — Disse ugentlige 
Aftenmøder vedligeholdtes indtil 1878, da forskellige Omstændigheder gjorde 
det vanskeligt at fortsætte dem. 

Ved Siden af den hjemlige Virksomhed tog Appel ogsaa Del i de politiske 
Bevægelser. Det var dog mere ved at give gode Raad — som i Reglen bleve 
fulgte med Held — end ved offentlig Optræden. Han forstod godt, at ihvorvel 



Digitized by 



Google 



158 c. APPELS FORSTANDERTID 



offentlige Demonstrationer vanskelig kunde undgaas og maaske ogsaa havde 
deres Betydning — saa var det dog den sunde, jævne Vækst ud af den danske 
Rod, det kom an paa, naar der var Tale om, at Danskheden skulde kunne 
værge sig mod Tyskeriet. 

Da Sveistrup i Slutningen af September 1870 forlod Rødding, havde Appel 
helt overtaget Ordførerskabet om Søndagen. Allerede medens Sveistrup vir- 
kede som fri Præst, var flere Familier traadte ud af Landskirken — som den 
eneste Betingelse for, at Sveistrup kunde døbe deres Børn — og der blev 
saaledes efterhaanden dannet en hel Kreds af udtraadte Familier. I de første 
fire Aar, Appel prædikede, søgte de Daab og Nadver i Vejen, men. Ønsket 
om, at Appel kunde overtage ogsaa dette, steg Aar for Aar. Stundum gæst- 
ede vel baade Sveistrup og andre danske Præster sønderjydske Kredse og 
døbte og holdt Nadver for dem; men en saadan Handling, som Sveistrup i 
Maj 1873 foretog i Bovlund, paadrog kam en Bøde paa 100 Thaier, og den 
følgende Sommer bekendtgjorde den tyske Øvrighed, at ingen dansk Præst 
maatte tale i nogen som helst gudstjenstUg Forsamling, hvad enten den 
bestod af udtraadte eller ikke-udtraadte. 

Da Baandene saaledes strammedes mere og mere, besluttede Menigheden 
endelig at bede Appel om at lade sig indvi til Præst. Som Lægmand kunde 
han næppe modtage Indvielsen af nogen Biskop, men man ønskede da, at 
en Kreds af danske Præster vilde foretage denne Handling. Menigheden sendte 
Appel et Kaldsbrev, der lød saaledes: 

»Kære Cornelius Appel! Paa et Møde, der blev holdt paa Rødding Høj- 
skolegaard den 12. Juni d. A., og hvis Deltagere alle vare mødte efter ud- 
trykkelig Indbydelse, blev det vedtaget, at der skulde forsøges indrettet en 
fuldstændig Gudstjeneste for de Mænd og Kvinder i Rødding og nærmere og 
fjærnere Omegn, som vare udtraadte af Landskirken for Hertugdømmerne 
Slesvig og Holsten, men som følte sig knyttede til den levende Menighed i 
Kongeriget Danmark, og det blev da overdraget til undertegnede fire Mænd i 
Forening med senere afdøde Nicolaj Dam af Brendstrup at træffe de ydre 
Skridt, som vare nødvendige til at virkeliggøre denne Beslutning. Det er i 
denne Anledning, at vi henvende os til Dem, der allerede i fire Aar — næsten 
fra den Tid, da Udtrædelserne begyndte — har været Ordfører i de Forsam- 
linger til kristelig Opbyggelse, som vi have holdt, dels paa Rødding Højskole- 
gaard, dels paa H. D. Kloppenborgs Gaard i Københoved, med en indstændig 
Begæring om, at De hos Trosfæller i Kongeriget Danmark, som have modtaget 
Indvielsen som Guds Ords Tjenere og Forvaltere af Herrens Daab og Nadvere, 
vilde søge en lignende Indvielse, for at De i vor Midte kunde øve en fuld- 

stændig Præstegerning, og vore Søndagsmøder derved kunde faa den rette 
Fylde ved at samle sig om Sakramenterne. Ligesom det er i fuldeste Over- 
ensstemmelse med det Ønske, som lever i den Kreds, der har valgt os, at 
det er til Dem og til ingen anden, at vi stile dette Kaldsbrev, saa tør vi ogsaa 
paa det samme Vennelags Vegne tilsige Dem, at vi, saa vidt Gud giver Evne, 
skulle støtte Dem i den Gerning, vi bede Dem overtage, for at De maa kunne 
røgte den med Frimodighed og Glæde. Gud give sin Velsignelse til, at det 
maa lykkes, hvad vi efter lang Betænkning nu vove os til, saa det maa blive 
fuldbragt til hans Ære. 

F. T. Rødding, 24. Juli 1874. 
Skrumsager. J. Boysen. H. J. Physant. C. P. MCller.« 

Appels Indvielse til Fripræst i Rødding skete som bekendt paa Askov 
Folkehøjskole den 30. Juli 1874 og foretoges af Vilhelm Birkedal under 
Deltagelse af Præsterne H. Sveistrup, L. Helweg, M. Melbye, J. L. Knudsen, 
Johannes Clausen, Otto Jacobsen, Ludvig Wagner, Rasmus Lund, Lillelund, 
M. T. Lange, Kr. Konradsen, Fr. Vinsnæs og M. T. Bredsdorff samt Læg- 
mændene Peter Mouritsen, Jens Jørgensen, C. P. Muller, Bunde Refslund d. æ., 
N. J. Termansen og Hans P. Søndergaard. 

Det er ligeledes bekendt, at hele denne Præstevielsessag gav Anledning til 
et stærkt Røre hele Landet over og i længere Tid forhandledes i Blade og 
paa Møder. Ogsaa Myndighederne sattes i Bevægelse. Kirkeministeren stillede 
Præsterne for en Provsteret, hvorfra Sagen gik til Bisperet (Landemode) og 
til Højesteret, der endelig 1876 — to Aar efter, at Handlingen havde fundet 
Sted, og til Trods for Birkedals glimrende Forsvarstale — dømte Birkedal og 
Sveistrup til en Bøde af 200 Kroner og hver af de øvrige Præster til en 
Bøde af 100 Kroner. — Vi skulle iøvrigt ikke her komme nærmere ind paa 
denne Sag, som for den, der vil studere Frimenighedernes Historie, indeholder 
rigt og interessant Stof. 

Ligesom hidtil holdt Appel nu hver Søndag Gudstjeneste baade paa Høj- 
skolen og i Københoved, men Kirketjenesten i Rødding blev nu selvfølgelig 
indrettet efter dansk Kirkeskik, ganske som i Sognekirkerne, kun med den 
Undtagelse, at Appel brugte Fengers Alterbog og ændrede lidt ved Ind- og 
Udgangsbønnens Form. 



Den tyske Øvrigheds Optræden overfor Højskolen og Appels hele Virksom- 
hed var i Aarenes Løb bleven stadig skarpere. I 1870 blev der saaledes givet 

Paabud om, at alle offentlige Møder, baade Torsdags-Møderne og Søndags- 
Gudstjenesten, skulde forud anmeldes for Politiet. 

Herredsfogden i Rødding paa den Tid var den tidligere danske Embeds- 
mand von Rosen. Det var en Mand med et klart Blik, og han betragtede 
derfor ogsaa Appel som en farlig Person, just fordi han ikke demonstrerede 
men arbejdede ihærdigt i det stille. Herredsfogden og Appel havde mange 
Samtaler med hinanden om Mellemværendet mellem Danmark og Tyskland, 
og Rosen, der som fuldblods Tysker var paa sin Post mod alt det danske, 
lod i disse Samtaler tydeligt forstaa, at han ansaa den genopvakte Højskole 
som noget af det farligste i Nordslesvig. Som vi have hørt, forbød han derfor 
ogsaa Karleskolen efter et halvt Aars Forløb,* og han havde den største Lyst 
til ogsaa at forbyde Pigeskolen, som han mente var endnu farligere end Karle- 
skolen, men det kunde han ikke. Skønt de tyske Avtoriteter vistnok behand- 
lede Appel med stor Agtelse, fordi de følte, at de havde en Mand overfor sig, 
som troede paa sin Sag, saa undlod de selvfølgelig ikke at lægge alle mulige 
Hindringer i Vejen for hans Virksomhed. — Ikke desto mindre hævede von 
Rosen igen Paabudet om Anmeldelse for Politiet, inden han i Marts 1871 forlod 
Rødding for at blive Landsraad i Haderslev. 

Uden Anmeldelse gik Møderne saa igen en Tid, indtil den ny Herredsfoged, 
Grothusen, den 7. Oktober 1873 stoppede Præsten Johannes Clausen midt i 
en Tale om Stormen paa Genezareth Sø (hvori han omtalte det »menneskelige« 
og »folkelige« i sin Almindelighed uden mindste Hentydning til Stillingen i 
Sønderjylland), hævede Forsamlingen og for et Øjeblik arresterede Appel, der 
efter et langt Forhør den 1. November fik Forbud mod at tale i nogen som 
helst offentlig Forsamling. Appel indgav Resværing herover til højere Ved- 
kommende, og Forbudet blev hævet igen af Herredsfogden den 3. December, 
men samtidig fornyedes Tilholdet om Anmeldelse af Møderne til Politiet. 

Ikke nok hermed. Den 10. Septbr. 1874, altsaa kort efter Appels Ordina- 
tion, blev det ham forbudt at holde Gudstjeneste i ^ Helligtiden* , hvorved 
han blev helt udelukket fra at bruge de store Helligdage og om Søndagen 
først maatte begynde efter Klokken fire Eftermiddag, og fra Februar 1876 
maatte de ved Møderne saa vel som ved Gudstjenesten have en tysk Gensdarm 
siddende imellem sig. Det gjaldt jo for Tyskerne at holde Øje med disse far- 
lige Folk, at enhver »oprørsk« Revægelse kunde kvæles i Fødselen. 

Søndag efter Søndag tjente den fremmede Ordenshaandhæver som en Paa- 

mindelse til Menigheden om, at man befandt sig under et Herredømme, som 

man aldrig vilde eller kunde forlige sig med, og man sluttede sig kun inder- 

* »Højskoleraadetf, der var dannet til Støtte for Karleskolen, opløstes senere af sig selv. 

ligere til det ægte danske og hjærtelige, kristelige Vidnesbyrd, som kunde lyse 
op i Sindene og gøre Fyldest for mangt et Savn. — De tre sidstnævnte Paa- 
biid vedbleve at gælde, saa længe Appel var i Rødding. 



Et svækket Helbred nødsagede Appel til at afslutte Pigeskolen i Sommeren 
1885, og en indgribende Operation, som han maatte underkaste sig i Somme- 
ren 1887, havde til Følge, at han i September 1889 maatte opgive sin Præste- 
gerning, den, han trofast havde røgtet i femten Aar, rigt bevægede og ufor- 
glemmelige for ham og mange andre. 

Derefter flyttede Appel med sin ældste Søn og hans Familie til Dalum Sogn 
i Nærheden af Odense. Her bo de, tæt ved Landboskolen og ved Mindestenen 
for Højskoleforstander C. Kold, i en hyggelig og rummelig Lejlighed i et smukt, 
kønt beliggende Hus, der tilligemed en ganske lille Jordlod er bleven ham 
skænket af danske Mænd og Kvinder i de forskelligste Stillinger og Samfunds- 
klasser. Appel har selv kaldt Huset »Folkely« som et Udtryk for den frede- 
lige og trygge Følelse, der er fremkaldt hos ham ved at »bo midt iblandt sit 
Folk« under dansk Varetægt, og for den Taknemmelighed, han føler mod dette 
Folk, der har skænket ham et saa hyggeligt Ly i hans Alderdom. 

Et endnu varigere Ly har det danske Folk dog skænket Mindet om Appels 
trofaste Gerning i Sønderjylland. 



Folkethingsformand, Statsrevisor S. Høgsbro, Stiftsprovst Fr. Helweg og 
Gaardejer Bunde Refslund den ældre vare de tre eneste tilbageværende af de 
Mænd, der den 12. Juni 1867 bleve beskikkede til Højskolens Værger. I deres 
Haand laa det altsaa at tage Bestemmelse om Skolens Ejendom nu, da Høj- 
skolevirksomheden var standset, og Appel fratraadte Bestyrelsen af Gaarden. 

S. Høgsbro sammenkaldte imidlertid paa Værgernes Vegne en stor Del af 
Rødding Højskoles tidlige;*e Elever til et Møde paa Kolding Højskolehjem den 
1. Juni 1889 for at raadføre sig med dem om, hvad der burde gøres, og man 
enedes da om at imødekomme Rødding Frimenigheds allerede tidligere udtalte 
Ønske om at overtage Ejendommen. 

Den 31. Maj 1890 gik Salget i Orden, og Overtagelsen regnedes allerede 
fra den 1. November 1889. Købesummen var 30,000 Reichsmark. 

De officielle Ejere af Gaarden bleve nu Gaardejerne N. N. Pedersen af 
Harreby, J. L. Schmidt af Østerlindet og J. N. H. Skrumsager af Københoved, 

men saaledes, at Gaarden kun besiddes af dem paa Menighedens Vegne. 
Menigheden har forpligtet sig til at bevare Skolens Samlinger, Flors Buste og 
det øvrige Højskolemateriel og i Tilfælde af Salg overgive det til et Tilsyns- 
raad, bestaaende af de tre tidligere Værger, eller hvem de maatte beskikke 
i deres Sted. Den erhvervede kontante Købesum er anvendt til et Legat til 
unge Sønderjyders Uddannelse. Skulde det besluttes at sælge Ejendommen, 
vil Menigheden sikre Tilsynsraadet Forkøbsret. 

Appels Afløser som Frimenighedens Præst er A^. LyckCy tidligere Organist 
i Gram. Han har Bolig paa Højskolegaarden. Medens Møderne i Københoved 
ere ophørte, fortsættes Søndagsgudstjenesterne paa tidligere Vis i den lille 
hyggelige Kirkesal paa Højskolegaarden i Rødding. 



XV. RØDDING HØJSKOLE-ELEVER. 

Forhaabentlig vil man igennem denne Skildring, der væsentlig er gaaet ud 
paa at fremstille Skolens indre Forhold, dens Arbejde og dens Ledere, sam- 
tidig have faaet et Indtryk af Skolens Virkninger udadtil. 

Man vil sikkert have faaet det Indtryk, at Rødding Højskole har givet 
et mægtigt Bidrag til den folkelige Oplysnings og det aundelige Livs 
Fremme i det danske Folk, og at den fra den Dag, den stod frem, og ipd- 
til den Dag, den maatte træde tilbage, med Trofasthed har røgtet det Hverv, 
som dens Stifter, Flor, gav den: at værne den truede Danskhed i Sønder- 
jylland. At Rødding Højskole har sin store Fortjeneste af Danskhedens Be- 
varelse i Sønderjylland, er udenfor al Tvivl. Den har givet et Tilskud baade 
af aandelig Kraft og af praktisk Dygtighed, som næppe kunde undværes under 
de nuværende Forhold. Det er saaledes en Kendsgerning, at en meget stor 
Del af de Mænd, der efter Krigen 1864 have været de bærende og førende i 
Sønderjylland, have været Rødding Høj skole- Elever. Hvor lidt eller meget 
heraf man end vil tilskrive ligefrem Paavirkning af Rødding Højskole — saa 
er det dog et talende Vidnesbyrd for, at en af Vejene til større aandelig 
Kraft i et Folk gaar gennem Folkehøjskolen. 

Maatte den Dag komme, da Højskolegaarden i Rødding atter kunde se en 
talrig Ungdom flokke sig under dens Tag, søgende dansk Oplysning paa dansk 
Grund! Oprinder denne Dag, vil der blive en Fest paa Rødding Højskole, 
hvortil den gamle Gaard næppe har set Mage, og den Højskolesang, som nu 
er bragt til at forstumme, men som har lydt derinde i 41 bevægede Aar, vil 

da bølge ud over Landet med fordoblet Kraft og med en forøget Friskhed 
og Jubel i Klangen. 

Den gamle Højskolegaard har oplevet meget stort og mærkeligt. Den op- 
giver kun sent Haabet om, at denne Dag en Gang skal komme. 



Som Tillæg skal her meddeles en Fortegnelse over dem af Rødding Høj- 
skoles sønderjyd^ke Elever fra Tidsrummet 1844 — 1864, som mest have taget 
Del i det offentlige Liv dernede. Der kunde sikkert have været Anledning til 
at medtage endnu mange flere — men det vilde let føre for vidt, hvorfor vi 
skulle indskrænke os til de efterfølgende. 



N. P. Boysen, Møller og Gaardejer, Torning Mølle, er Styrelsesformand 
for Sparekassen for Haderslev Bys Omegn, i flere Aar Medlem af Lignings- 
kommissionen for Indkomstskatter, Forligsmægler, Kirkeældste, Fattigforstander 
m. m. Boysen driver den betydeligste Mølleindustri i Nordslesvig. 

Juel Boysen, Gaardejer i Langetved, har Tid efter anden beklædt de fleste 
kommunale Stillinger, været Medlem af den lokale Mønstringskommission, 
Medlem af Kommissionen for Erstatning af Dyr med epidemiske Sygdomme, 
Taksator for Sparekassen for Frøs og Kalslund Herreder. 

N. H. Callesen, Leerskov pr. Aabenraa. Medlem af Aabenraa Kredsdag 
fra 1868 til 1889. Formand for Østerløgum Fattigsamfund siden 1872. Medlem 
af Herredsraadet for Ris og Sonder-Rangstrup Herreder siden 1874. Suppleant 
til Provinsiallanddagen 1874 Valgperioden ud. Kirkeældste siden 1882. Med- 
lem af Provstisynoden siden 1879. Har mange mindre, kommunale Hverv. 

Jørgen Fausbøl, Branderup Mølle. I sin Tid ivrig Deltager i »Kloster- 
politiken«. Samler af gamle Folkeminder. Medstifter af »Den nordslesvigske 
Folkebank« i Aabenraa, hvis Agent han er paa sin Egn, og i hvis Bestyrelse 
han hele Tiden har været. Medlem af Sognets Vej- og Fattigkommission samt 
af Bestyrelsen for et Andelsmejeri. Fausbøl driver en stor MøUeforretning med 
Foderstofhandel og er Egnens dygtigste Forretningsmand. 

Iver Friis, Gaardejer i Fredsted ved Haderslev, var Medlem af den store 
Boniteringskommission, der klassificerede Jorderne i Haderslev Amt i Anled- 
ning af den ny Grundskat, samt for Østeramtets Vedkommende Medlem af det 
Udvalg, der med heldigt Udfald førte Processen mod Rogeringen i Anledning 

af Kanon- og Landgildeafgifterne. Desuden har Friis været Skoleforstander, 
Menighedsrepræsentant og Kirkeældste samt Formand for Sognets Fattigvæsen. 

Jes J. Gram, Dyrlæge og Gaardejer i Københoved, var, efter at have taget 
Eksamen paa Landbohøjskolen i København med første Karakter, et Par Aar 
Lærer ved Landboskolen i Lyngby. Efter den Tid har han været bosiddende 
i Elielund ved Hjerting og nu i Københoved. Her var han særlig Sjælen i 
Oprettelsen af Skrave Sogns Fællesmejeri, hvis Formand han var en Del Aar. 
Han er Revisor for den nordslesvigske Kreaturforsikringsforening. 

H. P. Hansen, Vodder, død 1890, var Kredsdagsmand, Formand for et 
Andelsmejeri, Medlem af Vej- og Fattigkommissionen, Valgmand til Landdags- 
valget m. m. Han var en af de virksomste for at samle Frimenighedskredsen 
(Bovlundmenigheden) der paa Egnen, og hans Hus var et af Brændpunkterne 
for Livet der. 

A. Tyssen-Hansen, Randerup. Medlem først af Herredsraadet, siden af 
Kredsdagen, i den danske Tid Sogneraadsformand, med i »Klosterpolitiken«. 
Han er Hovedmanden i Frimenighedsbevægelsen der ude, er Medlem af Vælger- 
foreningens Bestyrelse og har en Del kommunale Hverv. Han var med de 
»47« i Berlin. 

N. Hjorth, Gaardejer i Langetved pr. Rødding, hørte til det Kuld af 
Rødding-Elever, der rejste til Skotland for at sætte sig ind i det engelske Land- 
brug. Efter Hjemkomsten derfra var han i flere Aar Forvalter hos den paa 
den Tid særlig som Mejerimand bekendte Kammerraad Andersen, Gunderslev- 
holm. Hjorth har i flere Aar været Regnskabsfører for Skrave Sogns Fattig- 
forening, ligesom han er Formand for Skrave Sogns Husflidsforening og Re- 
visor for den nordslesvigske Kreaturforsikringsforening. 

J. Hubschmann, Gaardejer i Nustrup, er Medlem af Kredsdagen, har været 
Sognefoged og Kommuneforstander samt varetaget mange Tillidshverv af for- 
skellig Art. 

Olaf Højer, Østerlindet Hovgaard, var en Tid Sognefoged, derefter Kom- 
muneforstander, Kirkeældste og Medlem af Provstisynoden for Tørninglen. Han 
er Medlem af Bestyrelsen for Sparekassen for Frøs og Kalslund Herreder i 
Rødding og har desuden en Del andre kommunale Hverv. 

Anders Hørlyk, Rurup, Landdagsmand i Berlin paa Proteststadet (som 
Edsnægter), Kredsdagsmedlem, Forligskommissær, Medlem af Vej- og Fattig- 
kommissionen samt af Bestyrelsen for et Andelsmejeri. Vistnok ogsaa Medlem 
af Vælgerforeningens Bestyrelse. Hørlyk er Hjælper og Raadgiver for mange 
rundt omkring i huslige, kommunale og forskellige offentlige Anliggender. Ved 

Siden af sin betydelige Gaard-Drift har han en stor Forretning som Kreatur- 
græsser baade hjemme og i Marsken. 

Jørgen Iversen, Gaardejer i Sveirup, Aabenraa Amt, er Formand for en 
Brandforsikrings-Forening i Aabenraa Amt. Han har været Medlem af Kreds- 
dagen for Aabenraa Kreds, Medlem af Provstisynoden samt røgtet flere andre 
kommunale Hverv. 

Jacob Jensen var til sin Død Forpagter paa Østerlindet Nygaard ved Gram, 
var Valgmand til den prøjsiske Landdag, Medlem af Bestyrelsen for den nord- 
slesvigske Landboforening og sammes Næstformand, ligeledes Næstformand for 
den nordslesvigske Kreaturforsikringsforening og i en Del Aar Medlem af Be- 
styrelsen for Sparekassen for Frøs og Kalslund Herreder i Rødding. Desuden 
havde han mange mindre, kommunale Hverv. 

Jens Jensen, Gaardejer i Sod pr. Haderslev, var i en Række Aar Medlem 
af Haderslev Kredsdag, Valgmand til den prøjsiske Landdag og havde flere 
kommunale Hverv. 

Hans Jørgen Jensen, Gaardejer og Møller i Bek, var til sin Død en af 
Østeregnens mest bekendte Mænd og havde Tid efter anden mange forskellige 
Tillidshverv, var til Eksempel Synodemedlem. 

H, Aa. Knudsen til Trøjborg har været Medlem af Sogneforstanderskabet 
og Kommunerepræsentationen samt af Herredsraadet for Enklaverne, ligeledes 
en Del Aar Medlem af Tønder Kredsdag. Siden 1872 Formand for det blan- 
dede Distrikts Landboforening og i 1880 Formand for de syv danske Landbo- 
foreningers Fælleslandbomøde i Sønderborg. Desuden er han Medlem af Be- 
styrelsen for Sprog- og Vælgerforeningen for Nordslesvig, og i en Række Aar 
ere de danske Stemmer til den tyske Rigsdag i fjerde Kreds faldne paa ham. 

Kr. Knudsen til Visby Hedegaard er paa det landøkonomiske Omraade en 
af Vesteregnens mest bekendte Mænd. 

Hans Lassen er født den 11. Februar 1831 i Lysabild, var 1847 — 1848 
Elev paa Rødding Højskole, overtog 1852 sin nuværende Gaard, som han 
havde arvet allerede i seksten Aars Alderen. 1853 blev han — kun 22 Aar 
gammel — valgt til Synsmand for Lysabild, Aaret efter til Medlem af Herreds- 
raadet for Als Sønderherred. 1867 blev han Medlem af Kredsdagen, kort efter 
tillige af Provinslanddagen, senere af Provsti- og Fællessynoden. Efter Ahl- 
manns Bortrejse i 1875 blev han valgt til Medlem af den prøjsiske Landdag 
fra 1881 til 1884, efter H. A. Kriigers Død blev han tillige valgt ind i den 
tyske Rigsdag. Han er og har længe været Formand for den alsiske Landbo- 
forening, ligeledes Formand for Lysabild Sogns Sparekasse, har været Medlem 

af Sprogforeningens Bestyrelse, ligesom han fremdeles er Medlem af Bestyrelsen 
for den nordslesvigske Vælgerforening; i det hele har han været med til Iværk- 
sættelsen af alle større Fællesforetagender paa Als og i Sønderborg Kreds. 

Ingvarth H, Nicolajsen, Gaardejer i Ballum, har i en Række af Aar 
været Medlem af Sogneraadet, Formand for Fattigvæsenet og Skoleforstander. 
Han indtager en fremragende Plads paa det praktiske Landbrugs Omraade. 

Peter Petersen, Gaardejer i Ragebøl, Dybbøl Sogn, gik i 1867 som saa 
mange Sønderjyder paa Grund af Edsfordringen til Kongeriget og var i nogle 
Aar Forpagter af Viufgaard ved Kolding, indtil han atter vendte tilbage for 
at overtage sin nuværende Gaard. Han indtager ligeledes en fremragende Plads 
paa Landbrugets Omraade. Han er Medlem af Bestyrelsen for den nordsles- 
vigske Hagelskadeforsikrings-Forening. 

Bunde Refslund d. æ., Gaardejer i Bovlund, var i sin Tid i Bestyrelsen 
for Rødding Højskole, senere dens Tillidsmand; han var en af Hovedmændene 
i »Klosterpolitiken«. Han var med i de 47's Deputation til Berlin; i mange 
Aar Valgmand til Landdagsvalget, Medlem af Bestyrelsen for Sparekassen i 
Agerskov. Han var en af Hovedmændene ved Stiftelsen af Frimenigheden i 
Bovlund og er dens Forsanger. Hans Hus har i mange Aar været et af de 
venligste og mest gæstfri Samlingssteder for danske Mænd og Kvinder fra nær 
og fjærn. 

Bunde Refslund d. y., Gaardejer i Bovlund, var ogsaa en ivrig Deltager 
i »Klosterpolitiken«. Han er Medlem af Bestyrelsen for Sparekassen i Ager- 
skov, af Fattigkommissionen, af Vejkommissionen, af Bestyrelsen for et stort 
Andelsmejeri og har flere lignende Tillidsposter. 

Jens L. Schmidt, Gaardejer i Østerlindet ved Gram, har haft flere kommu- 
nale Hverv og har været Medlem af Bestyrelsen for Sparekassen for Frøs og 
Kalslund Herreder i Rødding samt Medlem af Bestyrelsen for den nordsles- 
vigske Kreaturforsikrings-Forening. Jens L. Schmidt er en af de første i 
Sønderjylland, der har indført Dyrkning af Roer efter en større Maalestok, 
ligeledes blandt de første, der har lagt Vind paa Renavl af den nordslesvigske, 
røde Kvægrace. 

Peder Skau, Gaardejer, Bukshave ved Kristiansfeld, er den Bonde, der 
for Haderslev Østeramts Vedkommende har haft de fleste Tillidshverv i de 
sidste tyve Aar. Foruden at have haft mange forskellige kommunale Hverv 
blev han i 1858 valgt ind i det alt den Gang oprettede Haderslev Amtsraad, 
hvor han havde Sæde, indtil det opslugtes af Kredsdagen, hvoraf han samtidig 
blev Medlem. I 1868 valgtes han til Medlem af Provinslanddagen, hvor han 
havde Sæde til 1880. 1886 valgtes Skau atter til Medlem af Provinslanddagen, 

hvor han havde Sæde indtil den ny Kredslov med en raffineret Valggeometri 
satte alle danske Landdagsmænd ud af Spillet. Han har i en Række af Aar 
været Medlem af Bestyrelsen for Haderslev Amts Landboforening, ligeledes 
Medlem af Haderslev Bankraad og en Tid Bankens Formand. Medlem af 
Provinssynoden og Medlem af det af Provinssynoden valgte Salmebogsudvalg 
for Udarbejdelsen af en ny Kirkesalmebog for det dansktalende Sønderjylland. 
Skau var særlig den, der tilskyndede til Anlæggelse af Processen mod Re- 
geringen om Kanon- og Landgildeafgiften efter den prøjsiske Grundskats Ind- 
førelse og var Medlem af Procesudvalget for Østeramtets Vedkommende. Pro- 
cessen vandtes efter flere Aars Forløb for Kanonafgiftens Vedkommende, og 
for Landgildets Vedkommende fik Sagen en heldig Afgørelse paa anden Maade. 
Skau var Medlem af Boniteringskommissionen for den ny Grundskatsætning. 
Han er Medlem af Bestyrelsen baade for Sprogforeningen og for den nord- 
slesvigske Vælgerforening. 

Eskild Skau, Gaardejer i Sommersted, blev konstitueret Sognefoged efter 
sin Faders Død, endvidere Forligsmægler og Kirkeværge, senere valgt til Kirke- 
ældste og til Medlem af Provstisynoden. Formand for Vandsynskommissionen 
over de mindre og Medlem af Kommissionen for de større Vandløb. Formand 
for Planteforeningen i Sommersted. Synsmand ved Al ver Brandkasses General- 
taksation. I flere Aar Distriktskommissær ved Landsbrandkassen, indtil han 
paa Grund af sine Døtres Deltagelse i de sønderjydske Pigers Besøg i Køben- 
havn blev afsat. Død 1894. 

J. N. H, Skrumsdger, Gaardejer i Københoved ved Rødding, har Tid efter 
anden haft de forskellige kommunale Hverv ved Fattigvæsenet, Vejvæsenet osv. 
Han er Styrer af Skrave Sogns Læseforening, Formand for Sparekassen for 
Frøs og Kalslund Herreder i Rødding. I 1880 valgt til Medlem af Kredsdagen 
i Haderslev, i en Række af Aar Valgmand til den prøjsiske Landdag, Medlem 
af Bestyrelsen for den nordslesvigske Sprogforening og af Bestyrelsen for den 
nordslesvigske Vælgerforening. Medlem af Bestyrelsen for den nordslesvigske 
Kreaturforsikringsforening. Formand for Frimenighedsudvalget i Rødding. Juri- 
disk Administrator for samt Medejer af Rødding Hojskoleejendom. 

K. J. Windfeldj Gaardejer og Møller, Østergaardsmolle ved Haderslev, er 
Medlem af Haderslev Amts Landboforenings Bestyrelse, Medlem af Bestyrelsen 
for Sparekassen for Haderslev Bys Omegn, ligeledes Medlem af Bestyrelsen 
for den nordslesvigske Brandforsikringsforening for rørlige Ejendele. Windfeld 
er Valgmand til den prøjsiske Landdag saa vel som til Kredsdagen i Haderslev. 

C. P. Wolff) Gaardejer i Gammelgab i Sundeved, rejste, efter først at have 
gjort sig bekendt med Landbruget her hjemme, i 1863 til England og Skotland 



Digitized by 



Google 



168 RØDDING HØJSKOLE-ELEVER 



for at sætte sig ind i disse Landes Landbrug. Under Krigen overtog han sin 
Fædrenegaard og blev allerede 1867 Medlem af Kredsdagen for Sønderborg 
Kreds. Han har haft mange kommunale Hverv. Som Stedfortræder for Hans 
Lassen har han deltaget i flere af Provinsland dagens Samlinger. Han har været 
Medlem af Provsti- og Provinssynoden. 1868 blev han Formand for den sunde- 
vedske Landboforening, og han har staaet i Spidsen for flere store Landbrugs- 
foretagender, f. Eks. Fællesindkøb af Foderstoffer for Als og Sundeved. 

Klaus Moltesen Schmidt Østergaard, Gaardejer i Lundsmark ved Ribe, 
har været Medlem af Bestyrelsen for Ribe med Omegns Landboforening, været 
Medlem af Ligningskommissionen og af Reklamationskommissionen for Klasse- 
skatter i Haderslev og er Forligsmægler. 

Niels S. S. Østergaard, Gaardejer i Skodborg, var i nogle Aar Forvalter 
paa Rødding Højskole og i nogle Aar Ejer af Gravengaard i Brørup. Han 
har i en Række af Aar været Valgmand til den prøjsiske Landdag, Medlem 
af Bestyrelsen for Sparekassen for Frøs og Kalslund Herreder i Rødding, For- 
mand for Skodborg-Grønnebæk Andelsmejeri, Tillidsmand for den nordslesvig- 
ske Kreaturforsikrings-Forening og Formand for Vandsyns-Kommissionen for 
Skodborg-Skrave Amtsdistrikt. 



Foruden de nævnte Rødding-Elever, der have fundet deres Virksomhed i 
Sønderjylland, er der mange, der have gjort et dygtigt Arbejde her i Konge- 
riget, og som der var Grund til at nævne, fordi Højskolen sikkert har nogen 
Del saavel i den Retning som i den Styrke, deres Arbejde har faaet. Her skal 
imidlertid kun nævnes ganske faa. 

Hans Buch, Gaardejer i Seest, der i nogle Aar repræsenterede Vejle Amts 
6. Valgkreds i Folkethinget, har i mange Retninger været en ledende Mand i 
sin Egn. Han har saaledes væsentlig Del i Oprettelsen og Ledelsen af Andels- 
Svineslagteriet i Kolding. 

Morten Eskesen var vel Seminarist og paavirket af Ludv. Chr. Miiller, 
før han blev Elev paa Rødding Højskole; men denne har sikkert sin Del i 
den overordentlige Troskab og Ihærdighed, han viser mod den Sag, som han 
nu vier sine Kræfter, efter at han i en lang Aarrække har tjent Folkehøjskolen 
(Hindholm, Ut, Grundtvigs Højskole, Sødinge og Kolds Højskole) og Børnefri- 
skolen (Rudme og Odense). 

Peter Berendt Fejlberg (Søn af Pastor N. L. Fejlberg), Inspektør ved 
Ejendommen Søborg Sø ved Esrom, gennemgik et Kursus paa Rødding Høj- 
skole i Vinteren 1852 — 53, efter at han havde uddannet sig til Landmand i 

Sundeved. 1856 tog han Præliminæreksamen og polyteknisk Adgangseksamen 
og i 1858 Landbrugseksamen. 1858 og 1859 opdyrkede han »Oojet« paa 
Frijsenborg. I 1860 opholdt han sig i Landskabet Oldenburg i Holsten paa 
Mejerigaarde med Understøttelse af Grev Frijs og Landhusholdningsselskabet. 
1861 gennemgik han Officersskolen paa Frederiksberg. 1862 var han Assistent 
ved Udtørringen af Sjørring Sø. Fra 1863 — 66 var han Bestyrer af Rungsted- 
gaard og Rungstedlund og deltog i Krigen 1864. I Maj 1866 ægtede han Char- 
lotte V. Nutzhorn; omtrent ved samme Tid overtog han Virksomheden som 
Godsforvalter paa Nasbyholm i Skaane, hvor han blandt andet forestod Tør- 
lægning og Kultur af Nasbyholm Sø. Efter et Ophold i Holland med Støtte 
af Landhusholdnings-Selskabet i Sommeren 1872 overtog han Bestyrelsen af 
Ejendommen Søborg Sø i Nordsælland, som han i Løbet af de sidste 22 
Aar har tørlagt og kultiveret. Paa Opfordring af Landhusholdnings-Selskabet 
foretog han 1876 og 77 Rejser for Indenrigsministeriet til Island i Anledning 
af paatænkte Forbedringer i islandsk Landbrug og i 1878 til det vestlige Norge. 
P. Fejlberg har været Medlem af det kgl. Landhusholdningsselskabs Besty- 
relsesraad i en længere Aarrække. Kommunale Forhold har han kun haft 
lidet med at gøre, naar undtages, at han var Sogneraadsf ormand fra 1882 til 
1886. Han har været en flittig landøkonomisk Forfatter, dels af særlig udgivne 
Skrifter, men navnlig i flere Aargange af »Tidsskrift for Landøkonomi«. 

Rdsmus Fenger, der allerede er omtalt Side 126 — 27, drog efter Krigen 
med Nutzhorn og Schrøder til Askov og virkede der som Lærer til 1874, da 
han overtog Ledelsen af de fynske Sukkerfabrikers Landbrug. De forholdsvis 
faa Afhandlinger, han har skrevet, særlig om Husdyrbrug, skattes højt af sag- 
kyndige; og hans Dygtighed som praktisk Landmand er almindelig anerkendt. 

Lars Frederiksen fra Ryslinge, Søn af Gaardejer Frederik Larsen i Rys- 
linge, var i sin Barndom paavirket af sin dygtige Moder og undervist af Kold, 
før han, atten Aar gammel, kom til Rødding i Efteraaret 1853. Han har siden 
rost Rødding Højskole som en god Kundskabsskole, hvoraf man kunde have 
godt Udbytte. Han fremhævede Høgsbros grundige historiske og statistiske 
Foredrag, Knudsens dygtige Undervisning i dansk Stil, tiltalende Oplæsning 
af danske Digterværker, Thomsens Undervisning i Landbrug og Landmaaling 
og Schiøtz's tiltrækkende Undervisning i Kemi, ledsaget af gode Forsøg. Og 
han betoner som flere andre Thomsens vindende Væsen og store Omgængelig- 
hed, der gjorde ham saa afholdt af Eleverne. — Efter sit Ophold i Rødding 
var L. Frederiksen en Tid Forvalter paa Lykkesborg ved Bogense, derefter 
Friskolelærer i Baaring ved Middelfart, hvorefter han overtog Styrelsen af sin 
Fædrenegaard i Ryslinge. Her var han, som saa mange andre, nøje knyttet 

til Birkedal. Da saa denne blev afsat fra sit Sognepræste-Embede 1865, var 
Lars Frederiksen ivrig for at beholde ham som Menighedens Præst; og han 
kørte det første Læs Tømmer til Ryslinge Valgmenighedskirke. Senere for- 
fattede han et oplysende Skrift om »Den kirkelige Bevægelse i Ryslinge 1849 
til 68«. Det er langt fra at være hans eneste literære Arbejde. Han har skrevet 
»Fra Folkehøjskolen«, »Friskolens Historie i Danmark«, »Folkelivet i Danmark 
og Sønderjylland 1766 — 1866« og et meget stort Antal Artikler i Blade og 
Tidsskrifter. I en lang Række af Aar styrede han som Formand for Sogne- 
raadet Ryslinge Sogns kommunale Anliggender, ligesom han selv underviste 
sine Børn. Hans Helbred var længe skrøbeligt, hvorfor han solgte sin Gaard 
og boede nogle Aar i et Hus i Ryslinge; men 1887 købte han igen en Gaard 
i Bredballe ved Vejle, hvor han boede til sin Død i Marts 1893. — Han var 
en alvorlig troende Mand med et meget fint Sind. 

Fr. Møller, Trafikchef, Aarhus, var Elev paa Rødding den allerførste 
Vinter, altsaa 1844 — 45. Han deltog som frivillig i Krigen 48, fik i 1851 An- 
sættelse som Sergent i det slesvigske Gensdarmeri men tog sin Afsked 1854 
for i Juli samme Aar at indtræde i den slesvigske Jærnbanes Tjeneste som 
Togfører. Da Driftsbestyreren (som var Englænder) kun talte Engelsk, blev 
Møller benyttet paa hans Kontor og til at rejse paa Banen i forskellige Ærin- 
der. I Efteraaret 1855 blev han ansat som Sekretær og Chef for Driftskon- 
toret, 1875 tillige som Stationsforstander. I Sommeren 1862 blev han ansat 
som Driftsinspektør ved de jydske Baner (Aarhus -Vemb), 1866 som Chef for 
Driftsafdelingen for de jydsk-fynske Baner. 1 1867, ved Banernes Overgang 
til Staten, fik han Stilling som Driftsinspektør for den særskilt liggende Stræk- 
ning Nyborg-Vamdrup, og efter Forbindelsen af de to adskilte Banedele, ved 
Aabningen af Aarhus-Fredericia Banen, blev han den 1. Januar 1869 ansat 
som Overdriftsinspektør for Statsbanerne i Jylland og Fyn, hvilken Stilling 
han endnu beklæder under Navnet Trafikchef. Blandt de mange forskellige 
Hverv, som have været ham betroede ved Banerne, kan nævnes: Formand 
i Eksamenskommissionen og Medlem af Markedskommissionen. Af Tillids- 
hverv udenfor Banen kan nævnes, at han i 11 — 12 Aar har været Formand 
for den danske Biavlerforening og fremdeles er Medlem af Bestyrelsen. Som 
Vidnesbyrd om officiel Anerkendelse af hans Virksomhed kan tilføjes, at han 
ved Krigens Slutning i 1864 modtog Dannebrogsmændenes Hæderstegn ligesom 
senere Ridderkorset, den svenske Vasaorden, den badensiske Zåhringer-Løve- 
orden og den østrigske Franz Josefs Orden. 

Christian Schmidth, Præstesøn fra Nagbøl, ligeledes Elev i Halvtredserne, 
nød berettiget Anseelse som Landmand (Forvalter paa Palsgaard, Ejer af Uld- 

sund ved Lemvig), indtil han efter en Svogers Død overtog dennes Stilling som 
Dampskibsekspeditør i Aarhus. Han er nu svensk-norsk Vicekonsul i Aarhus. 

J. C. Ocergaard, Ejer af Nøtrupgaard ved Horsens, N. Terp, nu Gaard- 
ejer i Viuf, mellem Vejle og Kolding, H. Tranberg, Ejer af Lønborggaard, og 
N. Winkel, Ejer af Horstedgaard ved Vejle, ere ligeledes bekendte Landmænd, 
der have haft meget at gøre med kommunale og andre offentlige Hverv. — 

Det er meget langt fra, at Rækken af de dygtige Mænd, der ere udgaaede 
fra Rødding, dermed er udtømt; men de nævnte Eksempler ville være tilstræk- 
kelige til at vise, at vor ældste Folkehøjskole nu i Jubelaaret har en smuk 
Virksomhed at pege tilbage paa. 



To Gange har man holdt Jubilæumsfest for Rødding Højskole: 25 og 50 
Aar efter dens Oprettelse. 

Den 7. November 1869 samledes i København 200 Mænd og Kvinder for 
at fejre Dagen. Grundtvig udbragte Skaalen for dens Grundlæggere, den sles- 
vigske Forening, og dens Stifter Chr. Flor. Han udtalte blandt andet, at der 
trods alt, hvad der var sket, var Grund til at holde Glædesfest for den; thi 
da de tyske Hære lukkede Skolen, fæstede den Bo her, trivedes og havde 
talrigt Afkom, der havde vist, at der var Liv i den, idet der var udgaaet Liv 
fra den. Ploug holdt sin berømte Tale for »vor politiske Ingeniør« Flor, der 
havde lagt Miner, bygget Skanser og gravet Guld dernede i Sønderjylland. 
C. J. Brandt talte for Grundtvig med Ønsket om, at alle Folkehøjskolerne, hvad 
Indskrift de ellers bar, maatte have den fælles: »Her gaar Vejen til Sorø!« 
P. Rørdam udtalte, at hvad der havde givet Flor (og Folkehøjskolen) Lykke 
og Evne til at samle saa mange forskellige Mennesker om sig, var, at han 
altid kom Folk i Møde med Tro paa, at der var noget godt hos dem, med 
Haab om, at der kunde blive noget af dem, og med Kærlighed. Høgsbro talte 
for Professor Clausen og de andre brave Mænd, der havde støttet Flor i Ar- 
bejdet, den Gang Folket saa' til med Ligegyldighed, mens Sønderjyderne nu 
ved egne Midler havde rejst tre Folkehøjskoler. Clausen talte om Nødvendig- 
heden af at lære at skelne mellem væsentligt og uvæsentligt i et Folks Liv. 
N. J. Termansen fremhævede, at hvad der skal frelse Danmark, maa leve op 
i det selv. Man kan ikke berede Frelse for Folket ved at lede den store 
Verdenskulturs Strømning ind over det; en ny Tid fremstaar ved, at man gen- 
opvækker det bedste i den gamle; og til en saadan Genopvækkelse ere Folke- 
højskolerne nødvendige. Flor fremdrog det Svar, han havde sendt en lettisk 
Undervisningsforening paa en Forespørgsel om Højskolerne: de skulde oplyse 

Aanden og udvikle Hjærtet, maatte derfor henvende sig til voksne Mennesker 
og arbejde i Frihed uden Eksamenshensyn; Livet skulde vise, hvad de maatte 
virke. Endnu talte P. C. Koch, Pastor Hertel, Fr. Barfod og Højskoleforstander 
Grove, hvorefter Ploug sluttede Festen. — 

I September 1894 mindedes man i Askov de 50 Aar, der vare forløbne 
siden Folkehøjskolens Opkomst. En Mængde Mænd og Kvinder knyttede til fin- 
ske, svenske og norske Højskoler vare til Stede, ligesom en stor Del af Danmarks 
77 Folkehøjskoler og Landbrugsskoler havde Udsendinger ved Mødet. Dette 
kunde desuden glæde sig ved i sin Midte at have Universitetslærere fra Lund 
og København, der i venlige Ord paaskønnede Skolernes Arbejde. De tre Stu- 
denterforeninger i København havde sendt Lykønskningsdeputationer, Ministeren 
for Kirke- og Undervisningsvæsenet sendte Hilsen og Lykønskning, og ikke 
mindre end 3000 Mænd og Kvinder gave Møde ved den egentlige Fest i Skibe- 
lund, hvor Højskoleforstander, Dr. Nørregaard, Rigsarkivar, Dr. A. D. Jørgensen 
og Landboskoleforstander, Kaptajn la Cour førte Ordet. Det inderlig vemodige 
i al den Glæde er det, at den oprindelige Skole er under Fremmedherredømme; 
men Festen bidrog paa mange Maader til at befæste Haabet om lysere Dage for 
den Landsdel, i hvilken og for hvilken Skolen fra først af blev oprettet. 

